
A MODERN ANTROPOLÓGIA ÉS ÖRÖKLÉSBIOLÓGIA PROBLÉMÁI 
 
 Előszó 
 
 A modern fajantropológia és öröklésbiológia problémái a természet- és társadalomtudományok legaktuálisabb fejezetei közé tartoznak. A faji adottságok az embernek nemcsak külső alkatát határozzák meg, hanem az életszíntérben való érvényesülésének irányait és határait, sőt bizonyos mértékig a betegségekkel szemben való fogékonyságát, illetve ellenállóképességét is. Az ember szellemi világát a fajiság ismerete nélkül egyáltalán meg sem érthetjük. A társadalmak hanyatlásának nemcsak gazdasági, hanem élettani okai is vannak. Az eugenikai elveknek a társadalom felépítéséből való kirekesztése a társadalmak hanyatlására, a nemzetfenntartó elemek pusztulására vezetne.
 
 A fajproblémákkal való foglalkozást nemcsak az antropológia s általában a biológia mai iránya követeli, a társadalmi és nemzeti életben is mind tudatosabbak azok a megnyilvánulások, melyeket a közfelfogás faji funkcióknak minősít. A modern antropológiai intézetek — nyugaton, a Balkánon és keleten — az elméleti kérdések tisztázása mellett a gyakorlati fajbiológiai és eugenikai tevékenységet is feladatuknak tekintik. Prof. O. Aichel intézete Kielben, E. Fischer-é Berlin-Dahlemben, Lundborg-é Uppsalában követésre méltó példával szolgálnak.
 Jelen munkámhoz az első jegyzetek még 1924-25-ben Münchenben készültek, ahol Martin (†) antropológus és Lenz fajhigiénikus professzorok voltak első tanácsadóim. Szíves tanításaikért mindig hálásan fogok rájuk visszaemlékezni. Az 1926-iki esztendő, — a neandertali lelet felfedezésének 50 éves jubileuma — a fajtörténeti emlékek és lelethelyek (Neandertal, Obercassel, Heidelberg, Weimar, Taubach, bonni, berlini stb. múzeum) megszemlélésére nyújtottak alkalmai. A kísérleti fajbiológiában való jártasságért Plate jénai egyetemi professzornak, s a Phyletisches Museum igazgatójának tartozom köszönettel, aki azon másfél év alatt (1928—29), melyet oldala mellett töltöttem, kutatásra bőséges alkalmat nyújtott.
 Bár könyvem nagy része nem itthon íródott, figyelmemet mindig elsősorban a magyarság problémái felé fordítottam; legmaradandóbban ezek a szempontok is kötöttek le. Olvasó bőven találkozik szerző idevonatkozó vizsgálataival és megállapításaival. Megkönnyítette feladatomat az a körülmény, hogy főnököm, Méhely Lajos professzor úr, a Pázmány egyetem Antropológiai Intézetének igazgatója, a magyar fajbiológia alapvetését és úttörő munkáját már elvégezte s a magyar közvélemény figyelmét a fajkérdések fontosságára felkeltette. Támogatását és szíves jóindulatát, melyet vállalkozásommal szemben mutatott, e helyen is hálásan köszönöm.
 Mielőtt munkámat közrebocsátanám, nem mulaszthatom el, hogy a berlini Alexander v. Humboldt Stiftung-ról is meg ne emlékezzem, amennyiben az ő nagy anyagi és erkölcsi támogatása tette lehetővé legutóbbi másfél esztendős németországi tanulmányomat s vele azt, hagy jelen munkám mai felkészültségével jelenhetett meg.
 A kiadót, Novák Rudolf urat illeti az érdem, hogy munkám a mai nehéz könyvkiadási lehetőségek között is mintaszerű kiállítást kapott.
 A modern fajproblémák A nyugati civilizáció mindennemű társadalmának képe igen zűrzavaros, szinte kiismerhetetlenül mozaikszerű, de ha mélyére nézünk az osztály- és államkeretek mögött végbemenő küzdelmeknek, lehetetlen meg nem látnunk, hogy az emberek közti versengést, a létért való küzdelem medrét olyan motívumok is mélyítik, melyek kezdettől fogva nem posztulátumai az osztály- és nemzetközösségeknek.
 A faji vonzalom és ellenszenv ezek a motívumok, melyek a társadalomalkotó erők sorában szubtilis erők gyanánt, ösztönös úton hatékonykodni sohasem szűntek meg, azonban most, a modern társadalmi és nemzetiségi katasztrófák idején kiegyensúlyozatlanul, harmóniájukat vesztve, sötét gondok elé állítják a civilizáció válságával küszködő emberiséget.
 Ezt a válságot nem agitáció szülte s nem a fajtudomány élesztgeti. A modern fajproblémákat már 70 évvel ezelőtt rendszerbe foglalta egy francia diplomata, s a faji kérdések már a politikai és társadalmi érdeklődés előterében állnak, mikor az antropológia, különösen az öröklésbiológia, a fajtudományt egzakt tudománnyá avatja.
 A faji gondolatnak a politikában a nemzeti és nemzetiségi gondolat továbbfejlődéseként, a társadalmi felfogásban az egyenlőségi eszme, reakciójaként előbb-utóbb ki kellett bontakoznia. A liberális nemzetállam fejlődése ugyanis odairányult, hogy a népszigetek elzárkózottsága megszűnjék, meginduljon a modern népvándorlás, a fajok politikai keveredése, amelynek során keletkezett új társulások az embereket kevésbé velük született adottságaik, inkább a differenciált termelési rendben elfoglalt helyzetük szerint fogadják magukba. Ámde megszűntek-e ezáltal azok az örökölt testi és lelki alkatok, hajlamok és érzelmi típusok, melyeket egy-két nemzedékkel előbb még tájak szerint láttunk megoszlani? Egyáltalán nem, sőt mennél mozaikszerűbbé vált település, illetve fajkép tekintetében a társadalom, annál kevésbé sikerült benne a közös érdekből fakadó céltudatot kialakítani, ami különben egészen természetes, mert a közös államkerethez tartozás és ugyanabban az osztályban való elhelyezkedés nem szünteti meg azokat a velünk született kapcsolatokat, melyek a származás vérségi kötelékein alapszanak.
 A faji ideológia nem törekszik a nemzeti helyét elfoglalni. A fajiság életfunkciói egészen mát, szintbe esnek, mint amelyben a nemzet funkciói lefolynak s a kétféle társulást lényegesen különböző érdek és céltudat irányítja. A fajnak nem feladata a lét összes alapfeltételéről való gondoskodás; ez a nemzeti társadalomra hárul. A fajiság csak életstílust, képességeket, hajlamirányokat ad, melyek az egyént adott életszíntérben másokkal szemben jobban felvértezik, vagy kiselejtezésnek könnyebben áldozatul vetik. De éppen mert a fajiság funkciói a nemzeti konstellációk által nyújtott keretek között mennek végbe, a fajiságot megtestesítő emberanyagnak nem közömbös, hogy mely nemzet, állam sorsában részesül. Viszont a nemzet érdeke is megfontolásra késztet, hogy a határok biztonságát, a belső erők gyarapítását, az anyagi és erkölcsi kultúrjavakat milyen testi és lelki alkatú elemek szolgáltatják.
 A faji és nemzeti érdekek így kerülnek egymás mellé s a világégésben összeroskadt népek ezért nem mellőzhetik a liberális nemzeti ideológia mellett a faji realizmus szempontjait.
     
ELSŐ FEJEZET 
A FAJBIOLÓGIA ALAPVETÉSE 
Kísérleti fajbiológia
Faji adottságok a változó környezetben 

Az életfeltételek fontosságát senki sem vonja kétségbe s bizonyításra nem szorul, hogy a szervezet a külső ingerekre olyan módosulásokkal felel, melyek a szervezet átlagtulajdonságaihoz úgy viszonylanak, mint valamely variációs sorban egyik tag a másikhoz. Figyelmünket azért elsősorban nem a módosulás ténye, hanem a változás terjedelmével s a szervezet reakció-normájával összefüggő néhány elméleti kérdés köti le.

Néhány lepkefajtának tavaszi és nyári, illetve forró égöv alatt száraz és nedves időben kikelt alakjai színben és nagyságban egészen eltérnek egymástól. Dorfmeister ama feltevés alapján, hogy e különbségeket a hőmérséklet kényszeríti elő, kísérletképpen a tavaszi bábot meleg helyen, a nyárit hideg helyen keltette ki s íme nemcsak két szélső (Araschnia prorsa és levana), hanem a hőmérséklet fokozatainak megfelelő egész sor átmeneti színt és nagyságot kapott. Észak- és Közép-Amerikában él egy nem nagyon elterjedt galambfajta: a Scardafella inca, mely világos barna tollazatát nedves légkörben nemcsak a dél-amerikai nedvesebb éghajlat alatt élő változatok színéig tudja elsötétíteni, hanem olyan fénylő bronz és zöldes árnyalatokat is létrehoz, amilyenek a természetben nem fordulnak elő (Beebe).
 Az állattenyésztők régóta tudják, hogy az állal fejlődését, izomerejét, a csontozat alakját és finomságát stb. a táplálék mennyiségével és összetételével, az étkezés idejének beosztásával mily eredményesen lehet szabályozni. De éppen ők tudják legjobban azt is, hogy a mesterségesen fokozott tulajdonságok mennyire nem válnak maradandókká. Ha a sárga kanári madarat Cayen-babbal etetjük, tollazata narancsszínűre vedlik át, de ez a színváltozat csak addig lesz sajátja, míg vissza nem térünk előbbi eledeleire. A tojásból meg minden esetben sárga pelyhű fiókák kelnek ki. A növények közül említsünk egy kankalinféle kedvelt dísznövényt: a Primula sinensis-t, mely szabadban piros változatban (Pr. s. rubra), meleg (35 C°) és kissé árnyékos üvegházban azonban fehér változatban (Pr. s. alba) ismeretes. Ám ez a fehér változat is, mihelyt az üvegházból alacsonyabb hőmérséklet (15 C°) alá kerül, továbbiakban piros virágokat fakaszt (Baur, 1911).
 Mér az egysejtű papucsállatnak (Paramaeciumnak) is számos fajtája van. Egyik 12, másik 24 óránként oszlik, harmadik határtalanul szaporodik, negyedik a 10-ik nemzedékben életképtelenné válik, stb. Jenningsnek (1908—11) 7 fajtát sikerült elkülönítenie, melyek között a legnagyobb 310—105 µ (ezred milliméter), a legkisebb 150—45 µ s ugyanígy a többi fajta is 2-2 határérték között váltakozik (variál). Azonban csak kevés egyed tartozik a szélső értékekhez, legtöbbjük egy középérték körül csoportosul. Pl.: A variációs sor szabályszerűségének kialakulását matematikai formában is bemutathatjuk.
 Az önfenntartáshoz és szaporodáshoz világosságra, melegre és táplálékra van szükség. Jelölje A a legkedvezőbb világosság, B a meleg, C a táplálkozás, a, b és c ezek szűkének tényezőjét. A 3 tényező 8-féle kombinációban lehet jelen, az állatok tehát ennyi különböző feltétel alatt nőhetnek fel.: 3 tényező lehetséges kombinációi  a növekedést elősegítő tényezők száma   vagyis 8 állat közül 3—3 egy vagy két kedvező feltétel alatt nő fel, s csak 1—1 bírja, illetve nélkülözi mindhárom kedvező feltételt.
 Ha a feltételek száma nem 3, hanem 2, 4, 5 stb., akkor a variációk a növekedést elősegítő feltételek jelenléte szerint következőképpen sorakoznak fel: 
1
 1 2 1
 1 3 3 1
 1 4 6 4 1
 1 5 10 10 5 1
 stb.

  A variációssor nem egyéb, mint a binomiális együtthatók (1+1)n kifejtése, mely grafikusan a Gauss-félé szabályos görbének felel meg.
 A sor változatosságát az életszíntér előnyeiben és hátrányaiban való részesedés különböző mértéke idézi elő. De a legnagyobb fajta szűkös viszonyok közt felnőtt példánya soha nem csökkenhet saját fajtamértékének minimuma (105 µ) alá s a legkisebb fajta legnagyobb példánya (150 µ) nem érheti el a nagyobb fajták felső határait. Az a két határérték: a variációsszélesség, melyen belül a fajták környezetük hatásaira reagálni képesek, fajtajelleg.
 A variációssor kibontakozása közömbös attól a helyzettől, melyet a szülő előbbi sorban elfoglalt. Ha a fajta legkisebb (pl. 45 µ) és legnagyobb (150 µ) példányát kiválasztjuk s továbbtenyésztjük, a két tenyészetben a nagy, illetve kicsi méret ismét csak mint határérték jelenik meg, legtöbben a fajta átlagmérete (85 µ) körül csoportosulnak. A kiválasztást akárhányszor megismételhetjük, az átlag alakulását nem sikerül megváltoztatni.
 A szervezet nem kész tulajdonságot, hanem képességet örököl, hogy bizonyos feltételekre bizonyos tulajdonságokkal reagáljon. A Paramaecium nem a nagyságméretet, a kínai kankalin nem a virágszínt, a lepke nem a szárny kész színét és terjedelmét kapta szüleitől, hanem a fajtának azt a képességét, reakciós normáját, mely bizonyos életszíntérben nagyobb alakot s piros színt, bizonyos életszíntérben kisebb alakot s fehér szint tud kifejleszteni.
 Az egyén külső tulajdonságainak kialakulásához tehát az életszíntér adja az ingereket, de hogy a reakció milyen formában s terjedelemben, a tulajdonságok milyen variációsszélességben bontakozzanak ki, az a fajta reakciós normájától, azaz örökletes adottságától függ.

     A korcsok széthasadása 
Az öröklés jelenségeiben a természet egyik legcsodásabb misztériuma rejlik. A fizikai világ alapvető tétele: az energiák megmaradásának törvénye, a szerves világra is áll. Az egyéni lét csak látszólag független, mert a szülők, nagyszülők és az ősök számtalan tagjának tulajdonságai irányt szabnak az ivadékok hajlamainak, tehetségeinek s legtöbb külső tulajdonságának. Azt a tényt, hogy az ivadékok tulajdonságainak hajlamai a szülőktől, vagy általában az elődöktől származnak, öröklésnek nevezzük.
 Az öröklés példái nem voltak ismeretlenek a régiek előtt sem, sőt többen (Camerarius, Koelreuter, Fairchild, Knight, Sageret, Naudin) növényeket és állatokat már kísérleti célból is kereszteztek. De ezek a vizsgálatok eredménytelenül végződtek, mert nem tiszta (homozygota) fajtákkal dolgoztak, már pedig az öröklés tisztavonalú szabályait sokszorosan kevert (heterozygota) korcsokból kiolvasni nem lehet. Mendel Gergely ágostonrendi szerzetest s Correns és Tschermák professzorokat illeti az érdem, hogy azáltal, hogy tiszta fajtákkal végezték fáradságos kísérleteiket, megtalálták az utat — a szabályt — az öröklésjelenségek titkaihoz.
 1. ábra. Mendel borsókísérlete. Sárga és zöldszemű borsófajta (P) korcsai (F1) sárgaszínűek. A második nemzedék (F2) 3 sárga: 1 zöld arányában hasad (Morgan után).
 Mendel keresztezései tárgyául olyan borsófajtákat választott, melyek némely egyszerű tulajdonságukkal ellentétként állnak szemben egymással, egyébként azonban teljesen egyformák. Amikor két olyan fajtát keresztezett, melyek egyikének sárga, másikának zöld szeme volt, az első nemzedék (F1) minden tagja sárga szemű volt. A korcsok azonban sárga színükkel nem állandósultak meg. A második nemzedékben (F2) szétváltak és pedig állandó, meghatározott arányban, melyben sárga színű borsó háromszor annyi volt, mint fehér (1. ábra).
 Mendel, illetve később szabatosabban Bateson ennek a hasadásnak így adta magyarázatát: A két fajtában a sárga, illetve zöld szín tényezői, A és a, egymásnak ellentétei. Minthogy a tényezők mindig párosával vannak jelen — egyik az apától, másik az anyától származik — a tisztafajú (homozygota) szülőkben a sárga, illetve zöld szín tényezői is kétszeresen, mint AA, illetve aa vannak képviselve. Ha tehát a két fajtát keresztezzük, az apától a sárga szín tényezőinek csak fele (A), az anyától a zöld szín tényezőinek ugyancsak fele (a) megy át korcsokra (F1), melyek tényezőpárjait Aa jelképezi. Az ilyen korcsok (heterozygoták) azonban már kétféle csírasejtet (A-t és a-t) képeznek és ha egymás között párosítjuk őket, csírasejtjeik összetalálkozása (a zygotaképzés) 4-féle kombináció egyike szerint fog megtörténni: 

Minden kombinációból más-más szerkezetű egyed fejlődik; a második nemzedék (F2) tehát 1 AA sárga tiszta fajtából: 2 Aa sárga korcsokból és: aa zöld tiszta fajtából fog állni.
 Hogy a homozygota (AA) és heterozygota (Aa) sárga szín között — külsőre — nincsen különbség, azt a sárga színt meghatározó tényező (A) nagyobb átütő ereje (dominanciája) idézi elő, amely mellett a zöld szín tényezője (a) lappangva, rejtve (recesszíven) húzódik meg. Amikor azonban az Aa összetételű korcsok tovább hasadnak, kiderül, hogy külső színük (fenotípusuk) ellenére sem azonosok a tiszta fajtával.
 Mondottakat alábbi egyszerű vázlat foglalja össze: Fenti borsókísérletet a tökéletes dominancia példájaként szokták említeni, mert úgy tűnik fel, mintha a színek érvényesülésében csak két alternatíva: sárga, vagy zöld volna lehetséges. Azonban már Mendel feljegyezte, hogy a tiszta fajta és a korcsok tulajdonságai között minden esetben több-kevesebb eltérés van. Nevezetesen a korcs borsó sárga színe zöldes, vagy foltos lesz, a domináns fehér tyúk és recesszív barna színű kakas korcsainak fehér tollazata között egy-egy barna pihe húzódik meg stb. Darbishire (1908) borsószem korcsain a tiszta fajtákat a korcsoktól külsőleg nem, de mikroszkóp alatt a keményítő szemcsék alakja, nagysága és szerkezete alapján minden további nélkül szét tudta választani.
 A korcsok tehát igen változatos külsővel jelennek meg. Egyszer a domináns tulajdonság a korcsra szinte megtévesztésig hűen ráüti bélyegét („tökéletes dominancia esete”), máskor a korcs a két szülő középalakját ölti fel („intermediär öröklés esete”), olykor pedig a két szülő tulajdonságát mozaikszerűen viseli („mozaik öröklés esete”). Korcs és korcs között azonban élettani szempontból semmi különbség nincsen. A természet rendeltetésénél fogva — előbb vagy utóbb — valamennyinek szét kell hasadnia szüleik tiszta fajtáira.
 2. ábra. Sima és csíkosházú kerti csiga (P) korcsai (F1) simaházúak lesznek. Ezek ivadékai (F2) közt azonban 3:1 arányban ismét sima és csíkosházú egyedek lesznek. (Lang kísérletei ; Goldschmidt rajza.) 2. ábra. Sima és csíkosházú kerti csiga (P) korcsai (F1) simaházúak lesznek. Ezek ivadékai (F2) közt azonban 3:1 arányban ismét sima és csíkosházú egyedek lesznek. (Lang kísérletei ; Goldschmidt rajza.)  A kerti csiga (Helix horlensis) számos változata között ismeretes egy, melynek háza sima, sárga színű és egy, melynek sárga házán csíkos rajzolat fut. Ezek korcsai is sima sárga házzal jelennek meg; e tulajdonság örökléstényezője tehát a csíkos rajzolat tényezője fölött tökéletesen dominánsnak bizonyul. Következő nemzedékben azonban átlagban 3—3 sárga sima házú csiga mellett 1 — 1 csíkos rajzolatú is megjelenik: a korcsok lehat 3:1 arányban széthasadtak. (Lang 1904). (2. ábra) Correns (1902) a csodavirág (Mirabilis jalapa) piros és fehér változatát keresztezte. A korcsok piros és fehér szín közbenső (intermediär) fokának megfelelően rózsaszínűek leltek. Ám a második nemzedékben a piros, illetve fehér szín 25— 25%-ban ugyancsak kihasadt belőlük és rózsaszínűnek csak 50%-uk maradt meg (1:2:1).
 A fehér és fekete andalúziai tyúk keresztezéséből olyan változat áll elő, melynek kékes szürke tollazata a fehér és fekete fajta színéből mozaikszerűen tevődik össze. Ha az állattenyésztők ilyen szürke változatot akarnak kitenyészteni, akkor fehér és fekete fajtát párosítanak. Ez esetben ugyanis valamennyi állat (mint F1) kékesszürke lesz. Ha ellenben szürkéket egymás között párosítanának, csak feleannyi szürke változatot nyernének, mert másik felében egyenlő arányban fekete és fehér törzsfajták jelennének meg (mini F2-ben). Bateson tenyészetében (1909) a szürke tyúkok párosítása 41 fekete, 78 szürke és 39 fehér állatot eredményezett (1:2:1), (3. ábra) 3. ábra. Fekete és fehér andalúziai tyúk korcsai mozaikszerűen kékesszürkék lesznek (Lang után). 

 A korcsok sorsa tehát minden esetben ugyanaz: széthasadás a szülők tiszta fajtáira. Akár a) a tiszta fajtával, akár b) maguk között párosodnak a korcsok, a fajta tisztaságának visszaszerzése biztos ütemben halad előre: a) a korcsok (Aa) tiszta fajtával (AA vagy aa) kereszteződnek :  b) a korcsok (Aa) korcsokkal kereszteződnek: 

A természet tehát nem tűr meg korcsokat.

 Asszimiláció nincs! A fajok azonban többnyire nem csupán egy, hanem több, igen sok vonásban különböznek egymástól; kereszteződésük esetén tehát az ivadékok valamennyi eltérő tulajdonságra nézve korcsok. Ha fekete színű és minőségre nézve símaszőrű tengerimalacot fehér durvaszőrű fajtával keresztezünk, a korcsok (F1) feketék és durvaszőrűek lesznek, melyek egymás között párosodván a második nemzedékben (F2) következő kombinációkra hasadnak:
 9 fekete durvaszőrű
 3 „ símaszőrű
 3 fehér durvaszőrű
 1 „ símaszőrű. (4. ábra)
 Fekete simaszőrű és fehér durvaszőrű tengerimalac (P) fekete durvaszőrű korcsai (F1) a második nemzedékben (F2):
 9 fekete durvaszőrű: 
 3 fekete símaszőrű: 
 3 fehér durvaszőrű: 
 1 fehér símaszőrű arányában széthasadnak (Castle után).4. ábra. 
 A négyféle kombináció azonban a külső megjelenésre (fenotípusra) vonatkozik. Itt is az örökléstényezők közelebbi vizsgálatára van szükség, hogy a korcsok belső (geno-typikus) szerkezetét megismerjük.
 E célból a fekete szín tényezőjét jelentse A, a fehér színét a, a szőrzet durvaságát B, simaságát b. A fehér durva fajta fenotípusa tehát aB, a fekete simaszőrűé Ab, az F1 korcsoké AaBb. A korcsok eszerint kétszeresen heterozygoták és mindegyikük 4-féle csírasejtet képezhet: 
AB Ab ab  aB 
Ha mármost két-két korcs kereszteződik, a 4—4 féle apai és anyai csírasejtek egyesülése minden esetben 16-féle kombináció egyike szerint fog megtörténni. Az alábbi táblázat felső sora fölött a 4-féle hím (♂), függőlegesen a 4-fé!e női (♀) csírasejt képlete van feltüntetve: A 16-féle kombinációban — a táblázatból kiolvashatóan — 9-féle genotípus (az arabs szám jelöli őket) és 4-féle fenotípus (római szám jelöli) foglal helyet. Az egyedek fenotípusát az dönti el, hogy a képletben hány domináns (A és B) tényező foglal helyet. Ahhoz a fenotípushoz, melyben mindkét domináns örökléstényező (A és B) jelen van (táblázatban I-gyel jelölve), 9 kombináció, az egyik (A) domináns tulajdonsággal jellegzett fenotípushoz (táblázatban II) 3, a másik (B) domináns tulajdonsággal jellegzett fenotípushoz (táblázatban III) ugyancsak 3 kombináció tartozik, végül abból a fenotípusból, melyben csupán recesszív tényezők foglaltatnak, csak 1 kombináció lehetséges.
 A fenotípusoknak ehhez az arányához azonban egyszerűbb úton is eljuthatunk. Nevezetesen csak mindegyik tulajdonságra külön-külön alkalmazzuk a fentebb megismert egyszerű hasadási arányt; ez jelen esetben A és a tulajdonságra nézve 3A : 1a, B és b tulajdonságra nézve 3B : 1b, AB és ab fajtákra nézve = (3A : 1a). (3B : 1B) = 9AB : 3Ab : 3aB : 1ab, ami teljesen azonos mind a kísérleti, mind az imént levezetett elméleti eredménnyel.
 Mindebből pedig az következik, hogy a fajták tulajdonságai egymástól függetlenül érvényesülhetnek a korcsosításban, illetve hasadásban. Lehetséges, hogy egyik fajtában pl. a szín átütőbb, de az orralak s a járomív gyengébb, másikban az orralak és járomív szélessége átütőbb, ellenben a szín bizonyul gyengébbnek; a korcsok tehát olyan mozaikok lesznek, melyeken mindkét szülő átütő vonásai megjelennek, egyik részéről a szín, másik részéről a szélesebb járomív és sajátos orralak. De bárhogyan is tevődnek össze a korcsok, következő nemzedékben annyiféle fenotípusra hasadnak szét, mint ahányféle kombinációt a domináns örökléstényezők számából képezni lehet.
 Elmondottak alapján az ivadékok fenotípusainak alternatíváit előre megmondani akkor sem fog nehézségbe ütközni, ha a szülőknek nem csupán két, hanem több különböző tulajdonságát vesszük tekintetbe. Pl. 3 tulajdonság, A B C, illetve a b c, esetén az F1 korcsok szerkezetét AaBbCc jelképezi; ezek mindegyike 8-féIe csírasejtet termelhet: ABC ABc Abc abc  AbC aBc  aBC abC A korcsok 8-féle csírasejtjei 64-féle kombináció egyike szerint egyesülhet s az ivadékok (F2) 8-féle fenotípusban oszlanak meg, még pedig következő arányban: 
(3A : 1a)(3B : 1b)(3C : 1c) = 27 
ABC : 9 ABc : 9 AbC : 9 aBC : 3 Abc : 3 aBc : 3 abC : 1 abc = 64.
 n tulajdonságban különböző fajok keresztezése (polyhybridizmus) esetén alábbi összeállítás szolgál útmutatásul (Baur nyomán): 

Az összetett faji tulajdonságok elemzése 

A legtöbb faji vonás megjelenítésében nem egy, hanem több tényező működik közre, ami a genotípus és fenotípus inkongruenciájának változatos eseteit vonja maga után. Egyszer az egységesnek vélt tulajdonságból több részlettulajdonság hasad ki, másszor a korcsokon váratlanul új tulajdonság lép föl. Olykor a fenotípusok számarányai is módosulást szenvednek stb. A lehetséges eseteket felsorolni alig lehet; de nem is szükséges. Az örökléslényezők elemzése — mint alábbi néhány példa mutatja — minden esetben nehézség nélkül meghozza a jelenségek magyarázatát.
 Az élettani kémiából tudjuk, hogy a kültakaró színének kialakulásához állatoknál két anyag jelenléte szükséges: egyik a festék alapanyaga (chromogen), melyből a festék képződik, ha a másik anyag, egy erjesztő (oxydase), jelen van. A hasadásjelenségekből visszakövetkeztetve, mindkét anyag mögött egymástól független örökléstényezők állnak, s ha akár a festékalapanyag, akár az erjesztő tényezői kiesnek, a fajta színének megjelenése lehetetlenné válik. Ha a festék tényezőit (összefoglalva) A, az erjesztőét C (complement), hiányukét a és c jelképezi, akkor a fajtaszín AC tényezők együttes előfordulása esetén kibontakozik, ellenben Ac és aC kombinációkban lehetetlenné válik, miáltal festék nélküli, fehér szőrzetű s vörös színben áttetsző szemű állatok, ú. n. albínók, jönnek létre.[1] Pl. egy egyszínű egérfajta színviszonyainak alakításában nem kevesebb mint 8 örökléslényező működik közre (Plate).[2] Ennyi tényezőből 256 (28) kombináció, köztük 128 C nélküli, albínó lehetséges. Ez utóbbiakat maguk között tisztán lehet tenyészteni. Mihelyt azonban valamely színfajtával kereszteződnek, tehát c (erjesztő) jut a tenyészetbe, a 8 színtényező valamennyi kombinációja kihasad s kitűnik, hogy a hasonló külső mögött nem egy, hanem 8-féle fehér (albínó) fajta rejtőzött.
 Következő példában a fenotípusok számának nem leegyszerűsítésével, hanem gyarapodásával, új sajátságok feltűnésével találkozunk.
 Egy hamburgi tyúkfajtának rózsaszerű, egy u, n. Brahma fajtának borsóalakú taraja van. Ha ezt a két fajtét keresztezzük, a korcsok (az u. n. maláji fajta) dióalakú tarajjal jelennek meg. Ezek a korcsok azután az eddigi 3-féle tarajalakon kívül még egy 4-ik, egyszerű tarajalakot (u. n. olasz Minorca fajtát) is kihasítanak: F2 = 9 dió : 3 borsó : 3 rózsaalakú : 1 egyszerű tarajfajta. (5. ábra) A jelenséget az örökléslényezők elemzése alapján következőképen állítjuk össze: 5. ábra. Tyúkfajták borsó- és rózsaalakú tarajjal (P) dióstarajú korcsfajtát adnak (F1), mely 9 dió-: 3 rózsa-: 3 borsó-: 1 egyszerű tarajos fajtára hasad (F2). (Goldschmidt után),5. ábra. Tyúkfajták borsó- és rózsaalakú tarajjal (P) dióstarajú korcsfajtát adnak (F1), mely 9 dió-: 3 rózsa-: 3 borsó-: 1 egyszerű tarajos fajtára hasad (F2). (Goldschmidt után).
 Tegyük fel, hogy a taraj borsóalakját P, rózsaalakját R, ezek hiányát p és r tényező alakítja. A korcsok genotípusa akkor Pp Rr. A két domináns tényező együttes jelenléte a korcsok tarajalakjának diószerű (intermediár) jelleget ad. A negyedik, egyszerű alak, a domináns tényezők hiánya esetén (pr) áll elő: P Pp x Rr  borsó rózsaalak  F1 PR  dióalak  F2 9 PR : 3 Pr : 3 pR : 1 pr  dió- borsó- rózsa- egyszerű taraj.
 Az átütő és lappangó örökléstényezők érvényesülésért való versengése természetes jelenség. Ez éppen a hasadás jelenségének titka s a fajták tisztaságának védelmi mechanizmusa.
 Még átütő és átütő, rejtett és rejtett tulajdonságok tényezői között is bizonyos hierarchikus viszony[3] áll fenn, ami az egyes fajtákra nézve állandó és jellegzetes vonás és csak a korcsosítás zavarja meg.
 Ismét más elbírálás alá esik a következő eset. A ceyloni csupasz agár fogazatát szám és alakbeli redukció jellemzi. A fogak apróbb képletei, így a szemfogak övcsúcsai, az elő- és utózápfogak másodlagos gumói simára leegyszerűsödtek, ezenfelül a fogak száma sem teljes, mert több-kevesebb előzápfog, mindkét oldalon legalább 1—1 utózápfog hiányzik, sőt gyakran az alsó harmadik szemfog sem bújik ki. Ha ezt a fajtát az épfogazatú borzebbel keresztezzük, a korcsok feles számban a csupasz agár redukált fogazatával, feles számban a borzeb normális fogazatával jönnek a világra.[4] Az 1 : 1 arány a dominancia követelményének sehogysem felel meg. Ez utóbbi esetben ugyanis F1-ben csak egyik vagy másikféle fogazat jöhetne napvilágra aszerint, hogy melyik fajta örökléstényezője átütőbb; következő nemzedékben (F2) pedig a korcsoknak. 3A : 1a arányban kellene széthasadniok. Ehelyett pedig a két alak F1-ben, F2-ben, sőt tovább is 1A : 1a arányban hasadt ki. Mindez csak úgy lehetséges, ha az egyik fajta heterozygota, Aa, volt. Ebben ugyanis kétféle, A és a, csírasejt termelődik, melyeknek a recesszív homozygota fajta a a csírasejtjeivel való találkozása ismét 1Aa és 1aa fajtát eredményez: 

A korcsoknak recesszív alakjukkal való visszakeresztezése elméleti örökléstani szempontból azért igen fontos művelet, mert legbiztosabban általa tudja meg a kísérletező, hogy a kérdéses tulajdonság hány s milyen domináns tényezőkből van összetéve. Ha pl. valamely korcs recesszív tiszta fajtájával visszakeresztezve négyféle kombinációt egyenlő arányban, 1:1:1:1 ad, akkor annak kétszeresen heterozygtának: AaBb kellet lennie, mert: AaBb korcs csírasejtjei: AB, Ab, aB, ab. Ellenben aabb recesszív fajta valamennyi csírasejtje: ab; a lehetséges kombinációk pedig:  
Minthogy ab jelenléte nem befolyásolja A vagy B érvényesülését, csak 4-féle fenotípus marad fenn, mégpedig egyenlő arányban 1:1:1:1.
 Az a tény, hogy ilyen egyenlő hasadási arány háziállatok fajtatulajdonságainak s az ember kóros tulajdonságainak öröklésénél gyakran fordul elő, arra mutat, hogy szóban levő tulajdonságok heterozygota természetűek.
 [1] Albínó fajta az Angora macska, fehér nyúl, fehér egér stb.
 [2] L. Plate : Die Erbformeln der Farbenrassen von Mus musculus. Zool, Anz. 1910/a. 934—640, [3] epistasis, hypstasis.
 [4] Gáspár J. Analyse d. Erbfaktoren d. Schädels bei einer Kreuzung Nackthund x Dackel.. Fauna Ceylanica 1929.

Dr. Gáspár János: Fajismeret III. rész
A homomeria.

 A korcsok mindkét szülő tulajdonságát magukban bírják és ha sem tökéletes dominancia, sem mozaiköröklés esete nem forog fenn, akkor a két szülő tulajdonságainak megfelelő középső (intermediär) jelleget öltenek. Eddigi példák szerint ezeknek a korcsoknak azonnal szét kellene hasadniok. Bizonyos esetekben azonban ahelyett, hogy ez bekövetkeznék, a korcsosodás tünetei még szélesebb skálában bontakoznak ki, ami első tekintetre azt a látszatot kelti, mintha a korcsosodás megállandósult volna. Ilyen esetek akkor forognak fenn, ha a fajok összetett, több tényező által irányított tulajdonságai nem alternatívaként,[1] hanem fokozatbeli különbségként állnak egymással szemben Pl. színek, testarányok, termet, szellemi tulajdonságok stb.
 A jelenségnek Nilsson-Ehle adta magyarázatát (1909). Amikor svéd „bársonybúzát” fehérszínű fajtával keresztezett, amikor tehát látszólag csak egy tulajdonság pozitívuma és negatívuma állt egymással szemben, akkor a korcsok csak minden 64-ik egyedre adtak 1—1 fehér változatot, többiek a vörös szín különböző árnyalataihoz tartoztak. Az arány (63 : 1) háromszoros heterozygotiára mutat; minthogy azonban a vörösen kívül más szín nincsen jelen, mindhárom tényező csak vörös színt meghatározó tényező lehet. Ha ez így van, akkor a színárnyalatok eredete is megtalálta magyarázatát. Ugyanis mennél több színtényező halmozódik egy-egy kombinációban, annál erősebb a neki megfelelő fenotípus.
 A vázolt jelenséget, mikor a fajták fokozatokban eltérő tulajdonságai a korcsokban halmozódva jelennek meg s e halmozódás mértéke a domináns örökléstényezők számával arányos, homomeriának nevezzük (Plate).[2] Nilsson-Ehle egy másik kísérletben fekete és fehér polyvás zabfajtát keresztezett. A szürkés-fekete polyvás korcsok (F1) ekkor a fekete fajta javára (F2-ben) 15 : 1 arányban hasadtak. Az arány kétszeres heterozygotiára mutat. De a feketén (illetve hiányán, a fehéren) kívül más szín nem lévén jelen, mindkét színtényezőnek feketének kell lennie. Jelölje ezeket M1 és M2, hiányukat m1 és m2. Az F1 korcsok képlete M1m1M2m2. Ezek mindegyike négyféle csírasejtet termelhet, melyek összetalálkozásából 16-féle kombináció lehetséges.
 A táblázat felső sora fölött a 4-féle hím, függőlegesen az ugyanannyi női csírasejt képlete áll; a római számok a fekete (átütő) színtényezők számát jelenti: g1.jpg Vagyis 
4 fekete színtényező előfordul 1-szer  
3 fekete színtényező előfordul 4-szer  
2 fekete színtényező előfordul 6-szor  
1 fekete színtényező előfordul 4-szer  
0 fekete színtényező előfordul 1-szer 
A 16 kombináció tehát olyan színsorozatban oszlik el, mely mély feketével kezdődik és fokozatosan fehérrel végződik. Legsötétebb az a változat, melyben négyszeres fekete tényező működik; a fehér szín egyetlen átütő tényezőt sem tartalmaz. Legtöbb variáció (6) azonban a színskála közepére esik; két szélére csak 1—1 kombináció jut. Ez a megoszlás pontosan a binomiális együttható (1+1)6 sorozatának felel meg s minden homomer tulajdonság kibontakozásmódjára jellemző. Pl. nem 2-, hanem 6-szoros homomeria esetén a korcsok fenotípusa 11 fokozatra tagozódik s csupán 4096 [(1 + 1)6] egyénre esik egy-egy tiszta fajta, legtöbben (924) a középső fokozatokhoz tartoznak.
 Mennél összetettebb valamely tulajdonság, az intermediär korcsok száma annál nagyobb. Továbbiakban azonban bebizonyosodik, hogy az efféle korcsok is alá vannak vetve a hasadás kényszerének, csak náluk ez a folyamat a tényezők halmozódása miatt lassú ütemben halad előre és sok nemzedékre van szükség, míg tiszta fajtájú egyedek nagyobb számban állnak elő.
 Fentebbi kísérlet további figyelemmel kísérése könnyen meggyőz erről.
 Ha a táblázat 16 kombinációja közül az azonosakat kiemeljük s külön-külön parcellában öntermékenyítés útján továbbtenyésztjük, akkor mindegyik, összetételének megfelelően, tovább hasad, aminek eredményeként a harmadik (F3) nemzedék következőképen alakul: a homozygota fekete (1, 6, 11) és fehér (16) kombinációk nem hasadnak, tehát fekete, illetve fehér kombinációkat adnak; ugyancsak feketék, de korcsok lesznek azok is, melyek 3 színtényezőt (M1M1M3 vagy M1M2M2) tartalmazó kombinációkból (2, 3, 5, 9) keletkeznek; azok a kombinációk, melyekben 2 fekete színtényező (M1M2) foglaltatik (4, 7, 10, 13), 13 fekete : 1 fehér arányban hasadnak; végül azok a kombinációk, melyekben csak 1 — 1 színtényező (M1 vagy M2) van jelen (8, 12, 14, 15), 3 fekete : 1 fehér arányban hasadnak.
 Természetesen ott, ahol sokszoros homomeriáról van szó, (pl. termet, koponyaalak), a hasadást nem lehet ilyen egyszerűen végigkövetni. Ez azonban akkor sem marad el, csak több nemzedékre van szükség, míg a folytonos variációs-sor a szülők két típusának megfelelően kétfelé válik.
 Az asszimiláció élettani akadályai.
 Amikor az ondó megtermékenyíti a petét, hogy új élet fejlődése induljon meg, akkor csak a magvak egyesülnek, a sejt másik része, a protoplamza, kívül marad.[3] A szülők tulajdonságainak átszármaztatása tehát a sejtmag, illetve a sejtmagban levő mechanizmus útján történik. (Az irodalom ezt a mechanizmust nevezi Nägeli után csíraplazmának).
 Az ondómag a petével barázdálódási maggá (zygotává) egyesül, mely csakhamar oszlani kezd. A hártya feloldódik s az ú. n. archromatin állomány ennek az orsónak egyenlítőjén U alakú fonalakba, kromoszómákba, rendeződik. A kromoszómák száma fajok szerint különböző s illető fajra nézve állandó; pl. lóbélgilisztánál 4, légynél 8, békánál 24, embernél 48 (?).
 6. ábra. Indirekt sejtoszlás. AaBb kromoszómás sejtből keletkezett sejtek változatlanul AaBb kromoszómát tartalmaznak. Ugyanis mindegyik kromoszóma egyszerűen hosszában kettéoszlott. 6. ábra. Indirekt sejtoszlás. AaBb kromoszómás sejtből keletkezett sejtek változatlanul AaBb kromoszómát tartalmaznak. Ugyanis mindegyik kromoszóma egyszerűen hosszában kettéoszlott. 
 A tulajdonképpeni oszlás akkor megy végbe, mikor minden egyes kromoszóma hosszában pontosan megfeleződik. (Pl. AaBb-ből ismét AaBb és AaBb lesz) s a széthasadt készlet egyik fele az egyik magorsó, másik a másik magorsó felére húzódik. (6. ábra) Ez az indirekt sejtoszlási mód biztosítja, hogy a szervezet minden egyes sejtje, (a herecsatornákban és petefészekben lévő ondó, illetve petesejt is), ugyanazt a kromoszómakészletet tartalmazza, mint a megtermékenyített petesejt. Csakhogy az ilyen teljes kromoszómaszámú pete és ondó még nem alkalmas megtermékenyítésre (ellenkező esetben a barázdálódási mag s a következő nemzedék kromoszómaszáma megkétszereződnék). Előbb egy olyan redukciós folyamaton kell átesnie, melynek eredményeként a testsejtek kromoszómakészletének csak fele marad meg, hogy a másik nem hasonlóan redukált csírasejtjeitől megtermékenyülvén, ismét a fajra jellemző kromoszómaszám álljon elő.
 7. ábra. Redukciós oszlás. AaBb kromoszómás csírasejtből 4-féle csírasejt AB, Ab, aB, ab keletkezhet. A kromoszómák ugyanis nem feleződnek meg, hanem megfelelő apai és anyai kromoszómák egyszerűen a fiók- (érett-) csírasejtekbe mennek át.7. ábra. Redukciós oszlás. AaBb kromoszómás csírasejtből 4-féle csírasejt AB, Ab, aB, ab keletkezhet. A kromoszómák ugyanis nem feleződnek meg, hanem megfelelő apai és anyai kromoszómák egyszerűen a fiók- (érett-) csírasejtekbe mennek át. 
 A redukciós oszlás előbbi (indirekt) sejtoszlástól abban különbözik, hogy míg utóbbinál minden egyes kromoszóma hosszában megfeleződik, a redukciós oszlásnál a megfelelő kromoszómák csak párosával felsorakoznak (Aa, Bb) azután feleződés nélkül eltávolodnak egymástól (7. ábra). Vagyis a teljes kromoszómakészlet előbb teljesen összekeveredik (szinapszis), azután az apai kromoszómák az egyik, az anyai eredetű kromoszómák a másik fióksejtbe (most már érett, redukált, feles kromoszómaszámú csírasejtbe) vándorolnak.
 A redukciós folyamatot képletesen következőképen vázolhatjuk: Tegyük fel, hogy a testsejtek s a még éretlen csírasejtek 4 kromoszómát: ABab-t tartalmaznak. A redukciós oszlás kezdetén a megfelelő apai és anyai kromoszómák egymás mellé kerülnek : Aa, Bb. Most azonban ahelyett, hogy mind a 4 kromoszóma megfeleződnék, az apai kromoszóma az egyik, a neki megfelelő anyai kromoszóma a másik fiók- (érett) csírasejtbe húzódik át. Az azonban, hogy egyik vagy másik kromoszóma melyik oldalra kerül, teljesen a véletlentől függ, minélfogva jelen esetben a 4 kromoszóma, illetve 2 kromoszómapár következő 4-féle kombinációban válhat szét: AB, Aa, aB, ab (7. ábra) Az olyan egyedek tehát, melyeknek 2 különböző kromoszómájuk van, 4 féle csírasejtet termelnek s mindegyik-féle keletkezésének egyenlő valószínűsége van.
 Már elméletileg is feltételezhető, hogy a tulajdonságok örökléstényezői a kromoszómákban foglaltatnak, mivel a szülői sejtek tulajdonságainak szakadatlansága a sejt alkatrészei közül csak a kromoszómák részéről van biztosítva. A most vázolt redukciós oszlásban s a szülők kromoszómáinak kicserélődésében azonban a korcsok széthasadásának, a mendelisztikus jelenségeknek mechanizmusát sem nehéz felismerni. Tegyük fel, hogy a Mendel kísérleteiben szerepelt sárga borsófajta színtényezőjét A, a zöld fajta színtényezőjét a kromoszóma tartalmazza. A korcsokban akkor benne van a hím sárga A és női a zöld kromoszóma. Mikor a korcsok (Aa) csírasejtjeinek redukciós oszlása elkövetkezik, A sárga kromoszóma az egyik, a zöld kromoszóma a másik érett csírasejtbe kerül, vagyis kétféle sorozat csírasejt áll elő. Ha két ilyen korcs kereszteződik, a kromoszómák a barázdálódási magban 4 kombináció egyike szerint találkozhatnak össze: Aa + Aa = AA : Aa : aA : aa.
 A kromoszómák e 4-féle kombinációjában minden további nélkül a mendelisztikus hasadási arányt lehet kiolvasni.[4] Ezek után a kromoszómamechanizmus és mendelisztikus jelenségek közti összefüggést következőkben foglalhatjuk össze : 
1. A redukciós oszláskor a korcsok csírasejtjeiben a szülői tulajdonságok összekeverednek s annyiféle érett csírasejtet termelnek, ahányféle kombinációt az apai és anyai kromoszómákból képezni lehet.
 2. A redukált kromoszómaszámú nemi sejtek találkozása által keletkezett barázdálódási mag (zygota), úgyszintén valamennyi szövet és szerv a fajra jellemző teljes kromoszómaszámot tartalmazza, egyik felében apai, másik felében anyai eredettel, ami másképpen azt jelenti, hogy az egyénben minden tulajdonság párosán (Aa) van jelen.
 3. Abból a tényből, hogy a kromoszómák sem az indirekt, sem a redukciós oszlásnál nem olvadnak össze, magától értetődik, hogy tulajdonságok összeolvadásáról, asszimilációjáról, szó nem lehet.
——————————————————————————– 
[1] Alternatíva, ha pl. a belső szemzug u. n. mongolredője egyik fajnál jelen van, másiknál hiányzik, vagy ha egyik egyed a II., másik egyed a III. vércsoporthoz tartozik stb. Fokozatbeli átmenet lehetetlen.
 [2] Az irodalomban gyakran használatos ugyanilyen értelemben a polimeria elnevezés. Ez azonban csupán azt jelenti, hogy a szóban levő tulajdonság több örökléstényező irányítása alatt áll, míg a homomeria kifejezés pontosan arra akar rámutatni, hogy bár több örökléstényező működik közre, de mindegyik egymagában is ugyanannak az eredménynek kialakításában hatékony. A szellemi tulajdonságok összetettségére a polimer jelzőt alkalmazzuk.
 [3] Egy-egy sejt a következő szerkezetet mutatja: A sejt alapanyaga a protoplazma, bonyolult szerkezetű szerves kémiai anyag; ebben foglal helyét a sejtmag, a sejt életének irányítója. Ha egy egysejtű állatot, mely nem ivarosan, hanem egyszerű oszlás útján szaporodik, kettévágunk, az a része, melyben csak protoplazma maradt, elsorvad, magvas része azonban tovább él és szaporodik Ha a sejtmagot festékkel kezeljük, egy része, az ú. n. chromatin, felveszi, a másik része, az achromatin, nem veszi fel a festéket. A sejt harmadik eleme; a magvacska, a sejtoszlás megindulásakor (mint a magorsó pólusa) játszik szerepet.
 [4] Természetesen nem csak színt tartalmazó , hanem valamennyi (a borsónál összesen 7) kromoszómapár kicserélődik. De a kicserélődés azok között a kromoszómák között, melyek nem különböznek egymástól, nem hoz létre új kombinációkat. Pl. BB, a kicserélődés után is B és B marad. Azok a tulajdonságok, illetve egyedek melyek csak egyféle csírasejtet termelnek – homozygoták; ellentétben a korcsokkal (heterzygotákkal), melyek annyiféle csírasejtet termelnek, ahány tulajdonságra nézve korcsok.

Dr. Gáspár János: Fajismeret IV. rész
   
A faji tulajdonságok kapcsolódása.

 A kromoszómák redukciós oszláskor végbemenő kicserélődése öröklésélettani szempontból azt jelenti, hogy mindazok a tulajdonságok, melyek tényezői különböző kromoszómában fekszenek, egymástól függetlenül vesznek részt az öröklésben. A kromoszómák száma azonban csekély (a Drosophilánál 4, az embernél 24 pár stb.) a tulajdonságoké ellenben igen nagy, mindegyikre tehát nem juthat egy-egy különálló kromoszóma. A faji tulajdonságok egy nagy csoportja csakugyan nem is öröklődik önállóan, hanem úgy viselkedik, mintha két-három vagy még több tulajdonsággal kapcsolódva volna. Fekete testszínű (a), csökevényes szárnyú (b) Drosophila-hím (!) és szürke testszínű (A), normális szárnyú (B) nőstény korcsai ugyancsak szürke testszínűek és normális szárnyúak (ABab). Ha korcs hímet kétszeresen recesszív nősténnyel kereszteznénk, a kétszeres korcsok visszakeresztezésének szabálya szerint (l. 16. old.) 1:1:1:1 arányban 4-féle kombinációnak kellene kihasadnia. Morgan e helyett csak két kombinációt (AB-t[1] és ab-t) kapott, a másik két kombináció (Ab és aB) elmaradt. 4-féle csírasejt helyett tehát csak 2-féle képződött s az egyes örökléstényezők nem mendeleztek egymástól függetlenül, hanem igyekeztek úgy együttmaradni, ahogy szüleikben együtt voltak: 16.gif A faji tulajdonságok, illetve a mögöttük álló örökléstényezők ilyen összekapcsolódása (coupling) a növény- és állatvilágban általános jelenség. Észlelték a szagos bükkönyön (Bateson és Punnett 1911), borsón, babon, oroszlánszájon, sáskán, lepkéken, tyúkokon, egereken, nyulakon, stb., s legalaposabban, mintegy, 400 tulajdonságra nézve, a gyümölcslégyen (Drosophila) tanulmányozta Morgan és iskolája.[2] A kapcsolódás minden esetben azt idézi elő, hogy a korcsok, mintha mindössze 2 tulajdonság állna egymással szemben, csak 2-féle csírasejtet és F2-ben 2-féle fenotípust képeznek. Pl. AaBbCc korcs esetében 23 = 8 csírasejt és fenotípus helyett csak 2-féle, ABc és abC, vagy aBC és Abc stb. csírasejt illetve fenotípus ismeretes, aszerint, hogy a szülők két ellenlábas kromoszómája a 3—3 tényezőt milyen kombinációban bírta magában.
 Gyakorlati fajbiológiai s elméleti örökléstani szempontból rendkívül nevezetes jelenség, hogy a tényezők kapcsolódása mégis áttörhet, amennyiben bizonyos körülmények között az összekapcsolt tulajdonságkombinációk mellett igen kicsi százalékban az elképzelhető többi mendelisztikus kombináció is megjelenik: Ha olyan fehérszemű, sárgatestszínű női (!) Drosophila-korcsot (ABab), melyet fehérszemű, sárgatestszínű (AB) és vörösszemű, szürketestszínű (ab) fajta keresztezéséből állítottunk elő, recesszív hímmel (ab) visszakeresztezünk, következő nemzedékben 49.5 % fehérszínű, sárgatestszínű (AB) és 49.5 % vörösszemű, szürketestszínű (ab) változat mellett ½ % fehérszemű szürketestszínű (Ab) és ½ % vörösszemű, sárgatestszínű (aB) változatot is kapunk. AB, illetve ab tényezők kapcsolódása tehát az esetek egy hányadában megtört: Aa tényező között kicserélődés történt: 17.gifFehérszemű sárgatestszínű korcsokat azonban fehérszemű szürketestszínű (Ab) és vörösszemű sárgatestszínű (aB) variációk keresztezésével is elő lehet állítani. De most is, ha az így keletkezett női korcsokat (AbaB) visszakeresztezzük, a szülőfajtákból (Ab és ab) 49.5 %—49.5 %, a kicserélődött kombinációkból, nevezetesen fehérszemű sárgatestszínű és vörösszemű szürketestszínű Drosophilából ½ %—½ %-ot kapunk: A korcsosodás a tényezők kapcsolódását ez esetben is áttörte, a kicserélődés mértékszáma azonban változatlan (1 %) maradt, mivel a tényezők kicserélődésének mértékszáma állandó, fajtajelleg. (8. ábra) 

8. ábra. A tényezők kapcsolódása és kicserélődése Drosophilánál. (Magyarázatot l. a szövegben.) (Morgan rajza után.)  Egyelőre még megmagyarázhatatlan az a különös tény, hogy a kapcsolódás áttörése a Drosophilánál miért csak a női korcsokon fordul elő. Selyemhernyónál a hím, galamboknál és tyúkoknál mindkét nem örökléstényezői kicserélődnek. (Tanaka, Christie és Wriedt, Dunn).
 A kicserélődés kedvező pillanata valószínűleg a redukciós oszlás előtti állapotra esik, amikor a szülők kromoszómapárjai egymás mellé rendeződnek (szinapszis), hogy azután minden lehetséges kombinációban szétváljanak. Jansen szerint azokban az esetekben, amikor külsőleg a tulajdonságok kapcsolódásának megszakadását észleljük, az egymás mellé került kromoszómák némely helyen tényleg össze is olvadtak, de utána ezeken a keresztezési pontokon kicserélődve váltak szét.

9. ábra. Örökléstényezők kicserélése a kromoszómában. (Baur rajza után.)  A kicserélődés mértékszámát a kapcsolódást áttörő egyedeknek a kísérletben szereplő összes egyedekhez való százalékos viszonya fejezi ki. Ha pl. a szemszín és testszín tényezője 212 esetben kicserélődött, 20823 esetben kapcsolódva maradt, akkor a kicserélődési mértékszám 212.100 : 20823 = 1%. A testszín és sötét szárnyszín kicserélődése Morgan szerint 36.2 %, a testszín és csökevényes szárnyúság kicserélődési arányszáma 54.5% stb. A kicserélődésre való hajlandóság attól függ, hogy illető tulajdonságok örökléstényezői a kromoszómában mily távolságban fekszenek egymástól. Ugyanis a tényezők (gének) a kromoszómában minden valószínűség szerint láncszerűen sorakoznak fel s mennél nagyobb a távolság két-két örökléstényező között, annál nagyobb az eshetőség, hogy keresztezési pont esik közéjük (9. ábra). Ez fordítva azt jelenti, hogy a kicserélődési mértékszám egyúttal az örökléstényezők egymástól való távolságának is mértékszáma. A Drosophilánál pl. a sötét szárnyszín örökléstényezője a testszín tényezőjétől mint egységtől 36.2, a csökevényes szárnyúság tényezője 54.5 egységnyire fekszik. Ha ily elvek szerint egy egységnek vett tulajdonsághoz viszonyítva valamennyi tulajdonság kicserélődési mértékszámát megállapítjuk, akkor megrajzolhatjuk az illető fajta örökléstényezőinek ú. n. kromoszómakártyát. Pl. a Drosophila-légy 4 kromoszómájának különböző hosszát érzékíti a bennük kiszámított örökléstényezők száma: 
nemi kromoszóma 100 örökléstényezővel (génnel)  
II-ik számú kromoszóma 75 örökléstényezővel (génnel)  
III-ik számú kromoszóma 75 örökléstényezővel (génnel)  
IV-ik számú kromoszóma 75 örökléstényezővel (génnel) 

10. ábra. Részlet a Drosophila kromoszómakártyájából. Az örökléstényezők láncszerűen helyezkednek el a kromoszóma hosszában. A számok a kicserélődés mértékét s egyben az egyes tulajdonságoknak egymástól való távolságát fejezik ki. 
 A kromoszómapárok száma a kicserélődési csoportok számával azonos. Pl. az eddig elemzett Drosophilának 4 kromoszómapárja, örökléstényezőinek 4 kapcsolódási csoportja, a borsónak 7 kromoszómapárja és 7 kapcsolódási csoportja van.
 Azt, hogy különböző tulajdonságok tényezői azonos vagy különböző kromoszómában fekszenek-e, könnyű eldönteni. Ugyanis ott, ahol a korcsok hasadása az egyszerű mendelizmus, (3+1)n szerint megy végbe, a visszakeresztezés pedig 1:1:1 stb. arányában sikerül, nem áll fenn kapcsolódás s az önállóan mendelező tulajdonságok örökléstényezői külön kromoszómákban helyezkedtek el.

 A fajiság befolyása a nemek arányának alakulására.

 A nemi vonások öröklött tulajdonságok és a nemi differenciálódást is az öröklésmechanizmus szabályozza.
 Némely tyúkfajtánál aranysárga és ezüstfehér változatot ismerünk. Ha arany tyúkot ezüst kakas termékenyít meg, az első nemzedék (F1) ezüstszínű és (F2-ben) szabály szerint 3 ezüst : 1 arany arányában hasad. Ha azonban a kakast az arany, a tyúkot az ezüst változatból választjuk ki, a tojásokból fele ezüst kakas, fele aranytyúk kel ki, melyek egymás között párosodván, ismét fele arányban ezüst, fele arányban arany változatot adnak és mind az ezüstnek, mind az aranynak fele kakas, fele tyúk (11. ábra): 
P ezüst ♀ arany X arany ♂ 
F1 1 arany ♀ 1 ezüst ♂ 
F2 ½ ezüst ♀ : ½ ezüst ♂ : ½ arany ♀ : ½ arany ♂.
 Ilyen (1:1) hasadási arány csak akkor állhat elő (l. 16. old.), ha egyik szülő heterozygota volt. Minthogy jelen esetben csak egyik nem heterozygota, fel kell tételeznünk, hogy nem a fajta, mint ilyen, hanem a fajtán belül az egyik nem, és pedig itt a női nem, az ezüst tyúk, heterozygota.
 Már régóta tudjuk (Siebold 1836, Henking 1891, Mc.Cloung 1902), hogy az állatok kétféle nemi sejtet termelnek. Legyeknél, halaknál, csúszómászóknál és emlősöknél a nőstények testsejtjei párosszámú 2X, a hímekéi páratlan 1X kromoszómát tartalmaznak s peteéréskor csak egyféle sorozat pete — X kromoszómával —, az ondósejt érésekor ellenben kétféle sorozat ondó — egyik X kromoszómával, másik e nélkül — képződik.[3] Ha a „közönséges” kromoszómákat n, a nemi kromoszómát X jelöli, akkor a nemi differenciálódás képletesen következőképp megy végbe: 
pete (n + X) X (n + X) ondó = 2n + 2X = nő (♀)  
pete (n + X) X n ondó = 2n + 1X = hím (♂) 
 11. ábra. a nemek öröklődése (Georg. Mag.)  
Más fajoknál, mint a lepkéknél és madaraknál — előbbi fajokkal ellentétben — a hímek homozygoták (2X) s a nők heterozygoták (1X), vagyis kétféle ivarsejtet utóbbiak termelnek.
 A váltivarosan szaporodó fajták két oldalról is bemutatják az X kromoszóma nem-differenciáló szerepét. Pl. a méhkirálynő testsejtjeinek 2X, a heréknek 1X kromoszómakészletük van. Mikor a királynő szűznemzés útján szaporít, az ivarsejt egyik X kromoszómája elsorvad s mindegyikből here lesz. Ha azonban megtermékenyül, akkor a 2X kromoszómás petéből dolgozók (nőstények) fejlődnek.
 12. ábra. A méh szaporodásmódja. I. szűznemzés útján (IX kromoszómával) herék, II. ivaros szaporodás útján (2X kromoszómával) dolgozók fejlődnek. Szükség esetén a dolgozók bármelyike megfelelő táplálás által királynővé válhat, amikor az addig rejtett nőneműség nyíltan előlép. 
 Az X kromoszóma tehát, mint ilyen, sem egyik, sem másik nem tényezőjét nem hordja magában; az ő szerepe az, hogy mennyiségi jelenlétével a nemi differenciálódás folyamatát megindítsa, kiváltsa.[4] A homo- illetve heterozygota szerkezet feladatát pedig a nemek egyenlő (1 : 1) hasadási arányának biztosítása képezi.
 A valóságban mindazonáltal a nemiség tiszta érvényesülése néha, a nemek egyenlőségi aránya többé-kevésbé mindig zavart szenved. Ezek a rendellenességek szintén a kromoszóma, homo-heterozygota mechanizmussal vannak összefüggésben s fajbiológiai szempontból különös figyelmet érdemelnek.
 A nemi differenciálódás normális körülmények között egészséges, tiszta nemiséget eredményez. Zavar esetén azonban a másodlagos nemi jellegek elmosódnak, vagy a másik nem jellegeibe mennek át, a nemi ösztön helytelen irányban működik s más olyan rendellenességek lépnek fel, melyeket hermaphroditismus, interszexualitás, gynandromorphismus, hímnőscsíraság stb. néven szoktunk összefoglalni.
 A másodlagos nemi jellegeknek ez a kicserélődése arra enged következtetni, hogy a csírasejtek — mint egy közös nemből való származás emlékét — mindkét nem tényezőjét magukban hordozzák s zavar esetén az egyébként nem érvényesülő nemet is kifakaszthatják magukból.[5] 

Tenyésztők régóta tudják, hogy lepkék földrajzi változatainak korcsai között aránylag gyakran fordulnak elő interszexuális alakok. Goldschmidt (1920) kísérleti célból a gyapjaspille (Lymantria dispar) különféle változatait keresztezte egymással.

 Japán Lymantria hím és európai nőstény korcsai között a hímek normálisak, a nőstények azonban a hím színfoltjaival interszexuális alakot öltenek. Ha ilyen nőstények még megtermékenyíthetők, a nőstény ivadékok felerészben normális, felerészben interszexuális alakokra hasadnak (a hímek normálisak). Tehát az interszexuális alakok is szabály szerint mendeleznek.
 Az interszexualitás foka annál nagyobb, mennél távolabbi fajták korcsosodnak: Pl. Hím Gifu és nőstény Kumamatu hím korcsai normálisak, nőstényei enyhén interszexuálisok. Petekészletük kissé sorvadt, de párosodó szervük ép, nemi ösztönük helyes irányú; szaporák.
 Gifu-hím és Hokkaidó-nőstény interszexuális nőkorcsain már több hímjelleg találkozik; ösztönük ugyan még nőies és érett petéjük is van, de párosodó szervük rendellenessége miatt mégsem termékenyíthetők meg.
 Gifu-hím és Fiume nősténykorcsaink másodlagos nemi jellegei már teljesen hímfélék; az ösztön rendellenes, párosodás lehetetlen s hiábavaló is, mert a petefészek elsorvadt.
 Ogi- vagy Amori-hím és Fiume- vagy Hokkaido-nőstény nősténykorcsai másodlagos nemi jellegeik után tökéletes hímek; nem szaporíthatok.
 Más változatok korcsain az interszexualitás iránya megváltozik s a nőstények normálisok és a hímek interszexuálisak.
 A kísérletek eredményeit következőkben foglalhatjuk össze: Mindegyik nemben, — mint egy differenciálatlan ősállapot emléke — lappangó állapotban megvan a másik nemre való hajlam is.
 Egyazon változaton belül az X kromoszóma mennyiségi jelenléte már a megtermékenyítéskor élesen meghatározza a nemiséget (Pl. 2 X = ♀, 1 X = ♂). Mint azonban az interszexualitás jelenségeiből következtetjük, az X-kromoszóma sajátos élettani erővel is bír, mely fajtajelleg s kémiai vagy dynamikai hatásánál fogva befolyásolja a másik fajta X kromoszómájának mennyiségi erejét is. Pl. a hím fajta 1X kromoszómája élettanilag erősebbnek bizonyulhat, mint a női fajta 2X kromoszómája. Ilyenkor a korcsok gyengébb női fajtáin mint interszexuális vonások fel-feltűnnek az erősebb fajta hím vonásai — fajtáik rokonsági fokának arányában.
 Ha a szülők ugyanahhoz a fajhoz, vagy közeli változatokhoz tartoznak, a pete és ondóképződés normális, a nemi elkülönülés éles és határozott. Ellenkező esetben a korcsokon interszexuális rendellenességek jöhetnek létre, mert a másik fajta nemére való hajlam is felszínre kerül.
 A természet tehát még a nemi kromoszóma-mechanizmust is a fajvédelem szolgálatába állítja.
 A nemi ösztöneikben nem normális korcsok ugyanis vagy kevésbé szaporák, vagy ha közeli változatok korcsairól van szó tovább szaporodván, a mendelizmus szabályai szerint hasadnak.
 A nemiség tiszta megjelenése csak tiszta fajták között lehetséges.
 (A nemek számarányának eltolódásáról l. később.) 
——————————————————————————– 
[1] A genotípus helyes megjelölésével ABab-t.
 [2] V. ö. Morgan. Bridges, Sturtevant: The Genetics of Drosophila. Bibi. Genetics 2. 1925.
 [3] A kromoszómakészlet különbsége tehát nemcsak az ivarsejtekre, hanem a szervezet valamennyi sejtjére kiterjed. Ha a kromoszómák oszlása zavart szenved és ú. n. gynandromorph alakok jönnek létre, úgy ezek testük egyik felében hím, másik felében női kromoszómakészlettel jönnek világra. Az érett ivarsejtek természetesen — a redukciós oszlás folyományaként — a kromoszómakészletnek csak felét tartalmazzák. Ezért, ha a nő testsejtjeinek képlete 2X, akkor az érett petéé X; ha. a hím testsejtjeinek képlete 1X, akkor az egyik sorozat érett ondóé X, másik sorozaté —.
 [4] Ezért Plate szerint nem is helyénvaló az X kromoszómát „nemi” kromoszómának nevezni.
 [5] Ehhez hasonló jelenség egyéb fajtatulajdonságoknál is ismeretes. Pl. a hideg égöv alatt élő emlősök és madarak sötétebb színtényezői (A) az őszi hideg hatására hatástalanokká válnak s a kicserélt bunda, illetve tollazat fehér színével addig rejtett színtényezők (a) lépnek elő. — A kerti csodavirág (Mirabilis jalapa) közönséges változatának (typica) levelei sötét zöldszínűek s ez a tulajdonság (A) domináns a variegata nevű változat sötét foltokkal tarkított világosabb színe (a) fölött. A variegata néhány ága azonban elvélve sötét zöld (typica) leveleket hajt s ezek a rendellenes hajtások, mint korcsok (Aa), szabályszerűen hasadnak.— A mendelizmus szerint minden Aa korcs kétféle csírasejtet termel s egyik sorozat tisztán a domináns, másik tisztán a recesszív tulajdonságot viseli. Azonban mint látjuk, néha domináns tényező recesszívvel szemben elvesztheti erejét néha pedig recesszív fajta elvétve korcsokat is adhat. Ezek olyan esetek, mikor a csírasejtek a hasadás ellenére is „tisztátlanok” voltak (V. ö. Plate: Vererbungslehre, Leipzig 1913).

A környezethatás, öröklés és kiválasztás az embernél.
 A fajok életszíntere.
 A külvilág szerepét sohasem vonták kétségbe, csak korok szerint más-más jelentőséget tulajdonítottak neki. Az angol és francia felvilágosult írók némely görög bölcselő gondolatát szövik tovább, mikor az emberek közti különbségek okait emberi szenvedélyek, vagyoni különbségek, társadalmi szerződések, éghajlati és tájkülönbségek teremtményének minősítik.
 Mint társadalmi program a marxizmus jelenti ennek a miliő-elméletnek utolsó konzekvenciáját.[1] A fajbiológia sem ismeri félre az említett mellékhatások jelentőségét, de meglátja hatékonyságának korlátait is az egyéni lét határainál.
 A nap, fény és hő erejét a szervezetre mi sem bizonyítja jobban, mint gyógyító célokra való alkalmazásuk sikere. A levegő egyéb fizikai tulajdonságai: a nyomás, párateltség, lebegő alkatrészek (füst, korom, por) mennyisége a vérsejtek számát, festéktartalmát, a légzés ütemét, mélységét, az anyagcsereforgalmat stb. növelik, vagy korlátozzák. Az éghajlatváltozást sem viseli el közömbösen a szervezet. Tavasszal a belső elválasztású mirigyek működése meggyorsul s minthogy ez sietteti a lappangó, vagy nyugvó tuberkulózis kitörését, egyesek szerint magyarázatát adná, miért tavasszal legmagasabb a tuberkulózishalandóság.
 A forró éghajlat alá került fajok ivarérése előbb indul meg (Burg 1879); melegben hanyatlik a testi és szellemi munkabírás, több az öngyilkosság és házasságon kívüli születés; száraz hideg időben csökken a fogékonyság fertőző betegségek iránt.
 A szervezet legérzékenyebben a táplálkozás viszonyaira reagál.
 Általánosan ismeretes, hogy az elszerződő földmunkások munkahelyükre érkezésükkor a téli nélkülözések miatt gyengék, erőtlenek. Azelőtt országunk dombvidékeiről, Nógrád, Bars, Hont megyékből, aratásra lementek az Alföldre, előbbi vidékekre pedig az északi megyék népe jött munkára. Az ország legtermékenyebb vidékeire, ahol az aratás legtöbb jövedelmet hozott, a felvidéki megyék vándormunkásai nem igen juthattak el, mert oda már erőteljesebb, munkabíróbb napszámosokat kerestek. Ennek a felvidéki szegény embernek tápláléka burgonya, zabkenyér, böjtben tej és sajt volt.[2] A háborús idők hiányos és egyoldalú táplálkozása következményeként Európa ifjúsága elmaradt a testi fejlődésben, betegségek iránt fogékonyabb lett. Ijesztő mértékben lábrakapott a golyva és tuberkulózis, fiataloknál, öregeknél megszaporodtak a gyomor- és emésztési bajok, terhes nőknél a csontlágyulás esetei; a gyermekeknél rendetlen volt a nemi érés s a csecsemőhalandóság ijesztő mértéket öltött.
 A nagyvárosi szegény gyermekek ⅓-a a fiatalkori munka, rossz társadalmi és közegészségügyi viszonyok következtében angolkóros és testnövekedésben ⅓ résszel a jobb viszonyok közt élő átlag mögött marad (Bollinger). Azok a testrészek, szervek, melyeket a foglalkoztatás legjobban igénybevesz, gyakran megerősbödnek (pl. izomzat, látószerv), gyakran azonban kórokozó ingerekkel szemben gyengébb ellenállású helyeknek bizonyulnak. A beri-beris (u. n. „avitaminoticus”) bénulások elsőnek azokon a végtagokon lépnek fel (pl. nyomdászoknál, ácsoknál a jobb karon), amelyek használatára foglalkozásuk űzésénél legjobban szükség van.
 Az élethelyzet súlya megmutatkozik az általános halandósági sorrendben is. Budapesten 1906-ban a Belváros halandósági indexe oly alacsony (11.4‰), hogy már csak a Berlin melletti, tőkepénzesek által lakott, Schönebergé jobb nála (10.1‰); igen kedvező a Lipótvárosé (14.3‰) és Terézváros belső részéé is (15.0‰), ugyanakkor azonban a szegényebb negyedek halandósága minden nyugati városét felülmúlja (pl. Óbudán 21‰). Ennek megfelelően az átlagos élet tartam a VI. ker. belső részére kiszámított élettartamot 100-nak véve: 
VI. ker. Körúton belüli részén 44 év 8 hó 26 nap 100  
V. ker. Körúton belüli részén 43 év 5 hó 27 nap 97.2  
V. ker. kültelkén 24 év 4 hó 16 nap 54.6  
VI. ker. kültelkén 21 év 8 hó 19 nap 48.6 
Ha az emberi szervezet nem reagálna oly érzékenyen a külvilág ingereire, akkor nem volna annyi betegség, testi és szellemi elmaradás, bűn és korai halál. De éppen ez az érzékenység biztosítja azt is, hogy az élethelyzet jobbrafordulásával a szervezet ínséges állapotából reorganizálódhat.
 Az Amerikai Gyermeksegélyző Akció magyarországi keretében [3] 1919. nov. 2-től 1920. ápr. 1-ig a Stefánia gyermekkórházban összesen 142 beteg gyermek részesült (átlag 36—36 napon át) pótétkezésben. Ezek közül 86-náI összesen 102.648 gr.-nyi súlygyarapodást, 29-nél súlycsökkenést állapítottak meg (28 esetben súlymeghatározás nem volt keresztülvihető). Ugyanekkor a főváros 10 kerületében 1500 gyermek részesült pótétkezésben, akik közül 57%-nál 1 kg-ig, 26.7%-nál 2 kg-ig, 10.3 %-nál 3 kg-ig terjedő súlynövekedést mértek. A háború előtti utolsó évtizedekben, mióta a lakosság általános helyzete javult, a katonaújoncok átlagos testmagassága Skandináviában 1.5—2 cm-rel, Dániában 3.3 cm-rel, Hollandiában 8 cm.-rel javult (Arbo, Mackeprang, Bolk).
 A fák azonban nem nőnek az égig. Túltáplálással nem lehet óriásokat növelni s éheztetéssel törpéket silányítani. A magasabb és alacsonyabb fajták nem táplálkozás, éghajlat, vagy más miliőbeli okokból eredeztetik egymástól való különbségüket. A fajok összehasonlító anatómiája c. fejezetben közelebbről is látni fogjuk, mily csekély, sőt legtöbb fajtatulajdonság (szemszín, koponyaalak stb.) számára szinte semmivel egyenlő s csak múló természetű a külvilág módosító ereje. Egypetéjű ikrek különböző élethelyzetbe kerülvén, testsúlyban, valamelyest termetben, az izomzat fejlettségében, egyéniségüket adó vonásaikban különbözhetnek egymástól, fajtajellegeik (koponyaalak, színkomplexió, vércsoporthoz tartozás stb.) tekintetében azonban életük végéig olyan hasonlók maradnak, mint születésük pillanatában voltak.[4] Minden ember már születésekor magával hoz egy bizonyos — faji — reakciósnormát, melynek határain belül a szervezet megrázkódtatás nélkül veszi fel a külvilág ingereit. Ezeken túl azonban a szükségleteknek minden hiánya, minden túlzása a szervezetnek ártalmára van. A külvilág fentebb felsorolt hatásai normális adagban életszükségletek, túlhajtottan azonban nem alakító, hanem pusztító erők, melyiket az ember környezetéből kizárni kell. Amikor a fajbiológia a külvilágot a szervezet elsődleges alakító tényezőjének nem ismeri el, megállapításait nem szegzi szembe a szociálpolitika célkitűzéseinek. Sőt. Éppen kimélyíti azoknak erkölcsi értékét, mikor rámutat arra, hogy az ínségben, elesettségben sínylő népet nemcsak humanitásból, hanem a faj generatív érdekében is istápolni, egészségében gondozni kell, mert a faj életereje csak egészséges életszíntérben tud kihajtani.
     Az egyszerű átütő (domináns) és rejtett (recesszív) tulajdonságok öröklésmenete.
 Az öröklés egyszerű eseteit nem nehéz felismerni. Ott, ahol az ősök tulajdonságai a leszármazottak között megismétlődnek — ha csak nem ugyanannak a környezethatásnak okozati összefüggése forog fenn — az öröklés szerepe valószínű.
 A sejtoszlás módja s a kromoszómák kicserélődése redukciós oszláskor, mely embernél éppen úgy megy végbe, mint a magasabb rendű növényeknél és az állatoknál, kizárja, hogy az ember számára más öröklésszabályok álljanak fenn, mint amelyeket kísérleti úton a növény és állatvilág számára felállítottunk. Ezt a posztulátumot csak alátámasztják a családfa-(családantropológiai) vizsgálatok, melyek a kísérleteket vannak hivatva pótolni. Az irodalomban ismeretes pl. egy családfa, melynek első beteg, szürkületi vakságban (hemeralopia) szenvedő tagja egy Nougaret nevű, 1637-ben született vendemiai polgár, aki betegségét 1907-ig 2116 leszármazottja közül 135-nek átörökítette (Nettleship 1909).
 12. ábra. Átütő és lappangó tulajdonságok öröklődésének lehetséges esetei az embernél.12. ábra. Átütő és lappangó tulajdonságok öröklődésének lehetséges esetei az embernél. 
 A legtöbb tulajdonság öröklékenységéről már a nagyszülők, szülők, gyermekek és unokatestvérek megvizsgálásával is kimerítő felvilágosítást nyerhetünk, sőt akárhányszor az öröklés arányszámait is sikerül megállapítani. Elsősorban azonban annak ismerete fontos, vajon a kérdéses tulajdonság átütő, vagy rejtett módon öröklődik-e? Előbbi esetben ugyanis a tulajdonság mindjárt a gyermekeken megjelenik, (I. 12. ábra) utóbbi esetben azonban mindaddig rejtve marad, míg ismét nyílt, vagy rejtett hajlammal terhelt egyének nem találkoznak össze (l. 13. ábra) 13. ábra. Recesszív (lappangó) öröklésmenetet követő tulajdonság csak akkor válik nyílttá [ F4-ben], ha mindkét szülő nyíltan vagy rejtve () terhelve volt a hajlammal.  és  egészséges egyének.13. ábra. Recesszív (lappangó) öröklésmenetet követő tulajdonság csak akkor válik nyílttá [26.gif F4-ben], ha mindkét szülő nyíltan vagy rejtve (27.gif) terhelve volt a hajlammal. 28.gif és 27.gif egészséges egyének. 
 Egyszerű átütő, illetve rejtett öröklésmenetet csak olyan tulajdonságok követhetnek, melyek egyetlenegy örökléstényezőn nyugodnak (monomer tulajdonságok.) A kórhajlamok, az öröklött rendellenességek, torzképződmények és betegségek szinte kivétel nélkül ide tartoznak; a fajtatulajdonságok legtöbbje azonban polimer, bonyolultabb öröklésmenetet követ.
 A kísérleti örökléstanban említés történt arról, hogy a háziállatok számos fajtatulajdonsága a keresztezésben heterozygota módjára viselkedik (az első nemzedékben egyenlő (1:1) arányban hasad. Ez a nevezetes jelenség, az emberfajta vonásainál is fel- feltűnik (pl. szem-, hajszín, orralak stb.) a betegségekre nézve pedig általános szabályként érvényesül. Ha pl. valamely átütő torzképződmény egyik szülőben homozygotikusan (mint AA) volna jelen, akkor a dominancia szabályai szerint valamennyi gyermeknek bírnia kellene a torzképződményt (AA X aa = Aa). A valóságban azonban a gyermekeknek csak fele örökli a torzképződményt, mivel a kórhajlam mögött heterozygota tényező áll (Aa X aa = 1Aa : 1aa).
 Ezek előrebocsátása után az átütő és rejtett (lappangó) öröklésmód lehetséges eseteit alábbiakban foglaljuk össze: 
1. aa X aa = 100 % aa = 100 % a* 
Pl. kékszemű (aa) szülők valamennyi gyermeke kékszemű. Ha siketnémák összeházasodnak, gyermekeik kivétel nélkül siketnémák lesznek (Orth 1923).
 2. AA X AA- 100% A 
Pl. sötétszemű (AA) szülők valamennyi gyermeke sötét-szemű (A betegségek között nincsen megfelelő példa).
 3. Aa X Aa = 25% AA : 50% Aa : 25% aa = 75% A: 25% a 
Ha mindkét szülő sötétszemű, de a nagyszülők között világos szeműek is voltak, vagyis, ha a szülők heterozygotikusan bírják magukban a sötét szín tényezőjét (Aa), akkor a gyermekek ¾ része sötétszemű (A), ¼ része világosszemű (a) lesz. Ha mindkét szülő cukorbeteg, a gyermekek ¾ része cukorbetegségre való hajlammal jön a világra.
 4. AA X aa = 100% Aa = 100% A.
 Ha az egyik szülő (homozygotikusan) sötétszemű, másik kék, vagy szürke szemű, akkor valamennyi gyermek (heterozygotikusan) sötétszemű. (A betegségek között nincsen megfelelő példa.) 
5. Aa X aa = 50% Aa : 50% aa = 50% A : 50 % a.
 Kékszemű és heterozygotikusan sötétszemű szülők gyermekeinek fele kék-, fele sötétszemű. Ha az egyik szülő lúdtalpas, a gyermekek felében is megvan a hajlam (l. 12. ábra).
 Magától értetődően a mendelisztikus hasadási arányszámok egy-egy alacsony gyermekszámú családban nem igen bontakoznak ki. Ezek megállapításához rokoni körök, több nemzedék átkutatása szükséges. Pl. Lundborg (1913) egy svéd parasztcsaládban 9 emberöltő során 68 testvér között 20 myok-lonus-epileptikus beteget számlált. Átlag minden 3-ik testvér beteg volt. A betegségnek recesszív hajlamon kell alapulnia, mert a betegség nyíltan csak akkor lépett fel, ha két terhelt egyén, rendszerint két rokon, házasodott össze, miáltal lehetővé vált két rejtett kórhajlam nyílttá válása. A kórhajlamot jelölje a, az egészséges hajlamot A, a kórhajlamot rejtve magában foglaló, de külsőleg egészséges egyént Aa, a beteg egyént aa: P Aa X Aa F1 1AA : 2Aa : 1aa = 3A : 1a.
 A betegség gyakorisága pontosan megfelel a mendelizmus egyszerű hasadási arányának.
——————————————————————————– 
[1] W. His,: Die natürliche Ungleichheit der Menschen. Rektorats-Antrittsrede an der Univ. Berlin. 1928.
 [2] l. Farkas J. Összegyűjtött munkái, Bp.
 [3] V. ö. Bókay J. : American Relief Administration European Children’s Fund.
 [4] Az egypetéjű ikerség azon alapszik, hogy a megtermékenyített petesejt kivételesen kettéoszlik s mindkét fél külön-külön fejlődésnek indul. A két-két kifejlett magzat tehát ugyanazzal a csíraörökséggel jön a világra.
 * A dűlt betű a fenotípust jelenti.

Az öröklés bonyolultabb esetei.
 Ha magastermetű emberfajta alacsonnyal kereszteződik, a korcsok többsége közepes termetű lesz, elvétve azonban a szülőnél magasabb, illetve alacsonyabb egyedek is fel-feltűnnek, így tart ez több nemzedéken keresztül. A jelenség nem az egyszerű mendelisztikus hasadási arányra, hanem a kísérleti fajbiológiában homomeriának nevezett szabályszerűségre mutat. Ez pedig nem mond mást, minthogy a tulajdonság több, egy irányban ható örökléslényező eredője s a szerint, hogy több vagy kevesebb számú tényező foglaltatik a kombinációban, a termetadat a szülők magasabb vagy alacsonyabb termetadatához közeledik, esetleg azt felül is múlja. Alábbi elméleti példa ezt képletesen szemlélteti: Tegyük fel, hogy a két szembenálló fajta alap-termetadata 140—140 cm; ezen felül a csontnövekedést befolyásoló ABCD tényezők (belső elválasztású mirigyek) mindegyike még 10—10 cm-rel képes az egyén termetadatát növelni. Az I. fajta azonban a 4 tényezőből csak 3-at, a II. fajta pedig mindössze egyet bír magában átütően. Ennélfogva az I. fajta termetadata: AbCD = 170 cm,  II. fajta termetadata aBcd = 150 cm.
 A négyszeres heterozygota korcsok legtöbbje — a homomeriának megfelelően — közepes termetű (160 cm) lesz 2 átütő tényezővel: ABcd, vagy aBCd, vagy abCD stb. képlettel; de előfordulnak csekély számban ABCD = 180 cm-es és abcd = 140 cm-es kombinációk is, amelyek tehát jóval magasabbak, illetve alacsonyabbak, mint az ősszülők voltak.
 A bőr és szőrzet színe is olyan fajtatulajdonság, mely a korcsokon széles skálában bontakozik ki. Mulatt családokban a gyermekek bőrszíne világos fehér és barna szín árnyalatai között váltakozik (Davenport 1910). A korcsok végleges színe csak a nemi érés idején állapodik meg. Olt, ahol a nép világos és sötét színkomplexiójú fajták keveréke, a világos haj-és bőrszín az iskolás gyermekek között nagyobb számban van képviselve, mint a felnőttek között. Pl. Dániában a szőkék aránya 6 éven aluli gyermekek között 48.5%, a 6—14 évesek között csak 32% (Hansen). Az európai-hottentotta korcsok gyermekkorban inkább a világos apára ütnek, az anyák sötétebb színét a nemi érés után veszik fel (Fischer 1913). A jelenséget az irodalom dominanciacserének nevezi.
 A korcsok koponyaalakja szintén középső helyet foglal el a szülők között, emellett itt sem hiányodnak szokatlanul széles, illetve keskeny ú. n. luxuriált alakok (l. III. fejezetben).
 Az ember legfeltűnőbb fajtavonásai tehát nem az egyszerű monohybrid öröklésmenetet követik, mert öröklésélettanilag összetett tulajdonságok. A korcsok ugyan intermediär jellegükkel eleinte megállandósulni látszanak, az „asszimiláció” lehetetlensége azonban előbb-utóbb mégis kiderül. Az eredeti színárnyalatok, termetadatok és koponyaalakok ugyanis még olyan népségek között sem tudnak végképp eltűnni, ahol huzamosabb idő óta tarlós keveredés folyik.
 A fajtajellegek egy másik csoportja a keresztezésben nem érvényesül önállóan, hanem igyekszik a korcsokban is együttmaradni, ahogy a tiszta fajtákban is együtt volt. Pl. szőke hajjal világos szem- és halvány bőrszín, széles, kiálló járomcsonttal a belső szemzugban mongolredő, hosszú koponyával keskeny homlok jár stb. Fel kell tételeznünk, hogy említett tulajdonságok örökléstényezői egymással kapcsolódva vannak.
 A kapcsolódásnak, még inkább bizonyos örökléstényezők kicserélődésének elemzése embernél az alacsony gyermekszám miatt nem igen lehetséges. Azonkívül embernél a kromoszómapárok száma 24, míg a Drosophilánál csak 4, ami a viszonyokat igen bonyolulttá teszi. Egyes fajtatulajdonságok kapcsolódását azonban az embernél sem lehet kétségbevonni, sőt annak létezését még bizonyos normális fajtulajdonságok és kórhajlamok között is fel kell tételezni. Hirschfeld rendszeres családvizsgálatokkal kimutatta (1910), hogy a diphtheria-fogékonyság, illetve ellenállóság a vércsoportokkal együtt öröklődik. A vérzékenység (haemophilia) tényezője és a vércsoportjelleg öröklése is együttesen történik (Kubányi 1926) (l. IV. fejezetet).
 A faj életereje és a nemek aránya.
 Az ondósejtek kétféleségét emlős állatoknál és az embernél mérés útján érzékíteni sikerül. Az ondó nagyságméretét feltüntető grafikonnak ugyanis 2 csúcsa van. Painter szerint a magasabbik csúcs a női nemet meghatározó ondónak, az alacsonyabb a finemet meghatározónak felel meg s előbbi fajta ondósejt XX páros számú kromoszómát tartalmaz, utóbbiban azonban a második X kromoszóma helyett egy kisebb, u. n. Y kromoszóma foglaltatik.
  29.gif  Tehát a finem heterozygota, a nőnem homozygota.
 A homo- illetve heterozygota szerkezet — mint a kísérleti fajbiológiából tudjuk — a nemek egyenlőségi (1 : 1) arányát szabályozó mechanizmus.
 Mindazonáltal 100 újszülött között átlag 51.6 fiú és 48.4 leány van; tehát 106 fiúra 100 leány születése esik (Európában).[1] A finem aránya még kedvezőbb volna, ha a méhen belüli életben nem pusztulna el jóval több fiú-, mint leánymagzat Hozzávetőleges számítás szerint 100 női barázdálódási magra 150 finemű esik.
 Ezt a fajbiológiai szempontból oly figyelemreméltó jelenséget, nevezetesen, hogy a kétféle ondó közül a női nemet differenciáló tud kevésbé termékenyíteni, s ha a pete megtermékenyült, több fiú- mint leánymagzat hal el, az X és Y kromoszómás ondó energia-különbségével lehet kapcsolatba hozni.
 Ismeretes, hogy a törvénytelen szülők többsége alacsony korosztályokba tartozik, a törvénytelen születések között pedig mindenütt több a leány, mint a fiú. De több a leány azokban a családokban is, melyekben, a szülők igen magas korosztályokból kerülnek ki. Nagy és tartós háborúk után is, amikor az alacsonyabb korosztályú házasulandók aránya megcsökken, tehát életerősebb nemzedék jut termékenyítéshez, a fiúszületések aránya emelkedik (a világháború után 108 ♂ : 100 ♀). De nem következik be hasonló változás a törvénytelen újszülöttek nemi oszláséban háború után sem, mivel ezek szüleit akkor is a gyenge, fiatal korosztályok adják. Ugyancsak nem emelkedik a házasulandók kora s vele a finem aránya a semlegesen maradt államokban sem.
 14. ábra. A Drosophil nő (♀) és hím (♂) kromoszómakészlete. X és Y nemi kromoszómák (Morgan után.)14. ábra. A Drosophil nő (♀) és hím (♂) kromoszómakészlete. X és Y nemi kromoszómák (Morgan után.)  A szülők életkora tehát nem közömbös abban, hogy az újszülöttek között melyik nem legyen túlsúlyban. Ha az apa erőbeli állapota optimális, akkor az Y choromosomás ondó nagyobb potenciális energiával rendelkezik, ami a nemi utakban való biztosabb előrejutásban érvényesül.
 A szülők életereje különben a finem nagyobb méhenbelüli halandóságával is okozatba kerül. De egészen más vonatkozásban.
 Egy magdeburgi statisztika szerint 1000 egyhónapos elvetélés között 338-cal több fiú, mint leány van. Ebben már nem a szülőknek a fogamzás idejében való erőfoka részes, hanem az a körülmény, hogy a finem kromoszóma berendezése a kisebb Y kromoszóma miatt kórhajlamokkal szemben a nőneméhez képest kevésbé felvértezett. Ennek következtében a szülők nemhez kötött kórhajlamai a fiúmagzatot már a méhenbelüli életben súlyosabban terhelik és könnyebben elpusztítják.
 Ha a népesség degenerálódik, következményei elsősorban a finem születési többletének elmaradásában mutatkozik meg.[2] A hanyatlásnak induló főúri családokban erősen megritkulnak a fiúszületések, a leányszületések pedig halmozódnak.
 Az egyik baranyai község — a sok között — már békében kivált avval a rendellenességgel, hogy benne a leányok születési száma évtizedek óta felülmúlta a fiúékat. A községben különben gyermekházasság dívik, azonkívül, egykés lévén, beltenyésztésben él s így terheltségekkel erősen által van járva. Mindkét körülmény pedig a finem életképessége ellen irányul.
 Javulás — eltérően az országos átlagtól — a háború után sem következett be. Az történt ugyanis, hogy a község férfiai olyan hadosztályba voltak besorozva, mely a háborúból súlyos veszteséggel került ki. A parányi község hősi halottainak száma 39-re emelkedett: mintegy 90 házaskorú férfia közül majdnem fele kihullott a fajfenntartók sorából. Kevés kivétellel tehát csak a háborút el nem ért korosztályok tagjai jutottak szaporodáshoz, ismét fejletlen testi erővel, meg nem rostázott terheltségekkel, így aztán a finem aránya semmit sem javult.[3] Abban a népességben, melyben erős nőtöbblet mutatkozik vagy az életszínvonal szállt alá, vagy a faj életereje csorbult meg. Rendszerint azonban mindkét körülmény fennforog.
 ——————————————————————————– 
[1] Az egyenlőségi arány állatoknál is zavart szenved. Galambnál 100 ♀ : 105 ♂, disznónál 100 ♀ : 112 ♂, ellenben a tyúknál 100 ♀ : 94 ♂ légynél 100 ♀ : 96 ♂, lónál 100 ♀ : 99 ♂.
 [2] A finem nagyobb érzékenysége különben nem szűnik meg a születéssel. Halandósága a csecsemőkorban is jelentékenyen felülmúlja a leányokét. A két nem aránya — normális körülmények között — a 10-ik esztendőben már kiegyensúlyozott. Ha azontúl a férfiak létszáma kisebb, abban a férfi nem nagyobb társadalmi expozíciója részes.
 [3] Gáspár J. A születések nemi számarányának alakulása egy községben a háború után. Budapesti Orvosi Újság. 1926. 44. sz.

MÁSODIK FEJEZET.
A FAJOK ALAKI MEGJELENÉSE.
Viták a faj és fajtafogalom körül.
 „A sokféle faj és fajtafogalom között nincs egy sem, mely kielégítené a természetbúvárokat, de azért minden egyes természetbúvár tudja homályosan, mit ért rajta, mikor fajról beszél.” E szavakat Darwin mondta, a modern fajkutatás alapvetője, ám az azóta eltelt évtizedek sem juttattak el a fajfogalom kimerítő meghatározásához. Ez azonban a dolgok lényege szempontjából nem is fontos, mert a faji rendszerezések egzaktsága nem e tisztára elméleti kérdés mindenkori állásán múlik.
 Az egyedek csoportosítása kétségkívül nem könnyű feladat, mert mennél több bélyeg figyelembevételével akarjuk az osztályozást megejteni, annál több csoportot kell felállítani s mennél kevesebb tulajdonságra akarunk tekintettel lenni, annál tágabbra kell az osztályhatárokat bővíteni. Az arc, a koponya, a termet, bőr-, haj-, és szemszín s más alaktani vonások különböző kombinációi szerint megkülönböztetünk keletbalti, északi, alpesi, néger stb. — mondjuk közelebbi bírálat nélkül — fajokat. Ezek valóságos csoportok, amelyek létezésében aligha kételkedik valaki. Ha azonban az összehasonlításban tovább megyünk s csak a színre vagy csak a koponyaalakra, avagy vércsoporthoz tartozásra vagyunk tekintettel, már kevesebb osztályt állíthatunk fel, végül is eljutunk az Ember tisztára lelki fogalmához, melynek elemzése azonban már a természettudomány határain kívül esik. Hogy hol végződnek a faji határok s hol kezdődnek a magasabb vagy alacsonyabb csoportok keretei, arra nézve az alaktani tulajdonságokban nincsen megadva a kulcs s többnyire csak a rendszerező érzékétől függ, hogy egyik vagy másik vonást faj vagy fajta, avagy a fajnál magasabb kritériumnak minősít-e? Ezért az ú. n. élettani fajmeghatározás a fajiság ismérveit a termékenység, faji vonzalom, undor, szag s más szubtilitások szempontjaival bővíti ki, melyek alapjait a szerológiai vizsgálatok a faji fehérjék életvegytani természetében vélik megtalálni.
 A termékenység élettani követelményét különösen Darwin hangsúlyozta, aki azonban erre nézve nem végzett kísérleteket hanem az állattenyésztők tapasztalataira támaszkodott. Szerinte mindazok az egyedek, melyek a szabad természetben egymással nem párosodnak, vagy ha párosítják őket, termékeny utódokat nem tudnak világra hozni, külön fajhoz tartoznak, így a ló és szamár külön faj, mert korcsaik egymás között nem képesek tovább szaporodni. Ameddig a korcsok termékenyen kereszteződnek, még ha alakilag igen különböznek is egymástól, legfeljebb az alfaj, fajta, (rassz), változat (varietas) elnevezés illeti meg őket.
 A tétel állatoknál nagy általánosságban csakugyan megállja helyét s a termékenység alapján valóban könnyen lehet az osztályokat szétbontani, ám a terméketlenség ezek ellenére sem jelenti azt az abszolút kritériumot, mely a fajt a fajtától áthidalhatatlanul elválasztaná. Míg ugyanis vannak fajok (kutya × farkas, macska × vadmacska stb.), melyek korcsai termékenyeknek bizonyulnak, ismerünk olyan változatokat is, melyek egymással képtelenek szaporodni; mindez pedig azért, mert a nemi vonzalom, illetve a párosodó szervek alkata az alaktani fokozatokkal csak a főirányokban párhuzamos.
 Amikor a fajból egy-egy csoport elkülönül, a fajtává való fejlődés elsősorban éppen a nemi izolációval s a vele járó nemi kiválasztással veszi kezdetét. Némely emlősfaj és fajta sem külső bélyegekben, sem a koponya és fogazat alkatában nem tér el egymástól, kizáróan csak a párosodó szerv tekintetében különbözik (Méhely).[1] A nemi elkülönülés azonban többnyire azáltal megy végbe, hogy az új földrajzi környezetben megváltozik a párosodás- és a csírasejtek érésének ideje, vagyis a nemi vonzalom addigi harmóniája, ami éppen úgy, mint a párosodó szervek eltérése, más fajtákkal való érintkezésnek gátat vet.
 E tekintetben az a körülmény sem téveszt meg, hogy számos ma élő fajta keresztezésből vezeti le keletkezését. Ez esetekben ugyanis nem a nemi ösztön irányította, hanem az emberi beavatkozás hozta létre a fajták keresztezését, mégpedig többnyire oly módon, hogy a kiválasztott fajtákat a domesztikált környezetben előbb közelebb hozta egymáshoz.
 Helytelen utakon jár az is, aki az embercsoportoknak önmagukban s kölcsönös viszonyukban való jelentőségét a termékenység és keresztezés lehetősége, tehát a zoológiái értelemben vett fajiság körül keresi. Az emberfajok, illetve fajták, a világ minden részéből gyűjtött példák tanúsága szerint termékenyen keveredhetnek. Dél-Amerika lakosságának egy része indiánok és fehérek, Afrika több északi partmenti népe néger és földközi faj keveréke stb. De vajon a fajiság minden problémája a keresztezés „sikerében” csúcsosodik-e ki? A kereszteződés lehetősége nem jelenti egyben azt is, hogy a vérkeveredés általános szabály az emberek között. A természet már praeventive gondoskodott a fajok tisztaságának védelméről, amikor mindegyikbe sajátos irányú ösztönöket, más temperamentumot, más testi és lelki stílusvágyat oltott. Ez a praeventiv gondoskodás a házastársi kiválasztásnál realizálódik, amelyet éppen a közös temperamentum és életstílus rezonanciája irányít. És ha mégis megtörténik, mint ahogy igen gyakran megtörténik, hogy a házastárs kiválasztásánál akár önismeret hiányában, akár érdekből, vagy divatból nem respektálják a fajok kölcsönös hatásait, a természet regresszív eszközökkel avatkozik be a fajvédelem biztosításába. A hollandok és malájok, a hinduk és angolok stb. korcsai csökkent ellenálló képességűeknek mutatkoznak s néhány nemzedék múlva ki is halnak. De nemcsak a fehér és színes fajok, hanem az európai fajok közti vérkeveredés sem marad következmények nélkül. A szülők össze nem illő tulajdonságai az ivadékok egy részében is diszharmoniásan kerülnek össze, ami külső megjelenésben talán csak az aesthetika rovására megy, de lélek- és kórtani tekintetben az egyén és a következő nemzedék életrevalóságát is veszélyezteti. A korcsnépek gyermekiszonya nem csupán a jövő nemzedék gazdasági féltéséből fakad, hanem saját kiegyensúlyozatlan életük folytatásának ösztönös irtózatából is, ami a generatív halhatatlanságnak mindennél mélyrehatóbb akadályául szolgál.
 Mi végzetesebb hát a természet és társadalom szempontjából: az abszolút terméketlenség-e, vagy a fajta (tehát az egyed) életrevalóságát veszélyeztető alkalmazkodási képesség megcsökkenése, a generatív halhatatlanság vágyának kialvása? Élettani szempontból a faj- és fajtafogalom között semmi különbség nincsen. Buffon, a francia természetbölcselő, aki a race (fajta) elnevezést az embertani irodalomba bevezette (1749), két dolgot akart benne kifejezni: 
1. azt, hogy az összes mai embercsoportok (race-ok, fajták) a történelmi előtti időben egy ősből: fajból (species) váltak ki (monogenizmus). Ez a fajtafogalom spekulatív része; 
2. az így elkülönült fajták minden lényeges tulajdonsága örökletes, állandó változat. Ez a fajtafogalom reális része.
 Magától értetődik, hogy az antropológia, még inkább a fajbiológia, csak ez utóbbi résszel akar, illetve tud foglalkozni. Valóban alig merné valaki állítani, hogy az emberfajták a történelmi időkben valamit is változtak volna. Akár a faj, akár a fajta elnevezést használjuk, az antropológia azt akarja kifejezni, hogy a velük jelzett csoportokon belül az egyedek öröklés által egymáshoz hasonlítanak, tulajdonságaikat örökletesen nem változtathatják meg, minélfogva más fajokhoz, illetve fajtákhoz tartozó egyedektől különböznek és mindig is fognak különbözni. Topinard jeles antropológiájának magyar kiadásában (1881) erre nézve a következőket olvassuk: „Amint az állattan elfogadott egysége a faj, azonképpen az antropológiában alapegységül a rasszt tekinthetjük, mint olyan kifejezést, amely egy még szabatosan körülírható s a szomszédjaitól bizonyos fizikai jellemvonásai által szabatosan megkülönböztethető, önálló embercsoportot jelent. Hogy azután e legkisebb önálló egységeket miképp csoportosítjuk fajokká, az legtöbbnyire az illető tudósok egyéni felfogásától függ”.
 Csakugyan, ahány szerző, annyiféle osztályozás és annyiféle értékelése az egyes csoportoknak. Az kétségtelen, hogy bizonyos embercsoportok, mint a dinári és előázsiai, keleti- és földközi, néger és negrito alakilag, tehát valószínűleg származásilag egymáshoz közelebb, másoktól távolabb állnak s az ősidők képzetében egységesített csoportokra inkább a faj, míg a ma előttünk álló, de előbbiből elkülönült csoportokra a fajta (rassz, változat) kifejezés illik. De melyik határnál végződik az egyik s kezdődik a másik? Állatoknál gyakran már 1-1 tulajdonságban való eltérés elég alap külön fajta felállítására (pl. fehér és szürke egérfajta); máskor egymástól oly különböző formák is, mint a bernáthegyi kutya és kuvasz csak fajtának számítanak Az embernél fajtának mondjuk a négert és a mongolt s az egymáshoz közelálló dinárit és előázsiait. Mindezekkel a hiányokkal számolni kell, míg az egyes csoportok származásáról közelebbi ismeretekkel nem rendelkezünk s míg nincsen megfelelő kulcs a kezünkben, amellyel a rokonsági fokozatot megállapítanunk sikerül.[2] Ezek a kérdések az elméleti fajantropológia területére visznek vissza bennünket. A gyakorlati fajbiológia szempontjából azonban az a fontos, hogy bárminek is nevezzük az egyes emberi csoportokat, olyan alak- és élettani egységnek kell őket minősítenünk, melyek mindegyike önmagában bírja rendeltetését.
 A külföldi irodalomban az értékelés körül nincsen vita, mert az általunk fajnak, illetve fajtának nevezett csoportokat a nemzetközi race, rassz szóval jelölik. Egyedül a magyar irodalomban nem tudott ez a kifejezés meghonosodni. Az első embertani vonatkozású magyar természettudományi munkák (Földi János, Vajda Péter) hol fajnak, hol fajtának fordítják.
 Azzal a megjegyzéssel, hogy az egyes embercsoportokat származástanilag fajtának, élettani szempontból azonban a fajjal egyenértékű csoportnak minősítjük, a továbbiakban következetesen a faj elnevezést használjuk. De természetesen a reá nézve felismert törvényszerűségek akkor is változatlanul érvényben maradnak, ha valaki helyette a fajta kifejezést kívánja alkalmazni.
 Szempontok a fajok osztályozásában.
 A régieknél még csak egy-egy feltűnő jelleg — többnyire külön-külön a szín, haj, koponyaalak — szolgál az osztályozás alapjául. (Bernier, Linné, Hunter, Cuvier, Virey, Huxley stb.). Majd a származástani irányzat hatása, alatt a főfajokon belül sejthető kor és fejlődési fokozat szempontja kerül előtérbe (Stratz, Fritsch, Boas, Sergi, Giuffrida-Ruggeri).
 A modern faji rendszerek azok neveivel kezdődnek, akik több fizikai jellegnek állandó együttes előfordulását (korrelációját), vagyis a fizikai jellegeknek bizonyos összegét tették meg osztályozásuk alapjául. Geoffroy Saint-Hilaire (1863) a maga 11 főfajtáját a hajzat minősége, a bőr színe, a szemek állása, az orr alakja s az alsó végtagok hossza együttes figyelembevételével vezette le.
 A korreláció elvét természetesen csak antropológiailag jól átkutatott területeken lehet következetesen érvényre juttatni. Ezért egyetlen osztályozás sem lesz tökéletes mindaddig, míg valamennyi világrész népeinek faji felvétele ily értelemben el nem készül. Ez pedig talán soha el nem érhető cél. Azok a könyvek, amelyek az idegen világrészek faji leírását is feladatuknak tekintik, ezideig csupán — a földrajzi elhelyezkedés sorrendjét követve — néhány igen átfogó tulajdonság feltüntetésére kénytelenek szorítkozni.
 Nem így az európai fajokat illetőleg, amelyek fizikai embertanáról való ismereteink egyre bővülnek, mélyülnek. A fajok, illetve fajták száma Denikernél (1897) 5, Ripleynél (1900) és Retzius G.-nál (1909) 3—3, Fischernél (1913) 4, Kraitscheknél (1923) 5, Günthernél (1928) 7, Lundborgnál, Czekanowskynál még több. De a számok nem véglegesek, különösen Kelet-Európában nem. A tájtípusok, keresztezési változatok száma igen nagy, azért a szerzőknél felsorolt néhány fajtát csak úgy kell tekinteni, mint Európa, különösen Nyugat-Európa, eddig legjobban ismert, vagy alapvető fajtáit.
 Nincsen úgyszólván egyetlen szervünk, szervrészletünk, amelyen faji különbségek nem érvényesülnének. Ezideig azonban mindössze 4 főjellemvonásra: a színkomplexió, termet, koponyaalak és arc korrelatív összefüggésére nézve van Európa lakossága többé-kevésbé átkutatva. Valószínű, hogy a tulajdonságok további elemzésével egyik-másik típust még több részre kell majd szétbontani, egyelőre azonban az említett négy bélyeg más és más kombinációja alapján 5 főtípus létezését állítjuk fel: 
15. ábra. Északi
16. ábra. Földközi (mediterrán) 
17. ábra. Dinári  
18. ábra. Alpesi 
19. ábra. Keletbalti 
20. ábra. Szemita-negroid  
15-20. ábra. (Fot. Sándor M.) 
A skandináv államok déli részét lehet annak a középpontnak tekinteni, ahonnan a világos színkomplexió kisugárzik. Kelet-Európa felé — a lappokat kivéve — a világos szín még tart, de már fakóbb, Európa közepétől lefelé mindenütt sötét a színkomplexió.
 Ugyancsak az említett skandináv középpontban, valamint innen nyugatra s kevéssé kelet felé hosszú a koponyaalak. Közép-Európában túlnyomóan rövid, majd a Földközi-tenger övezte országokban ismét hosszú, a balti országokban közepes.
 Ha e két faji jelleghez harmadiknak és negyediknek még a termetet és az arcot is hozzávesszük, további differenciálódást látunk: Nevezetesen a hosszúfejű s világos színkomplexiójú vidékeken a termet magas, az arc keskeny (északi faj).
 A földközi-tengervidéki országokban, ahol ugyancsak hosszú a koponya és keskeny az arc, de sötét a színkomplexió, alacsony a termet (földközi faj).
 Európa középső részeiben sötét a színkomplexió, közepes a termet és kerek a koponya, az arc pedig széles (alpesi faj).
 Délebbre, különösen a Balkán nyugati országaiban, rövid koponya és sötét színkomplexió mellett ismét magas a termet, de keskeny az arc (dinári faj).
 A balti országok legtöbb népénél világos a színkomplexió, közepes a termet és közepes a koponya is, az arc is (keletbalti faj).
 Ilyen elveken épül fel mai ismereteink szerint Európa faji rendszertana.
 A csoportok eredeti s mostani értékelése között annyi a fejlődés, hogy míg eleinte főleg alaktani jelentőséggel bíró típusok gyanánt fogták fel őket, ma alak- és élettani viszonyaik mélyrehatóbb megismerése után az a felfogásunk, hogy mindegyik „típus” a maga különállásában is rendelkezik mindazokkal az élettani ismérvekkel, amelyeket a faj-, illetve fajtafogalomhoz konvencionálisán fűzni szoktunk. Az alaktani jellegek összehasonlításából, valamint keresztezés esetén az élettani működések módosulásából pedig arra is következtetünk, hogy az egyes fajok, illetve fajták közti távolsági fokozatok nem egyformák, ami nem csupán származáselméleti, de gyakorlati (fajbiológiai és patológiai) szempontból is fontos ismeret.
 ——————————————————————————– 
[1] Méhely : A földi kutyák fajai. Budapest, 1913.
 [2] E. Fischer: Rasse u. Rassenentstehung beim Menschen. Wege zum Wissen Bd, 62. Berlin 1927. 12. old.

    Az északi faj.[1] 
Az északi ember magas termetű (átlag 1.75 m); a férfi széles vállú, keskeny csípőjű; a nő csontos medencéje az összes európai fajok között a legszélesebb. A végtagok arányosan hosszúak. Az ujjak keskenyek, hosszúak.
 A koponya keskeny és hosszú, (dolichocephal; a jelző élőn 75); a tetőkeret ovális, a homlok hosszú, keskeny, a halántéktáj mintha két oldalt egyenesre volna lapítva. A fülnyílás előtti és mögötti rész egyenlő hosszú, vagy ez utóbbi még hosszabb. A nyakszirt hosszúságát tetézi a kiugró nyakszirt-dudor (21. ábra).
 21. ábra. Északi fajú koponya. (A Pázmány egyetem Antropológiai Intézetéből). (Fot. Mödlinger)21. ábra. Északi fajú koponya. (A Pázmány egyetem Antropológiai Intézetéből). (Fot. Mödlinger) Az arc hosszú és keskeny (jelző 90.0); a járomívek az arc oldalfalához simulnak. A szemöldökív gyengén fejlett és csak kevéssé ívelt; az orrgyök keskeny, a szemek mélyen ülnek. Az orr hosszú, keskeny és egyenes; néha a felső harmada a porc és csont határán lévő kis kiugrás miatt íveltnek látszik; olykor egyenesen folytatódik a homlokból (görög profil). Az ovális alakú orrnyílások az orrsövénnyel párhuzamosak.
 A fogak és ajkak merőlegesen állnak. Az alsó állkapocs kifejezett.
 A bőr vékonyán fekszik a csontokra, illetve az izomzatra; a szemhéj vékony; az ajkak szintén.
 A bőrszín világos, rózsás-fehér. Néhol a vérerek egészen áttetszenek rajta („kék vér”).
 22. ábra. Északi faj (Fot. Sándor M.) 23. ábra. Északi faj (Fot. Sándor M.) 22 és 23. ábra. Északi faj (Fot. Sándor M.)  A haj világos, aranyszőke, vöröses árnyalatú, finom, sima, vagy néha (különösen a gyermekeké) enyhén hullámos. A bajusz és szakáll is szőke s még inkább vörösesbe hajló.
 A szem színe kék, oldalt jövő fényben szürkés.
 A szemkifejezés szemlélődő; az egész arc benyomása meglehetősen hideg.
 A típus Svédországban és Norvégia déli részén, Anglia keleti partjain, valamint Észak-Németországban s részben Belgiumban él legtisztábban. Ausztriában és Franciaország északi részén nem nagyszámú az északi fajú lakosság. Kivándorlóik benépesítették az Egyesült-Államokat és szétszóródtak a többi tengeren túli világrészen is.

 A fáli faj.[2] 
Svédország Dalarne tartományában, Németországban: Westfáliában, Hessenben, Türingiában és Finnország nyugati szélén a régi kőkorszak cro-magnon fajtájához hasonló típus él, melyet az északi fajénál magasabb, nehézkes termet jellemez; a fej közepesen hosszú, az arc széles és közepesen magas; a két szemöldökív feltűnően erős és az orrgyök fölött majdnem összeér; az orr közepesen hosszú és egyenes. A színkomplexió világos; a szem szürke; az arcbőr durva, vörös; a haj és a bajusz világos szőke vöröses árnyalattal.
 A fáli fajt Lenz az északi faj válfajának, Paudler a cro-magnon faj egyenes folytatásának, Nordenstreng az északi és keletbalti faj keresztezésének tartja. A kérdés tisztázatlan.

 Az anholti faj.[3] 
Az északi fajtának valamely sötétebb, rövidebb fejű (talán az Angliáig is eljutott dinári) fajtával való kereszteződéséből alakult ki. Történelmileg igen régi fajta. Ma az izlandi, skót, helgolandi halásznép s Dánia egy része anholti. A termet magas, a koponya rövidebb, mint az északié; a színkomplexió sötét. Az arcbőr erősen ráncosodik.

 A földközi faj.
[4] Valamennyi európai faj közt a legalacsonyabb. (1.6 m). A törzs és végtagok arányosak. A koponya keskeny és hosszú, talán még az északinál is hosszabb (jelző: 70—75), de a térfogati méretek a termetnek megfelelően jóval kisebbek. A homlok alacsonyabb, de domborúbb. Nyakszirtdudor hiányzik. A homlokcsontot gyakran pontosan a középvonalban varrat választja ketté (metopismus).
 Az arc hosszú és keskeny (jelző 90.0).
 Az orr egyenes, de rövidebb és az orrszárnyak jobban szétállanak mint az északi embernél.
 Az alsó állkapocs egyenes, az állcsúcs lekerekített. Az egész arcél enyhe; a vonások lágyak.
 A bőrszín barnás és meleg, simulékony. Az ajakpír kissé duzzadt.
 24. ábra. Földközi (mediterrán) fajú koponya a párisi katakombákból (A Pázmány egyetem Antropológiai Intézetének birtokában).24. ábra. Földközi (mediterrán) fajú koponya a párisi katakombákból (A Pázmány egyetem Antropológiai Intézetének birtokában).
 A haj fekete, egyszerűen sima, vagy enyhén hullámos; az egyes hajszálak fogása vékony, puha. Az általános szőrzet dús. Nőknél a bajusz helyén gyakran sötét pihét látunk.
 A szemszín a korrelációnak megfelelően szintén barna-fekete. A szemkifejezés eleven, derűs, barátságos.
 25. ábra. Földközi (mediterrán) fiú Spanyolországból. (Fot. Geogr. Mag.)25. ábra. Földközi (mediterrán) fiú Spanyolországból. (Fot. Geogr. Mag.) 26. ábra. Földközi (mediterrán) leány Dél-Olaszországból. (Fot. Geogr. Mag.)26. ábra. Földközi (mediterrán) leány Dél-Olaszországból. (Fot. Geogr. Mag.) A földközi faj nevét elsődleges lakóhelyeitől kapta. Ezek: a földközi tengeri nagy és apró szigetek, Spanyolország és Portugália, Dél-Olaszország (Rómától lefelé), a Balkán félsziget alsó csúcsa, Kréta új-görög nyelvű része; földközi fajhoz tartoznak Franciaország déli s Anglia nyugati, Románia regátbeli lakói. Ez a típus uralkodik tisztán Afrika északi partjain, keveredve a sivatag nyugati szélén és a nyugat-afrikai szigeteken. Talán a régi egyiptomiak között is sokan ehhez a fajhoz tartoztak.

 Az atlanto-mediterrán faj.
 A földközi (mediterrán) faj kevésbé finom változata. A testalkat magasabb, erősebb, nem karcsú, az arc is magasabb, az orr egyenes és kevésbé keskeny; a bőrszín még sötétebb árnyalatú, a haj fénylő koromfekete és bodros. A tekintet szúró s nyugtalan.
 A típust már Deniker felállította, (1899) de azóta sincs közelebbről tanulmányozva. Portugália, Bulgária, Macedónia fő faji összetevője.
 ——————————————————————————– 
[1] Az irodalomban használatos elnevezések: Homo europaeus (Linné), germán típus (Retzius A), race nordique (Deniker), Homo teutonicus (Ripley), soros-sirtípus (Ecker), race kymric (Broca).
 [2] V. ö. Lundborgh a. Linders i. művét és Günther: Rassenkunde d. deutschen Volkes 12. kiadását (1928). A fáli elnevezést Günther adta; Paudler dálinak, Lenz atlantinak nevezi.
 [3] Lundborgh: The Racias Characters stb. 1926.
 [4] Elnevezései: Homo meridionalis (Lapouge), ibériai, v. liguri faj (Deniker), Homo mediterraneus (Ripley), eurafrikai vagy mediterrán fajta (Sergi), nyugati fajta (Günther).

   A szemita faj.
[1] Az arábiai pusztaságok felől szemita nyelvű népek vándoroltak be Kis-Ázsiába, ahová egy új, a földközihez közelálló fajképet vittek magukkal.
 27. ábra. Szemita (arab) leány (Fot. Geogr. Mag.)27. ábra. Szemita (arab) leány (Fot. Geogr. Mag.) Ezek a szemiták alacsony termetű, testalkatban a földközi fajhoz hasonló, hosszú, keskeny koponyájú és arcú emberek voltak; homlokuk erősen domború, orruk vékony és enyhén hajlott, hajuk és szemük fekete és barna, bőrük sápadt fehér.
 Szemita a mai arab, s a zsidóság nyugati, szefárdi típusa.

 A dinári faj.
[2] A dinári ember magas termetű mint az északi (1.74 m). Az alsó végtagok ugyancsak hosszúak, a karok azonban aránylag rövidek.
 A koponya magas és igen rövid (a koponya abszolút hosszúsága kicsi; jelző 85—87). A nyakszirt egyenesen folytatódik a nyakból, oldalról laposnak látszik: mintha „lecsapott” volna. A homlok magas és csak alig hajlik hátra. A homlok-dudorok nem tűnnek el a gyermekkorral, hanem felnőtt korban is láthatók maradnak (különösen oldalvilágításban).
 Az arc magas és keskeny, a homloktáj azonban kiszélesül és az archoz képest széles. Az arc magasságát az alsó állkapocs sajátos állása még jobban fokozza. Ugyanis az állkapocsszárak a szögleten túl is meglehetősen meredeken futnak előre, úgy, hogy a szöglet igen tompa, az áll és az arc egész alsó része pedig magas marad. Az állcsúcs emellett lekerekített.
 28. ábra. Dinári koponya (A Pázmány egyetem Antropológiai Intézetéből).28. ábra. Dinári koponya (A Pázmány egyetem Antropológiai Intézetéből).
 A szemek mélyen ülnek, a szemöldök magasan ívelt. Előre haladó korral a szemhéjak lecsüngnek, a szem alatt pedig, mint más fajoknál az alkoholistáknál, erős karika, sőt bőrzsák képződik. A szem-, illetve az arckifejezés merész és önbizakodó, de nem rideg.
 A csontos orr hirtelen ugrik elő, a porcos rész pedig ívelten folytatódik (sasorr). Az orrsövény mélyebben leér, mint a két szárny, miáltal a nyílások oldalról nyílva maradnak. (29. á.) 29. ábra. Bosnyák (Dinári).29. ábra. Bosnyák (Dinári).
 30. ábra. Lengyel honvéd (dinári).30. ábra. Lengyel honvéd (dinári).
 Az ajkak kissé duzzadtak, az ajakpír széles. Az orrtól a szájzugig húzódó barázda már aránylag fiatalkorban mélyen bevágódik s ugyanakkor az arcbőr is erősen ráncosodni kezd.
 A bőrszín barnás, a haj sötétbarna-fekete; a szemszín hasonlóképpen sötét. Az általános szőrzet dús; bajusz, szakáll egészen körülnövik a szájat s a szemöldökív is bozontos. A hajszálak vékonyak.
 31. ábra. Tiroli dináriak (Fot. Geogr. Mag.)31. ábra. Tiroli dináriak (Fot. Geogr. Mag.) A dinárok legzártabban a Balkán-országokban: Bosznia-Hercegovinában, Szerbiában, Albániában, Horvát-Szlavóniában élnek; lenyúlnak a Peloponnesosig és Krétáig. Kelet felé nem lehet elhatárolni az „előázsiai” fajtól. Északnyugaton az alpesi országokig (Bajorország, Tirol, Stajer, részben Svájc és Észak-Olaszország) sugároznak ki. Dinárokat találunk a szlovének, csehek, lengyelek és tótok között is.
 27. ábra. Előázsiai fajú (hettita) szobor.27. ábra. Előázsiai fajú (hettita) szobor.

 Az előázsiai faj.
[3] Kr. e. a 2-ik évezredben Kis-Ázsiában, Örményországban és Mezopotámiában népeket és birodalmakat alkotott, melyek közölt a hettitáké volt a leghatalmasabb. Az előázsiai típust viselik magukon az örmények, több szírai nép, az anatóliai törökök és részben a mai görögök. Nyomait megtaláljuk Erdélyben, Spanyol- és Franciaországban, a Balkánon, Indiában s amerre valaha örmények és általában iszlám népek megfordultak.
 A fajkép főbb bélyegei: alacsony termet, magas, szinte csúcsos koponya, hátrafutó homlokkal, lecsapott nyakszirttel és visszahajló állal. Jellemző a merész ívben előugró orr, előre és lefelé forduló járomív. Az orrsövény jobban lenyúlik, mint az orrszárny, s a nyílások oldalt láthatók: az ajak, különösen az alsó, duzzadt. A színkomplexió sötét. A szem sötétkék.

 A mongoloidok.
 A „mongol” név attól a Góbi sivatagtól északra lakó néptől vette eredetét, amelyet Dzsingisz kán tett híressé a XIII. században. Az antropológia Huxley óta mongoloidnak nevezi azt a nagy embercsoportot, amelynek tagjain a ferde szem, kiálló járomcsont, széles lapos arc, mongolfolt (= kékes színben áttűnő folt az újszülöttek keresztcsonti táján) és mongolredő (= belső szemzug fölött az orrháthoz hídszerűen áthajló bőr-redő) épp úgy megtalálható, mint az igazi mongolokon.[4] Mongoloid és mongoloid között azonban különbség is van s ha a viszonyokat egyszer behatóbban fogjuk ismerni, ezt a nagy embercsoportot is, mintáz egykori „európai fajt”, szét kell majd bontanunk. Nordenstreng a lappokat már most külön fajként értékeli.[5] A lappok, tunguzok, szamojédek, japánok és kínaiak nagyrészt alacsonytermetűek és kerek fejűek, orrgyökük lapos, széles; az északi kínaiak magasak, a kirgizek, tatárok, tibetiek középtermetűek s a koponya mindnyájuknál közepes, az orr nem lapos, nem széles, hanem egyenes, A bőrszín csoportok szerint ugyancsak változatos, de a sajátos sárgás, olajzöld árnyalat mindegyiknél feltűnik; a hajszín többnyire barna, az egyes hajszálak minősége vastag, feszes, az általános szőrzet (bajusz, szakáll) gyér.
 A felsorolt közös mongoloid vonások keresztezés esetén átütően öröklődnek. Ezért „mongoloid vonások” olyan népek fajképében is felötlenek, amelyek nem mongoloid eredetűek, de közvetve, vagy közvetlenül ilyen népekkel érintkeztek.
 A mongoloid fajták egysége már legalább 10.000 évvel ezelőtt megszűnt. Nyelvük: az ural-altáji ősnyelv, szintén ágakra szakadt. A finn-ugor nyelvek a keletbalti és riazan fajok sajátja lett, a török idióma a dél felé vándorolt mongoloid török fajtáknál fejlődött tovább. A legnyugatabbra vándorolt alpesi faj indogermán népek közé telepedett le. Továbbiakban csak már az új kőkor óta Európában élő mongoloidokkal foglalkozunk, akik a mongoloid bélyegeket csupán nyomokban viselik.

 Az alpesi faj
[6] Alacsony, vagy alig középtermetű (1.63 m). Nem sokkal magasabb a földközi fajnál, mégis megjelenése egészen más benyomást kelt. Zömök, köpcös; a végtagok, különösen a lábak, rövidek, viszont a törzs hosszú. A karok, kezek és ujjak nemcsak rövidek, de szélesek is.
 33. ábra. Alpesi koponya (a Pázmány egyetem Antropológiai Intézetéből).33. ábra. Alpesi koponya (a Pázmány egyetem Antropológiai Intézetéből).
 A csontos medence keskeny, de a tompor erősen széthajlik s mert a faj elhízásra is hajlamos, a medence tájék — különösen a nőknél — erősen fejlett, nehézkes.
 A koponya rövid és széles: kerek; olyan mint a sarkain letompított kocka (Günther); gyakran — mint különösen kopasz férfiaknál látszik — egészen golyószerű (jelző igen magas; 88), A szemöldökívek s a tarhely alig láthatók.
 Az arc széles és alacsony (arcjelző 75—80). A járomívek szélesek; ha felülről nézzük a koponyát, a járomívek kétoldalt túlérnek a tetőkereten. A pofacsontok azonban nem olyan laposak és kifordultak, mint a keletbalti vagy mongoloid fajoknál. Inkább csak kikerekítik az arcot, amelyhez alul ugyancsak kifejezetlen állcsúcs járul.
 34. ábra. Alpesi fajú ember (Fot. Ripley.) 34. ábra. Alpesi fajú ember (Fot. Ripley.) 34 és 35. ábra. Alpesi fajú emberek (Fot. Ripley.)  A szem laposan fekszik az alacsony és széles szemüregben. A szemrés és szemöldök meglehetősen egyenes és néha közel jár a mongoloid ferde szemhez.
 Az orr aránylag rövid. Az orrgyök mélyen fekszik és kissé lapos, az orrhát lassan emelkedik s a csúcs tompán végződik.
 Az arc kerekdedségét a bőralatti zsírpárnák is fokozzák. Határait az alsó ajaktól lefelé tartó keskeny gödröcske és az orrszárnyaktól a külső szájzugig húzódó mély barázda képezi.
 A bőr sárgás, élettelen színű.
 36. ábra. Toldy (Schädel) Ferenc (alpesi).36. ábra. Toldy (Schädel) Ferenc (alpesi).
 37. ábra. Alpesi fajú lengyel 37. ábra. Alpesi fajú lengyel A haj sötét barna, fekete. Az általános szőrzet gyérebb, mint az eddig ismertetett fajoknál. Az egyes hajszálak simák, de vastagak és feszesek (ebben különbözik az ugyancsak sötét, de finom hajszálú földközi fajtól).
 A szemszín zöldes árnyalatú, sötét barna, de nem oly meleg, mint a nyugati fajnál.
 A tekintet közömbös, mélység nélküli.
 Az alpesi faj hazája Közép-Európa, különösen Közép- és Németország, Franciaország délkeleti s középső része, Normandia, Belgiumnak a vallonok lakta vidéke, Dánia és Hollandia déli része. Alpesiek Angliában a kelták, a felső és alsó ausztriaiak s részben a svájciak. A Szudéták tartományaiban dinári elemek között élnek (szlávok).
 38. ábra. Szudéta (Fot. Győrffy A.)38. ábra. Szudéta (Fot. Győrffy A.) A szudéta faj.
 Legújabban Czekanovski és Reche Lengyelországban és a Szudéta tartományokban egy önálló, már az új kőkorban ott élt, „praesláv” mongoloid fajt vélnek felismerni, melynek körvonalai azonban még igen határozatlanok.
 Leírásuk szerint a szudéták alacsony termetű emberek, rövid, ovális, a falcsonti részen különösen domború koponyával. Arcuk közepesen széles, a járomcsontuk előbbre nyúlik, mint a szemüreg felső széle; az orr két csontos fala ívben hajlik össze, az orr e részen olyan „mintha fel volna fújva.” A színkomplexió sötét.[7] A cseheknél különösen, de a mi nyugat-felvidéki tótjaink között is fel-fel tűnik ez a fajkép.
 ——————————————————————————– 
[1] Egyéb elnevezései; arab, keleti, orientáli. (Fischer) 
[2] Race adriatique ou dinarique (Deniker), szarmata típus (Hölder).
 [3] Egyéb elnevezései: asszír, hethíta, armenoid, örmény, alarod, anatóliai faj. Régebben a “kaukázusi” elnevezést is használták, de ez tévedésre ad okot, mert a kaukázusi népek túlnyomóan nem előázsiai, hanem török-tatár típusúak; a kaukázusi elnevezést ez utóbbira alkalmazzuk.
 [4] Amerika indiánjai nem képeznek egy fajt s csak egy részüket lehet az ázsiai mongolokkal kapcsolatba hozni; ez a rész magán is viseli a közös mongoloid bélyegeket; a többség azonban nem.
 [5] Nordenstreng: An orientating Synopsis of the Racial Status of Európa c. fejezet a Lundborgh: The Racial Characters stb. munkában 1926.
 [6] Szláv v. rhätiai típus (Retzius), race occidentale ou cevenole (Deniker) alpesi típus (Lapouge), kelta- (Broca), Dysentis- (His-Rütimeyer), délnémet brachycephal- (Virchow), turáni- (Hölder), averni típus (Beddoe), kerekfejű faj (Wilser), keleti fajta (Günther).
 [7] Günther: i. m.

A keletbaltbalti faj.[1] 
Körülbelül olyan termetű, mint az alpesi; talán valamivel magasabb is; de még mindig csak középtermet határán mozog (1.64 m). Az egész ember zömök, erős csontozatú, nehézkes. A vállak szélesek, a nyak, a karok, lábak, ujjak rövidek, vaskosak.
 A fej közepesen hosszú (mesocephal). A jelző koponyán 75. A koponyatető nem boltozatos, hanem a nyíliránytól kétfelé kissé lelapított. A homlok széles, de a falcsonti rész még ennél is szélesebb. A homlok nem boltozatos, hanem mérsékelten hátrahajló. A tarhely enyhén kitapintható.
 Az arc középmagas (jelző koponyán 90—92).
 A keletbalti faj egyik legjellegzetesebb vonása, — amely egyetlen más európai fajon sem látható, — az, hogy az alsó és felső fogmedri rész kissé előre áll (prognathia; jelző: 104).
 39. ábra. Wegener P. (Kelet-Poroszországból. Keletbalti).
 40. ábra. Tatár. (Keletbalti). Fot. Struck.
 41. ábra. Gorkij. (Keletbalti.)
 42. ábra. Keletbalti (magyar) gyerek.
 43. ábra. Keletbalti (magyar) gyerek.
 Fotók: Sándor M. 
 44. ábra. Szekszárdi asszonyok 44. ábra. Szekszárdi asszonyok A járomcsontok oldalt s előre fordultak, a járomívek kiállnak.
 Az alsó állkapocs magas és vaskos; az állkapocsszöglet éles, de nem kiálló; az állcsúcs lekerekített, kifejezetlen.
 Mindent összevéve: a koponya arci része erősen szembetűnő; már a felső arc is széles, legszélesebb az arc középső része a járomcsontok helyén. Emiatt szembe nézve az agykoponyából kevés látszik.
 Végül az egész arc feltűnően szögletes, még pedig úgy, hogy a homlok két szélétől az alsó állkapocsszögletig húzott sík tökéletes négyszög. Ezt a négyzetet kétoldalt pontosan a középen megtöri a kiálló járomív, miáltal az arc szabályos hatszögű lesz.[2] Az arc egyébként sovány; zsírpárnák nem takarják el a csontokat.
 A szem aprónak látszik, mert rövid és alacsony szemhéjak takarják. A szem egészen egyenes állású, már közeledik a mongoloid típushoz. Az orrgyök csak az élőn széles, még pedig azáltal, hogy a belső szemzug és a csontos orrgyök között 2—3 mm. széles bőrredő (epikanthus) húzódik, ami más európai fajnál nincsen meg.
 Az orr homorúbb, de mégis a csúcs felé magasabb, mint az alpesi embernél, mert a csúcs kevéssé felfelé fordul, úgy, hogy a nyílások, amelyek egyébként is az orrszárnyaknak megfelelően szétállnak, alulról valamelyest láthatók. Ha az orrszájszéli barázda erősen mélyül és (különösen nőknél) az orrszárnyaknál összehajlik, az orrhegy még előreállóbbnak látszik.
 A bőrszín világos, de az erek nem ütnek át rajta, ezért nem eléggé élénk; sőt mindig van valami fakó árnyalata.
 A haj kemény szálú, se nem szőke, se nem barna, hanem hamvas szőke (szürke árnyalat).
 A szem szürke.
 A tekintet komoly, sőt komor.
 A keletbalti fajt a nem keveredett finn és némely magyar típus testesíti meg. Keletbalti elemeket találunk a tótok, oroszok és oroszországi finn-ugor népek között is és Poroszország északkeleti részein.

 A riazan faj.
 Dél-Oroszország síkságain, különösen Moszkvától délre, a 7—9. századból való sírhalmokból hosszú koponyájú, szögletes magas arcú, középtermetű és sötéthajú emberek csontmaradványai kerülnek elő, akik annak idején szintén a finn-ugor népcsaládhoz tartoztak. Típusuk nem halt ki; utódaik a Moszkvától délre fekvő Riazan tartományban, ahol egykor egy muroma nevű finn törzs lakott, zárt egységben maradtak fenn. Szentpétervár és Moszkva közölt pedig keletbalti népek között vegyültek el.[3] Felismerhetők a honfoglaló magyarok és a mai székelyek között. Riazanok lehettek a besenyők is mert még a mai besenyő telepek (Csorna, Kapuvár környéke) is híven őrzik ezt a fajképet.
 A termet közepes, a testalkat szívós, csontos. A koponya hosszú és boltozatos, a nyakszirt dudoros (jelző a honfoglaláskori koponyákon végzett mérések szerint 73)[4] az északi fajtól azonban különbözik, mert a tetőkeret nem ovális, hanem a homloktájon keskeny, a falcsonti részen széles. Az arc hosszú, csontos, szögletes és lapos síkban széles járomívvel s kifordult járomcsonttal.
 Az orrgyök keskeny és az orr kezdettől fogva egyenes, magas, de csak közepesen hosszú. A fogmedri rész profilban enyhén (enyhébben, mint a keletbaltinál) előre áll. (mesognath). Az alsó állkapocsszögletek kiállóak, az állcsúcs kifejezett. A szemek aprók és mélyen ülnek; a belső szemzugban enyhe mongolredő. A színkomplexió sötét; a bőr sárgás árnyalatú; a haj vastagszállú. Valószínűleg az északi és keletbalti faj keresztezett alakja.

 Az ontrus faj.
 Egykor az egész orosz síkságot benépesítő finn-ugorok egyik hatalmas törzse volt: ma a karjalai finnség s némely orosz és különösen lengyelországi néptípus tartozik hozzá. Erdélyben is fel-feltűnik.
 A földközi és keletbalti faj keresztezett formája. A termet közepes, de nem karcsú, mert a végtagok nem olyan arányosak, mint a földközi fajnál; a testalkat inkább zömök. A koponya közepesen hosszú, az arc keskeny, de a járomív kiáll. A homlok keskeny és hátrahajló, az orr egyenes. A szem belső zugában ott van a mongolredő. A színkomplexió sötét; a haj fénytelen fekete, a bőr sárgás, olajzöld árnyalatú, mint a mongoloidoké s aránylag korán elernyed. E típus viselői igen impulzív, élénk eszű egyéniségek.

 A mongol-kaukázusi (turáni) faj.
 45 és 46. ábra. Mongol-kaukázusi típusok. 
 49. ábra. Sárközi asszony. (Mongol-kaukázusi típus.)
A magyar fajképnek jelentős összetevője az a „törökös”-nek mondott típus, melynek eredete s antropológiai mibenléte még egyáltalán nincsen tisztázva. Emlékeztet néhány kaukázusi (avar, lezg, georgiai) nép típusára, azonban míg ez az elő-ázsiai faj valamelyik változatával azonos, a turáni fajban egyúttal mongoloid bélyegek is jelen vannak.
 A termet közepes, a testalkat nehézkes, elhízásra hajlamos. A koponya rövid (jelző a budapesti Antropológiai Intézetben mért koponyákon: 83), körvonala (a nyílirányú ív) oldalról tekintve szögletes; a nyakszirt enyhén lecsapott. Az orrgyök magas, a csontos és porcos rész határán kissé megtörik, az orrhát enyhén domború. A járomívek kiállását enyhíti az arc zsírpárnája. A szemhéj is zsírpárnás s enyhe alakban megvan a szemalatti bőrzsák is. A szemrés egyenes (mongoloid). Az arcbőrt már fiatal korban áttűnő lila erezet színezi; az ajak, különösen az alsó, kissé duzzadt. A tekintet nyílt, derűs. A színkomplexió sötét; a haj gesztenyebarna.
 47. ábra. Mongol-kaukázusi típus. (Somogy megyei magyar.)  47 és 48. ábra. Mongol-kaukázusi típus. (Somogy megyei magyar.)  50. ábra. Néger missziós iskola növendékei. Fot. Geogr. Mag.

 A negroidok.
 A négerek a történelem előtti korban a Földközi tengerig nyomultak fel. Az egyiptomi birodalomban nemcsak a nép között, de az uralkodó osztályokban is helyet foglaltak. Észak-Afrika országaiban ma néger és földközi fajok, illetve korcsaik dominálnak.
 A négerek is sokféle változatra tagozódnak, de számos közös vonás alapján valamennyit egybe lehet foglalni. Ezek a közös vonások: igen magas termet, aránytalanul hosszú kezek, lábak; keskeny koponya, magas arc, lapos orr, a fogmedri rész előre hajlása (prognathia), vastag, kifelé fordult ajak, sötét árnyalatú bőrszín, (spirálisan csavart) gyapjas fekete haj.
 Ahol a néger típus egyszer megjelenik, átütő képességénél fogva kitörölhetetlenül otthagyja nyomait. A régi római birodalomban mint katona és rabszolga, a középkori Itáliában és Spanyolországban mint földmunkás, sok néger szolgált; ma az amerikai városok kikötőit és gyárait lepik el, de veszedelmesen sok néger vért vesz magába a világháború óta Franciaország is. Legintimebben a zsidóság bírja magában, melynek az egyiptomi fogság óta kitörölhetetlen alkatrésze lett.
 ——————————————————————————– 
[1] Race orientale (Deniker), keleti fajta (Pöch, Kraitsek), balti fajta (Bunak), keletbalti fajta (Nordenstreng, Günther).
 [2] Gáspár: Schädel aus der Zeit der Landnahme Ungarns. Mitt. d. Anthrop. Gesellsch. in Wien. 1928.
 [3] Tschepurkowsky: Anthropologische Studien. Archív f. Anthropologie N F. Bd. X. 1911 [4] Gáspár: Schädel aus der Zeit d. Landnahme Ungarns. Mitteilungen d. Anthrop. Geselsch. in Wien 1928.

Dr. Gáspár János: Fajismeret XII. rész  
Európa népeinek fajbeli összetétele.

 A népközösség szellemi javak birtokáért történő társulás lévén, benne másirányú céltudat, másirányú érdek van hangsúlyozva, mint a vérségi kötelékben. Ezen alapszik a faj- és népfogalom inkongruenciája. Egyik a másikat nem helyettesítheti. A népközösség kultúrközösség és a szellemi kategóriák közé tartozik, a fajiság a vérségi leszármazáson alapul és sohasem lép ki a természettudományi kategóriák sorából. A néphez való tartozás, szellemi funkció, a fajjelleg determináció, melyet útjában az öröklés törvényszerűségei igazítanak.
 A néphatárok nem azonosak a fajiakkal. Az árvíz után Szeged őslakosságának egy része nem tért vissza, más részét a megtelepedés nehézségei ismét elvándorlásra kényszerítettek. Az állam akkor az ürességtől tátongó városba hivatalokat, intézményeket s a tisztviselők ezreit telepítette le. Szeged népjellege az árvíz után is magyar maradt, de a régi fajkép helyét más, vagy mások foglalták el. Ellenben az orosz síkságok finn-ugor népei nagyobbrészt oroszok lettek, az orosz pusztaságok fajképe azonban ma is nagyjában a régi maradt.
 A nyelvi s nemzeti asszimiláció, különböző fajképű egyének egy közigazgatási hatóság alá csoportosulása még nem von maga után szükségképpen élettani összeköttetést. Természetesen ez sem marad el soha, sőt némely időszakban tekintélyes méreteket ölt, mégis az össze-vissza való keveredés a történelem folyamán gyakorlatilag nem sokat eredményezett. Bárhol végzünk antropológiai felvételeket, az adatokat összefoglaló görbének annyi csúcsa van, ahány faji komponens illető népességben képviselve van. Egy-egy fajképet csak a kiválasztás és kiselejtezés tud a népességből eltüntetni. Ezek után csak éppen ismételjük, hogy amikor egy nép faji összetételéről beszélünk, akkor nem valóságos élettani egységről, holmi „rasszbeli keverék”-ről van szó, hanem egyszerűen felsoroljuk az egy bizonyos irányú s célú szellemi egység alá sorozott vérségi csoportokat, melyek között határátlépések szintén történnek, de a fajkép integritást változatlanul hagyják. A francia nép Észak-Franciaországban északi, Középső-Franciaországban alpesi s Dél-Franciaországban földközi; a francia nép ilyen összetettsége azonban nem jelenti azt, hogy minden egyes francia polgárban északi, alpesi és földközi vér van. A párisi katakombákból előkerült sok száz koponya között[1] a legtöbb tisztán a felsorolt három típus valamelyikéhez tartozik s csak egy kis rész keveredett, pedig városról, tehát legvegyesebb lakosságról van szó.
 Ilyen keretek közé kell beállítani a következő oldalakat, melyek az európai országok, illetve népek faji elemeit sorolják fel.
51. ábra. Északi 
52. ábra. Földközi (mediterrán)  
53. ábra. Dinári  
54. ábra. Alpesi 
55. ábra. Keletbalti 
56. ábra. Előázsiai (zsidó).
 51-56. ábra.
 (Fot. 51. Günther, 52. Artist., 53-56. Győrffy A.) 

A germánok.
 A történelem előtti idők germánjai túlnyomóan északi fajúak voltak; ma az alpesi típus nem kevésbé „germán”, mint az északi.
 Az északi vért leghívebben Svédország őrizte meg, ahol a mongoloid lappok magasan északon élnek s miként délen a Dalarne tartomány fáli jellegű lakói is, nem keverednek az északi elemekkel.
 A norvégekben már kevesebb az északi vér, mert azt az alpesi beszivárgás erősen visszaszorította, majd keletbalti és lapp vérrel is vegyítette.
 Dánia alpesi lakosságában itt-ott mongoloid és keletbalti nyomok tűnnek fel. Izlandot, Anholtot s a többi szigetet anhalti faj népesíti.
 A hollandok részben északiak, részben alpesiek; olykor egy-egy maláj vonás is felötlik, mely a gyarmatokról került a városokba.
 A hódító angolszászok északi, a dánok anholti vért vittek Angliába. Nagy-Britannia részben ma is északi fajú; az ugyancsak magas, de sötét színkomplexiójú skótok anholtiak. Délen s különösen Walesban alpesiek is találhatók; az írek földköziek, csekély számban alpesiek. Az angolok északiak és földköziek.
 A Németbirodalom északi országainak — különösen Schleswig-Holsteinnek, Hannovernek, Brandenburgnak, Szászországnak, Türingiának, Hessennek, Mecklenburgnak — faji jellege északi. A fáli faj, mely különben Türingiában és Szászországban is otthonos, eddigi ismereteink szerint Westfáliában él legsűrűbben. A déli országokban alpesi jelleg kerül túlsúlyba s Württembergben és Badenben az északi fajnak már csak egyes képviselőivel találkozunk. A bajorok azonban kevés kivétellel (Ranke szerint 93 %-ban) dináriak.
 Ausztriában Karinthiából kiindulva Felső Ausztria felé csökken, a dináriak aránya s ennek megfelelően nő az alpesieké.
 Tirolban a németek dináriak, az olaszok földközi fajúak.

 A románok.
 A román népek ősfaja a földközi faj volt. Ma már azonban náluk is, mint a szlávoknál és germánoknál, a fajiság nem fedi a népi jelleget.
 A spanyolok majd kivétel nélkül földközi fajúak, csupán az ország északnyugati részén alpesiek. A portugálok részben a tiszta földközi fajhoz, túlnyomóan ennek atlanto-mediterrán változatához tartoznak. Portugáliában északon szintén alpesi jellegű a nép, viszont délen negroid nyomok tűnnek fel.
 Franciaországnak csak földközi tenger-melléki s délnyugati része földközi fajú; Savoya, Dauphinè, Lotaringia s az ország egész középső része alpesi; kelet felé pedig a dinári típus nyomul előtérbe. A bretagne-iak, akik lelkületükkel kiválnak a franciák közül, fizikailag is különböznek tőlük, amennyiben mongoloidok. Északon, különösen Normandiában és Elzász-Lotaringiában igen csekély északi elem is megmaradt: az egész országban pedig szétszórtan, de elég feltűnő számban előázsiai fajú egyénekkel is találkozunk.
 Szicíliában s Felső-Olaszországban nyugaton alpesi, keleten dinári jelleg uralkodik. Az olaszok zöme azonban — Rómától lefelé s Korzika és Szardínia szigetén — földközi fajú. Míg északon (Piemont) a középkori császárság idejéből északi elemek maradtak vissza, délen negroid vér került a félszigetre.
 Svájc francia és olasz kantonjainak faji jellege elsősorban dinári, másodsorban földközi (a német kantoné alpesi).
 Belgiumban a francia vallonok tiszta alpesiek; a flamandok északiak, csak helyenként alpesiek.
 A síkságon élő oláhok földközi fajúak, a hegyek között élők dináriak. Mindkét elem a Balkánról került Romániába és Erdélybe. A mócokban, akik világos színkomplexiójúak, némi északi vér is van.

 A szlávok.
 A szlávok nemcsak nyelv és etnikum, hanem faj szerint is sokfelé tagozódnak.
 Fozlan arab geográfus a Volga-menti oroszokat magas termetűnek és szőkének írja le s az arabok a X. században minden világos színkomplexiójú jövevényt szlávnak neveztek. Az északi típus a régi szláv, különösen az orosz fajképnek, mainál jóval jelentékenyebb eleme volt. A mai nagyoroszok fajilag keletbaltiak, mongoloidok, riazanok és ontrusok s ez a faji átalakulás a felsorolt fajok népi átalakulása által ment végbe. Ugyanis a X. században a mai Oroszországot benépesítő finnugor törzsek meghódoltak az oroszoknak és kevés kivétellel átvették nyelvüket.
 A kisoroszok vagy ruthének Magyarországon keletbaltiak s részben dináriak; Ukrajnában túlnyomóan dináriak, majd délfelé előázsiai fajúak. A magyarországi ruthének között mongoloid vonások sem ritkák.
 Lengyelország fajképe igen színes, változatos. Nyugaton alpesieket, a Visztula vidékén keletbaltiakat s a Keleti tengertől a Duna hosszában, valamint Lublin vidékén vegyesen északiakat s alpesieket találunk. Az ontrus és szudéta faj is tetemesen képviselve van.
 A csehek nagyobb része alpesi; kisebb részét szudéta, itt-ott dinári, és északi elem teszi.
 A tótok között csak a luteránus elem alpesi, a többség dinári és keletbalti.
 A szlovének eredetileg a tiszta északi fajhoz tartoztak; a 6.-ik században azonban bajorok visszaszorították őket s azóta északi jellegüket az alpesi és dinári javára mindjobban elvesztik.
 A horvátok között is fel-feltűnik a szőke északi típus; a többség azonban alpesi, délen dinári.
 A bosnyákok, hercegovinaiak, montenegróiak, albánok majd kivétel nélkül dináriak.
 A bulgárok túlnyomóan feketék, közepesen magasak és az atlanto-mediterrán fajhoz tartoznak.

 A finn-ugorok.
 A finn-ugorság nemcsak nyelvi, hanem faji tekintetben is külön helyet foglal el Európa térképén.
 A neolithikum kezdetén (Kr. e. 5. ezred) még egységes nép az Ural hegység európai oldalán, a Volga kanyarulattól keletre s nyugatra eső síkságon, az Oka és Káma vidékén, körülbelül ott, ahol a mordvinok, cseremiszek és osztjákok ma is laknak (Ugria). Az erre a tájra jellemző növény- és állatnevek ugyanis még valamennyi finn-ugor nyelvben megvannak.
 A bronzkorba való átmenet idején (Kr. e. 2000 körül) ősárja-kultúrával kerülnek érintkezésbe. Az addig zsákmányoló gazdálkodás (halászat, vadászat) helyett megtanulják a termelő gazdálkodást, istállózást, házi állatok tenyésztését, kézmívességeket. Ugyanekkor azonban megkezdődik az egységes ősnépnek és nyelvnek két nagy csoportra: finnekre és ugorokra való szétbomlása.
 A finnek (finn, mordvin, cseremisz, zűrjén, votják) az őshaza nyugati részén s ettől kissé délnyugatabbra telepednek meg, ahol a mordvinok és cseremiszek meg is állapodnak. A nyugati finnek azonban tovább vándorolnak; előbb Moszkva s európai Oroszország középső síksága képezi lakóhelyüket, Kr. e. 1000 táján balti népek keleti határaihoz érkeznek, Kr. e. 1000 és Kr. u. 100 között pedig már balti, germán, majd szláv hatás alá kerülnek.
 A zűrjének és votjákok a 9-ik századig a mordvinokkal és cseremiszekkel együtt éltek s velük egy nyelvet beszéltek; északra vonulásuk azonban nyelvi elkülönülést is maga után vont.[2] A finn-ugor népek másik csoportja: az ugorság (ugor = magyar, vogul, osztják) a 8-ik századig az őshaza területén, Ugriában maradt.
 Oroszország déli részein: a Kubán és Ural folyók között földmívelő és kereskedő bolgár-törökök[3] laktak, akik egy része Attila hunjaihoz csatlakozott (597—679), másik része észak felé vándorolt, elérte a Dunát s az ott talált szlávokkal a mai Bulgáriának vetette meg alapját. A visszamaradtak a kazároktól észak felé szoríttatván, 700 táján Ugria szomszédságában bolgár-török birodalmat alapítottak.
 A finn-ugorság és török-bolgárság érintkezése nem volt minden tekintetben barátságos. A kulturális haszon nem maradt el, de némely törzs, mint a cseremisz, zűrjén, votják és magyar, a törökség politikai fennhatóságát kénytelen elismerni. A törökség szupremaciája másfél századon át fennmarad, mígnem a vareg, szláv és tatár áradat a finn-ugorságot és törökséget egyaránt ki nem kezdte.
 Ugyanis Oroszországot, különösen a Dnyeper és Fekete tenger közötti utat, már a 9-ik századtól kezdve (északi fajú) varég felfegyverzett kereskedők lepik el s azoknak a városoknak, melyekben többségre tesznek szert, vezetőik lesznek. 862-ben a Nisnij-Novgorod környéki finn-ugor és szláv törzsek a varég Rurikot hívják meg fejedelemnek.
 A megszülető Oroszországban a finn-ugorságra szolgaság vár. A magyarok bolgár-török törzsekkel társulva a steppe vidékeken s a Fekete tenger északi tájain át nyugat felé keresnek hazát és 890-ben elérik a Duna-Tisza közét. A másik két jugra nép: a vogul és osztják, a zord északra, az Uralon túlra, Ázsiába szorul. A finnek még nyugatabbra kényszerülnek, de ott a svédek szorongatják őket, akik 1154-ben délnyugati Finnországot, 1249-ben Tawastland nyugati részét s végül 1293-ban Karélia nagy részét birtokukba veszik. A bolgár-török birodalmat a 13-ik században a mongolok, illetve tatárok rombolták le.
 1386-ban III. Iván nagyfejedelem megszünteti Nowgorod elsőségét s Moszkvát teszi meg Oroszország fővárosának. A szabadságukat védő mordvinokat, cseremiszeket és votjákokat fegyverrel verik le. Azután az ortodox hitre való eltérítéssel igyekeznek őket a szlávságba beolvasztani. A megkeresztelkedettek katonáskodás és adófizetés alól mentesek voltak s ez utóbbi kedvezmény a különféle adókkal sanyargatott nemzetiségekkel szemben csakugyan hatásos eszköznek bizonyult. A cseremiszek 1553-ban egyedül, később a votjákokkal, baskírokkal és osztjákokkal szövetkezve, még egyszer megkísérlik a felkelést, de eredménytelenül. A cárokkal már nem tudnak szembe szállni s az utolsó mordvin felkelés 1743-ban vérbe fúl. Erzsébet cárnő idejében 100.000 cseremisz tért át a szláv ortodoxiára s az 1746-ik esztendőben Nisnij-Nowgorodban 50 ezren keresztelkedtek meg.[4] Azóta az oroszországi finn-ugor népek nyomorban és lelki kultúrátlanságban sínylődnek. A helyzet a cárizmus bukása után sem javult. A karélok (a finnek legközelebbi nyelvrokonai) a bolsevizmus alatt kétszer fogtak fegyvert önállóságuk kivívásáért, bár önállóságra való jogukat az 1920-iki dorpáti finn-orosz szerződés elismeri. A votjákok, cseremiszek, zűrjének és mordvinok egyelőre tehetetlen szigetekként vergődnek a szláv tengerben.
 A finn-ugor népek helyzetét Sirelius nyomán következőkben foglalhatjuk össze: I. Finn népek.
 1. Keleti finnek.
 finnek a Finn köztársaságban; számuk 2,754.228 karélok Finnország szomszédságában Szentpétervártól közvetlenül északra és délre fekvő tartományokban 220.400 vepszek, vótok, lívek Szentpétervár körül 28.320 
2. lappok 
Kola-félszigeten, Finn-, Svéd és Norvégország északi részén 29.600 
3. volga népek.
 mordvinok a Volga kanyarulat két partján Pensa, Simbirsk és Samara, valamint elszórtabban Nisnij-Nowgorod, Tambow és Saratow tartományokban 150.000 cseremiszek a mordvinoktól északra a Volga két partján, de különösen a nyugati parton, azonkívül Ufa tartományban 413,000 
4. permi népek.
 votjákok; többség a Kama és Vjatka folyó között, egy kis rész Ufa tartományban 460.000 zürjének Vologda és Perm tartományban a Vytschegda és Káma folyó völgyében, töredékek Vjatka tartományban s a Pecsora és Izma völgyben, valamint Archangel tartományban 302.000 
II. ugor népek.
 1. Magyarok Csonka-Magyarországon 8,574,000 a megszállott területeken kb. 4,000.000 vogulok az Uraltól keletre a Soswa, Konda és Tawda folyók mentén 4.886 osztjákok az Irtis alsó, az Ob középső és alsó folyása mentén, valamint Tomsk tartományban 18.000 
Vajon a nyelvi egységhez hasonlóan megvolt-e valaha a faji egység is, nem tudjuk. A finn-ugorság antropológiája még teljesen feldolgozatlan.

 A kelet-európai neolith-, bronz-, vas- és népvándorláskorabeli sírmezők leletei szerint a keletbalti lehetett a finn-ugorság uralkodó fajtája. Ehhez csatlakozott (vagy belőle szakadt ki, illetve keveredés útján állt elő?) a riazan és ontrus faj. E fajok ethnographiai osztályozásáról egyelőre még szó sem lehet. Legközelebbi nyelvrokonaink, a vogulok és osztjákok, között, akik az Uralon túlra, Ázsiába szorultak, az ősi finn-ugor (keletbalti?) fajkép teljesen kiveszett. Helyét a primitív mongoloid foglalta el. A mordvinok és zűrjének sötét színkomplexiójúak, tehát nem, vagy legalább is nem tisztán keletbaltiak (riazanok?). A finnek között a tavasztiak tiszta keletbaltiak, a karélok az ontrus fajhoz tartoznak. Finnország nyugati és déli részébe északi elemek vándoroltak be s elfinnesedtek.
 57. ábra. Európa fajantropológiája.
 ——————————————————————————– 
[1] Topinard prof. 54 darabot ajándékba küldött a bpesti egyetemi Antropológiai Intézetnek s ezek ma is itt őriztetnek.
 [2] Zsirai Miklós: A finnség őstörténete. (Finnek-észtek. Szerk. gr. Teleki P.) Bp. 1928.
 [3] E régi bolgár-török alapnyelvet legtisztábban a Keletországban élő csuvas-török nép őrizte meg.
 [4] Sirelius: Die Herkunft d. Finnen. 1924.

A magyarság fajképe.
  Az új kőkorszakban még egységes ural-altáji ősnyelv, ősfaj egymás után bocsátotta ki magából a különböző néprajokat, melyek fajilag, nyelvileg külön-külön fejlődésnek indultak, mindazonáltal a közös származás némely emlékét, az ú, n. mongoloid vonásokat (l. 68. old.) enyhébb vagy erősebb mértékben mindenkorra megőrizték.
  Ennyiben a finn-ugor és a hun-török honfoglaló magyarságot is teljes egészben, a mai magyarságot nagy részben mongoloidnak lehet mondani, amivel természetesen még nincsen kimerítve sem a honfoglaló törzsek fajképének leírása, sem a későbbi tájtípusoknak megjelölése.[1]  58. ábra. Keletbalti koponya a komárom-szemerei honfoglaláskori sírból (a Pázmány egyetem Antropológiai Intézetének birtokában).
  58. ábra. Keletbalti koponya a komárom-szemerei honfoglaláskori sírból (a Pázmány egyetem Antropológiai Intézetének birtokában).
  A hunok még nagyon mongolok voltak; ezt nemcsak Ammianus Marcellinus leírásából tudjuk, hanem a mosonszentjánosi s részben a keszthelyi sírmezőről előkerült hun koponyák is tanúsítják.[2] A hunok a Kr. után első századokban Belső-Ázsiából még tartós állomások nélkül érkeztek a Duna-Tisza közére, ahol azonban csak néhány évtizedig tudták magukat fenntartani. Azután északi s talán dinári fajú germán törzsek 100 esztendős itt élése következett.
  Majd avarok, szintén mongoloidok, foglalták el helyüket, akik ugyan még a régi hun-török nyelvet beszélték, a hunok faji vonásait azonban már sokkal szelídebb kiadásban viselték magukon. Különben sok keletbalti, vagy valami hasonló fajú finn-ugor elem is csatlakozott hozzájuk.
  Az avarok két évszázados uralma alatt érkezett magyar földre a harmadik mongoloid hullám, melynek bolgár-török és finn-ugor elemei a szétesett Bolgár birodalomból menekültek a Tisza-Maros szögébe.
  59. ábra. Dél-oroszországi síremlék (kaukázusi-mongoloid típus ?).
 
  A végleges honfoglalást a magyarok végezték el, akik között már a finn-ugor nyelvű, keletbalti s efféle fajú, tehát már alig mongoloid, hanem európai törzsek voltak túlsúlyban (Nyék, Jenő, Magyar) s a törökségből is csak egy rész, a Belső-Ázsiából jött Kürt és Kér törzs tartozott a régi hun-török típushoz, másik rész az európai bolgár-török birodalomból kiszakadt Gyarmat és Keszi törzs, már távol állt az ázsiai mongol típustól. A Kabar törzs az arab és görög írók szerint valami külön török típust képviselt.[3]  

Az egyes törzsek fajképét külön-külön rekonstruálni már nem áll módunkban. A rendelkezésünkre álló honfoglaláskori leletek között azonban általában szintén két fajnemet lehet elkülöníteni. Egyik az egészen európainak mondható keletbalti (I. 72. old. és 39-43, 55. ábra), másik egy még közelebbről rendszerbe nem sorolható, előbbinél sokkal inkább mongoloidnak nevezhető típus (I. ábra).[4] Talán ez utóbbi képviselte valamelyik török törzs típusát, amelyhez hasonlóval azonban a mai magyarságban már nem találkozunk, viszont igen érdekes, hogy a ma töröknek nevezett kaukázusi-mongoloid magyar típusnak megfelelő csontleleteket sem találtunk még eddig. Egyáltalán a törökös, turáni elem antropológiai ismerete terén még hozzávetőleges tájékozódással sem rendelkezünk. A mai törökös magyar típusra inkább az a Dél-Oroszországban talált szobor emlékeztet, amelyet az 52. ábra mutat. Ellenben a mai keletbalti magyarságról és a honfoglaló finn-ugor elemről bizonyossággal tudjuk, hogy egy és ugyanaz. A honfoglaláskori sírokból még egy harmadik, a keletbaltihoz közel álló fajta is napvilágra került. Ez a riazan típus, melynek leszármazói ma is élnek Heves megyében, Kapuvár vidékén, Erdélyben, ahol a népesség valamivel magasabb, sötétebb keskenyebb s magasabb arcú mint a keletbalti, de szintén enyhén mongoloid.
  A magyar fajkép sorsát illetőleg nevezetes körülmény hogy a honfoglaló törzsek külön-külön szálltak meg s szállásföldjeiket széles lakatlan földsávok, természetes határok választották el egymástól. Nyoma van annak is, hogy az avargyűrűket is felhasználták „a törzsszállások elválasztására és védelmére.”[5] A törzsek tehát az új hazában is endogám életmódra rendezkedtek be s ezt mintegy kétszáz évig alapjában zavartalanul is folytathatták. Ez az életmód útjában állt annak, hogy a finn-ugor és török elemeknek sokat emlegetett „szerencsés (?!) keveredése” végbemenjen. Országrészek intenzív érintkezését Magyarország akkori közállapotai mellett elképzelni is alig lehet, de sehol nem is került elő eddig olyan honfoglaláskori, vagy kora-árpádkori sírmező, mely efféle ugor-török átlag-, vagy kevert típusú csontleleteket rejtegetne.
  60. ábra. Mongoloid (turáni ?) koponya a sobori honfoglaláskori sírból. (A Pázmány egyetem Antropológiai Intézetének birtokában.)  60. ábra. Mongoloid (turáni ?) koponya a sobori honfoglaláskori sírból. (A Pázmány egyetem Antropológiai Intézetének birtokában.)  
61. ábra. Riazan típusú koponya a sobori honfoglaláskori sírból. (A Pázmány egyetem Antropológiai Intézetének birtokában.) 

Revízió alá veendő azonban a magyarságnak az itt talált, illetve bevándorolt nemzetiségekkel való keveredésének álláspontja is.
  Hunok már aligha éltek itt a honfoglaláskor, az avarok és bolgárok elmagyarosodása csak gyarapíthatta a keletbalti és turáni elemeket. Vitára inkább a pannóniai frankok és szlovének s a Vág-Nyitra folyó vidéki tótok, tehát a magyaroktól idegen, nem mongoloid elemek sorsa ad okot. Még abban az esetben is, ha ezek olyan szelíden bele is nyugodtak volna egy nekik idegen szellemű nép szolgaságába s nem igyekeztek volna sokan elvándorolni, a maguk szigetek szerinti társas együttélésével — akár mint legalacsonyabb társadalmi osztály, akár mint műveltségben idegen elem — nem hagyhattak fel. Az elaprózott nemzetiségi töredékek sorsa a magyar tömegekben inkább társadalmi kiselejteződés volt, nem pedig asszimiláció.
  Azután a későbbi nemzetiségek is csoportosan, vezetők alatt jöttek hozzánk s külön partikuláris jogokkal, gazdasági autarchiával foglaltak helyet az ország határszélein s a különböző városi és kereskedelmi centrumokban. A középkor nem ismerte a nyelvegységesítő törekvéseket, az egész politikai és gazdasági rendszer partikuláris szellemű volt. Az idegen elemek felszívódását senki sem hangsúlyozta. Fajilag még a kunok, palócok, jászok, besenyők sem asszimilálódtak, hanem endogám életmódjukkal tisztán tartották fenn fajiságukat.
  A magyarság társadalmi tagozódása a földközösség felbomlásával s a birtokadományozási rendszerrel egyre határozottabbá vált. A nemzetfenntartó közép- és kisnemesség, sőt sok helyen a jobbágyság is, színmagyar, részben keletbalti, részben turáni (ez utóbbi különféle típusokkal, melyeket a kunok, besenyők, palócok még gyarapították). A főnemesség sorában azonban igen tekintélyes súlyra tett szert a „megmagyarosodott”, idegen fajú, elem: északi, földközi, dinári fajú németek, olaszok, franciák, tótok, oláhok stb.
  Azok az idegenek, akiket a királyi kegy a főnemesség sorába emelt, csakugyan elvesztek a nemzetiségi közösség számára, de osztály-különállásuknál fogva a magyarság tartós vérkötelékébe sem juthattak el. A közép és kisnemesség a megyékbe s általában a decentralizált vidékre húzódott, sem a városok idegen elemeivel, sem a távolabbi megyékkel sem kulturálisan, sem élettanilag nem érintkezett. A partikularizmust betetőzte a különböző elhelyezkedésű s egységű nemzetiségi szigetek: németek, vallonok (alpesiek), szászok (északiak és alpesiek), tótok (dináriak és keletbaltiak), oláhok (földköziek és dináriak) stb. autarch (gazdasági, közjogi, politikai) életmódja.
  Magyarország fajképe tehát a mohácsi vész előtt igen színes, változatos; a faji egységbe olvadásnak sem irányzata, sem lehetősége nem állott fenn.
  A mohácsi vész a nagyon heterogén, éppen ezért önmagával nagyon meghasonlott főnemesség sorában ijesztő pusztítást végzett. 24 ezren maradtak a csatatéren. A parasztlázadásban a különböző nemzetiségű jobbágyok tízezrei pusztultak el. A vérbeli magyarságot a 150 esztendős török járom tizedelte meg. A legmagyarabb vidékek, a magyarság faji központjai teljesen elpusztultak. Generációkon át ép és egészséges emberek csak erőszakos halállal távoztak el e földről. Ahol lakó van és véletlenül a házak száma is fel van jegyezve, ott egy-egy házban alig lakik két embernél több (Szekfű). Elsősorban a turáni magyarság lakóhelyei semmisültek meg (Alföld, Tiszántúl), a keletbalti, impulzívabb magyarság Erdélybe és a királyságba költözött. Súlyosbította a helyzetet, hogy a passzivitásra hajlamosabb turáni magyarság (jórészt már kálvinisták) a születések regressziójával önnönmagát is lassú kihalásra ítélte. Mindnyájuk helyébe pedig idegenek özönlöttek. A Temesköz, Bácska, Szerémség ekkor vált szerbbé és oláhvá. Buda, Komárom, Székesfehérvár szerb városok. Ősi magyar helyek az ország szívében is németek, tótok, szerbek tanyája lelt. — Nemzetiségeink 46.5%-át a XVIII. században engedtük be földünkre.[6] Magyarország lakossága 1711-ben Erdély nélkül 2½ millió, 1785-ben 7 millió, 1805-ben már majdnem 9 millió. Csupán Harruckern báró birtokain 60—70000 sváb telepedett le. 1715 és 1720 között mintegy 230 új község alakult. A neoaquistica commissio még jobban segített a magyarság alól kihúzni egy újabb megerősödés alapjait. 1670 körül 2000 nemes ült fogságban s az elkobzott ingatlanok értékét 3 millióra becsülték.
  Vérbeli keveredésről — mint általános jelenségről — a magyarság s a nemzetiségek között szó sem lehetett. Nemcsak a faji averzió, de az osztrák centralizáció s a későbbi germanizáló törekvések sem segítették elő a magyarosodást. Ez csak a 48-as változások után, a városiasulással és iparosodással, általában a liberális szellemű állami centralizációval indult meg. A magyarosodás akkor is elsősorban a nyelvre vonatkozott. Vérbeli keveredés csak a városokban, általában az intellektuális és proletár elemek közölt lett szabály (részletesebben l. a VI. fejezetet).
  Egy „történelmi” magyar faj kialakulásának tehát a mohácsi vész utáni századok szociológiai adottságai sem kedveztek. Új főnemeseink cseh, osztrák és német eredetűek, akik nyelvben s nemzeti érzésben már elmagyarosodtak s nagy szolgálatokat tettek és tesznek az országnak, de a beltenyésztés tisztán fenntartotta mindmáig idegen, északi és dinári fajiságukat, s ennek tulajdonítható, ha olykor közönyösen állnak szemben a keletbalti s turáni magyarság némely irányú politikai s társadalmi igényeivel.
  A kiegyezés utáni hivatalnokosztály faji túlsúlyát a nincstelenné vált vidéki magyar, főleg turáni típusú magyarság adta meg, de a helytelen társadalmi politika, a csekély gyermekszám s a nemzetiségi elemek feltörekvése, nem kevésbé pedig a faji kiválasztás, csakhamar idegenné változtatta középosztályunk fajképét s lelki alkatát.
  A munkásosztály, mint minden országban, fajilag igen heterogén, de a tiszta vérű magyarság egyre nagyobb mértékben süllyed a proletariátus sorába. A földmunkások zöme magyar, keletbalti, mongoloid habitussal s a szertelen nagybirtok, s a magyar föld eladósodása kivándorlásra vagy ipari elproletárosodásra kényszeríti.
  Az igazi magyarság forrását ma is a vidék, a falu keletbalti és turáni fajú népe képezi. Tájak szerinti megoszlása igen változatos, azonban a részletek pontos antropológiai elemzéséről egyelőre le kell mondanunk, mivel ez irányban még egyetlen szakszerű és tudományos becsű antropológiai felvétel, illetve publikáció sem áll rendelkezésünkre.[7] — A magyarság faji összetevőinek sorsára és jelentőségére nézve l. IV. fejezetet.

  A zsidóság fajképe.
  Palesztina fajképe már a zsidó szemiták megjelenésekor, Kr. e. másfélezer évvel, sem volt egységes. Az őslakó előázsiai fajú hethiták között egyéb északi és földközi fajú elemek is, (amoriták, filiszteusok, trákok, szkíták) éltek. Ezek közé telepedett most az arábiai pusztákról bevándorolt szemita, ki héber nyelvét és vallását uralkodóvá tudta tenni az őslakók között.
  A vérségi széttagoltság azonban nem szűnt meg. Nemcsak Juda és Izrael, hanem gyakran az apró törzsek is ellenségként sorakoztak fel egymás ellen. A zsidóságot e folytonos viszálykodás annyira kimerítette, hogy szinte ellenállás nélkül esett Nabukadnezár fogságába (Kr. e. 597.)  A zsidók gazdasági és jogi helyzete a számkivetésben — a körülményekhez képest — méltányos volt. Vallási közösségeiket ott is fenntarthatták, teljes vérbeli ellentét sem állott fenn, mivel a babylonok teljesen, a zsidók részben szemiták voltak. Mégis a zsidóság nemzeti erejét a fogság után visszaszerezni többé nem tudta. Legjobbjai már előbb Egyiptomba menekültek, Palesztina pedig bevándorlók (malebiták, edomiták, ősi szemiták, egyiptomiak és különféle afrikai félnomádok) kezébe került, akik a fogságból kiszabadult zsidók visszatelepedését megnehezítették (Kr. e. 538).[8] Vallásos közösségeik meglazultak, örültek, ha beházasodás révén befogadásra találtak s megélhetéshez jutottak a nemzsidó népességnél. A keveredés oly nagyfokú volt, hogy még főpapok is akadtak, akik idegen törzsből választottak feleséget.[9]  A zsidóság eme válságos korszakában Ezra pap új törvénykönyvet szerkesztett, mely a zsidóságnak alkotmánya lett. Leglényegesebb rendelkezései éppen azok, melyek a vegyes házasságok ellen irányulnak.
  A kiválasztottság öntudatát oltotta a népbe. A nemzsidó házastársat el kellett bocsátani s megtiltotta, hogy ezután zsidó nemzsidóval házasságra lépjen. Nehemias, illetve Ezra második könyve világosan értésre adja, hogy a perzsa fennhatóság alá került zsidóság a nemzeti államról lemondott s ennek helyébe az egyházi államnak egy fajtája a teokrácia lép. A vallásközösség egyetlen felsősége, még világi dolgokban is, a főpap.
  62. ábra. Askenazi (előázsiai) zsidó. (Fot. Geogr. Mag.)  63. ábra. Sephardi (szemita) zsidó. (Fot. Geogr. Mag.)  63. ábra. Sephardi (szemita) zsidó. (Fot. Geogr. Mag.)  A zsidóság törekvései megváltoztak. Ekkor vette kezdetét a zsidó nép hittérítő munkássága. Palesztina, Egyiptom, Babilon, stb., valamennyi perzsa, majd római fennhatóság alatt, egymással szemben nemzetiségi féltékenységet már nem ismert. A vallásos propaganda tehát nagy sikereket mutathatott fel. Mindenki, aki körülmetéltetett, fajára, nemzetiségére való tekintet nélkül részese lett a zsidó közösségnek s vértudatnak, melyet Ezra törvényei után a Midras, Talmud és a rabbik tanításai még jobban kimélyítettek.
  A zsidóság végső szétszóratásakor egy szomorú faji konglomerátum volt, amelyben azonban minden tagnak, vallása értelmében egyformán kiválasztottnak kellett éreznie magát. Vértudata pedig annyival is inkább őszinte lehetett, mert akár előázsiai, akár szemita volt, akár az afrikai fajták valamelyikének: a hamitának, vagy négernek vérét hordozta magában, bárhová került, idegen volt az európai fajták között.
  Ez a faji konglomerátum a következő elemeket ölelte fel:  1. előázsiai; Palesztina őslakossága. A zsidó vallást és héber nyelvet átvette. Alacsony termetű, erősen rövid fejű, hátrafutó homlokkal és hátrahajló állal; erősen domború orrháttal, oldalt magasan nyitott orrnyílással; színkomplexiója sötét (l. 67. old. 32. 56. ábra).
  2. szemita; az arab pusztaságok beduin típusa; jellemzi az alacsony termet, keskeny koponya és arc, fehér fakó bőr, sötét szem és hajszín. A zsidóság népi és vallási jellegét ez a faj hozta. Azonban mint uralkodó faj, a társadalmi és természetes kiválasztás következtében számban elmaradt a többi fajelem között. Sokan a babiloni fogságban fajrokonokra találván, babiloni és perzsa nevet vettek fel s leváltak a zsidóságból (I. 64. old., 27. ábra).
  3. az északi s részben földközi fajhoz tartoztak a különböző amorita, filiszteus, trák és szkíta népek, amelyek szintén már a zsidók előtt Palesztinában éltek. A zsidók között ma is fel-feltűnő szőke típus részben ezeknek a komponenseknek az atavizmusa (nagyobbrészt azonban későbbi szerzemény).  64. ábra. Hamita (abesszíniai) leány. (Fot. Geogr. Mag.)  

4. a hamita vagy etiópiai faj hasonlít a négerhez, de bőre halvány, fekete haja sima és lágy, termete kevésbé magas, dereka különösen karcsú, koponyája keskeny s az ajak csak enyhén duzzadt. Hamiták voltak az egyiptomiak, akikkel a zsidóság többször tartós összeköttetésbe került. (A hamita típust viselik a mai afrikai galla, szomáli és masszai népek.)  5. a néger komponens is Egyiptom útján került a zsidóságba. Egyiptomban nemcsak az alsó osztályokban, hanem a felsőbbekben is tekintélyes elemet képviselt a néger. Jellemző vonásai: magas termet hosszú végtagokkal, keskeny koponya, meglehetősen kiálló járomcsonttal; előálló szájtájék (prognathia), lapos orr szétálló cimpákkal, húsos ajak kifordult széles ajakpírral; a haj gyapjas fekete, néha apró csigákba csavarodott, mely éles vonallal magasan a nyakon végződik.
  A zsidóság fajképe tehát nem egységes. A beszivárgás útján felvett fajbélyegek, főleg a hamiták és négerek, az egész népességben többé kevésbé szétoszlottak. A két alapvető faj azonban különállóságát még a végső szétszóratáskor sem adta fel. A szemita — a kiselejtezést elkerülendő — lakóhelyül nyugatot, a Földközi tengert övező országokat (Olasz-, Spanyol-, Franciaország, Marokkó, Tunisz stb.) választotta, amelyek szemitához hasonló földközi fajú népei között kevésbé volt kiütköző s üldözött (sephardi zsidó). Az alapjában előázsiai fajú (askenázi) zsidó keletre s északra indult. Örményországon keresztül a Fekete tenger, Kaspi tó, Volga és Don folyók mentén a 10-ik században elérte Orosz- és Lengyelországot. Útja során sok néppel érintkezett s mert a pogányok között vallásos misszióra is tér nyílott, újabb és újabb elemeket vett fel vérközösségébe, így a 7—8. században egy egész néptöredék: a kazár lett zsidóvá, miáltal újabb előázsiai s némi mongoloid vér vegyült a keleti zsidóság közé.
  A zsidóság mai hybrid fajképe a középkori gettókban állandósult meg. Akár nyugatra, akár keletre került, vallásánál és fajidegenségénél fogva életmódban, lakóhelyben izolálta magát a keresztény európai fajták közölt. A legelső gettó nem közigazgatási kényszer, hanem lelki szükséglet volt számára.
  A zsidóság már Ezra óta beltenyésztést folytatott. De míg egy tömegben élt, a nagyszámú közösségben szabadabban érvényesülhetett a faji ösztön s a természetes kiválasztás, mely többé-kevésbé megvédte őt a korcsosodástól. A városokban elaprózott zsidó közösségekben azonban megszűkültek a házastársi kiválasztás lehetőségei s az állandóan szűk beltenyésztés szükségszerű folyamat lett. A sephardi és askenazi zsidóság egyaránt megtette az utat a saját közösségükben való korcsosodás felé. Ehhez járult, hogy később a keresztes háborúk utáni üldözések elől a sephardik is keletre menekültek, ahol elvegyültek az askenazik között, viszont mikor ezek meggazdagodtak, a nyugati országokat is felkeresték. A zsidóság belső keveredése ezzel általános lett.
  65. ábra. Zsidó gyerekek Munkácsról. (Fot. Geogr. Mag.)  
 A helyzet ma az, hogy ámbár az öröklés és hasadás törvényeinek megfelelően mindig kikeverednek kisebb nagyobb számban többé-kevésbé tiszta előázsiai, hamita, néger s aránylag legritkábban szemita fajtájú egyének is, a zsidóság fajképe a felsorolt elemek sok ezer kombinációjának megfelelően olyan sokszerűséget mutat, amit pontosan alig lehet jellemezni. A magas néger vagy hamita és alacsony előázsiai vagy szemita korcsai a szülők magasságmérete között a legváltozatosabb skálában sorakoznak fel. A koponya rövid, ha előázsiaira üt, keskeny ha egyéb fajokra. Az orr lehet egyenes, rövid (szemita), vagy lapos orrhátú, tág nyílásokkal (néger), de aránylag legerősebben az előázsiai típus üt át hajlott orrháttal, lefelé hajló orrcsúccsal, oldalt kissé felhúzódó nyílással. A szemek fényesek, a szemhéj nehézkes, duzzadt, gyakran a szem alatti redő is megvan, ami a szemnek sajátos lapos, nervozus tekintetet ad. Az ajak még az egyébként szép és arányos szemita típusnál is enyhén duzzadt, egyébként azonban érzéki, vastag néger szájig szélesedhet. A hajszín többnyire sötét, de szőke is lehet, a göndörség színre való tekintet nélkül átülhet. A bőrszín halvány barna, vagy vizenyősen fakó fehér, néha az orr-szájközti barázdában és a szem alatt halvány vonalban megjelenik a sötét néger színkomplexió atavizmusa. Az eredeti fajok tiszta vonalai és ritmusai eltűntek a korcsok testaránytalanságaiban s ritmustalan mozdulataiban, Fel-feltűnik a hamiták karcsú, befűzött dereka is, de még általánosabban az előázsiai faj elhízott idomtalansága. Valamennyien pedig korán érnek nemileg.
  Ezek után a zsidóságot antropológiai szempontból következőképp határozhatjuk meg:  A zsidóság morfológiailag igen változatos, élettani tekintetben azonban zárt egység. A vallásos elem egy teokratikus mentalitású közösségben él; mivel azonban a zsidóságot összetevő faji elemek mindegyike külön-külön is idegen az európai fajtáknak, az élettani közösségből az sem szabadul, aki elhagyja zsidó vallását, sőt az az európai is kapcsolatba kerül vele, aki zsidó vért vesz magába.
  ——————————————————————————–  
[1] A mai kaukázusi lezg és avar törzsek nyelvében is sok finn-ugor (vogul-magyar) emlék maradt fenn.
  [2] A mosonszentjánosi lelet Feltich és Bartucz ásatása és megállapítása; a keszthelyi vegyes sírmezőt Lipp V. tárt fel s csontleletei a budapesti egyetem Antropológiai Intézetének birtokában vannak.
  [3] A törzsek neveinek elemzésére nézve l. Németh Gy. tud. akadémiai előadását a honfoglaló magyarságról. 1928.
  [4] Gáspár J.: Schädel aus d. Zeit d. Landnahme Ungarns. Mitt. d. Anthrop. Geselsch. in Wien 1928.
  [5] „Pl. a Lél és Vérbulcsú törzseit egymástól a Hanság és a Rába-Repce mentén húzódó hegyek s talán egy Kapuvártól Vasvárig, majd a Bakony nyugati kiágazásai felé húzódó mesterséges gyepűvonal, emezt a Botond törzstől a Mecsek választotta el.” Hóman B.: A magyarok honfoglalása és elhelyezkedése Bp. 1923. 45 old.
  [6] Szekfű Gy.: A magyar állam életrajza.
  [7] L. bővebben: Semayer V. A magyarság antropológiai típusai. Nemzeti Múzeum Néprajzi Oszt. Ért. 1903. H. Winkler: Das Finnentum d. Magyaren. Zeitschr. f. Ethnologie. 1901. Luschan: Völker, Rassen, Sprachen. 1922. Méhely L. Mongolok-e a magyarok? A Nép. 1925. U. a. A magyarság anthropologiája. A Cél 1929. Bartucz L. A magyarság faji összetétele. Term. tud. Közlöny. 1927.
  [8] Benzinger: Geschichte Israels. Sammlung Göschen, 2 Aufl. 1912.
  [9] Ezra I. könyve 10. rész.

HARMADIK FEJEZET  
A FAJOK ÖSSZEHASONLÍTÓ ANATÓMIÁJA ÉS FIZIOLÓGIÁJA.
  Az egyén faji hovatartozásának megállapítása.
  A fajdiagnózis.
  Az egész fajbiológia létjogosultsága azon fordul meg, tud-e olyan irányelveket nyújtani, amelyek segítségével bárki faji hovatartozását megállapítani, faj diagnózisát felállítani módunkban van?  A tiszta fajú egyént megfelelő keretbe sorozni minden további nélkül sikerül, ha tudatunkba felvettük az egyes típusok képzetét. Az alacsony termetű, kerek fejű, barnás szemű és sötét hajú egyénre könnyű rámondani az alpesi jelzőt, a valamivel magasabb termetű, de hosszabb koponyájú, szürke szemű, világos bőrszínű, széles járomcsontú egyénre a keletbaltit.
  66. ábra. Coppee. Túlnyomóan dinári. Fot. Nadau.
  67. ábra. Alpesi és dinári keverék.
  Más a helyzet és feladat, ha a tiszta vonalúságot, több fajból eredő vonások jelenléte zavarja, különösen, ha ez annyi vonatkozásra terjed ki, hogy az esetre többé egyik fajképet sem lehet tisztán alkalmazni. Mindazonáltal a jellegeknek ilyen kevertsége sem zárja ki a fajiság megelemzését. Ha valamely dómot idővel más és más stílus szerint restaurálnak, vajon azt jelenti-e, hogy annak a dómnak nincsen többé stílusa? Egyáltalán nem, hanem csak, hogy az egyes részleteket többféle stílusban építették. Claus-nak ez a hasonlata ráillik a korcsok faji megítélésére is. A vegyesfajú szülők gyermekei is a szülői vonásokból kapják egyéniségüket, csupán a kombinációk mutatnak újszerű érdekességeket, mivel ebben az öröklésélettan elemi szabálya érvényesül: nem a típus mint ilyen, hanem összetevő tulajdonságai mennek át az ivadékokra. Ha pl. a szülők csak 5 tulajdonságban különböznek, a gyermekek már 32-féle változat valamelyikébe tartoznak, mert 5 tulajdonságból ennyiféle kombináció lehetséges, s ezek külső megjelenésére nézve az az irányadó, hogy egy-egy kombinációban hány átütő s hány lappangó tulajdonság találkozik össze az apai és anyai vonalról. Pl. egy alacsony, de arányos termetű, hosszúkás, de a falcsonti tájékon kiszélesedő koponyájú, szőke hajú s világos szemű egyénnél északi s valamely alacsony termetű, széles koponyájú faj keverékére lehet következtetni. Ez utóbbira emlékeztet a széles falcsonti tájék és alacsony termet, északira vall a hosszú koponya, világos szem- és hajszín. De ugyanebből a két fajból állanak elő az olyan korcsok is, akiknek magas a termetük, hosszú a koponyájuk, de a színkomplexiójuk sötét, mivel most ugyanazok a jellegek a csíraplazmában előbbi esethez képest más kombinációban találkoztak össze. Néha a szemközt álló vonásokból feltűnően érdekes és szép, néha ijesztően rút, diszharmóniás változatok hasadnak ki; pl. szabályos arcon túl hosszú, vagy aránytalan nagy orr foglal helyet, kerek archoz magas hegyes állkapocs járul. Másszor, ha a korcs nagyjában már ki is keveredett faji összetettségéből, minuciózus vonatkozásokban még nemzedékek múlva is őrzi annak a fajképnek valamely atavizmusát, amelynek véréből valamelyik őse magába vett; mivel minden fajnak van egy-két olyan bélyege, mely minden kapcsolódásban megőrzi átütő erejét.
  A lehetőségek felsorolását nem lehet kimeríteni, de nem is szükséges. A fajdiagnózis többnyire sikerrel jár s megmondhatjuk, hogy a kérdéses személy mely fajhoz tartozik, vagy egyes tulajdonságai mely fajokból s miként tevődtek össze, ha egyes fajbélyegeit: a koponyaalakot, fiziognómiát, termetet, haj-, szemszínt stb. egyenként sorra vesszük s mindegyiknek megállapítjuk örökletes eredetét. Következő fejezetek ennek eléréséhez szolgál útmutatásul.
  Olyan esetekben, mikor a kombinációkban résztvevő jellegek nehezen osztályozhatók, az egyén analízise egyedül nem elegendő, azonban a szülők, esetleg unokatestvérek fajképének megtekintése többnyire még akkor is útbaigazít. Figyelembe veendő az is, hogy — különösen Kelet-Európában — sok fajtát, tájtípust még egyáltalán nem ismerünk s adott esetekben csak annyi tudunk megmondani, hogy vizsgálandó személy mely fajok közé nem sorolható.
  Ha a fizikai alkat megelemzéséhez a lelki alkaté is járul (l. V. fejezet) és ha ezt az önvizsgálatot az egész népre kiterjesztjük, akkor eljutunk ahhoz a gyakorlati ember- és népismerethez, amelynek elérését már Kant feladatul tűzte ki, mert „ha elég mélyen láthatnánk be egy ember vagy egy nép jellemébe, ha minden körülményt számbavehetnénk, ami az egyén vagy nép akaratára hat, akkor kiszámíthatnók annak cselekedeteit, amint kiszámíthatunk egy hold- vagy egy napfogyatkozást.”  A termet és testarányok.
  68. ábra. Túlnyomóan keletbalti; északi beütés. Fot. Sándor M.
  69. ábra. Északi és dinári keverék.
  Az összehasonlító vizsgálatok a fajnak ínséges viszonyok között élő tagjait: a szegénysorsú iskolás gyermekeket, katonaújoncokat, a hiányosan táplálkozó munkásokat mindenütt valamivel alacsonyabbnak találják, mint ugyanannak a fajnak jó módban élő tagjait. Londonban a nyugati városrészben lakó gazdagabb zsidók testmagassága 1.71 m., a szegény white-chapel-kerületi zsidóké 1.64 m. Értékesek, bár a fajiságra nincsenek tekintettel azok a felvételek, amelyeket Király D. a kispesti reálgimnázium 490 tanulójának testfejlődési viszonyairól közrebocsájtott.[1] A termet növekedése a 14—15 éves korban volt legnagyobb; 8 hónap alatt 4.4 cm. A mellbőség viszont a 17—18 éves tanulóknál fejlődött legtöbbet. Szomorú vonása a magyar diákéletnek, hogy a megvizsgált tanulók 28.9%-a erős alkoholfogyasztónak vallotta magát és csak 18%-a absztinensnek. Az átlagos testmagasság antialkoholistáknál 156 cm. (mellbőség 83.3 cm.), ivóknál 144 cm. (mellbőség 68.7 cm.) volt. A dohányzó tanulók is visszamaradtak a fejlődésben.
  A végtagok mellékhatásokra érzékenyebben reagálnak, mint a törzs. Sport és egyes foglalkozások, általában a tartós igénybevétel, serkentően hatnak a karok, illetve lábak, valamint a mellkas fejlődésére. Mindenki látja, hogy a helytelen cipőviselet mennyire eltorzítja a lábfejet és ujjakat,  Az életmódtól, táplálkozástól függő mellékhatások az egyes testarányok, sőt az egész termet abszolút és relatív méreteit többé-kevésbé befolyásolják, de sohasem olyan mértékben, hogy a fajra jellemző középérték felismerhetetlenné válna. Termetbeli különbségek már a születéskor vannak, csak még nem arányosak a felnőtt kor különbségeivel. A végleges testmagasság aszerint alakul ki, hogy mikor s mily hatékonyan lép be a meglévők közé egy-egy újabb, növési folyamatot befolyásoló tényező. A növekedés időbeli állomásait ugyanis a belső elválasztása mirigyrendszer (thymus, pajzs-, tobozmirigy, elülső agyfüggelék, nemi mirigyrendszer) méri ki. Kezdetben különösen a thymus, később a nemi mirigyek működése fontos. Amikor ez utóbbiak érettek lesznek, az a vékony porclemez (epiphysisporc), amely a hengeres csontok teste és feje között van, elcsontosodik s attól fogva a csont hosszirányú növekedésének végeszakad. Az általános növekedés ezután már csak igen kimérten halad előre s néhány év múlva, mikor a többi mirigy ezirányú funkciója megszűnik, végképp befejeződik. A négerek korán ivarérettek, de a növekedést befolyásoló mirigyek működése utána még hosszú ideig tart, ezért magas termetűek (1.62—1.82 m.)  Ha magas és alacsony termetű fajok kereszteződnek, a korcsok legtöbbje közepes termetű lesz; elvétve azonban a szülőknél még magasabb, illetve alacsonyabb egyedek is megjelennek, így észlelték az észak-amerikai indiánok és európaiak, a búrok és hottentották korcsain (Davenport, Fischer). De példákért nem szükséges idegen világrészekbe menni. Magas északi vagy dinári és alacsony alpesi vagy keletbalti szülők gyermekei is változatos termetadattal sorakoznak fel egymás mellett, de túl magas és túl alacsony egyének sem hiányoznak (Homomeria; l. 16. old.). Természetesen ezek a közbenső természetű korcsok nem lehetnek állandóak. A hasadás ugyan igen lassan halad előre, de végül is — ha újabb korcsosítás nem történik — minden népességben két sűrűsödési pont körül visszaállnak az eredeti méretek.
  A karok és lábak arányai ugyancsak jellegzetesek a fajra. A néger karja és lába már gyermekkorban megnyúltabb, mint az európaié. A dinári ember magasabb, vagy éppen olyan magas, mint az északi, karjai mindazonáltal az északihoz képest rövidebbek.
  Az északi és földközi fajnál a combcsontnak nemcsak teste, hanem feje is hosszabb s a combnyak nyílt szögben illeszkedik a csonttesthez, ami az alsó végtag arányos hosszúságát jelentősen növeli. A keletbalti, alpesi és mongoloid fajoknál ellenben a nyak derékszöghöz közelítve találkozik a csont vaskos testével, e fajoknál tehát az alsó végtag a hosszú törzshöz képest rövid és noha a csontos medence keskeny, a tompor széles.
  Az európai ember mellkasterülete domború, a négeré lapos; az északi és földközi emberé hengeres és a kimenet felé enyhén keskenyedik, a vállak felé szélesedik; a rövidfejű európai fajok mellkasa rövidebb és azáltal, hogy a be- és kimenetelnél arányosan szűkül, hordóalakú.
  A medence alkati különbségeiben következő a sorrend: legszélesebb az északi és a földközi, keskenyebb az alpesi, keletbalti és mongoloid emberé; legkeskenyebb a négeré. A csontos medence hajlásában és a medencét hátul záró keresztcsont szélességében is mutatkoznak különbségek.
  A testarányok fejezetében lehet említeni a külső nemi szerveket is. Az európai nők emlője kissé lapított gömbalak, amelyen a bimbó az udvarból fokozatosan emelkedik ki; a nem európai fajú nők emlője kúpszerű, vagy körte alakú, a négereké azonkívül hosszan lelóg s a mellbimbó a keskeny udvarból hirtelen magasan emelkedik ki. Ez utóbbi fajbélyeg keresztezésben átütően öröklődik. Az európai nők emlője a mellkason magasan helyezkedik el s a többi fajok nőiéhez képest csak magasabb korban veszít rugalmasságából.
  A szeméremtáj a keskenymedencéjű fajoknál nem domborodik ki; a földközi és keleti fajnál a domborodást még zsírpárnák erősbítik.
  Az európai és mongoloid lányoknál a kis szeméremajkak egészen el vannak rejtve és ha a nemi élet megkezdése után láthatók is lesznek, azért kicsik maradnak. Az egyiptomi, arab, abesszíniai, galla, yonga, különösen hottentotta és busman lányoknál ellenben már 12 éves korban annyira fejlettek, hogy, mint „szemet és érintést sértő” részeket, gyermekkorban körülmetélik.
  A természet a szomáli, kaffer, busmann és hottentotta nőket még egy más faji különösséggel is ellátta. Ez a fartájon képződő erősen kidomborodó zsírpárna (steatopygia), mely a terhesség idején még nagyobb méretet ölt. Öröklődő tulajdonság, melynek nyomait a vándorló busmanok Afrika egész keleti hosszában hátrahagyták.

  A bőr, haj és szem színe.
  A bőr hajszálereiben áramló vörös vérsejtek mennyiségéből, magából a bőr vastagságából, de mindenekfölött a festékmennyiség (pigment) különböző színéből és eloszlásából alakul ki a fajoknak az a gazdag színskálája, amelynek fokozatait szavakkal kifejezni nem is tudjuk.
  Egy-egy fajnak annál több reménye van a terjedésre, mennél tágabb határok közt tud a sugárzó energiáknak ellenállni. Ebből a szempontból a sárga fajok állanak legelől. A mérsékelt égöv alatt azonban mind a fehéreknek, mind a színeseknek optimális életképességük van. A fajok szín szerinti elkülönülése idején ugyanis az éghajlat kiválasztó szerepe csak a szélsőséges színfokozatokra vonatkozott. A szín domestikációs termék, amelyet az embernél éppen úgy, mint a háziállatoknál, a környezet sok belső és külső tényezőjének együttes működése hozott létre. Tájak szerinti megoszlása tehát nem követi az éghajlat megoszlásait. Az északi sarokhoz legközelebb álló népek: az eszkimók, szamojédek, lappok, akik pedig a legrégibb idők óta lakják a hó és jégréteg által borított területeket, sárgaszínűek. A fehér északiak és keletbaltiak tőlük délebbre helyezkedtek el, Afrikában a legsötétebb négerek az északi szélesség 12—15. foka körül laknak, tőlük lefelé, közelebb az egyenlítő felé pedig a bennlakók bőre mindinkább világosodik. Egyébiránt például a Szahara tuaregjei, Kelet-India afgánjai között, valamint az Orinoko- és Amazon mentén lakó sötét népek között egészen világos színű, szőke és kékszemű törzsekkel találkozunk. Viszont a déli sarok felé lakó peserék, patagonok, karruák, s a Föld túlsó felén a tazmánok, Afrikában a hottentották és kafferek ismét egészen feketék.
  Nagyon csekély és múló természetű az a változás, amelyet a külvilág hatásai: az éghajlat, tartós melegfürdő, mesterséges napfény stb. előidéznek. A barnulás, illetve sötét fajoknál az elhalványulás, a hatás elmúlta után csakhamar eltűnik. A fehér ember gyermeke az egyenlítő alatt is fehérnek születik és a színes anya színes apától a hideg égöv alatt sem szül fehér gyermeket.
  A szín bonyolult képlet, amelynek genotipikus szerkezete az embernél sokkal összetettebb, mint a virágoknál. Mert míg ezek színei többnyire egyszerűen átütően vagy rejtve viselkednek, az emberfajok színei a korcsokon igen sokféle árnyalatra esnek szét (legtöbben a két szélső szín középső fokát viselik), ami arra utal, hogy sok tényező van a játékban.[2] Egyik tényező azt az erjesztő anyagot irányítja, amely nélkül a sejtek festéktermelése nem indulhat meg, másik magát a festékképződést befolyásolja. A szín azután függ a festékszemcsék számától, mennyiségétől, kémiai szerkezetétől is. A négerek felhámjában sokkal nagyobbak a festékszemcsék, mint az európaiak és kínaiak felhámjában. Davenport szerint még egy külön elosztó, Plate szerint gátló-, illetve kiváltó tényező érvényesülésétől függ, hogy a szín minősége, illetve foka mennyire bontakozzék ki. (Az elosztó tényező az európai fajoknál átütőbb volna, mint a színeseknél.) Érdekes az is, hogy a színképződés nem egy időben szűnik meg mindenkinél. Nevezetesen az újkaledoniaiak sokkal lassabban sötétednek, mint a négerek. Ezeknél, valamint a pápuáknál, ausztráliaiaknál, tűzföldieknél, szingalézeknél a végleges bőrszín már a születés után néhány hét múlva kialakul; a brazíliai indiánoknál csak az 5—6-ik évben.
  A festékanyag, amelyről eddig szó volt, a bőr felhámrétegében fekszik. Az alatta levő irhában is vannak festékes sejtek, de ezeket a sötét fajoknál elfedik a felhám sötét rétegei, az európaiaknál pedig oly gyéren oszlanak el, hogy nem jutnak érvényesüléshez. A sárga fajoknál ellenben az újszülöttek keresztcsonti táján, ahol a gerinccsatorna végződésénél még igen vékony a bőr, fekete alapon kékes színben gyermektenyérnyi foltként ütnek át. Ez az ú. n. mongolfolt a bőr vastagodásával lassan visszahúzódik s a 2-ik évben végleg eltűnik. Magyarországon és mindazokban az országokban, ahol mongoloid nyomok maradtak vissza, elég gyakran észlelik.[3]  A hajszín nemcsak szövettani felépítésében, hanem örökléses magatartásában is hasonlít a bőrszínhez. A festékanyag itt is a kéregállományban van. Ha a szemcsézettség ritka, akkor világos a hajszín; sűrű szemcsézettség sötét hajszínt von maga után. Lehetséges az is, hogy a festék diffuse oszlik el; ezekben a ritka esetekben állnak elő a nagyon feltűnő fehér (albínó), vörös (rutil) és gesztenyebarna változatok. Ezek genetikusan összetartoznak és csak fokozati különbség van közöttük. Davenport 42 albínó gyermek szülei között 12 vöröshajút talált. Ha idevonatkozóan csak 2 tényezőt tételezünk fel és pedig R jelentse a vörös szín, M a barna szín tényezőjét, r és m azok hiányát, akkor a különböző kombinációk szerint így alakul ki a kép:  

RRMM = vörösbarna (gesztenyebarna) haj, 
RrMM = barnás haj (vörös fénnyel) 
rrMM = barna haj, 
RRMm = vörösszőke haj, 
RRmm = vörös haj, 
rrmm = fehér (albínó) haj.[4]  

A vörös és fehér haj nem faji sajátság, mert mindenhol, a színesek között is, előfordul. A vörös haj azonban a skótok, írek és keleti zsidók között aránylag gyakori (10—4%; a többi európai fajnál 0.1—1.0%). Valószínűleg azért, mert az ő kereszteződési formájuk kedvez az M tényező kiesésének. Ha R is, meg M is kiesik, előttünk van az albinizmus esete, amelynek tényezői rejtve öröklődnek.
  Ha két különböző színű faj kereszteződik, a korcsok szüleik közbenső színeivel jelennek meg. A skála igen változatos, mert a korcsok annak megfelelően, hogy több, vagy kevesebb színtényezőt örököltek szüleiktől, sötétebbek, vagy világosabbak (Homomeria). Általában a sötétebb szín uralkodik a világosabb fölött. Gyakran sötét szín csak a születés utáni években, rendszerint a nemi érés idején üt ki („dominancia-csere”). Korcsosodás jele; a hajszínt meghatározó tényezők harmóniája megbillent s a nemi érés idejéig kell várni, míg a sötétebb színt érvényre juttató örökléstényező hatékonnyá tud válni.
  Az öröklés mellett minden külső körülmény hatástalan. A napfény és tengervíz kissé fakóvá teszi a haj színét, de efféle mellékhatások nem állandósulnak. Másodlagos hatás az is, ha a faggyúmirigyek fokozott kiválasztása következtében a zsíros haj valamivel sötétebbnek látszik, vagy ha a kéregállomány levegőtartalma előrehaladó korral megszaporodik és a haj őszülni kezd. A világosabb fajok későbben őszülnek.
  A szemszínen is érvényesül az az általános szabály, hogy mennél összetettebb valamely képlet, annál kevésbé befolyásolják a mellékhatások. A szemszín kialakításában egyedül az örökléstényezők működnek közre. Az az elhalványulás, amit öregedő korban észlelünk rajta, élettani folyamat, melyet a festékanyag fokozott felszívódása okoz.
  Szemszínnek a szivárványhártya (írisz) színét mondjuk. Ennek, valamint az ín- és szaruhártyának csekély festékanyaga a bőr irhájában lévő festékanyagnak felel meg. A felhámfestéket itt a szemhéjak belső oldalát fedő kötőhártyában találjuk. Színes fajoknál a „szemfehérje” nem fehér, hanem piszkos szürke alapon sárgán márványozott. Kötőhártyájuk sem tiszta.
  A szivárványhártya ú. n. ideghártyájában is van festékanyag, mely a szem látásélességét fokozza.
  A szem öröklésviszonyai hasonlatosak és rendszerint párhuzamosak a bőr és haj színével. Általában a sötétebb szín átüt a világoson. A barna és talán a szürke szem heterozygota alapon épül fel; a kék szín megjelenéséhez kétszeresen rejtett hajlam szükséges (vagyis a kék szín mindig homozygota). Néha a szivárvány hártya külső és belső öve eltér egymástól, esetleg még egy harmadik szín is iktatódik a kettő közé. Korcsosodás jele ez is; a szülők szemszínei mozaikszerűen jelentek meg egymás mellett.
  A festék veszteségmutációjaként a szemen is felléphet albinizmus (a szem színtelen s a vérerek vörösen áttűnnek), még pedig mindig a haj albinizmusával egyidejűleg. A szem, haj és bőr színének ez a párhuzamossága tiszta fajoknál általános szabály, mert a megfelelő színeződést, illetve albinizmusnál az összes átütő színtényező kiesését, ugyanazok az egyidejűleg ható — összekapcsolódott — örökléstényezők foganatosítják. Világos szemszínnel világos bőr és hajszín (világos színkomplexió), sötét szemszínnel sötétebb bőr és hajszín (sötét színkomplexió) jár. Kereszteződés esetén azonban a tényezők ez összekapcsolódása megszakadhat s akkor a korcsokon világos hajszín mellett sötét szemszín, vagy sötét haj és bőrszín mellett világos szemszín jelenik meg.
  ——————————————————————————–  
[1] A kispesti reálgimnázium értesítője 1925.
  [2] Wright: Colour inheritance in mammals. Journal of heredity. Vol, IX. 1918.
  [3] Adachi, Buntaro u. Fujisawa: Mongolen-Kinderfleck bei Europäern Zeitschr. f. Morph. u. Anthrop. Bd. 6. 1903.
  [4] Hauschild: Grundriss d. Anthropologie. Berlin 1926. 95. old.

A haj és bőr minősége.
  Nemcsak a haj és az általános szőrzet színe, hanem azok eloszlása is jellegzetes faji sajátság. A régi asszírokat s néhány kihaló fajt, mint az ajnókat, ausztráliakat, tazmánokat s tódákat a természet dús szőrzettel látta el. A kultúrfajok között meglehetősen sűrű szőrzetű a kisázsiai, földközi s északi faj. A mongoloidok bajusza szemöldöke nagyon gyér és szakálluk barkójuk helyét is alig növi be szőrzet. A mai négerek, indiánok és eszkimók egészen csupaszok. Egykori szobrok és domborművek a régi egyiptomiakat is szakáll nélkül ábrázolják. A gyér szőrzet azonban nem jár mindig ritka hajzattal. A mongolok testén alig van szőrzet, de hajuk durvaszálú és sűrű.
  A sima (leiotrich vagy lissotrich) haj egész hosszában egyenesen omlik le. Néha egészen puha és vékony (keletbaltiak, török-tatárok, ainók), néha durvaszálú (mongolok, eszkimók, indiánok.)  A hullámos (kymatotrich) haj egyik fajnál hosszú hajlásokat mutat (északi), másik fajnál csavarosan hullámzik; ez utóbbi esetben „bodros”. (Ausztráliaiak, dravidák, fulbék, nubiaiak.)  A göndör (ulotrich) hajnál a csigaszerű csavarodás átmérője 1 cm.-nél kisebb marad (melanéziaiak). A négerek rövid, felkunkorodott hajszálai matracszőrszerűen, vagy megszokott hasonlat szerint birka gyapjához hasonlóan összefekszenek. A busmannok kurtaszálú gyapjas haja igen apró bolyhokban a fejbőrhöz tapad („borsmaghaj”). A göndör hajra általában jellemző, hogy a nyakon éles vonalban határolódik el, minélfogva a nyak egészen csupasz.
  Keveredés esetén többnyire a göndör, illetve hullámos haj uralkodik a sima fölött. Úgy látszik azonban, hogy a haj minőségének meghatározásában több tényezőnek van része, mert a hasadás sokkal változatosabb kombinációkat hoz létre, mint amit egyszerű öröklésviszonyok mellett várhatnánk. Pl. a fekete göndör hajból néha csak a fekete szín öröklődik, a göndörség nem (Beau).
  Keresztmetszetben a sima hajszál kerek, a hullámos haj ovális, a göndör megnyúltan ovális, a gyapjas babalakú.
  Amerikai statisztikák szerint a fehérek korábban kopaszodnak, mint a színesek és mulattok. A nők és férfiak haja minden fajon belül egyenlő hosszúra nőhet.
  Előző fejezetben csak a bőr festékrétegéről volt szó; e helyütt még említést kell tenni a bőr kötőszövetéről, a mirigyekről s az idegvégződésekről, mint olyan sajátságokról, amelyek a bőr minőségét jelentékenyen befolyásolják.
  Az ujj tapintó felülete, különösen az ujjhegy barázdáinak rajzolata, egyénileg variál, de Martin szerint faji változatoknak is alá van vetve.
  A kötőszövet rugalmas rostjainak ellanyhulása, ami arcon a bőr ráncosodását vonja maga után, nem minden fajnál egyidőben veszi kezdetét. Az alpesiek, keletbaltiak s különösen a dinárok bőre hajlamos korai ráncképződésre. Közrejátszik azonban a rugalmas rostok mennyisége is. Nevezetesen a busmannok már gyermekkorukban erősen ráncosak, mert bőrük rugalmas rostokban igen szegény.
  A bőrszín és a bőr mirigyeinek alakja és mennyisége között szabályszerű összefüggés áll fenn. A festékanyag, mint tudjuk, elnyeli a hősugarakat, a túlságos felmelegedés elkerülése pedig a faggyú- és izzadásmirigyek feladata. Mennél bőségesebb a festékmennyiség a túlmelegedés ellensúlyozására, annál fokozottabb szükség van e mirigyek kiválasztására. A sötét színkomplexiójú egyének izzadásmirigyei alakban és számban felülmúlják a világosakét.[1]  

A koponya alakja.
  A hunok, avarok, szarmaták, tatárok és sok más ázsiai s kaukázusi nép sírjaiból mind gyakrabban kerülnek elő koponyák, amelyek homlokukon, vagy egész hosszúságukban megnyúltak s gyakran más irányban is a legváltozatosabb formában el vannak torzítva. Hippokrates nagyfejű (makrokephaloi) népei ezek, amelyek neveit, történelmi szereplése idejét pontosan megmondani nem tudjuk. De a bronzkortól kezdve a Kr. u. IV—V-ik századig Európa szerte — különösen Oroszországban és Magyarországon — találkozunk velük.
  A szokás nem halt ki. A csendes-óceán szigetvilág népei s az észak- és dél-amerikai indiánok között ma is sokan eléktelenítik koponyájukat s azokat, akiknek leghosszabb fejük van, a legnemesebbek sorába számítják. Csecsemőiket, mihelyt megszületnek, ily célra szolgáló bölcsőbe fektetik s míg koponyájuk puha, fejkötőkkel, pólyákkal s mindenféle mesterkedéssel kényszerítik, hogy eredeti alakjukat megváltoztatván, a kívánt irányban megnyúljanak. Ezt a műveletet nemzedékről-nemzedékre megismétlik, mert látják, hogy a mesterségesen előidézett változások koponyán éppúgy, mint bármely más részén a testnek, csak az egyén élete befejeztéig tartanak, a későbbi nemzedékekben nem folytatódnak.
  70. ábra. A koponyaalak öröklődése. a csupasz agár (1) x borzeb (2) és három korcsnemzedék koponyája (Plate tenyésztése). A koponyák a jenai Phyletisches Museum birtokában.
  Évszázados, sőt évezredes tapasztalatok ezek, amelyek mellett hiábavalónak bizonyul minden olyan „modern” kísérlet, amely a koponyaalakok sokféleségét közvetlen külső hatásokból, hegyi, vagy síkvidéki életmódból, éghajlatból, vagy táplálkozás minőségéből akarja származtatni. (Boas, Ranke, Neubauer, Iwanowski.)  A koponyán már a méhen belüli élet 3.-ik hónapjában, fel lehet ismerni, vajon hosszú, vagy rövid alakú lesz-e. Szülés alkalmával, különösen szűk szülőutaknál, amikor a falcsontok egymásra tolódnak, a koponya egy kevéssé eltorzul, ennek nyomai azonban pár óra, hét, vagy hónap alatt elmúlnak. Boasnak az a sokat emlegetett, de egymagában álló közleménye,[2] amely szerint az Amerikába vándorolt rövidfejű zsidók gyermekei hosszabb fejűeknek, a hosszúfejű szicíliaiak gyermekei pedig rövidebb fejűeknek születnének (az akklimatizáció hatásaként), szakemberek előtt hitel nélkül marad.
  Nem hoz létre maradandóan új koponyaalakot a keresztezés sem, különben ugyanazon a helyen a hosszú és rövidkoponyájú fajokból összetett népeknek előbb-utóbb valami középfejűség felé kellene közeledniök. De mert ez nincsen így, és az ugyanahhoz a fajhoz tartozó népek koponyaalakjai évezredekkel előbb élt őseikhez képest semmit sem módosultak — ilyen eredménnyel végződnek (egyebek között) a régi egyiptomi sírok és a mai egyiptomi lakosság, a honfoglaláskorabeli és mai magyarság koponyaalakjai közötti összehasonlítások is — a koponyaalak meghatározásában az öröklésen kívül minden más tényezőt hatástalannak kell mondanunk. Ugyanaz a Boas, akit fentebb idéztünk, már a Mendel szabályok ismerete előtt észrevette, hogy az indián és európai korcsok koponyajelzője (indexe) nem egy középérték körül ingadozik, hanem a variációsgörbének két csúcsa van, amely a két faj koponyajelzőjének felel meg.[3]  Ez a széthasadás azonban csak igen lassan, sok nemzedék alatt megy végbe. A koponyaalak ugyanis nem a maga egészében öröklődik, hanem minden egyes részlete a keresztezésben külön-külön érvényesülni törekszik. A tulajdonságok között egyeseket, mint a homlok domborulatát, a falcsont összehajlását, a járomívek állását csak egy-egy örökléstényező irányítja, másokat pl. a homlok alakját, a szájpad hosszát, az orr magasságát és hosszúságát ellenben több tényező befolyásolja. A tökéletes és tökéletlen dominancia szabályainak megfelelően azután a korcsok koponyaalakjának valóban nagyon változatosnak kell lennie, A sokféle kombináció között egészen új és érdekes típusok állhatnak elő. Lehet, hogy a gyermek magas, keskeny homlokát az apától, széles falcsontját s az elálló járomívet az anyától, az áll alakját a nagyapától kapta. Mindez az egyes csontrészletek átütő erejétől függ.
  A koponya egyes részletei tehát nemcsak anatómiailag, hanem örökletes adottság szerint is önmagukban létező, egymástól független részek. Az anatómiai önállóság a különböző csontosodási pontokban nyilvánul meg, minden egyes csontosodási pont, illetve terület pedig önálló öröklési területet és tendenciát képez[4]. A homlokdudor, falcsonti táj, nyakszirtgumó, szemöldökív stb. tehát nemcsak külön-külön csontosodási pontokból fejlődik, hanem egyszersmind külön-külön örökléstényezők irányítása alatt is áll. Bizonyos részletek között azonban kapcsolódás is áll fenn, amennyiben bizonyos csontosodási területek örökléstényezői egy kromoszómában fekszenek; azután a megfelelő anatómiai részletek is kapcsolódva vesznek részt a keresztezésben és hasadásban, pl. keskeny homlok és kiálló nyakszirtgumó, lapos orrgyök és kifordult járomcsont együtt szoktak öröklődni.
  A koponya általános méreteit és növekedései viszonyait az agyvelő, izomzat és belső elválasztású mirigyek irányítják.
  A fiziognómia.
  Kedélyállapot, tanultság, önfegyelem kifejezésre jut a tekinteten s megszépíthetik az egyébként talán rút arcot is, míg az ellenkezője visszataszító vonásokat véshet a máskülönben harmonikusan alkotott arculatra.
  Az egyéni lét határain belül felvett e tulajdonságok adják az „egyéniség” vonásait, amelyeket bizonyos fokig szembe lehet állítani a fajiság sajátságaival. Előbbiek túlnyomóan immateriális eredetűek, a kiművelt, vagy gondozatlan lélek tükörképei, utóbbiak valóságos fizikai vonások, amelyeket az egyén már születésekor a világra hoz. A keletbalti, dinári, alpesi, északi, mongoloid, néger ember fajképéhez hozzátartozik az egyedül reá jellemző arc és arckifejezés (fiziognómia) is, amelyet az arc nagysági viszonyaiból, a magasságból és szélességből, az orr alakjából, az állkapocs és a fogak állásából, a szemhéj s az ajak finomságából valamint az arcizmok beidegzéséből állítunk össze.
  Az arc valamennyi jellegzetessége a csontok alakjához és állásához igazodik. Bizonyos koponya- és arcalakok tiszta fajoknál együtt szoktak járni. Az északi és földközi embernek nemcsak a koponyája, hanem az arca is hosszú. Az alpesi faj koponyája kerek és ilyen az arca is; a keletbalti koponya közepes (mesocephal), az arc közepesen magas.
  Az arc alakját is, mint a koponyáét, jelzővel: az arc magassági és szélességi méretének viszonyával, szokás kifejezni. Ez a jelző azonban használhatatlan, ha a fogak erősen kopottak, vagy teljesen hiányoznak. Az arc alakjának megítélésénél az alsó állkapocs mindig külön elbírálás alá esik. A dinári ember felső arca pl. tulajdonképpen alacsony, de a magas és lefelé futó állkapocsszárak által az egész arc magasnak látszik. A „magas” arc egyébként átütően öröklődik az „alacsony” fölött. Valószínűleg itt is homomer tényezők működnek közre, mert az arc a korcsok nagy részénél szüleikhez képest megnyúlt, illetve összelapított alakot ölt, mint ezt először Hagen a tamil-maláj korcsokon megfigyelte (1906). Az alsó állkapocs és apróbb képletei (szöglet, szár, állcsúcs) öröklésmenete minden esetben külön-külön figyelemmel kísérendő.
  Különösen erős átütőképessége van a széles járomívnek és a kiálló, oldalt fordult járomcsontnak, a mongoloidok e jellegzetes faji vonásainak. Ezek tehát megjelennek azokon a népelemeken is, amelyek valaha is mongoloid vért vettek magukba. A széles arc azonban nem feltétlenül lapos, a lapos arc viszont nem mindig széles. Az arc azáltal lesz lapos, hogy a járomcsont oldalt fordul és az ívvel derékszöghöz közelítve találkozik, mint ahogy a keletbalti, riazan, de különösen az igazi mongol fajnál látjuk. A széles arcnál csak a járomívek közti távolság nagy. Ez az eset az alpesi fajnál.
  Az oldalt fordult járomcsont egyúttal a külső szemzugot is felfelé szorítja, amiért a szem aránylag aprónak és egyenesnek, sőt ferde állásúnak látszik.
  Ugyancsak mongoloid eredetűnek tartjuk a keletbalti, riazan és alpesi embereken, különösen a gyermekkorban jól látható vékony bőrképződményt, az u. n. mongolredőt, amely a belső szemzug fölött hídszerűen húzódik át az orrhátra úgy, hogy a szemhéj belső vége csak csukott szempillák mellett tűnik elő. Enyhébb alakban (epikanthus) megvan minden olyan fajnál, amelynél az orr alacsony gyökkel kezdődik.
  Az orr alakja, nagysága, keskenysége húsossága azok közé a tulajdonságok közé tartozik, amelyek leghamarabb tájékoztatnak a faji hovatartozás felől. Nevezetesen megtörténhetik, hogy — mivel az orrhát, csúcs, csontos és porcos rész alakulását külön-külön örökléstényező irányítja — a korcs lehajló, húsos orrcsúcsát az egyik szülőtől, keskeny magas orrhátát a másiktól örökölte, mert az egyik szülő fajképében a húsos orr, a másikban a magas, keskeny orrhát bizonyult átütőbb erejűnek. Bár az orr alakja véglegesen csak a nemi érés idején állandósul meg, a fajiság általános képe már a méhen belüli élet 5-ik hónapjában kibontakozik. Az orrsövény hossza, valamint az orrlyukak alakja és állása is jellegzetes faji sajátság.
  Az ajak a primitív fajoknál vastagabb, duzzadtabb, a négereknél ezenkívül egészen kifordult. A duzzadt, kifordult ajak kirí azokon az egyedeken is, akikben negroid vér folyik. A nők ajka minden fajnál valamivel vékonyabb, mint a férfiaké.
  A keskenyarcú típusok fogsora szorosabb, mint a széleseké; ha tehát a szülők tulajdonságai diszharmóniásan kerülnek össze, megtörténhetik, hogy a gyermekek fogazata egészen rendetlen állású lesz. A fogak száma a civilizált fajoknál erősen variál.
  Hiánytalan fogazatú egyének ma már szinte a ritkaságok közé tartoznak.
  Tiszta fajokon nemcsak a fogazat, az állkapocs, az orr, a fül, hanem az arc minden apró részlete harmonikus egységben illeszkedik egybe. A diszharmóniák keveredés következményei.

  Néhány élettani jelleg.
  A fajok közti különbségek legtöbbjében az egyén és a faj érdekeit szolgáló mély bölcsesség rejlik. A számos példa közül alig lehetne meggyőzőbbet említeni, mint egy, különben egészen céltalannak látszó képződményt: az u. n. mongolfoltot.
  A haj, amely a kisagy alsó határának megfelelő vonalban végződik, az agyat védi a sugárzó energiáktól és annak a kis hajas bőrrésznek is, amely a nyak felső árkában lefelé húzódik, az az értelme, hogy védje az alatta levő nyúlt agyvelőt. Felnőtteknél a gerincoszlop hosszában csak igen gyéren nő szőrzet, a keresztcsont fölötti árokban azonban a csecsemőkori állapot maradványaként mindig találunk világos pihéket. Csecsemőkorban ugyanis a gerinccsatornában húzódó gerincvelő különösen védelemre szorul, mert a csatorna alsó vége nyitva van. A természet tehát megfelelő védelemről gondoskodik. Színes fajoknál, amelyeknél gyérek a szőrzetviszonyok, ezen a helyen az irhában is jelenlévő festékanyag erősebben képződik és mongoloidoknál a nem elég sötét felhámon át is tetszik, hogy felfogja a káros hő és fénysugarakat (a sötét fajoknál azért nem tűnik át, mert a felhám is festékes); a fehér fajoknál, melyeknél a festékviszonyok igen gyérek, sűrű szőrzet nő a mongolfoltnak megfelelő helyen. Az 1—2-ik életév után, amikor a csigolyaívek már összeforrtak s a gerinccsatorna bezárult, e különös védelemre nincsen többé szükség. Színeseknél tehát a folt a bőr egyidejű megvastagodásával visszahúzódik, fehéreknél színtelen sűrű pihék maradnak a folt helyén.
  A fajok közti alaki különbségek tehát élettani, azaz működésbeli különbségekkel párosulnak.
  A gyakorlat élesíti a látást, fejleszti a megfigyelőképességet, az alföldi ember s utazók által említett sok nép éles látóképességét ezért bizonyos fokig szerzett tulajdonságnak lehet minősíteni. De a nagy fajcsoportok látóideg végkészülékében, az ideghártyában, valóságos szövettani különbségeket is fel lehet deríteni. Az igazi mongoloknál a központi árok (fovea centralis) lapos és az u. n. sárga folt (pálcikamentes zóna) terjedelmesebb. A csapok legvékonyabbak a hottentottáknál és némely indián törzsnél, valamint a malájoknál; kevésbé finom az európaiaknál. Ezek élettani következményei már talán nem is annyira a fizikai látásban, inkább a lelki élményes meglátásban csúcsosodnak ki. Nevezetesen az európaiak a sárga és kék szint gyakrabban látják vörösnek, mint a vöröset sárgának, illetve kéknek; a szomáli négerek ellenben éppen fordítva szokták e színeket összetéveszteni (Motlison).[5]  Az embernek az állathoz képest igen fogyatékos a szagló-érzéke és az emberi fajok között még e tekintetben is aránylag érzékeny különbségeket észlelünk. A néger közelléte európai orrnak elviselhetetlen. Teste oly átható szagú, hogy még a ló is, ha először ül rá néger, nyugtalankodik és a kutya, ha közelébe kerül, ugatni kezd. Az európai és mongoloid fajoknak is megvan a sajátos szaguk, de míg az idegenét undorodva megérzik, a maguké iránt teljesen közömbösek. Talán a mongoloidok szagló érzéke a legérzékenyebb. Az ázsiai utazóknak és hittérítőknek gyakran ezért nem sikerült inkognitóban maradniok, noha a bennszülöttek ruháját öltötték fel és tökéletesen bírták nyelvüket. A test feltűnő szaga olyan táplálékok (pl. foghagyma, fókazsír) állandó élvezetétől is eredhet, amelyeknek szaga a testből bőrlégzés után kiáradhat. A fajra jellemző szagot azonban a bőr izzadság és faggyúmirigyei ontják. A mirigyek kiválasztása bőségesebb a sötétebb fajoknál. A negroid szag megérzik azokon az egyébként más fajú egyéneken is, akik néger vért hordoznak magukban.[6]  A továbbiakban néhány olyan élettani jellegről szólunk, amelyek faji magatartásáról ugyan még hiányosak ismereteink, de mert öröklött adottságokon alapszanak, a fajbiológia szempontjából különösen figyelemre méltók.
  Bolk a hollandok, Schreiner a norvégek között állapította meg, hogy az északi faj 10 hónappal később érik nemileg, mint a barnább alpesi, földközi, dinári. A modern, főleg városi környezet azonban a belső elválasztású mirigyek és a vegetatív idegrendszer korai és intenzív izgatásával mindnyájuknál sietteti a nemi érést. Bolk vizsgálatai (1923) szerint a mai nemzedék szüleihez képest másfél évvel előbb érik nemileg.
  71. ábra. Menstruációs rendellenesség öröklődése.
  A környezet ily súlyos befolyása mindazonáltal nem homályosítja el azt a tényt, hogy nőknél a menstruáció idejét és módját elsődlegesen az örökléstényezők irányítják. Vannak családok, amelyekben az anya és leányai menstruációs időköze 21-21 nap, vagy az első menstruáció a család nőtagjainak egy részén pontosan ugyanarra a — szabályostól eltérő 16-, 17-, sőt 20-ik — életévre esett. A mellékelt családfa (71. ábra) egy olyan családot tüntet fel, amelyben a vérzést megelőző tipikus előjelek az anyán és nővérén, valamint mindkettőjük leányain egyformán a vérzés előtt 3 héttel jelentkeznek, 1—2 nap alatt elmúlnak, a vérzés azután szabályos időben, a 28-ik napon, de hirtelen, minden bevezető tünet nélkül indul meg.
  Az ikerterhesség némely családban szintén örökletesen ismétlődik. A diszpozíció a férfi ivarsejtjeiben van, mert az ikerterhesség megújul mindazoknál a nőknél, akiket ilyen hajlammal bíró férfi termékenyít meg; ellenben megszűnik, ha az asszony más férfitől fogamzik.
  Öröklött hajlamok befolyásolják az élettartamot is. Az erdélyi Gyulay grófoknál a 70—80 éves kor, a szemerjei Szász családban (4 nemzedéken végigkövethetően) a 65—80 éves kor családi vonás. A hódmezővásárhelyi Bibó családban a 100 esztendős kor ismétlődött többször. Ezzel szemben Bethlen Miklós gróf önéletrajzában az alacsony (38—50 éves) kort tartja családjára jellemzőnek. A XVII.-ik században 12 közeli rokon Bethlen gróf halt meg aránylag fiatal korban.[7] Némely családban az ötlik fel, hogy a családtagok ugyanabban a ritka (nem fertőző) betegségben pusztulnak el.
  Régi észlelet, hogy az élettartam tekintetében szülők és gyermekek között korreláció áll fenn (Pearson). Ploetz alábbi táblázatából[8] világosan ki lehet olvasni a párhuzamosságot a szülők életkora és a gyermekek halandóságmértéke között. Mennél magasabb kort érnek el a szülők, annál kisebb gyermekeik halandósága. Az éltesebb kort ért szülőknek ugyanis jobb konstitúciójuk van, amelyet átörökítenek gyermekeikre, akik közül ezért fiatalon kevesebben halnak meg; 
Az anya halálának esztendeje 	16-25 	26-35 	36-45 	46-55 	56-65 	66-75 	76-85 	86-
Született gyermek száma| ebből az 5-ik év végéig meghalt| a gyermekhalandóság %-ban 	
116 44 37.9 	
618 228 36.9 	
787 273 34.7 	
997 335 33.6 	
1223 338 31.7 	
1115 340 30.5 	
530 136 25.5 	
98 11 11.2
Az apa halálának esztendeje 	16-25 	26-35 	36-45 	46-55 	56-65 	66-75 	76-85 	86-
Született gyermek száma| ebből az 5-ik év végéig meghalt| a gyermekhalandóság %-ban 	
26 12 46.2 	
252 94 37.3 	
595 198 33.3 	
1064 357 34.1 	
1305 406 31.1 	
1534 456 29.7 	
766  216 28.2 	
65   10  15.1
 Családok szerint nem csupán teljesítőképességet, hosszú életkort, alkati rátermettséget s egyéb élettani jelleget, hanem feltűnő alkati gyengeséget, egyes betegségeknek gyakori ismétlődését, egyszóval különféle kóros jelleget is megfigyelhetünk. Ha a szervezetet jellemző sajátságokat az általános ellenállóképességre való tekintettel vesszük figyelembe, akkor a testalkatról, konstitúcióról beszélünk.
  A konstitúció, illetve annak rendellenessége sokszor már a külsőben (habitus, status, típus) kifejezésre jut. Angol, francia és német szerzők egész sor típust állítanak fel, melyeknek részint a fajoktól független jelentőséget kivannak adni (Sigaud, Chaillon, Mac Auliffe, Pfaundler, Weidenreich)[9], részint egy-egy antropológiai fajképpel akarják azonosítani (Kretschmer, Stern-Piper, Henckel). Így az u. n. leptosom-típus tulajdonképpen az északi fajnak, a muscularis-típus a dinárinak, a piknikus-típus az alpesi fajnak felelne meg. Az azonosság kérdése még nincsen lezárva. Fajbiológiai szempontból célszerűbb, ha nem a konstitúciós típushoz keresünk megfelelő fajképet, hanem a fajképet mint adott fizikai alkatot kutatjuk át az általános ellenállóképességre való tekintettel.
 
Ezt kísérli meg a „Fajok összehasonlító patológiája” c. fejezet

  A fajok és népek vérrokonsága.
  Annak a 4 vércsoportnak ismeretéhez, melyre az egész emberiség tagozódik, az empíria juttatott el bennünket. Az életmentés céljából alkalmazott vérátömlesztés ugyanis csak olyan esetekben jár sikerrel, amikor a véradó és vérbefogadó azonos vagy rokon vércsoporthoz tartozik; ha azonban a vércsoport meghatározás helytelenül történt és fajidegen vér kerül a szervezetbe, a vérbefogadó magas lázzal kísért mérgezési tünetek között elpusztul. Vér és vér között tehát különbség van. (Landsteiner, Jansky, Moss).
  Mindarról, ami vérátömlesztéskor a szervezetben végbemegy, meggyőződhetünk egy egyszerű tárgylemezen végrehajtott vérpróba segítségével (l. 72. ábra). A meghatározáshoz mindössze a két alapcsoport, A(II) és B(III), vérsavójára van szükség. Ezek egy-egy cseppjét a tárgylemez felső, illetve alsó végére cseppentjük. Majd a vizsgálandó egyén ujjhegyéből egy-egy csepp vért az A(II) és B(III) savócseppbe bocsátunk s figyeljük, vajon a vizsgált egyén vére egyik vagy másik, avagy mindkét savóban apró opaleszkáló pelyhekben összemosódik (agglutinálódik)-e, vagy változatlanul keveredik el?  Vérátömlesztésnél a vérkeringésbe bocsátott idegen vérsavó és a szervezet minden egyes vércseppje között ugyanaz a reakció folyik le, mint amelyet a tárgylemezre tett vércsepp és vérsavó között mikroszkóp alatt megfigyeltünk. Az azonos vagy rokon vércsoporthoz tartozó egyén savója közömbösen érinti a vérbefogadó vörös vérsejteit s ezek életerősen úszkálnak tovább a vérpályában. Az idegen vércsoportú egyén vérsavója azonban kicsapja, majd feloldja a neki idegen vörös vérsejteket s a kiszabadult fehérjékkel megmérgezi a szervezetet.
  A csomósodás jelensége azáltal jön létre, hogy az egyik vércsoport vérsejteiben lévő anyag (agglutinogén) reagál a másik csoport vérsavójában lévő anyagra (agglutininre), mely előbbivel szemben védelmi szerepet teljesít.
  Minthogy összesen 4 vércsoport van, egy-egy csoport jellegét pedig a vérsejtek és vérsavó sajátos egymásrahatása szabja meg, kétféle, A és B, vérsejtanyag (agglutinogén) és ugyanannyi ellentétes, a és b, vérsavóanyag létezését kell számításba venni. Ezek kombinációinak megfelelően alakul ki a 4 vércsoport: 	
	I. vércsoport 		II. vércsoport 	
(A) II. 	87.jpg 		88.jpg 	II.
(B) III. 	III.
	III. vércsoport 		IV. vércsoport 	
(A) II. 	89.jpg 		90.jpg 	II.
(B) III. 	III.

72. ábra. Vércsoportok meghatározása standard savóval.

I. A megvizsgált egyén:

I. csoportba tartozik, ha vércseppjét mind a II., mind a III. savó összecsomósítja,
II. csoportba tartozik, ha vércseppjét csak a III. savó csomósítja;
II. csoportba tartozik, ha vércseppjét csak a II. savó csomósítja;
III. csoportba tartozik, ha vércseppjét sem a II., sem a III. savó nem csomósítja.

AB(I) A(II) B(III) ab(IV).

  Az egyén csoportjellege már a születéskor megvan és sem éghajlatváltozás, sem táplálkozás vagy betegség nem változtathatja meg. Alá van vetve az öröklés törvényszerűségeinek, amennyiben, ha a szülők egyazon vércsoportból valók, a gyermekek valamennyien ugyanoda tartoznak, ha ellenben az apa és anya vércsoportja különbözik, e tekintetben a gyermekek is megoszlanak.
  A csoport jellegét minden esetben az átütő erejű A és B tulajdonság jelenléte vagy hiánya szabja meg. Ez a két, örökléstanilag tisztának mondott, vércsoport Hirschfeld és Steffan szerint[10] egy-egy ősi (szerológiai) fajnak felelne meg, melynek kereszteződéseiből állt volna elő az AB(I) és ab(IV) csoport, illetve szerológiai faj.
  Tény az, hogy az A és B csoport Északnyugat-Európában, illetve Belső-Kelet-Ázsiában, — ahová a szerzők keletkezésük helyét teszik — ma is túlsúlyban van, innen keletre és nyugatra AB-vel és ab-vel szemben visszaszorulnak.
  Mindazonáltal a vércsoportok nem azonosak egyik alaktani fajtával sem. Valamennyi fajnál jelen van a 4 csoport, a keletbaltinál éppúgy mint a földközinél, hindunál, vagy eszkimónál. A vércsoportjellegből fontos következtetéseket vonhatunk le az egyén számára esetleges vérátömlesztés és bőrátültetés esetére, vagy — mivel a fehérjék specificitása nemcsak a vérsavóra, és vérsejtekre, hanem a női tejre és az ivarsejtekre is kiterjed — házassága élettani harmóniájára is (Méhely)[11], de nem mondhatunk belőle semmit faji hovatartozása felől.
  A vércsoportjelleg a fajisággal egészen más kapcsolatban kerül összefüggésbe. Nevezetesen: a 4 csoport ugyan minden fajon belül képviselve van, azonban nem egyenlő arányban és éppen ez az arányuk lesz jellemző az egyes alaktani fajtákra (Verzár).[12] Hogy ezt az arányt érzékítsük, használjuk a Bernstein-féle vérmutatót, mely a vércsoportok %-os megoszlásából kiszámítva kifejezésre juttatja illető alaktani fajtában az A és B jellegnek, illetve ezek hiányának (ab) gyakoriságát[13]: 

A gyakorisága: p = √ll + IV — √lV
B gyakorisága: q = √III + IV — √IV
ab gyakorisága r = √IV = 10 — p + q

Pl. a keletbalti fajra nézve a vércsoportok százalékos megoszlása:

I (AB) II (A) III (B) IV (ab)

8.0 41.0 18.5 32.5 = 100

A és B jelleg gyakorisága:

p = √41.0+32.5 — √32.5 = 2.851
q = √18.5+32.5 — √32.5 = 1.448
r = √32.5 = 10 — 2.851 + 1.448 = 5.701.

A %-os vércsoportmegoszlás és az A és aB jelleg gyakorisága egyes fajoknál:
A faj neve 	A vércsoportok %-ban kifejezve 	A 	B
A 				(P) 2.92g 	
északi 	3.0 	44.5 	8.5 	44.0 	2.872 	0.585
alpesi 	4.5 	43.0 	11.0 	41.5 	2.752 	0.806
dinári 	6.5 	41.0 	16.0 	36.5 	2.758 	1.200
földközi 	4.0 	36.0 	13.0 	46.5 	2.289 	0.892
balti 	8.0 	41.0 	18.5 	32.5 	2.851 	1.448
mongoloid 	8.0 	36.0 	22.0 	34.0 	2.526 	1.643
előázsiai 	6.0 	32.5 	19.5 	42.0 	2.154 	1.365
szemita 	5.5 	32.5 	19.0 	43.5 	2.094 	1.311
mongol 	10.0 	33.0 	27.5 	29.9 	2.462 	2.106
néger 	5.0 	26.0 	22.0 	47.0 	1.691 	1.453
B 						(Q) 2.929

A véralkat gyakorisági mutatója azonban sokkal többet jelent egyszerű fajtajellegnél. Nevezetesen a fizikai fajtákat annak alapján, hogy mennyire távolodtak el az A és B ősi (szerológiai) fajtól, bizonyos hierarchikus sorozatba lehet állítani, mely sorozatban a fajok élettani rokonsága jut kifejezésre. A fajok ugyanis élettanilag annál közelebb állnak az A ősfajhoz, illetve egymáshoz, mennél többszörösen bírják magukban az A jelleget s mennél inkább nélkülözik a B jelleget. Ha tehát kiszámítjuk, hogy mekkora A és a kérdéses faj A vonatkozású vérmutatójának (P és p) különbsége a negatív oldal felé s mekkora a B vonatkozású vérmutatók (Q és q) különbsége a pozitív oldal felé, akkor a kétirányú változás különbségének mértékével kifejeztük a fizikai fajoknak az ősfajtól s egymástól való „szerológiai távolságát” (Wellisch)[14].

∆ = (q-Q) — (p-P).

A fajok rokonsága a szerológiai távolság alapján:
A faj neve 	szerológiai távolság (∆)
egységben 	%-ban 	egységben 	%-ban[15]
A 	- 	- 	5.858 	100.0
északi 	0.732 	12.5 	5.126 	87.5
alpesi 	0.983 	16.8 	4.875 	83.2
dinári 	1.378 	23.5 	4.487 	76.5
balti 	1.526 	26.0 	4.332 	74.0
földközi 	1.532 	26.2 	4.326 	73.8
mongoloid 	2.046 	34.9 	3.812 	65.1
előázsiai 	2.140 	36.5 	3.718 	63.5
szemita 	2.146 	36.6 	3.712 	63.4
mongol 	2.573 	43.9 	3.285 	56.1
néger 	2.691 	45.9 	3.167 	54.1
B 	5.858 	100.0 	- 	-


  A táblázat adatai szerint a morfológiailag egymáshoz közelálló földközi és szemita fajta között élettani tekintetben meglehetősen nagy a távolság: 10.4%, az előázsiai és dinári között 13.0%, az alpesi és keletbalti között 9.2%, a mongoloid és igazi mongol között 9.0%. Ellenben a morfológiailag egymástól oly távol eső északi és alpesi között csak 4.3%, a földközi és keletbalti között 0.2%, a mongol és néger között 2.0% különbséget kapunk. Ezekből a körülményekből is arra következtethetünk, hogy a vérbiológiai megállapítások a fajok alaki határaihoz igazítandók. Az alaki fajták földrajzi irányok szerint váltak el s a szerológiai rokonságot is csak az egyazon alaki-, földrajzi irányba eső fajok között értékelhetjük helyesen (73. ábra). Figyelembe veendő azonban az is, hogy az idevonatkozó vizsgálatok még igen kezdetlegesek s a közölt értékek sem véglegesek.
  73. ábra. A szerológiai távolság a különböző irányban megoszlott fajok között.
  73. ábra. A szerológiai távolság a különböző irányban megoszlott fajok között.
  A szerológiai távolság elvének gyakorlati alkalmazása mindazonáltal már ma is kitűnő eredménnyel jár a népek faji összetételének elemzésénél. Evégből nem kell egyebet tenni, mint az illető nép s a kérdéses fajok A és B vonatkozású vérmutatóinak különbségét megállapítani.
  Pl. az Erdélyben megvizsgált 688 magyarnál A-ra vonatkozóan p értéke = 3.07, B-re vonatkozóan q = 1.72. Az előbbi táblázatban (l. 124 old) minden egyes fajra nézve leolvashatjuk P és Q (ott mint p és q) értékét s a szerológiai távolság (∆) kiszámításával megmondhatjuk, hogy a kiválasztottak túlnyomóan mely fajhoz, vagy fajokhoz tartoznak.
  688 erdélyi magyar faji hovatartozása a szerológiai távolság alapján: 

I=11.2%, II = 40.8% III = 20.2% IV = 27.8%[16]

p = 3.07, q = 1.72.
A faj neve 	p-P 	q-Q 	szerológiai távolság
egységben 	%-ban
északi 	+0.29 	+1.14 	+0.85 	14.5
alpesi 	+0.32 	+0.92 	+0.60 	10.2
dinári 	+0.32 	+0.52 	+0.20 	3.4
keletbalti 	+0.22 	+0.28 	+0.06 	1.0
mongoloid 	+0.55 	+0.06 	-0.49 	8.3
előázsiai 	+0.92 	+0.36 	-0.56 	9.5
szemita 	+0.98 	+0.41 	-0.57 	9.7
néger 	+1.38 	+0.49 	-0.89 	15.2
hindu 	+1.58 	-1.19 	-2.77 	47.3


A szerológiai távolság mértéke tehát arra vall, hogy a megvizsgált erdélyi magyarok a keletbalti fajhoz tartoznak, mivel e fajjal szemben csak 1 százalékkal kevesebb A vért (illetve ennyivel több B vért) tartalmaznak.[17]  A thrákiai törökségben a fizikai embertani megfigyelések szerint 3 típus van képviselve: túlnyomóan földközi, azután dinári és előázsiai. Ugyanehhez az eredményhez jutunk a vércsoportvizsgálatokkal, illetve a szerológiai távolság megállapításával is:  

500 trákiai török faji hovatartozása:

I = 6.8% II = 38.0% III = 18.6% IV = 36.8%[18]

P = 2.56 q = 1.36
A faj neve 	p-P 	q-Q 	szerológiai távolság
egységben 	%-ban
dinári 	+0.16 	-0.19 	+0.35 	5.9
földközi 	+0.28 	+0.47 	+0.19 	3.2
előázsiai 	+0.41 	0 	+0.41 	7.0

Ahhoz, hogy a nép faji összetételét maradék nélkül kifejezzük, természetesen valamennyi „néptípus” megelemzésére szükség van. Így kapjuk — nemcsak az antropológiai, — hanem a vércsoportvizsgálatok szerint is, hogy pl. a csonka-délmagyarországi magyarságban[19] nem a keletbalti, hanem az előázsiai és a mongoloid faj van túlnyomó számban képviselve. Az északi németek és bajorok nagyjában az északi-, a déli bajorok a dinári-, a kelet-poroszországi németek a keletbalti, más területei a németségnek az alpesi fajhoz tartoznak; a dél-olaszok a földközi-, a sephardi zsidók szemita-, az askenázi zsidók alapjában előázsiai fajúak.
  ——————————————————————————–  
[1] Schiefferdecker: Die Hautdrüsen des Menschen usw. Biologisches Zentralblatt, 1917. 534-562 old.
  [2] Boas: Changes in Bodily Form of Descendants of Immigrants. Washington. 1911.
  [3] Boas: Zur Anthropologie der nordamerikanischen Indianer. Zeitschr. f. Ethnologie Bd. 27. 1895.
  [4] Gáspár J.; Analyse d. Erbfaktoren d. Schädels. Zeitschr. f. Naturwissenschaft. Jena. 1929.
  [5] Anthropologie. Kultur d. Gegenwart. Teil III. Abt. 5. 1923.
  [6] Jordan: Die Riechschärfe bei verschiedenen Rassen. Arch. f, Rassen- u. Geselsch.-biologie Bd.2. 1904.
  [7] Gelei: A hosszú életről. Magyarság 1925. aug. 30.
  [8] Archiv f. Rassen- u. Gesellschaftsbiologie, Bd. 6, 1909.
  [9] Weidenreich: Körperbau u. Rasse. Berlin 1927.
  [10] L. Hirschfeld: Konstitutionsserologie u. Blutgruppenforschung Berlin 1928.
  [11] Azokból a tényekből, hogy a vérátömlesztés és bőrátültetés sikertelenségét össze nem illő vércsoportok idézik elő, valamint, hogy a szülőanyánál fellépő mérgezéstüneteket (eklampsziát) s gyakori elvetélést az anya és magzata vére közti ellenségesség idézi elő, következik az eugenikai prophylaxis: „meg kell előzni, hogy az anya és gyermeke között vérbeli ellentét lehessen, ami más szóval annyit tesz, hogy az olyan házasságokat, amelyek ilyen lehetőség forrásaivá válhatnak, nem kell megengedni,” Ez a Méhely-féle „fajelmélet” lényege, amely tehát nem elmélet, még kevésbé fajelmélet, hanem fent elsorolt tényekből folyó logikai posztulátum, melynek követése valamennyi faj egyedeinek, tehát a keletbaltinak, éppúgy mint a szemitának, javát szolgálja. A fajok közti keveredés tilalmát nem a vércsoport jelleg, hanem az alaki fajok határai szabályozzák. (V. ö. Méhely L.: Az okszerű népesedéspolitika élettudományi alapjai. Bp. 1927.)  [12] Verzár u. Weszeczky: Unters. über d. gruppenweise Haemagglutination beim Menschen. Bioch. Zschr. 1920. 107, 159.
  [13] A képletek levezetésére nézve l. F. Bernstein: Ergebnisse über die erblichen Blutstrukturen d. Menschen. Klin, Wochenschr. 1924, 1495. A vércsoportok %-os megoszlása a fenotípusok, a Bernstein-féle vérmutató a genotípusok gyakoriságát fejezi ki.
  [14] Wellisch: Blutverwandschaft d. Völker u. Rassen. Zschr. f. Rassenphysiologie, 1928. 1.
  [15] A fajnak B-től való távolsága, úgyszintén minden faj A-tól és B-től való távolságának összege 5.858 (pl. a keletbaltinál: 1.526+4.332 = 5.858). A szerológiai távolság százalékos kiszámítása azért 5.858 egységhez (=100-hoz) viszonyítva történik. Pl. a keletbalti fajnál az A fajra nézve: 1.526 x 100 : 5.858 = 26.0 %.
  [16] A vércsoportvizsgálatokat Manuila végezte.
  [17] Az előjelek csak a távolság irányát jelölik. + távolság A, — távolság B felé irányul.
  [18] H. és L. Hirschfeld adatai.
  [19] Jeney: (Orvosi Archív. 1923. XXIV. 4.) vércsoportmeghatározásai után számítva.

NEGYEDIK FEJEZET.
A FAJOK ÖSSZEHASONLÍTÓ PATOLÓGIÁJA.

  A szervetlen küleredetű ártalmakat (baleseteket, mérgezéseket) kivéve alig van betegség, amelyben a hajlamosságnak szerepe nem volna.
  Lényegében minden hajlam familiáris, ami azt jelenti, hogy a család az az alap, amelynek útján a betegség átszármazik. Aszerint azonban, hogy a hajlamok milyen egységekben terjednek különösen, életkorok, nemek és fajok szerinti hajlamosságról lehet beszélni.
  A belgyógyászat körébe tartozó betegségek jó része kifejezetten családi diszpozíción alapszik. Ismeretesek szívbajos, szembeteg, elmefogyatékos stb. családok. A Bonaparte családban az atya (39 éves korban), valamint 4 gyermeke, köztük I. Napóleon (52 éves korban), gyomorrákban halt meg.
  Egyes betegségekben a családnak mindig csak vagy férfi, vagy női tagjai betegszenek meg, vagyis a hajlam nemhez kötötten öröklődik. Így pl. közellátással súlyosbított szürkületi vaksággal mindig csak a férfiak vannak terhelve; migrént csak a nők örökölhetnek. Más hajlam mindkét nemet terhelheti, mégis mintha egyik vagy másik nem jobban diszponálna rá; az érzelmi világ zavarai (pl. melankólia) nőknél, az értelmi szféra rendellenességei (pl. tébolyodottság— paranoia) férfiaknál gyakoribb; influenza, tuberkulózis iránt a nők és Abel és Schiewen, Valamint az általam közölt magyar adatok szerint tífusz iránt a férfiak fogékonysága sokkal nagyobb (Budapesten 1905—1903 között 1.5 : 1).[1]  Ha ugyanazok a családi vagy nemek szerinti hajlamok egyes fajoknál gyakrabban ismétlődnek, mint másoknál, avagy csupán egyes fajoknál tűnnek fel, másoknál pedig nem, akkor faji hajlamosság van jelen.
  A kórhajlamok keletkezésének kérdését még meglehetős homály fedi.
  Bennünket elsősorban a csíraplazmának fizikai és kémiai ártalmak: röntgen, rádium, alkohol, nikotin, ólom, jód, ipari mérgek stb. által való befolyásolása érdekel. Ugyanis mindazok az örökletessé váló torzképződmények és fejlődési rendellenességek, amelyeket állatoknál az elsorolt mérgezésekkel előidézni sikerül, az embernél is előfordulnak s valószínűen olyan hirtelen változatoknak kell tekinteni, amelyeket környezetének fizikai és kémiai ártalmai, valamint mindazok a körülmények (pl. heterozygota állapot) váltanak ki, amelyek mutációk keletkezésének különösképpen kedveznek. Ilyen mutációk: a dongaláb, torz lábfej, kezek-, ujjak rendellenességei, hasadt gerinccsatorna, alkohol-, ólom-, stb. mérgezések előidézte örökletes izom- és idegbajok, rák.
  Mint az állatoknál, úgy az embernél is a kórhajlamok egy része, különösen a súlyosak, az önfenntartás lehetetlensége, a családalapítás és társadalmi érvényesülés akadályozottsága következtében kiselejteződnek. Azok a kórhajlamok ellenben, amelyek az életképességnek nem feltétlen akadályai, fennmaradhatnak s az öröklés és a mutációk ismétlődése által terjednek.
  Néha már maga a fajhoz tartozás eldönti az egyén nagyobb praedispozicióját bizonyos betegségek iránt (elsődleges faji hajlamok). Így kell felfogni azokat az egészen jelentéktelennek látszó variációkat, amelyek egyes fajoknál oly gyakoriak, hogy szinte fajbélyegszámba jönnek, míg másoknál csak igen ritkán, vagy egyáltalán nem fordulnak elő. Ilyenek a földközi fajnál a homlokcsont kettéoszlása varrat által (metopismus), a mongoloid fajoknál a nyakszirtcsont-pikkely felső háromszögének haránt varrattal való különválása (inkacsont) és a járomívek kettéosztottsága.
  Máskor az antropológiai fajnak közvetlen szerepe nem bizonyos, hanem az együttélés és a közös leszármazás, tehát az öröklésmechanizmus sokszorozza meg azokat a hajlamokat, amelyek az illető embercsoport egyik vagy másik egyedén már azelőtt megvoltak. A 13. ábra szemléltetően mutatja a rejtett kórhajlam megsokszorosodásának módját. A hajlam rejtve marad mindaddig, amíg rokonok, vagy olyan egyének nem kerülnek össze, akik közös rejtett hajlammal vannak terhelve. Mindkét lehetőségnek a beltenyésztés (endogámia) kedvez (vitális faji hajlamok).
  Végül, ha össze nem illő fajú egyedek kereszteződnek, a korcsok között gyakran fellépő működészavarok szerepelnek úgy, mint némely betegség különös diszpozíciói (hibrid faji hajlamok).
  A faji hajlamosság.
  Már régi keletűek az olyan megfigyelések, hogy bizonyos betegségek, helyesebben bizonyos betegségekre való hajlamok egyes fajoknál aránytalanul gyakrabban fordulnak elő, mint másoknál; sőt vannak olyan betegségek, amelyek némely fajnál elő sem fordulnak.
  A szőke északi fajhoz tartozó nőknél, akiknek a többi európai fajhoz képest széles, csontos medencéjük van, nehéz szülés miatt csak egyharmadannyi alkalommal van szükség orvosi beavatkozásra, mint a szűkebb medencéjű alpesi fajhoz tartozó nőknél. Egy másik statisztika szerint a rövidkoponyájú önkéntesek között majdnem kétszer annyi közellátó (myopiás) szokott lenni, mint a hosszúkoponyájúak között.[2] Franciaországban a földközi fajtól lakott vidéken a rákos halálozás mértéke 15 ‰, a francia lakosság legnagyobb részét kitevő alpesi fajnál 21 ‰ s az északi faj által lakott vidéken 30 ‰. Belgiumban, ahol elkülönítve élnek az északi fajú flamok és az alpesi fajhoz tartozó vallonok, a rák gyakorisága pontosan az előbbi arányokat követi (Pittard)[3]  A betegségek és rendellenességek nagyobb részénél az anatómiai szerkezet és a betegségek közti összefüggés nem ilyen egyszerű, de elméletileg szintén várható, hogy az embereknek velük szemben való magatartásában faji különbségek szintén érvényesülnek.
  Nem ismerünk olyan mikroorganizmust, mely hideg- és melegvérű állatokra nézve egyformán kórokozó volna; mi több, nincsen olyan baktérium, mely a melegvérű állatok minden faján belül egyformán fejtené ki hatását. A Yorkshire-i sertés ellenállóbb az orbánccal, a magyar egycsülkű sertés a sertéspestissel, némely juhfajta a lépfenével szemben; a nemesített szarvasmarhák különösen fogékonyak a tuberkulózis iránt stb. A jelenség oka sokféle.
  Lehetnek durva különbségek a szövetekben, melyek különbözően gátolják a csírák eloszlását, de lehetnek különbségek a szövetek, vagy a szövetnedvek finomabb chemismusában. Massee és Miyoshi (1922) kísérleteikben a táptalajt fogékony, illetve ellenálló növénynedvekkel helyettesítették. Előbbiek elősegítették, utóbbiak gátolták a paraziták szaporodását. További kísérletekben a fogékony növény nedvét átoltották nem fogékony növényekbe s most már a paraziták ezekben is szaporodásnak indultak. A növényekben vannak, illetve hiányoznak tehát bizonyos, a mikroorganizmusok fejlődését elősegítő vagy megakadályozó anyagok, amelyek fajok szerint specifikusak. A négerek a sárga lázzal szemben majdnem teljesen érzéketlenek (immúnisak). Afrika nyugati partjain az 1830- és 37-i járvány alkalmával 32 európaira 4 mulatt (korcs) és 1 néger halál esett. Mihelyt az európaiakba csak egy csepp néger vér került, már ellenállóbbakká váltak, viszont azok a négerek, akikben európai vér is volt, fogékonyak lettek a sárga láz iránt. A passzív immunizálásnál (a védőoltások egyik fajánál) sem történik más, minthogy valamely ellenállóbb faj (pl. borjú) vérsavóját átoltjuk egy fogékonyabb szervezetbe (pl. az emberbe) miáltal ez szintén ellenállóvá válik. Minthogy azonban ez az ellenállóképesség nem faji, — azaz öröklött — hanem szerzett sajátság, a hatás csak ideig tart. Biffen már 1907-ben közölte nagyjelentőségű kísérleteinek eredményeit, amelyek szerint a rozsda iránt fogékony búzafajok mellett vannak olyan változatok, amelyek az említett kórokozóval szemben teljesen ellenállók és ez az ellenállóképesség (immunitás) a kétféle búzafajta keresztezése esetén Mendel szabályai szerint recesszíven öröklődik. Nilsson-Ehle (1909.) ugyancsak búzafajták keresztezésénél figyelte meg, hogy a korcsok különbözően viselkednek fizikai, kémiai és mikrobiológiai ártalmakkal szemben, ami nem volna lehetséges, ha a két szülőfajta e tekintetben már eredetileg nem különbözne egymástól.
  De nemcsak a fertőző betegségekkel, hanem a többi külső eredetű (fizikai, kémiai, mechanikai) ártalommal szemben való magatartásban is látunk a fajok között különbségeket. Ismeretes az embernek az állathoz képest feltűnő érzékenysége idegmérgek, különösen morfin iránt. Tekintve, hogy a központi idegrendszerre ható mérgek élettani hatását az teszi lehetővé, hogy e mérgek az idegsejtek protoplazmáját alkotó zsírnemű anyagokban (lipoidokban) különösen jól oldódnak,[4] a hatáskifejtés mértékének arányosnak kell lennie az agyfelülettel (vagyis a központi idegrendszernek zsírnemű anyagokban gazdagabb voltával), amiből megérthető az ember feltűnő érzékenysége e mérgekkel szemben. De megérthetők az egyes emberi fajok érzékenységében mutatkozó különbségek is. Tudjuk, hogy a malájok a morfint kitűnően tűrik és a mongoloid fajoknál az ópium és hasis hatáskifejtése egészen más, mint az európai fajoknál. Ha helytálló Kurznak nemrég megjelent közleménye,[5] mely a sárga és fehér ember agyvelőszerkezete között anatómiailag és szövettanilag kimutatható különbségekről számol be, akkor a szóban levő példához hasonló élet- és kórtani hatáskülönbségek nemcsak érthetőek, de elméletileg előre várhatók.
  A kórhajlamok egy része a fajok alak- és élettani (antropológiai) tulajdonságaihoz van kötve. A fajt ezen vonatkozásban belső adottságként lehet elfogni. Minden faj ugyanis bizonyos környezethez van kiválogatódva s ezen belül élettani folyamatként alkalmazkodik. Ha azonban az alkalmazkodási képesség határértékén túl lévő ingerek érik, amelyre belső adottságánál fogva már nem tud alkalmazkodni, akkor bekövetkezik, illetve más fajokhoz képest előbb következik be a kóros elváltozás. Egy gaboni néger például már Senegalban nem jól érzi magát, még kevésbé Észak-Afrikában. Algírból származó statisztikák szerint a négerek és korcsaik (mulattok) (!) általános, de különösen csecsemőhalandósága a téli hónapokban a legnagyobb, ugyanott a fehéreké fordítva: nyáron.
  Az elsődleges faji hajlamok kutatása nem egyéb, mint korrelációkeresés bizonyos betegségek és alak- és élettani szerkezetek között. Eddig ez az alaktani fajkritériumok közül a színt és a csontvázat, az élettaniak közül a vércsoportokat és valamelyest a belső elválasztású mirigyrendszert illetően sikerült.
  1. Már Darwin feljegyezte úti naplójában, hogy a Sandwich-szigetek bennlakóinak tetűi az angol matrózok bőrén nem tudnak megélni, aminek okát ő a bennszülöttek és az angolok bőrszíne és szőrzete közti különbségekre vezette vissza.
  A rákos megbetegedések összefüggését a bőrszínnel már a bevezetésben említettük. Legdiszponáltabb rá a legvilágosabb faj: az északi. Régi észlelet, hogy a négerek nagyon ellenállóak a bőrrákkal szemben.
  A világosabb fajok érzékenyebbek napszúrás, hőguta iránt. A pigment védelem a sugárzás ellen. A fehérebb fajok a forró égöv alatt való tartózkodásra azért alkalmatlanok, mert ott megszűnik a festékképzésre való képességük. A rózsás-fehér bőrszínű északi ember, — különösen, ha szőkeség vörösbe hajló — a forró napon sem tud „lesülni”, bőre ellenben csakhamar heveny gyulladással reagál.
  A szín jelentősége a szem megbetegedéseinél is számba jön. A szivárványhártyával kapcsolatban a szürke- és zöldhályog (katarakta, glaukoma) sötétszeműeknél gyakoribb; a „katarakta coerulea” kifejezetten a kékszemű faj megbetegedése (Aschner).[6]  Úgy látszik, a különbségek nemcsak magára a felhám festékrétegére, hanem a bőr egész reakcióképességére kiterjednek. Feltűnik ez mindjárt a fertőző csírák iránt való fogékonyságnál.
  Baxter az amerikai újoncok között az északi fajnál szívbajt 17.295 ‰-et, a sötétebb európai fajoknál (alpesi, földközi, dinári) csak 14.492 ‰-el talált. Shrubsall londoni statisztikájában ugyancsak az északi faj szerepel első helyen a szív és az ezt előidéző reumatikus és izületi megbetegedésekben (strepto- és staphylococcus fertőzés!). Azt hiszem, az Egyesült-Államok (angol szászok, legtisztább északi faj) magas szívbaj és reumatikus megbetegedésének és halálozásának kóroktanában a belső, faji hajlamosság elsődleges szerepet játszik. A feltevés összhangban van a laboratóriumi észleletekkel. A fehér (albinotikus) egerek és nyulak kiváltképpen fogékonyak fertőzés iránt; éppen ezért használjuk olyan kiterjedten kísérleti célokra.
  Nem lehet figyelmen kívül hagyni a bőr többi rétegére (kötőszövet, mirigyek, idegvégződések) kiterjedő különbségeket sem, amennyiben ezek szövettanilag nagyon pontosan ki vannak mutatva (Deubler, Munk). Kóros vonatkozásban azonban az európai fajokról még semmit sem tudunk.
  Bőrsérülések néha a kötőszövetből kiinduló kemény hegszövettel (keloid) gyógyulnak; ez az öröklődő rendellenesség néha nálunk is előfordul, a négereknél azonban igen gyakori. Ugyancsak náluk már a legkisebb sebzésre gennytályogok képződnek a bőr alatt, anélkül, hogy ezt éreznék. Ellenben hashártyagyulladással és felületes bőrsérülésekkel szemben majdnem érzéketlenek (Livingston).
  2. A csontváz egyes részletei közvetlenül csak kevés helyen irányítanak élettani működéseket; mihelyt azonban ilyenekkel közvetlen összefüggésbe kerülnek, már kóros szempontból is figyelemre méltó különbségeket diszponálnak:  A fogszú valószínűleg (még eddig ismeretlen) élősdiek által okozott kóros állapot, melynek kifejlődését erősen befolyásolja a fogazat zártsága. A keskenyebb állkapcson elhelyezkedő fogsor a közte könnyebben meginduló kémiai bomlásfolyamatok által nagyobb hajlamot teremt fogszú keletkezésére. (Röse, Margitot, Bolk.)  Czellitzer (1912) Bajorországban (rövidfejű lakosság) az egyéves önkéntesek között 41.8 % közellátót talált, Schleswig-Holsteinban (hosszúfejű lakosság) csak 23.5 %-ot. A kerekfejű fajok hajlamosabbak közellátásra, mint a hosszúfejűek. Úgy látszik, utóbbiaknál a látóideg s egyáltalán a szem alkalmazkodási képessége optimálisabb. Legtöbb közellátó (pápaszemes) a mongoloidok között van.
  A női csontos medence alkatában szintén feltűnnek faji különbségek. Badenben nehéz szülés miatt az összes szülések 6.4 %-ában szükséges műtét, Norvégiában csak 2.8 %-ban (Bluhm A). A különbség a két faj medencealkati különbségében keresendő. Tudvalevően legszélesebb csontos medencéje az északi és földközi fajnak van, a többinek, különösen a mongoloknak, keskenyebb.
  3. Az élettani fajkritériumok közül legalaposabban a vércsoportok némely kóros hajlammal való kapcsolata van áttanulmányozva.
  A diftéria iránti fogékonyság, illetve a vele szemben való ellenállóképesség a vércsoportjelleggel együtt öröklődik. Ha az apa és anya különböző fogékonyságot mutatnak, akkor a gyermekek fogékonysága arra a szülőre üt, akinek vércsoportjellegét örökölték. (Hirschfeld 1910.)  72. ábra. A heidelbergi vérzékeny (haemophiliás) Mampel-család. (részlet Kubányitól.)  72. ábra. A heidelbergi vérzékeny (haemophiliás) Mampel-család. (részlet Kubányitól.)  A vérzékenységről (haemophilia), erről a félelmetes kórképről ismeretes, hogy nemhez-kötötten öröklődik, még pedig úgy, hogy mindig csak a fineműek vérzékenyek, a hajlamot azonban a nők viszik át, akik maguk sohasem lehetnek vérzékenyek. Kubányi (1926) az irodalomban oly híres heidelbergi vérzékeny Mampel-család három leszármazott ágának 36 tagjánál vizsgálta meg a vércsoportjelleget s a betegek mindig csak vagy a II. vagy a IV. csoporthoz tartoztak, amiből következteti, hogy a vérzékenységet előidéző tényező és a vércsoportjelleg öröklése együttesen történik.[7]  Abban is, hogy a kanyaró, vörheny, diftéria, szamárköhögés miért éppen az északi faj által lakott területeken: Dániában, Norvégiában, Angliában, Észak-Németországban leggyakoribb, nem pedig a keleti-, vagy Balkán-államokban, ahol a rosszabb közegészségügyi állapotok sokkal jobban kedveznének nekik, faji hajlamosság működik közre. Úgy látszik, a társadalmi viszonyok e járványos megbetegedéseknél (!) nem játszanak szerepet. Stockholmban és Bruxellesban a szegény és gazdag népesség megbetegedési indexe egészen egyforma. Utóbbi helyen 10 évi megfigyelés szerint jómódúaknál 16.48 ‰, szegényeknél 16.56 ‰.[8]  Nem ilyen egyformák a viszonyok a szóban lévő fertőző betegségek veszélyessége (letalitása) tekintetében. Bécsben (1891—1900) a kanyarómegbetegedések száma a gazdagabb kerületekben volt nagyobb (692.9 : 596.5), a betegségek veszélyessége ellenben a szegényebb kerületekben (0.55 : 6.73).
  Világos, hogy a járványok fellépésében közegészségügyi állapotok erősen közrejátszanak. Emellett azonban figyelembe veendő az is, hogy a megbetegedésre való fogékonyságot diszponáló szervi elemek (vérsavó, szövetnedvek, felhám stb.) nem mindig azonosak azokkal (szív, tüdő, felhám, kiválasztó szervek stb.), amelyektől a betegségek kiállása függ. A tényezőknek ez a diszharmóniája vonja maga után, hogy a betegség megszerzésére és kiállására vonatkozó fogékonyság, illetve ellenállóképesség nem párhuzamos. A fertőző betegségekkel szemben mutatkozó faji különbségeket sem lehet egyszerűen az „ellenanyagok” jelenlétével, vagy hiányával, avagy tiszta mennyiségi különbségével magyarázni.
  4. Némely faji sajátságot a belső elválasztása mirigyrendszer hajlamosít.
  Így az elhájasodás az agyfüggelék (hypophysis) csökkent működésével van összefüggésben. A kórosan elhízottaknak több mint a fele ilyen szülőktől származik. Akiben nincsen meg a hajlam, tétlenség és erős táplálkozás mellett sem tud elhájasodni, viszont aki erre való hajlammal születik, semmilyen kúrával nem szerezhet karcsú alakot.
  Alkati soványság gyakoribb az északi, földközi és keletbalti fajnál, alkati elhízás az alpesi, mongoloid, előázsiai és keleti fajnál. Az elhízásra való hajlam különben másodlagosan még egy további hajlamot von maga után; minthogy a köldöksérv különösen elhízott egyéneknél gyakori, az elhízásra hajlamos fajoknál ez a baj is gyakrabban fordul elő.
  Ugyancsak az agyfüggeléknek, mégpedig az elülső karélynak a zavara (hyperfunkciója a nemi érés után) hozza létre az akromegaliának nevezett rendellenességet (Marie P.1866), amikor az arckoponya előreálló részei, különösen a járomívek, azután az állkapocs és az orr eldurvulnak a rendellenes csontnövekedés miatt. Ha ez átalakuláshoz még nagyfokú szellemi gyengeség is járul, akkor előttünk van az a kórkép, amelyet Langdon Down után mongolizmusnak nevezünk, mivel egészen a mongol típus karikatúráját mutatja. A betegség nem gyakori, de ha fellép, átütően öröklődik (Davenport).
  A mongolizmusnak nevezett rendellenességet különben igen közeli összefüggésbe lehet hozni a golyvával kapcsolatos kretinizmussal. Feltűnő ugyanis, hogy ez a baj főleg ott belterjes (endemiás), ahol erős mongoloid beütés van. Így az Alpok s Európa középhegységei között fekvő országokban, a Pó síkján, Ázsia közép- és keleti-, Amerika északi és déli hegységeiben.
  Magától a golyvától egyetlen faj sem mentes. A golyvát valószínűleg külső tényezők (talaj, víz, jódhiány stb.) okozzák. A Tiszántúlon éppen úgy, mint a Felföldön, vagy országunk bármely faji összetételű részén előfordul (Gortvay).[9] A kretinizmus azonban belső hajlamok alapján lép fel, néha a golyvával párosulva, néha anélkül. Egy-egy országon belül, így Magyarországon is, az esetek csekély száma miatt faji vonatkozásokat megállapítani nem áll módunkban. Beltenyésztéses terjedése, azaz másodlagos faji hajlammá való kifejlődése azonban világosan áll előttünk.
  A beltenyésztés (endogámia).
  A rendszertani (antropológiai) fajok belső hasonlósága és külső elkülönülése kiválogatódás és közös leszármazás által jött létre. Nagy családokból, nemzetségekből, egy-egy községből, vidékből, társadalmi rétegből s más emberi közületekből tehát nem lesznek fajok, bárha úgy foghatók fel, mint közös ősöknek egyenes leszármazottai. Azonban az ilyetén összetartozó egyedek együttesen olyan élettani egységeket, mondjuk: élettani (vitalis) fajokat képeznek, amelyek az antropológiai fajiság mellett több tekintetben sajátos élet- és kórjelenségeket mutatnak. Bizonyos kórhajlamok az ilyen élettani egységekben is, akár csak az antropológiaiakban, kedvező talajt találhatnak a halmozódásra. Az elsődleges és másodlagos hajlamok között azonban lényeges különbség van, amennyiben az utóbbiaknál a halmozódás másodlagosan alakul ki s nem az anatómiai szerkezethez van kötve, mint ahogyan maga a vitális faj sem határozható meg anatómiailag.
  1. A golyvával kapcsolatos kretinizmus Csonka-Magyarországon csak elvétve fordul elő. Figyelemre méltó azonban, hogy a fel-feltűnő eseteket éppen a legcsekélyebb lélekszámú községekben és pedig mindjárt többszörös előfordulásban észlelik, így a salgótarjáni járás 473 lelket számláló Somoskő községében 40 iskolásgyermek között 9 kretint, Mosón, Vas, Ung, Bereg stb. megye néhány apró községében egyenként 6—8 kretint találtak (Gortvay). Az 1870-iki svájci népszámlálás adatai szerint a 300 lélekszámon felüli községekben 1000 élőre 3 kretin; a 200-as lélekszámúakra 6 és a 100-on aluliakra 9 kretin esett. Vagyis mennél zártabbá válik valamely közület élete s ennélfogva gyakoribbak a rokonházasságok, annál nagyobbá válik az örökletes hajlamok terjedésének lehetősége.
  A rokonházasságok és betegségek terjedése között pedig fordított arány áll fenn, amennyiben rokonházasságok esetén valamely rejtett kórhajlam megjelenésének valószínűsége annál nagyobb, mennél ritkábban lép fel egyébként. Pl. a süketnémaság, amely nem tartozik a gyakori terheltségek közé, 40 %-ban vérrokonok között fordul elő (Hammerschlag). Az általam átvizsgált két baranyai községben a kretinizmusnak, fiatalkori elmezavarnak, siketnémaságnak valamennyi esete egymással rokonságban álló családok tagjait terhelte.[10]  Természetesen, ha valamely zárt egységben a kórhajlamok nagyon elterjedtek, akkor összetalálkozásuk rokonházasság nélkül is lehetséges. Főleg néhány olyan betegségről van itt szó, amelyek — bár másfajú lakosságnál is előfordulnak — a zsidóknál a náluk gyakori rokonházasságok következtében gyakrabban látszanak ismétlődni.
  A cukorbaj egyike ama betegségeknek, amelyekre, mint már régóta tudjuk, a zsidóság különösen hajlamos. Berlinben 1910-ben a felnőtt zsidó lakosságnál cukorbetegség a halálesetek 9 %-ában szerepelt, míg az összes nemzsidó lakosságnál csak 2 %-ban (Theilhaber). Frankfurtban a cukorbeteg halálesetek száma zsidóknál hatszor olyan nagy, mint nemzsidóknál. Amsterdamban 100.000 egyén közül cukorbajban halt meg (1901—16):

	    zsidó 	nemzsidó
férfi 	23.5 	9.9
nő 	    45.5 	9.8

 A bőrbetegségek közül Siemens szerint a pemphygus vulgaris néven összefoglalt rosszindulatú hólyagos bőreffekció a vérrokon házasságok nagyobb száma miatt szintén zsidóknál gyakoribb.
  Az idegbetegségek közül a paralysis agitans egyetlen európai fajnál sem ritka betegség. A magasabb korban (5—6. évtized) fellépő közönséges kórforma kitörését az arra hajlamosak sok esetben nem is érzik meg. Lundborg 7 közül 6 esetben vérrokonságot talált a szülők között. Guttmann e kórforma terjedésére is zsidók között kedvezőbb talajt lát.
  Utazók szoros beltenyésztésben élő izolált népeknél többször észlelték, hogy a férfiak és nők másodlagos nemi jellegei mennyire kifejezetlenek, illetve nemi ösztönük mily gyakran rendellenes. A pöszméte pillével (Abraxas) és muslica léggyel (Drosophila mel.) végzett örökléstani kísérletekből is ismeretes, hogy beltenyésztés esetén a nemhez kötött tulajdonságok és másodlagos nemi jellegek az esetek egy részében nem azon a nemen jelennek meg, amelyhez normálisan tartozni szoktak. A hisztéria többé-kevésbé nemhez kötöttnek mondható, mert túlnyomóan a nők betegsége. A zsidóknál azonban ennek nemhezkötöttsége is könnyen zavart szenvedhet; ugyanis közöttük — különösen a lengyelországi gettókban — aránylag gyakrabban találkozunk férfi hisztériás betegekkel (Guttmann).
  2. Mindent azonban mégsem lehet a rokonházassággal magyarázni. Ismeretes ugyanis, hogy náluk némely betegség, mint pl. az epilepszia, alkoholizmus; méhrák aránylag ritka. Budapesten, Münchenben, Nürnbergben méhrák zsidó nőknél csak 10 %-ban, a többi népességben ellenben 35 %-ban lép föl (Theilhaber). Oroszországban 100 ezer emberből alkoholizmus pusztított el: oroszok közül 29.1-et, zsidók közül csak 1.6-ot. Érthetetlen volna, ha ezek terjedésében is, mint előbbiekben, csupán a beltenyésztésnek akarnánk szerepet tulajdonítani, mert hiszen akkor ezeknek is másodlagos faji hajlamként inkább halmozódniuk kellene. Másfelől viszont van néhány olyan betegség, amely eddig kizárólag zsidóknál és ezek korcsainál fordult elő. Warren Tay és Sachs szemorvosok csupán zsidó gyermekeken észlelték az ideghártyasorvadásnak macula-elváltozással kezdődő eseteit. Ezek az idiotia amaurotica nevű előrehaladó súlyos elmebajnak végső fejleményei, melyek a látszólag egészségesen született gyermeknél az 1—2. életévben tűnnek fel s egyre fokozódó elbutulás, görcsök, végtagbénulás és teljes megvakulás mellett halálos kimenetelűek.
  Hasonló megítélés alá esik a nemrég feltűnt Bürger-kór is. Ezt a rejtélyes betegséget, mely könnyű csúzos fájdalmakkal kezdődik, majd elüszkösíti a végtagokat, a megfigyelések szerint oroszországi zsidók hurcolták be Európába. A szörnyű betegség eddig mintegy 500 esetben lépett fel és csak 25—40 éves zsidó férfiakat támadott meg. A betegséget Delbet francia sebésztanár szerint olyan baktériumok okoznák, amelyek iránt a zsidóság más fajokhoz képest fogékonyabb volna. Ez csak feltevés. Tény azonban, hogy Bürger-kórt más fajú egyéneken eddig még nem észleltek.[11]  Úgy látszik tehát, hogy a zsidóság ezirányú nagyobb faji hajlamossága nem merül ki a tiszta másodlagos (vitális) hajlamokban, hanem — a később tárgyalandó harmadlagos (hybrid) hajlamok mellett — elsődlegeseknek is van benne szerepük.
  3. Az élettani egységek nem csupán kórhajlamokat, illetve, ha fertőző betegségekről van szó, fogékonyságot diszponálnak, hanem annak ellenkezőjét: emelkedett ellenállóképességet is.
  A természetes kiválasztás közreműködésével minden élettani egység kitenyészthet magában bizonyos fokú ellenállóképességet.
  A polinéziai törzsek között az európaiak által behurcolt kanyaró, himlő, és vérbaj halálos kimenetelű járványként lépett fel. Az influenza a még nem eléggé immunis európai lakosság között is súlyos áldozatokat követel. A négerek viszont maláriával és sárgalázzal a hinduk kolerával szemben ellenállóbbak mint az európaiak.
  Tudvalevő, hogy az immunitás okát az élő szövetekben, illetve a biokémiai szerkezetekben keressük. Minden megbetegedés egyúttal kiválogatódási folyamat, amelyből azok kerülnek ki győztesen, akik a fertőző csírákkal szemben több, vagy megfelelőbb immunanyagot tudnak termelni. Az öröklésszabályok szerint természetesen az ilyen szülőktől való leszármazottak is ellenállóbbak. Eme elgondolás szerint például a görögöknél a malária, a hinduknál a pestis, a zsidóknál a tuberkulózis azért kevésbé pusztító, mint más népeknél, mert a fertőzéssel egyidejűleg hosszabb idő óta tart náluk az említett kiválogatódás, amelynek eredménye ma az, hogy az ezen élettani közösségekhez tartozó egyének az illető betegségekkel szemben aránylag nagyobb védettséggel jönnek a világra. Krakkóban az utolsó évtizedben még egyszer annyi nem zsidó halt meg tuberkulózisban, mint zsidó, noha ezek itt sokkal kedvezőtlenebb közegészségügyi környezetben élnek, mint a nem zsidók (Teleky L). New-Yorkban (1918—1921) a tuberkulózis halálozás így oszlik meg (1000 lélekre): 

néger 3.9 osztrák-magyar (?!)1.6 
német 1.3 Finn 3.4 
olasz 1.2 svájci 2.1 
angol 1.3 amerikai 1.0 
francia 1.3 zsidó 0.8  

Magyarországon a zsidóság tuberkulózis-indexe csak fele a magyarságénak (1920—23; Laky).
  Fentiek szerint ez a nagyobb ellenállóképesség úgy alakult ki, hogy a zsidók — jelentéktelen töredéket kivéve — mindig városokban laktak, sok évszázados városi életük alatt tehát régebb óta ki voltak téve a folytonos fertőzésnek, illetve kiselejteződésnek, amelynek folyamányaként a megmaradtak tovább örökítették családjaikban kitenyésztett csökkent fogékonyságukat. Hogy ez a csökkent fogékonyság csakugyan a zsidó fajjal már veleszületik, kitűnik a Budapestre vonatkozó összehasonlításból is[12] (1907—13), ahol míg 10,000 hathónapos csecsemő közül tuberkulózisban 67 zsidó hal meg, addig nemzsidó 35; vagyis 100 féléves tuberkulotikus zsidó csecsemő mellett 451 nemzsidó hal meg.
  A tuberkulózissal szemben való ellenállóképességnek másodlagos faji kitenyésztődése szemünk előtt folyik napjainkban is.
  Ha valaki megkísérelné a tuberkulózis földrajzát településtörténeti alapon, a vándormozgalmak irányának megjelölésével felrajzolni, az nagyon feltűnő szabályszerűséget venne észre. Nevezetesen azt látná, hogy a vándorlási mozgalmak, illetve települések és a tuberkulózisindex alakulása között belső összefüggés van.

  Budapesten az index 6.5;  
a körülvevő első települési övben (Torbágy, Törökbálint, Csömör stb). 6.5—5.0;
a másodikban (Sóskút, Csepel, Vecsés, Dunaharaszti stb.) 5.5—3.5; 
a harmadikban (Bia, Sashalom, Kis-Tarcsa, Pécel, stb.) 2.5—1.5.

  Az index olyan ütemben apad, ahogy a Budapest felé irányuló vándorlási hullám veszít erejéből.
  Kecskemét, Kerekegyháza, Lajosmizse, és Kiskunfélegyháza indexe 5.0—3.5; ezek körül szintén megrajzolhatók a ritkább településű és tuberkulózis halandóságú övek. Ellenben Hódmezővásárhely indexe csak 1.5—2.5; pedig ugyanazon poros éghajlat alatt van. Hanem itt letelepedett parasztosztály él, előbbi városokban, illetve tanyarendszerekben ellenben az uralkodó bérletrendszer miatt valóságos nomád élet folyik.
  A vándornépességnél — rosszabbak lévén a táplálkozási és lakásviszonyok— nagyobb a fertőzöttség, a betegség, a halandóság. Itt folyik a legkegyetlenebb kiselejtezés, amelynek eredményeként kisebbednie is kellene az indexnek, mint ez a nemzetközi indexnél a háború után történt a megnövekedett háborús tuberkulózishalandóság miatt. Ha a valóságban az index mégis állandónak látszik, az azért van, mert részint a bőségesebb gyermekáldás, részint a bevándorló, folyton új elemekkel való pótlódás által új beteganyaggal telítődik. A letelepedetteknél ellenben már a fertőzöttség kisebb s minthogy ennek a népességi kategóriának tartalmi állandóságát a természetes szaporodás biztosítja, a nagyobb ellenállóság szempontjából való kiválogatódás az ugyanazon csíraplazmából származó egyedeken megy végbe egy természetes, nemzedékeken át tartó folyamatban. Ezért különül el még ugyanazon községben is a paraszt és nincstelen elem tuberkulózisindexe, bár mindketten ugyanabban a rossz társadalmi és gazdasági környezetben élnek.[13]  A fent említett kiválogatódási folyamát által alakul ki a különbség a nemzetiségi falvak között is, amire példát bőségesen idézhetünk.
  A baranyamegyei Ráczpétre, Vókány XVIII. századbeli zárt német községekben az index 1.5—2.5; a XIX. század után alakult Hásságy, Hidor, Olasz, Nyomja stb. szintén német telepeken 2.5—3.0. A most városiasuló magyar Siklóson 3.0—3.5, ennek környékén az egyke miatt pusztuló s mindig idegenekkel pótlódó magyar Drávacsepely, Diósviszló, Márfa stb. községekben 3.5—5, végül az egyke miatt már majd teljesen új elemekkel kicserélődött Szaporca, Tésenfa községekben 5.0—6.5. A közegészségügyi viszonyok — Siklós várost kivéve — egyformák.
  Ami itt kicsiben történik, végbemegy, illetve ment a nemzetiségek egészében is. A háború előtti Magyarországon a tuberkulózishalandóság így oszlott meg nemzetiségek szerint:  

erdélyi szászok 2.1—2.4 
székelyek 2.6—2.9 
németek 2.7—3.1 
magyarok 3.0—3.6 
tótok, horvátok, szerbek 4.0—6.1  

Hogy itt nem az antropológiai fajhoz kötött fogékonyságról, illetve ellenállóságról van szó, kitűnik Laky-nak Csonka-Magyarországról szóló adataiból, amelyek között a  

magyarok 3.1, németek 2.6, tótok 2.4,  

index-szel szerepelnek. A tótok indexének ilyen lecsökkenése egészen természetes, mivel a csonkán köztünk élő tótok, mint azelőtt a szászok, székelyek s a mai németek a magyarsághoz képest a legállandóbb parasztosztálynak zárt, beltenyésztésben élő mozaikjait alkotják. A régi tótok, horvátok és szerbek ellenben mindig mozgásban levő, alakulóban lévő népelem voltak. Az indexük ezért volt olyan magas. Egészen hasonló eredményeket talált Svájcban Schlaginhaufen (1921.). A berni kanton zárt területeiben (Signau, Trachselvald) az index 1.1—1.3; a nagy közlekedési utak mentén fekvő kantonokban (Thun, Bern, Biel) azonban 2.5—2.8.
  Természetesen a kiválogatódás által kitenyésztett immunitás — nemcsak a tuberkulózist, hanem minden fertőző betegséget illetőleg — az illető élettani egységnek öröklődő sajátossága marad. A négerek a maláriával szemben való ellenállóságukat átviszik korcsaikra is; míg az angoloknál 8 maláriás haláleset fordul elő, addig a négereknél és korcsaiknál csak 2. A tuberkulózisra vonatkozólag Lundborg (1920) az északi népekről, Hoffmann (1922) a hawai-i szigeti korcsokról említi, hogy köztük a tuberkulózis-halandóság sokkal nagyobb, mint tisztafajú szüleik között.

  A korcsosodás patológiája.
  Bizonyos kórhajlamok azért esnek egészen külön elbírálás alá, mert vagy csupán össze nem illő fajok korcsait terhelik, vagy ha ugyan egyébként is felléphetnek, a kórkép lefolyása súlyosabb, mint a tiszta fajokon.
  Ezek a harmadlagosnak nevezhető faji hajlamok abban ütnek el a másodlagos, élettani faji hajlamoktól, hogy míg a beltenyésztés még nem von maga után szükségképpen elfajulási tüneteket, csak megsokszorozza azokat, ha beltenyésztésben élő közösségben ilyenek már azelőtt is előfordultak, addig a harmadlagos faji hajlamok egyenesen a korcsosodás folyományának tekintendők, amennyiben a környezethez alkalmazkodott és élettanilag helyesen összeilleszkedett szervek, illetve szervrészletek — a hasadás szabályaiból következően — a korcsokban nem tudván tökéletesen összeilleszkedni, működészavaroknak lesznek okozói. Ilyenkor a korcsosodástól független kórhajlamok kimenetele is súlyosabbá válhat.
  A természet a lehetőségig védekezik és megakadályozni igyekszik a korcsosodást. Ezt szolgálja akkor, amikor össze nem illő típusok között már a csírasejtek egyesülését megnehezíti, vagy az ébrénykorcsokat elvetéli. Össze nem illő típusok korcsai, ha világra is jönnek, alkalmazkodási képességük zavart, mozaikszerű, amennyiben némely szervüknek az apa, némelyiknek az anya alkalmazkodási képessége felelvén meg, egymás működését csorbítják és ezért a korcsok általános életképessége megcsökken.
  1. A természet első és talán leghatékonyabb kiselejtező munkája a vércsoportok szerinti kiválogatással kezdődik.
  Nevezetes körülmény, hogy a fehérjék fajisága nemcsak a vérsavóra és vérsejtekre, hanem a női tejre és az ivarsejtekre is vonatkozik (Happ és Kirihara), amennyiben a 4 vércsoportnak megfelelő reakció ezeknél is megállapítható. Ez a tény ad alapot ama vélemény felállítására, hogy a nagyvárosok kevert lakosságánál a nagyszámú elvetélésnek egy része olyan ébrényekre esik, amelyek barázdálódási magját össze nem illő vércsoportú ivarsejtek képezték és az anya és a magzata között olyan ellenséges viszony lévén, mint vérátömlesztés esetén két össze nem illő egyén vére között, az anya a magzatot láz és általános rosszullét mellett „spontán” elvetéli. Az anyánál szülés közben fellépő borzalmas állapot, az ecclampsia azonos azzal a mérgezéssel, amely vérátömlesztés esetén lép fel, ha a vércsoport megállapítása hibásan történt és két nem összeillő vércsoport került össze. Hirschfeld 2400 gyermek családját vizsgálta át s ezek során mikor az apa az 0, az anya az AB csoporthoz tartozott, 106 gyermek között 19 (18 %) AB jellegű volt, míg ha fordítva, az atya volt AB és az anya 0 jellegű, akkor 55 gyermek között egyetlen AB csoportú gyermek sem született, vagyis az AB ondósejtek az 0 csoporthoz tartozó petével való szembenállásban életképteleneknek bizonyultak.[14]  Azokban a nehéz és bonyolult szülési esetekben is, amikor a csontos medence „rendellenességei” miatt a magzat világrahozatala élve egyáltalán nem, vagy csak műtéti beavatkozással sikerül, a természetes kiválogatás működik.
  A nem természetes környezetben élő házi állatok között gyakori eset, hogy ha szűkebb medencealkatú nőstény hozzá nem illő hímtől termékenyül, magzatát nem tudja világra hozni és iszonyú kínok között elpusztul.
  Ezekhez hasonló esetek az emberi fajok között is előfordulnak. A Karolina-Lousiana és Florida szigeteken különböző európai fajok keveredtek a négerekkel. Összehasonlítván a különböző összetételű korcsok termékenységét, már Nottnak feltűnt (1849), hogy míg az angolszász (északi faj) és néger korcsok az első és második nemzedékben terméketlenül kihaltak, addig a sötétebb európai (dinári, alpesi, mediterrán) fajokkal való kereszteződések a továbbiakban is nagyon szaporák maradtak. Így észlelte ezt Long is (1774) a Cuba, Haiti és Porto-rico szigeteken, ahol a bennszülöttek franciákkal és spanyolokkal (földközi faj) sokkal termékenyebbeknek bizonyultak, mint angolokkal és észak-amerikaiakkal.[15] Érdekes, hogy ez a termékenységi fokozat egybevág az európai fajok medenceszélességi fokozatával, amennyiben éppen az északi fajnak legszélesebb a csontos medencéje; kevésbé széles a földközinek, dinárinak, alpesinek; valamennyihez képest legszűkebb a mongloidoknak és különösen a négereknek. Kereszteződés esetén azután megtörténhetik, hogy a korcsmagzat az anya medencéjével nem jól illik össze, ami komplikációknak lesz okozója és pedig annál súlyosabbaknak, mennél nagyobb a két szülőfajta különbsége.
  A szűk medence — az angolkóros esetek leszámítása után is, — városokban és a proletár osztályban, tehát éppen ott, ahol legintenzívebb a keveredés, gyakoribb, mint falun.
  Bizonyos esetekben, miként a medencén szűkületnek, illetve tágulatnak, úgy magán a méhen is alkati és fejlődési rendellenességeknek szükségképpen fel kell lépniök. Ugyanis a méh örökléses magatartását, mint a legtöbb szervét, a keresztezésben nem egy, hanem több örökléstényező irányítja; egy a testét, egy a nyakát, a részleteket talán még több.
  Mármost eltérő típusok kereszteződésekor az egyes részletek különböző átütő ereje miatt a tényezők kombinációi közölt akadni fognak olyanok, amelyek a méh fejlődését diszharmonizálják s akkor előttünk állnak a méh különböző fejlődési rendellenességei: méhszájszűkület, kettős méhtest, a méhfenék aránytalan szélessége stb., melyek a termékenyülésnek, illetve a magzat kihordásának mechanikai akadályaként szerepelnek. 2. Úgy látszik, hogy még azoknak a korcsoknak életképessége sem optimális, akik átestek a természet említett kiselejtező útjain.
  A nemi differenciálódás és a nemek arányának eltolódása igen érzékeny folyamat, amelyet mint Goldschmidt gyapjaspille (Limantria dispar × L. japonica) kísérletei mutatták (l. 31. old.), a változatok nemi kromoszómáinak különböző kémiai hatásképessége is befolyásol. A halandósági viszonyok szempontjából egyáltalán nem közömbös, hogy a szülők egyazon változathoz, illetve fajhoz tartoznak. A színes és európai fajok korcsainak feltűnően nagy halandósági arányszáma általánosan ismert tény. Egyiptomban a mamelukok Georgiából származott tisztavérű nőkkel 560 év alatt nem tudtak elszaporodni és nem voltak képesek a Nílus völgyében törzset alkotni. A mai egyiptomiak a régi történelmi népnek egyenes leszármazottai. „Ezek mindenesetre igen sajátszerű jelenségek az emberi fajták tenyésztése menetében; az alkalmazkodás hiánya úgy látszik a tenyésztési termékekre még a férfi és nő ivarszerveiben terjed át” (Broca, 1877).
  Azt már előbbi fejezetben említettük, hogy azok az európaiak, akikben maláriával, sárgalázzal stb.-vel szemben ellenállóbb színes fajokból csak egy csepp is van, e betegségekkel szemben ellenállóbbakká válnak, amit megfordítva úgy is lehet mondani, hogyha az említett fajok európai vérrel korcsosodnak, elvesztik ellenálló képességüket s járvány esetén nagyobb számban pusztulnak el. Arról is történt előző oldalakon említés, hogy az európai fajoknál az általános és csecsemőhalandóság maximuma nyárra esik, a tiszta négereké és korcsoké télre.
  Hogy az európai fajok korcsainak halandósági viszonyai is rosszabbak volnának, azt nagy anyagon statisztikailag kimutatni alig lehet. Azonban jelek mutatnak arra, hogy a korcsok ellenállóképessége, legalább is némely betegséggel szemben, egészen bizonyosan csökkent.
  Eltérő típusok kereszteződésekor gyakori, hogy egyes testrészek és szervek növekedése ritmustalan, elhelyezkedése rendellenes lesz, így a tüdőé, szívé, veséé, gyomoré, szalagoké, érzékszerveké, amelyek működése sem lehet majd zavartalan. Efféle tények szolgálhatnak alapjául annak a régi, elterjedt hitnek, hogy azt a gyermeket, akinél hirtelen indult meg a növekedés, félteni kell a tuberkulózistól. Lundborg ki is mutatja (1920), hogy Svédországban a svéd-, finn- és lapp-korcsok lakta helyeken a tuberkulózishalálozás még egyszer akkora (2.8 ‰), mint ahol az említett népelemek keveretlenül laknak (1.4 ‰). Hrdlicka az indián rezervációkban 2000 egyén között szívbillentyű zavaroknak mindössze 3 esetét észlelte s az idegen világrészek orvosainak adatai szerint is ott, ahol a népelemek keveretlenül élnek magukban, szívbajok sokkal ritkábbak, mint a kevertfajú, illetve városi embereknél, akiknél ezek a betegségek (l. szívszélhűdés) már a tuberkulózis méreteihez közelednek.
  A veleszületett csípőficam azokban az országokban leggyakoribb, amelyek intenzív fajkeveredések színhelyei (Csehország, Japán, lappok földje, Bryn és Hoff). A közellátóság Angliában, ahol majdnem csak hosszúfejű fajok kereszteződnek, sokkal ritkább, mint nálunk, vagy Németországban, ahol hosszú- és rövidfejű fajok keverednek.
  A rendetlen állású fogsor, nyúlajak, farkastorok, nem jól zárt hasüreg (sérv), lazán tartó méhszalagok, stb. olyan fejlődési rendellenességek, melyek a csíralemezek zavarai esetén lépnek föl.
  A lábboltozat a legtökéletesebb építészeti alkotások közé tartozik. De a faji tényezők szerepét itt sem lehet kirekeszteni. A hosszanti lábboltozat jelzője a japánoknál 149.1, a négereknél 152.8, az európai átlagnál 154.4 (mely utóbbi jelző természetesen még tovább bontható). Ha a lábtő és lábközépcsontok tökéletes összeilleszkedését megzavarja az a körülmény, hogy két-két eltérő méretű alkatrész kerül össze, akkor a tökéletlenül megépített boltívet a ránehezedő testsúly lassan lefelé nyomja s kialakul a boltozatnélküli láb, a lúdtalp. A fajkeveredés a diszpozíció s ezért nem kap mindenki lúdtalpat, bárha sokat jár, vagy áll is. Ezzel a feltevéssel jól összeegyeztethetők Salamon adatai, aki a zsidó katonák 1/6-od részét, a tiszta fajú angol katonáknak csak 1/20 részét találta lúdtalpasnak.
  Az alkalmazkodási képesség legérzékenyebb próbáját azonban az idegrendszernek kell kiállnia.
  Lelkileg rendellenesnek vagy zavartnak, pszichopatának, tartunk minden olyan egyént, akinek az élethez lelki alkatánál fogva nincsen elég alkalmazkodási képessége. A túlságosan ingerlékenyek, állhatatlanok, fantaszták, lázongó természetűek, társadalomellenes hajlamúak stb. többnyire ide tartoznak. Az ideges tépelődés, az önszeméllyel való folytonos foglalkozás, a szívtelenség és érzéketlenség mások szenvedése iránt, a kegyetlenség, betegségektől való félelem (hypochondria, „neurasthenia”) s más egyéb tünetei a pszichopatiának, melyek a korcsok lelki alkatán annyira uralkodnak, ama szervi érzésekkel hozhatók összefüggésbe, melyek akkor jutnak tudatunk körébe, mikor az egyébként tudatunkban nem lévő szervek működése valahol zavart szenved.
  A pszichopatia helyét anatómiailag megjelölni nem lehet. Ellenben figyelemreméltók azok az észrevétek, amelyek szerint bizonyos testalkati rendellenességekkel minők a nyúlajak, farkastorok, medenceszűkület, veleszületett csípőficam stb. (= korcsosodási tünetek) igen gyakran a lelki élet rendellenességei: iszákosság, epilepszia, bűnözésre való hajlam stb. együtt járnak (Roch[16]).
  A vérbajhoz járuló paralízis a városi, civilizált, azaz kevert lakosság között gyakoribb. A fajukban tisztán élő népeknél, mint a hinduknál, abesszíneknél, törököknél, négereknél tábesz vagy paralízis sohasem lép fel, noha vérbajjal ők is mélyen által vannak járva. Míg Ausztriában 1912-ben 4134 32 éven aluli vérbajos között 113 (=2.7%) tábeszes és 330 (=8.0 %) paralitikus beteget kezeltek, addig a Panama csatorna környékén 10.000 vérbajos néger között egyetlen tábeszest vagy paralitikust sem találtak. A vérbaj e következményei iránt a japánok és zsidók is éppen kevertségüknél fogva fogékonyabbak mint a kevésbé kevert összetételű kínaiak és nemzsidók. Fishberg és Guttmann könyvei, valamint Salamon és Ullmann dolgozatai bőséges anyaggal szolgálnak arra nézve, hogy a zsidóság a külföldi országokban milyen arányokban veszi ki részét az idegélet terheltségeiben.[17]  

Oroszországban 100.000 lakosra elmebeteg esett (1897):  
orosz 0.91 mohamedán 1.36 lengyel 0.92 zsidó 2.19  

1920-ban ugyancsak Oroszországban 100 haláleset között idegbaj volt  
orosznál 4.1 zsidónál 7.0  

A magyar állami elmegyógyintézetekben a zsidó betegek száma a lakosság sorában elfoglalt arányszámuk háromszorosát teszi (14—16%). Az egyenlőtlenség már a korai gyermekkorban megvan, azt tehát nem az életmód idézi elő.
  A lelki rendellenességek legtöbbje öröklött hajlamok alapján bontakozik ki. Az öröklés azonban a hajlamnak csupán terjedésmechanizmusát szolgálja. A pszichopatiás hajlam ugyanis a diszharmóniásan felépített idegrendszerből, az ettől irányított idegélet diszfunkciójából fakad, melynek lehetősége mindaddig fennáll, míg az össze nem illő típusok szét nem hasadnak. Erre a széthasadásra pedig az elkorcsosított nyugati társadalomban sajnos nincsen sok remény s hanyatlásának is részben ez az okozója.
  ——————————————————————————–  
[1] Gáspár J.: A tífuszhalandóság megváltozása stb. Orvosi Hetilap 1925.
  [2] Baur-Fischer-Lenz: Menschliche Erblichkeitslehre. 1929.
  [3] Niceforo et Pittard.: Consid. sur la rapp. pres. entre le cancer et la race d’après l’étude de statistiques anthropologiques etc. A Népszövetség rákbizottságának kiadása. Genf. 1926.
  [4] Overton-Meyer elmélet.
  [5] Kurz: Das Chinesengehirn; Anatomischer Anzeiger. Bd 58, 1924.
  [6] Aschner: Die Komplexion als ein Hauptkriterium der Konstitution Archív f. Frauenheilkunde. 4/5, 1925  [7] Kubányi E. Vércsoportvizsgálatok haemophiliás családban. Orvosi Hetilap 1926. 1. sz.
  U. A.: A heidelbergi haemophil Mampel-családon végzett vércsoportvizsgálatok. Orvosi Hetilap, 1927. 21.
  [8] Az adatok Mosso—Tugendreich: Krankheit u. soziale Lage. c. alapvető-munkából.
  [9] Gortvay Gy. statisztikai kimutatásai a Népegészségügy 1925.-ik évf.-ban.
  [10] Gáspár J. Degenerációra vonatkozó vizsgálatok. Népegészségügy, 1926,  [11] Matin 1926. nov. 22. Ennek a betegségnek áldozata volt maga Joachim Marchac is, a párizsi egyetem zsidó származású tanára, aki betegségében kezelőorvosával, Delbet sebésztanárral sokat fáradozott, hogy felfedezzék a pusztító betegség kórokozóját.
  [12] Adatok a Székesfőv. Stat. Hiv. kiadványaiból.
  [13] V ö. Gáspár J: A fajok összehasonlító patológiája, Népegészségügy, 1927.
  [14] L. Hirschfeld: Die gegenwärtige Stand der Untersuchungen über die Vererbung isoagglutinabler Substanzen. Utvrainisches Zentralblatt für Blutgruppenforschung. Charkow. 1927, I.
  [15] Topinard: Antropológia ford. Pethő Gy. és Török A.
  [16] Archiv f. Rassen u. Gesellschaftsbiologie 1925.
  [17] Salamon: Heredity and the Jew. Journal of Geneties 1911. M. Fischberg: Die Rassenmerkmale d. Juden 1913.; H. Uhlmann: Zur Frage der Vitalität u. Morbidität der jüdischen Bevölkerung. Archiv f. Rassen. u. Gesellschaftsbiologie 18. kötet.

Dr. Gáspár János: Fajismeret XVII. rész  

ÖTÖDIK FEJEZET.
  A FAJOK ÖSSZEHASONLÍTÓ PSYCHOLOGIÁJA.
  A szellemi tulajdonságok öröklődése.

  Gorkij Maxim, az orosz szovjet istenített költője, 18 éves volt, amikor a pékműhelyben, ahol dolgozott, összetalálkozott az orosz „mezítlábassal”, a nagy bölcselkedővel és nagy ivóval, a nyugtalan lelkű Konovalovval. Esténként el-elvitatkoztak az emberi sorsok különféleségéről és Gorkij, hogy vigasztalja társát, hosszan bizonygatja, hogy nem ő hibás abban, amiért nem különb helyet foglal el az emberek között; ő is mindenki mással természettől fogva egyenjogú lény, csak, mint rajta kívül oly sokan, szomorú áldozata a körülményeknek. De Konovalov magában érzi a hibát:  — „Te azt mondod, hogy az emberek mind egyformák. A világra jönnek, élnek annyit, amennyi szánva van nekik, azután meghalnak… De én külön ösvényen járok. Élek és szomorkodom. Miért? Magam sem tudom… S nem vagyok magam, sokan vagyunk és semmiféle rendbe nem illünk bele… S vajon ki az oka ennek?… A mi anyáink nem a kellő órában fogantak bennünket… Ki az oka annak, hogy én iszom? A testvérem nem iszik… Pedig egy anyának vagyunk gyermekei…”  Mi igazítja a fogantatásnak ezt az óráját, vagy az élettan nyelvén szólva: az örökléstényezőknek szerencsés vagy végzetes összetalálkozását? Gorkij apai nagyatyja katonatiszt volt, apja iparos, anyja gazdag kereskedő családból származott. De a meggazdagodott ember tönkre ment, Gorkij apátlan, anyátlan árvaként az utcára került. Ám a lelki tehetség, melyet polgárősei egyenként összehordtak, átöröklött reá és nem törölhette ki belőle a nyomor súlya és a csavargás kényszere. Útjának el kellett válnia Konovalovtól, aki 40 éves korában a börtönben eldobta magától az életet.
  Ha a szellemi világban nem volnának örökletes különbségek, akkor az emberek közti egyenlőségnek annyi véres küzdelem után már régen valóra kellett volna válnia.
  Élhet az ember a legprimitívebb vagy legcivilizáltabb viszonyok között, nem tudja magát kivonni az őt környező vallási és erkölcsi felfogás, társadalmi és gazdasági rend, művészi és technikai kultúra hatásai alól. De már az eszét még alig használni tudó gyermeknél feltűnik, hogy egyik is, másik is mily különbözőképpen fogja fel a külvilág első ingereit s alkotja meg magának a dolgokról való ítéletet. Ez a különös érzék egyike ama számos belső, lelki adottságnak, amelyet semmi szorgalom, igyekezet, nevelés és jószerencse nem tud pótolni.
  A tehetségek néha már a korai gyermekkorban kibontakoznak, néha soká váratnak magukra. Rendszerint bizonyos egymásutánban kapcsolódnak egymáshoz (ezt a lassú, törvényszerű folyamatot szoktuk a tehetségek természetes fejlődésének mondani). A nagy felfedezőknek a bátorság, rettenthetetlenség, lélekjelenlét, vállalkozó kedv, parancsolni tudás voltak azok a tehetségeik, amelyekkel már gyermekkorukban társaik fölé emelkedtek. A kiváló szervezők és politikusok rendszerint akaratuk állhatatosságával, felelősségérzetükkel, bizonyos együttérző felfogásukkal hívják fel magukra környezetük figyelmét. A tulajdonképpeni zenei érzék a 4—5-ik életévben, néha kivételesen korábban fejlődik ki. A gyermekben először a ritmusérzék jelentkezik, amit taglejtéssel, testmozgással juttat kifejezésre. Belliniről mondják, hogy 1 éves korában, ha zenét hallott, kezével verte a taktust. A 9 éves Liszt első tekintetre eljátszotta Hummel H-moll hangversenydarabját. Beethovenben és Wagnerben azonban csak későbben lobbant fel a lángelme. Hogy másirányú példát is említsünk, Shakespeare 34 éves korában készen volt legnagyobb történelmi drámáival és Petőfi tüneményes pályájának 26 éves korában már vége is szakadt.
  A hajlamok veleszületettsége legszebben azokban a példákban áll előttünk, amelyek valamely határozott, pl. matematikai, szónoki, írói, zenei stb. irányban kívánkoznak érvényesülni. Az ide vonatkozó példák számosak és közismertek. Liszt, Erkel Puccini stb. muzikális családból származott. Beethovennek atyja és nagyatyja zenész volt. Türingiai városokban már a XVII.—XVIII.-ik században találkozunk Bach nevű kántorokkal és orgonistákkal, akik között a leghíresebb Bach János Sebestyén-nek a dédapja és apja, valamint két nagybátyja és négy fia is hivatásos zenészként kereste kenyerét. A francia Bernoulli-család 8 kiváló matematikust adott a tudománynak és a Bólyaiak, apa és fiú, egyaránt tündöklő nevet vívtak ki maguknak a geometria világirodalmában. A szervező, katonai, politikai, szónoki hírnév a történelmi családokban többnyire nemcsak a hatalmi állásnál, hanem az átörökített, tehát valóságos tehetségnél fogva is ismétlődik. Az Árpádok a történelem legelhivatottabb uralkodói voltak, a Rákócziak, Bethlenek és Telekiek közül is századok folyamán a kiváló államférfiak egész sora vált ki.
  Bizonyos tehetségek — Heymans és Wiersma szerint a lelki hajlamok ⅔ része[1] —túlnyomóan vagy a férfi, vagy a női nemhez kapcsolódnak, a két nem tehát nem egyenlő mértékben mondhat sajátjának minden irányú tehetséget. Így azokban a tulajdonságokban, melyek aktivitással és emocionalitással kapcsolatosak, a nők felülmúlják a férfiakat. Náluk még az élmények utóhatása is erősebb és tartósabb. A férfi hamarabb mogorva és kedvetlen, a nő ritkábban ironikus és pénzsóvár; a nő vallásos érzésében mélyebb, de nem eléggé tárgyilagos, konvenciókhoz jobban ragaszkodik s a nemiség tudata a férfihez képest jobban uralkodik rajta, míg ebbéli aberrációk inkább férfiak között fordulnak elő. Fantázia, könnyű felfogás, kombináló- és ítélőképesség, akaraterő, kitartás és igazságérzet dolgában ismét a férfiak vannak előnyben s minthogy a sajátos irányú hajlamok mellett ezek képezik a nagy alkotások alapfeltételeit, könnyen megleljük annak magyarázatát, hogy miért nem, vagy csak alig találunk a nők között igazi tehetségeket.
  A szellemi tulajdonságok öröklődésének kérdése csak bonyolultabb, de nem érthetetlenebb a testi tulajdonságok öröklődésénél.
  Galton, az angol eugenika megalapítója, aki maga is kiváló családból származott, 1869-ben megjelent könyvében[2] óriási anyagon bámulatos éleslátással fejtegette a tehetségek megjelenésének és gyakoriságának törvényszerűségeit s először mutatott rá arra a viszonyra, amely szülők és gyermekek, testvérek és rokonok között nemcsak a testi, hanem a szellemi tulajdonságok tekintetében is fennáll. Ez összefüggés mértékét — a testi tulajdonságokéhoz hasonlóan — az ú. n. korrelációs együtthatóval fejezte ki,[3] melynek értéke + 1 és – 1 között váltakozik aszerint, hogy a tulajdonságok a kérdéses csoportoknál tökéletesen, vagy csak részben ismétlődnek, avagy együttesen sohasem fordulnak elő. Testvérek között ez említett együttható értékét a testi tulajdonságokra nézve 0,43—0,57-nek, a szellemiekre nézve 0,44—0,63-nak találta, ami egyszerű szavakkal azt jelenti, hogy a testvérek szellemi tulajdonságok, vagy — ha a lelki élet terheltségeire nem vagyunk figyelemmel, mondhatjuk röviden — tehetségek dolgában is közelebb állnak egymáshoz, mint a nem-testvérek, vagyis azok, akiket semmi vérségi kötelék nem fűz egymáshoz.
  Az alábbi táblázat, amely ugyancsak Galton könyvéből való, nem vonatkozik egyik vagy másik kifejezett hajlamra, hanem a tehetségre összefoglalóan érzékíti azt a szabályszerűséget, hogy a nagy emberek rokonai között is mindig akadnak kiváló emberek és pedig aránylagosan nagyobb számban a közelebbi hozzátartozók között: 
3 dédapa 	
17 nagyapa 	
31 apa 	
100 kiváló férfinak kiváló rokona volt: 	
48 fiú 	
14 unoka 	
3 dédunoka  

A következő összeállítás néhány szétbontott lelki tulajdonság családi korrelációját együtthatóval kifejezve adja meg:[4] 	A tulajdonság 	Korrelációs együtthatója (R r) 	Szerző szülők és gyermekek között 	iskolai előmenetel 	0.37 	
Peters apák és fiúk között 	vizsgaeredmény intelligencia és erkölcs 	0.31 0.30 	Schuster, Elderton Woods testvérek között 	intelligencia, jellem, temperamentum helyesírás-érzék iskolai előmenetel intelligencia-vizsgaeredmény megfigyelőképesség 	0.52 0.38 0.42 0.51 0.36 	
Pearson Earle Peters Pearson-Gordon Peters  

Végül álljon itt párhuzamban néhány testi és lelki tulajdonság testvérek közötti korrelációs értéke (Pearson nyomán).

A tulajdonság 	fitestvérek 	leánytestvérek 	fiú és leánytestvérek
élénkség 	0.47 	0.43 	0.49
fellépés biztossága 	0.53 	0.44 	0.52
önismeret 	0.59 	0.47 	0.63
lelkiismeretesség 	0.50 	0.57 	0.49
szeretetreméltóság 	0.59 	0.64 	0.63
temperamentum 	0.51 	0.49 	0.51
intelligencia 	0.46 	0.47 	0.44
Kézírás 	0.53 	0.56 	0.48
8 tulajdonság átlaga 	0.52 	0.51 	0.52
szemszín 	0.54 	0.52 	0.53
Hajszín 	0.62 	0.57 	0.55
koponyahosszúság 	0.50 	0.43 	0.46
koponyajelző 	0.49 	0.54 	0.43
4 tulajdonság átlaga 	0.54 	0.53 	0.51

Szembeötlik a Galton-féle megállapítás helyessége: testvérek (s mondhatjuk rokonok) között a lelki hasonlóság semmivel sem csekélyebb fokú, mint a külső hasonlóság. (Megjegyzendő azonban, hogy a lelki hasonlóság nem mindig azok között a testvérek között legnagyobb, akik külsőleg legjobban hasonlítanak egymáshoz. U. i. a lelki tulajdonságoknak is független öröklésmenetük van.)  A hasonlóság és halmozódás belső okaira, az öröklésfolyamatok közelebbi körülményeire családfák derítenek fényt, melyek összeállításához kiváló és egyszerű emberek rokoni körei egyaránt értékes anyagot szolgáltatnak. Peters pl. 344 családban iskolai bizonyítványok alapján a szülők és gyermekek iskolai előmenetelét hasonlította össze s az eredmény (általában) az volt, hogy amely családban a szülők iskolai előmenetele különbözött, abban a gyermekek előmenetele is megoszlott, amely családban a szülők iskolai előmenetele egyenlő volt, abban a gyermekeké is megközelítően hasonló volt. Peters ebben a párhuzamosságban Mendel hasadásszabályait véli kifejezésre jutni.

A szülők iskolai osztályzata 	A gyermek osztályzatának gyakorisága %-ban
1 	2 	3 	4 (ill. 5)
1 és 1 	41.5 	46.5 	12.0 	0
1 és 2 	25.9 	50.9 	22.5 	0.7
1 és 3 	22.4 	43.2 	30.5 	3.9
1 és 4 (5) 	32.0 	32.0 	29.5 	6.5
2 és 2 	19.6 	51.3 	27.1 	2.0
2 és 3 	12.7 	45.8 	37.5 	4.0
2 és 4 (5) 	16.3 	39.9 	39.2 	4.6
3 és 3 	8.1 	41.3 	46.2 	4.6
3 és 4 (5) 	9.9 	28.2 	55.6 	6.3
4 (5) és 5 (4) 	10.5 	13.7 	55.3 	10.5

 Davenport leír egy családot, melyben az apa lelki alkatát hirtelen haragra s heves indulatkitörésre való hajlam terhelte. Az asszony lelki alkatában ezek a vonások nem voltak meg. Ennek a házaspárnak egyetlen gyermeke és 2 unokája örökölte (1 unoka nem örökölte) a hajlamot. Mindhárom unoka nem terhelt féllel házasodott, a hajlam mindazonáltal a dédunokák felén (4:2) és az ükunokák egyikén (4:1) újra megjelent. Az apa tehát rendellenes hajlamát 4 nemzedék során 12 leszármazottja közül 6-nak örökségül adta,  F. S. cigányprímás apja csak kedvetelésből játszott, de két nagybátyja világhírű hegedűs volt. F. S.-t mar 13 éves korában szólóban felléptetik Amerikában. Leányai közül egyik festőművész, másik gordonka művész, harmadik kitűnő hegedűs, negyedik tanár. Egyik fiát a zeneiskola 9 éves korában ezüstéremmel tüntette ki, másik fia filmszakmában működik. F. S. testvérbátyjának leánya ma a világ egyik legnagyobb filmszínésznője.[5]  Halfdan Cleve norvég zeneszerző apja muzikális ember volt, kinek nem muzikális asszonytól született gyermekei mind muzikálisak voltak, köztük Halfdan, a legtehetségesebb (Mjöen (1922).[6]  A mód, amelyben az öröklés végbemegy, változatos és sokoldalú. A szülők tulajdonságai néha változatlanul és közvetlenül jelennek meg a gyermekeken; Peters, Mjöen, Davenport ezekben a példákban az egyszerű Mendel-féle hasadásszabályokat látják érvényesülni. Leggyakoribb eset azonban az, hogy a szülők tehetségei, illetve terheltségei leszármazóikban nem alternatív, hanem fokozatos, széles skálájú kombinációkban, más és más tehetségirányokban, illetve hiányokban bontakoznak ki. Goethe, Luther, Rembrandt, Mátyás király fiai között nincsen egy sem, ki méltó volna apjához. Eötvös József racionalista gondolkodása fiában (Lórántban) másféle kombinációban, nevezetesen a természettörvények éles meglátásában nyilvánult meg. A Corregio családban Antonio da Corregio Allegri-nek fia (Pomponeo Allegri) és unokája (Antonio Pelegrino) szintén neves festő volt és az ő leszármazottai közül való volt Allegri, a zenész is. Ellenben Verdi, Händel, Flotow, Glück, Smetana rokonai között senki sem árult el zenei tehetséget.
  A tehetségek örökléseredményének ez a kiszámíthatatlansága onnan ered, hogy a tehetségek — az egyoldalúak éppúgy, mint az u. n. általános intelligencia — több egyidejűleg és egyirányban ható (= polimer) hajlam halmozódásából, summálódásából, jönnek létre. Minthogy pedig a hasadásban nem maguk az összetett tehetségek mint ilyenek, hanem az őket összetevő egyes hajlamok vesznek részt, — amelyek szétválasztására s független öröklésmenetének követésére azonban nincsen megfelelő lélektani módszerünk — előre senkiről sem mondhatjuk meg, hogy a hajlamoknak milyen természetű kombinációjával fog világra születni. Mindazonáltal a polimer öröklésmenetből a tehetségek fajbiológiája számára súlyos következtetéseket lehet levonni:  Galton a tehetségeket bizonyos fokozatokba osztályozván (amit X—A, illetve a—x betűkkel jelölt), az embereket az egyes tehetségfokozatokban (statisztikai adatgyűjtések alapján 1 millióhoz viszonyítva) alábbi arányokban találta megoszlani: 
X (zseniális tehetség) 	1 	a 	256791
G 	14 	b 	161279
F 	233 	c 	96563
E 	2423 	d 	15696
D 	15696 	e 	2423
C 	96563 	f 	233
B 	161279 	g 	14
A 	256791 	x (abszol. tehetségtelenség) 	1

A két párhuzamos összeállításból az következik, hogy mennél magasabb (illetve alacsonyabb) tehetségfokozatba tartoznak a felmenők, annál valószínűbb, hogy az ivadékok is magasabb (illetve alacsonyabb) tehetségfokozatba fognak tartozni. Galton 52 jeles író között csak 12-őt talált, kinek rokonságában csupán egy kiváló személy volt, a többinél 2, 3, 4 vagy még több tehetséges rokon tűnt fel és csak 19-nél nem volt, illetve kimutatható nem volt a rokonságban átlagon felüli tehetség. Kaup későbbi számításai is hasonló következtetésekre vezettek: akinek nagyatyján túl nincsenek tehetséges elődei, annak nincsen nagy valószínűsége arra, hogy sokoldalú, vagy kiváló tehetségeket örökölt.
  A tehetségek öröklődésében különösen érvényesül az energiák megmaradásának törvénye: minden nemzedék a későbbinek determinációja. Zsenik házasságából nem igen szokott még egy zseni, legfeljebb több tehetséges egyén születni. Ez onnan van, hogy a keresztezésben széthasadt tehetségek hajlamai (a polimeria értelmében) következő nemzedékben nem, csak a későbbiek valamelyikében (ha a házastársi kiválasztás megfelelően történt) tudnak előbbi kombináció módjára ismét összekerülni. Ilyenkor aztán megtörténhetik, hogy mint Mátyás király fiában (valószínűleg) az anyai ágról, Goethe fiában a nagyapa részéről éppen a terheltségek jutnak előtérbe. De (ismét a polimeria értelmében) annak lehetősége is adva van, hogy addig névtelen családok (mint Verdi-é, Händel-é, Flotow-é stb.), ha bennük nemzedékek óta halmozva vannak megfelelő hajlamok, előbb-utóbb lángelmével ajándékozzák meg a világot.[7]  Talán nem helytelen az a feltevés, hogy Erdély és a Felvidék a többi országrészhez képest azért ajándékozta a tehetségeknek hosszabb sorsát, mert e tájakon az uralkodó értelmi osztályt szolgáltató magyarság endogám életmódja mind az utolsó évtizedig sokkal intenzívebb volt, mint az extenzív faji életet élő Nagy Alföldön, vagy Dunántúlon. Az erdélyi és felvidéki íróknak van legmesszebbmenő genealógiájuk. Különben itt beltenyésztésen nem vérrokonságot kell érteni, hanem hasonló hajlamú egyéneknek megfelelő kiválogatását. A házastársválasztásnál ez a szempont kellő méltánylást talál. Jókai Mór első felesége kiváló színésznő (Laborfalvy Róza), Schumann felesége korának legjobb női zongoristája, Curie és felesége egyformán nagyok a modern kémiában Maeterlinck felesége szintén író stb. (V. ö. még a festő Paczka házaspárt, az angol szociálpolitikusokat, Sidney és Beatrice Webbet mint férjet és feleséget stb.)  Találóan írja Schopenhauer idevonatkozóan, hogy a házasság két egymás hajlamait kiegészítő egyén találkozása, mely öntudatlanul a leendő harmadik tökéletesedése céljából történik.

  A fajiság rezonanciája.
  Lewes egyik elbeszélése szerint nemzetközi pályázatot tűztek ki az oroszlán természetrajzának megírására. Nosza, az angol vette puskáját s elindult Afrikába oroszlánt vadászni; a francia egy napsugaras délután kisétált az állatkertbe, hogy a ketrec előtt figyelje az oroszlán szokásait; a német nem indult sem vadászatra, sem állatkerti sétára, hanem bezárkózott könyvtárába, hogy egybehordja mindazt, amit az oroszlánról eddig összeírtak.
  Aki a fajismeretek terén csak valamelyest is tájékozott felismeri mindjárt, hogy elbeszélő a három tudósban nem három nemzet, hanem három faj lelki alkatát példázza: az angolban a bátor, természetrajongó északit, a franciában a könnyed, elegáns földközit s a németben az ihlet nélküli reproduktív alpesit.
  Az emberek különbözőképp reagálnak a világ jelenségeire, s ez a különbség, amennyiben nem fogalmi tudáson, tehát műveltségen múlik, a fajiság rezonanciáját jelenti.
  Ha egy alacsony, kerekfejű, nem nagyon színes lelki világú alpesi embernek sikerülne is papíron olyan szóvirágos, patetikus beszédet megszerkeszteni, mint amilyen a Savonarolák, Kossuthok szónoklata volt, hatást vele nem érne el, mert ami a heves vérű, szónoknak született dinári embernél az egyéniségből természetesen folyik, az más faji alkatra alkalmazva mesterkélt és erőltetett, ha egyáltalán nem nevetséges, benyomást kelt.
  Minden faj sajátos lelkiséget hord magában, melynek egyes vonásai a fajok ősi reakcióképességétől meghatározott kiválasztás és alkalmazkodás által illeszkedtek össze egy magukban és csak magukkal harmonikus egységgé.
  A fajiság rezonál abban a belső énben, amelyet az emberek, mint „egyéniségüket” vetítenek ki magukból s amelynek alapmotívumát megváltoztatniuk nem áll módjukban, mert az a fajiság örökölt diszpozícióján nyugszik. Az igazságról, jóságról, a tökéletességről és boldogságról felállított földi eszmények azért nem lehetnek abszolútak, mert az emberek által saját véralkatukhoz simuló értelmezést kapnak.
  A nagy festők vásznain meglep a hasonlóság, melyet a festő egyénisége s legtranszcendentálisabb vonatkozású személyeinek ábrázolása között meg lehet állapítani. Rubenst önarcképe a dinári típushoz sorolja. Arca és az orr alakja magas, szeme sötét, szemöldöke szépen ívelt, ajka kissé duzzadt és sűrűn körülnövi a szakáll. Rubens több Krisztus-arcot festett; mindegyiken ismétlődik ez a típus: kissé nedvesen csillogó, nagy kerületű szem, magas, kissé megtört orr erősen ívelt szárnyakkal, enyhén duzzadt ajak, sűrű szakállal. A nyak, test, a kezek és lábak izomzata és csontozata is erős, mint a festőnél. Rubens aligha választotta önmagát modellnek de a legnemesebb embert akarta ábrázolni, úgy amint annak képe belsejében él. Ehhez pedig a maga lelkületét kellett kivetítenie, amit csak úgy tehetett, ha saját fizikai alkatához hasonló valakit festett meg.[8]  
  73. ábra. Michelangelo önarcképe az Uffizi képtárban.
  74. ábra. Michelangelo: A hajnal (Florenz, Medici kápolna).
  Michelangelo ideálja nem a „karcsú és változó” embertípus volt, hanem a derültséget nem ismerő komor óriás, hatalmas izomzattal, erőszakos testtartással, ékesen szóló kézmozdulattal.[9] Madonnája csöndesen szenved, „sokkal méltóságosabb és büszkébb, hogysem sírjon”. (75. ábra.) Akár női alakban faragta ki ember-ideálját, mint Lorenzo síremlékének Hajnalában (74 ábra), akár férfiben, mint Mózes, vagy Dávid szobrában, a titáni erő mellé mindig belevéste azt a mélyen fájdalmas tekintetet, a szájszélnek visszafojtott keserűségét, minek forrása, képmása az Uffici képtár torzonborz fekete hajú, atléta izmú. fájdalmas tekintetű alakjában található meg, aki nem más, mint maga Michelangelo (73. ábra). Keskenyarcú, hegyes állú, szelíd tekintetű Madonnákat és Venusokat Botticelli tudott festeni, aki mintha bennük mindannyiszor a saját nervozus előkelőségéből festett volna meg valamit. S a fajiságnak ez a rezonanciája nemcsak a képábrázolásban, hanem a zenei alkotásban, a beszéd és az írás stílusában is kicsendül. Az északi ember stílusa precíz, hűvös, valóságos formaművészet (Baudelaire, Hebbel), a dinárié színes, zsúfolt, képhalmozó (Dante, Zrínyi, Zola, Victor Hugo), a földközié könnyed, zsonglőrködő, szellemes, nüanszokkal sokat kifejező (Anatol France, Maupassant), a keletbaltié formával viaskodó, mely valami letompított tónussal többet sejttet, mint amennyit fogalmilag részletez (Arany, Kemény Zs.), az alpesié szürke, léleknélküli, érdektelenül leíró.
  75. ábra. Michelangelo: Madonna (Florenz, Medici kápolna)  
Azok a szellemi művek, melyek kizárólag iskolahatásoknak köszönik létezésüket, modorosságba süllyednek, mint Leonardo da Vinci vagy Petőfi utánzói; nélkülözik a leglényegesebbet: a stílusnak méltó tartalmat adó lelki alkatot. A fajok lelki alkatával ugyanis úgy vagyunk, mint a fizikai bélyegek örökségével. A hajat lehet divatból feketére vagy sárgára festeni, de a szemszínt s az egész fiziognómiát hozzáharmonizálni nem lehet; az ember mindjárt rájön, hogy a színezés hamis, a szem és az arc az igazi.
  Barátok, házastársak között, akiket egymás mellé sodort az élet, de akik lelkileg nem összevalók, előbb-utóbb kirí a diszharmónia. Úgy járnak mint Clauss szerelmesei, akik a dóm belsejében eszmélnek rá — csak éppen egy átvillanó rezdüléssel — hogy ők tulajdonképpen sohasem is érthetnék meg egymást. Az egyik a freskók és szentképek nézésében valósággal átszellemül, a másik alig várja, hogy kint legyenek ebből a környezetből, mert egyik a végtelen eszmék rajongójának, másik azonban a mindennapi dolgok körül való szorgoskodásra született. Amikor elhagyják a dómot, már egész világ mélyül közöttük. El kell szakadniok, hogy egy életrevalóan szerencsétlenekké ne váljanak.
  Még döbbenetesebb, mikor az ember önmagában eszmél rá a disszonanciára. A klasszikus drámában az ép testű-lelkű ember kerül összeütközésbe a világrenddel; az ember vezekel, a világrend érintetlen marad. A modern ember, a korcs, önmagával áll konfliktusban, amiből nincsen kikeveredés s a világrend épségét támadja meg. Ibsen tragikus hősei egytől egyig ilyen korcsok, „akikre a sors súlyos feladatokat rótt és akik tönkremennek, mert nem bírják véghezvinni, amit sorsuk, saját egyéniségük, követel”. A korcs elhibázott születése megbénítja a cselekvési energiát, minden küzdelem csak meddő roham egy lomha tömeg tehetetlen nehézsége ellen.[10]  Valóban e korcsok számára — nemcsak Ibsen, hanem az örökléstan tanítása szerint is — nem adódik semmi lehetőség valami végleges megoldásra. Kiegyenlítődés az élet folyamán lehetetlenség, mert az apai és anyai eltérő lelki vonások a maguk önállóságával épp úgy determinálnak, mint a diszharmóniás testi bélyegek. Asszimiláció a szellemi tulajdonságok számára is élettani képtelenség.
  A székely Bólyai családban Farkas csodagyermek hírében állott. Fiatalon nősült: szász nőt vett feleségül. Ebből a házasságból született az apjánál kevésbé sokoldalú, de jobban elmélyedő fiú, János, a XIX. század legnagyobb matematikai lángelméje, virtuóz hegedűs és félelmetes vívó. A székely apa és székely-szász fiú egyénisége mindenben ellenkező volt. A székely apa végig bohém, a fiú — szász anyai vér — józan, krajcároskodó. Az apa lobbanékonysága a fiúban néha dührohamokká fajult. Az apa miszticizmusra hajló, a fiú rideg racionalista. Mindketten egyformán tudatában voltak, hogy a választottak közé tartoznak. A sikertelenség azonban a korcs fiút beteggé tette, nem mint a tisztafajú apát: bölccsé.[11]  76. ábra. Strindberg. (északi-keletbalti)  Strindberg, az északi (viking) és keletbalti (finn) korcs (76. ábra) belső kiegyenlítetlenségét, kétféle fajisága viaskodását a férfi és nő viszonyára vitte át. Nem tudnak ezek meglenni egymás nélkül de „arra vannak rendelve, hogy egymást marcangolják, míg mindketten tönkre nem mennek”.[12] Nem a nemek, hanem a fajok harca ez.
  A diszharmóniának olykor sajátos korszakait lehet megkülönböztetni; néha az egyik, néha a másik komponens győz (dominanciacsere), csak végső kiegyensúlyozás lehetetlenség. A keletbalti-dinári Vörösmarty életében volt egy időszak, — a 30-as évek — amikor mintha a dinári vér nyugalma és felsősége kerekedett volna felül.[13] Ez azonban nem sokáig tartott. A lázas, kétségbeeső, a boldogságot hajszoló s mindig lemondó, a végtelenséggel ölelkező s a mindennapi dolgokon elbotló keletbalti psziché ismét úrrá lett, mint fiatal költő korában, amikor rendetlen összevisszaságában, nagy tehetetlenségében szintén keletbalti fajiságának kereste kibontakozás-lehetőségeit. Az ily körforgásban élő lelki alkat számára egyenes út nyílik a pesszimizmus gyógyíthatatlan idegélete felé (l. utolsó költeményeit).[14]  
  77. ábra. Vörösmarty (keletbalti-dinári) Ligeti M. szobra.
  A korcsok lelki alkata tehát semmiképp sem lesz egyszerű középértéke az összetevő fajoknak. Az, aki panmixia útján többfelől kapta lelki vonásait, még nem születik zseninek. (A nagy tehetség hajlamai, mint ilyenek érvényesülnek az öröklésben.) A polimeriánál fogva ugyan nem lehetetlen — igen ritkán — a tulajdonságok harmonikus egybeilleszkedése sem, de ugyanannyi valószínűség áll fenn a különböző eredetű hajlamoknak igen szerencsétlen kombinációban való összetalálkozására is. Leggyakoribb eset azonban mindenképpen az, hogy egyik faj a másik lelkiségével nem tud harmonikus egységet alkotni s az ilyen élettani egyesülésből diszharmóniás ivadékok származnak.
  A nagy emberek lelki egyenetlenségeiből tanulságot és lelki nemesedést meríthet az utókor. Az átlag-emberkorcs azonban nemcsak önmagával nem tud megbékélni, hanem gondot okoz családjának és környezetének, sőt terhére van a társadalomnak is. Maga a korcs soha nem tudja, hova, kihez tartozik; önmagának él. A folytonos önviaskodás kifejleszti benne azt az erőszakos és kóros individualizmust, mely társadalmunk lelki berendezésére már úgy rányomta bélyegét. Nem ismeri a szeretet és önfeláldozás érzelmeit; amit egyik pillanatban még helyesnek látna, azt következő pillanatban dezavuálja a jelentkező másik faji mozaik. Radikális gondolkodó, de nihilizmusban vész el, új esztétikai és művészi irányokat erőszakol, de giccs lesz belőle, mert nincs is tehetsége, csak egzaltáltságával nem tud rezonálni a művészet tisztán csengő hangjaira.
  Mindez egészen természetes. A fajiság rezonál a szellemi élet minden megnyilatkozásában.
  Az északi faj lelki alkata.

  78. ábra. Római szobor a budapesti Szépművészeti Múzeumban. (Phot. Prof. Hekler.)   
Ez a faj adta az ókori görög, római, perzsa, makedón és kelta birodalmak alapítóit és a népvándorlásbeli gótok, vandálok, vikingek, normannok, angolszászok stb. törzseit. Északi emberek az újkori civilizáció nomádjai is, akik miután itt Európában megszűnt a szerzés lehetősége, mint hajósok, felfedezők, technikusok, szervezők és üzletemberek a tengerentúli világrészekre is ki akarják terjeszteni hatalmukat. Ezek a világosszemű, szőke, magas termetű, határozott és előkelő fellépésű emberek kevés hajlamot mutatnak állandó megtelepülésre. Szerzésvágy és alkotni akarás kihajtja őket a világba s ha céljuk úgy kívánja, könnyen elszakadnak családjuktól szülőföldjüktől és hazájuktól. A görög és római, amerikai angol, német és holland gyarmatosítók, svéd, dán és norvég hajósok ebből a fajtából valók. Kitartásban és állhatatosságban egyetlen más fajbeli sem tud velük versenyre kelni. Segítségükre van ebben az a derűs, optimista, kiegyensúlyozóit életszemlélet, mely a legválságosabb helyzetekben sem hagyja cserben őket.
  79. ábra. Angol technikus. (Fot. London News.)  

Az északi ember ahhoz a típushoz tartozik, amelyik a világról és az emberekről való nézeteit maga állítja fel, ebben egyedül a hideg számító észre és igazságérzetére támaszkodik. Szívesen kételkedik és nehezen lehet meggyőzni, döntését hangulatok által nem engedi elejtetni. Elzárkózik környezetétől, életmódjába, tervei irányába beleszólást senki részéről nem tűr. „Az én házam az én váram”. Ellensége a kollektivizmusnak. Öntudatos és arisztokratikus hajlamú; rangján aluli társaságtól távoltartja magát és a házastársválasztásnál súlyt helyez a megfelelő származásra. Az északi fajú Herczeg Ferenc írásaiban mindenkinek feltűnik az a hűvös távolság, mely író s regényhősei között fennáll; mintha egymáshoz semmi közük nem volna. Hebbel Holofernese (Judit c. drámájában) szenvedély nélküli hadvezér, kinek lelki vívódásaiból semmit sem lehet megtudni. De melyik északi hős jellemfejlődését lehet figyelemmel kísérni? Náluk a hallgatás néha többet kifejez, mint az elmondott beszéd. Míg kifelé mindig megállapodott gondolkodásúnak mutatkoznak, befelé sokat tépelődnek, viaskodnak gondolataikkal. Belső világuk azonban mindig rejtély marad a külvilág számára s ha valaki bizalmaskodással, vagy befolyásolási szándékkal akar közeledni hozzájuk, a reakció az, hogy problémáikat még mélyebben elzárják magukban. Ezzel a magábavonultsággal szívesen keresik fel a természetet, amellyel szinte panteisztikus közösséget éreznek. A magyar festészet története sincsen éppen híján kiváló tájképfestőknek, de az ember belső világának és a külső természetnek összetartozó egységét senki sem tudta úgy vászonra vinni, mint éppen az északi fajú (szepesi származású) Katona Nándor (jellemében és életstílusában is északi mintakép).
 80. ábra. Knopff F. pasztellrajza. Elszigeteltség. (Repr. Művészet.) 
 81. ábra. Baudelaire.
  Az északi faj az európai kultúrában kezdettől fogva vezető szerepet vitt. Szellemi képességei, tehetségirányai széles területen bontakoznak ki s akár mint üzletember, akár mint politikus, vagy hadvezér jut vezető szerephez: nagyvonalúság jellemzi. Kitűnő és éles megfigyelőképessége, logikus gondolkodásmódja elsősorban a természettudományok és a technika művelésére, illetve fejlesztésére hajlamosítja. Az európai technikai kultúra, a messzire ágazó kapitalista vállalkozások, gazdasági organizációk élén túlnyomóan északi fajú vezetők állnak. A szellemi kultúrában ma már nincsen meg az északi faj egyeduralma, a klasszikus és középkori nyugat-római kultúra azonban maradék nélküli északi kultúra volt. A görög és római szobrászat, a klasszikusok művészi kánonjai az északi fajkép vetületei. Északi az egész reneszánsz művészet[15] és a későbbi új klasszikus mozgalom a maga hideg és szabályos vonalú stílusával. Az északi művészet és irodalom „klasszicizmusát” a forma és tartalom tökéletes összhangja adja meg. Donatello, Dürer, Van Dyck stb. ábrázolásaiban Bach, Glück, Händel zenéjében, Keats, Tennyson, Shelley, Baudelaire stb. lírájában a legfokozottabb szenvedély mögött is ott van a hideg ítélőképesség, mely miatt a formák tisztavonalúsága soha nem törik meg. Wagner-nél, akiben szertelenségre hajló dinári vér volt, vagy Beethoven-nél, akiben a tragikus színek mögött fel-felcsillan az alpesi faj egyszerű életörömök utáni sóvárgása (l. Pastoralé-ját), a szenvedély túlárad a formák kimért gátjain; ezért ők sohasem lesznek a szó eredeti értelemben „klasszikusok”.
  Az északi faj szellemi fölénye különösen azokban az országokban érvényesül, ahol másfajú népek közé ékelődve él. Angliának, Franciaországnak és Itáliának északi lakosságú vidékei legműveltebbek, leggazdagabbak. Normandiát sokáig a „bölcsek országának” nevezték, mert innen került ki Franciaország legtöbb vezető férfia.
  Meg kell még emlékeznünk az északi faj kirívó hibáiról is, melyek individualizmusának túlhajtásaiból fakadnak. Ha nincsen kitűzött célja, könnyen elhagyja magát, tétlenül tölti idejét, vagy valamilyen szenvedélynek hódol (ivás, kártya, rómaiak kockajátéka, „lézengő ritterek”). Más emberek lelki világába nem képes belehelyezkedni, minden követelményt és teljesítményt a maga mértékével kíván mérni; ezért olyan cselekedetekre is ragadtatja magát, melyek ellentétben állnak az igazságérzettel. Az a faj, melyből a középkori művészet mesterei kerültek ki, a reformáció idején összetöri és kiforgatja a katolikus szobrokat és templomokat. A vandálok is északi fajú törzs voltak.
  A földközi faj lelki alkata.
  A földközi fajú ember lelki alkata olyan mint fizikai megjelenése: mozgékony, eleven, ügyes — de nincsen elég súlya (délolasz, spanyol, földközi fajú francia, bukaresti oláh). Neki nem a dolgok lényege fontos, hanem az előadás, amelyet vele kapcsolatban rendez. Pozőr, aki mindig mozog, gesztikulál, mint ahogy színpadon szokás. Ő bizonyára nagyon szimplának tartja a mi higgadt, tartózkodó beszédmodorunkat. Kirakat ember, aki az egyedüllétet valóságos szerencsétlenségnek találja, mert egyéniségét látványosságok közölt tudja igazán kiélni. A korzó a földközi fajú ember lelki szükségletéhez tartozik.
  82. ábra. Spanyolok. (Fot. Geogr. Mag.)  
A spanyol Zuloagánál az alakok még a vásznon is úgy sorakoznak fel, mint akik tudják, hogy nézik őket (83. ábra).[16]  Mint embertárs szíves és szolgálatkész. Kedvessége és udvariassága már a köszönésmódban, arcjátékban és kézmozdulatokban kifejezésre jut. A vitatkozásban szellemes, szójátékokkal sokat kifejező, de annál, akiknél a beszéd csak a szavak játékát jelenti, minden egyes kifejezést nem kell komolyan venni.
  Ha a dinári ember humora vaskos élcekben nyilvánul meg, a földközié gyorsan pergő, de finom szarkazmusban (epigrammák). Ahol földközi emberek jönnek össze, akár színházról, akár politikai mozgalomról, vagy vallásos körmenetről van szó, még a levegő is szenvedélytől izzik.[17] Az együttlelkesedés mindnyájukat elragadja. Ám csak addig, míg a cselekmény, mutatvány, vagy szónoklat véget nem ér. Azután szójátékokat faragnak, parodizálják az eseményeket, letépik a királyok arany palástját és a hősöket leültetik a hétköznapiság asztalához, élére állítanak mindent (Bernard Shaw). Franciaországot az a gúnyolódó szellem tette tönkre, mely nem kímél senkit s egy élc kedvéért feláldoz mindent.
  83. ábra. Zoluaga: A festő nagybátyja és családja.
  Ez a mindig csak a jelennek élő szenvedélyességük — tehetségük, szellemi fürgeségük és tanulékonyságuk ellenére is — képtelenné teszi őket belső tartalom nyugvó kultúra teremtésére. A földközi fajú országok, illetve vidékek (Spanyolország, Románia, Délolaszország, valamint Franciaország földközi fajú néprétegei) Európának kevésbé művelt részeihez tartoznak. A francia és olasz (reneszánsz) kultúra nem a földközi, hanem az északi és dinári faj produktuma. Delacroix, Bizet, Rossini, Puccini stb. franciák és olaszok, de egyikük sem földközi fajú.
  Technikai kultúrára és a természettudományokra kevés hajlandóságot mutatnak. Inkább a költészet és művészet, elsősorban az előadó művészet (zene, színház) lelkesíti őket. Költészetük és művészetük azonban túlnyomóan beállított és megrendezett hatásos jelenetek halmaza (1. a francia bohózatokat és spanyol vígjátékokat). A vakító színek alól tüzek villannak elő, de minden pillanatban az a veszély fenyegeti, hogy az egész rendezés lomtárba kerül, mint Makart s magyar tanítványa: Mannheimer[18] festményei. Kevés a tartalom.
  84. ábra. Maupassant.
  A földközi ember kezében legelőkelőbb játékszer természetesen maga az ember, férfi a nő, nő a férfi kezében (Clauss). Játékszer és nem probléma. A nő tudja, hogy értéke s hatalma a férfi előtt csak addig tart, amíg nő marad, a férfi viszont a nőhöz való viszonyában éli ki művészetének, szellemének, szójátékainak és érzékeinek minden szenvedélyét. Az olasz Verona egyik regényében (Mimi Bluette) terjedelmes szónoklatot tart azok ellen az írók ellen, akik hisznek élő Bovárynékban s akiknél férfi és nő száz oldalokon végig csak házasságra tudnak gondolni. Flaubert azonban északi fajú író volt, Bováryné pedig az északi nő idealizált típusa. Ezt a lelki alkatot természetesen más faj nem érti meg; legkevésbé, sőt egyáltalán nem, a földközi.
  Az álarc, a póz a férfi és nő szembenállásában sem kerül le. A nő (valódi és átvitt értelemben) mennél tökéletesebben kifestve igyekszik a férfi előtt megjelenni, a férfi viszont a világ előtt vigyáz a leány hírnevére s a feleség hűségére, mert defloreált menyasszonyt elvenni, vagy az asszonytól megcsalatni földközi fajú temperamentum előtt olyan vígjáték, melyben a nevetségessé vált férfin nagyot lehet mulatni (l. Prevost: A félszűzek, Maupassant: A szép fiú c. regényeket).
  Különben mély családi érzés van bennük s a gyermek iránti vágy és szeretet kevés fajban él olyan mélyen, mint a földköziben. Ha az északi fajú nőt kissé férfiasnak lehet mondani, a földközi férfiben feltétlenül sok feminin vonást kell megállapítani.
  A földközi ember érzelmi és érzéki beállítottsága éppen annyira faji adottság, mint a tőle eredő l’art pour lart művészi felfogás, társadalmi romantika, politikai radikalizmus, és anarchista hajlam (v. ö. Olaszország „deliquens zónáit”, a maffiákat és camorrákat, a spanyol és portugál anarchizmust, Wales radikális politikai mozgalmait, az oláh panamista közéletet stb.).
  A földközi fajra elsősorban vonatkozik az összehasonlító fajpszichológia megállapítása: minden lelki alkatnak más mértéke van a szenvedélyről és az erkölcs határairól.
  85. ábra. Zrinyi M.
 
  A dinári faj lelki alkata.
  A magyarság fajképébe nem illeszkedik be szervesen, de egyes képviselői a nemzeti életben jelentékeny szerephez jutottak. Dinári vér van sok osztrák eredetű arisztokrata családban; a horvátok és tótok egy része szintén dinári; innen származott hozzánk Zrínyi, Petőfi stb.
  86. ábra. Liszt F.
  A dináriak úgy élnek a köztudatban, mint született katonák, szülőföldjükhöz sírig ragaszkodó, testben, lélekben erős, fanatikus emberek. Ezekről a tulajdonságaikról Schiller (maga is dinári) Tell Vilmosban, a szabadságért küzdő svájci nép hősében, költői emléket állított. A világháborúban az osztrák (tiroli), olasz, francia és valamennyi balkáni hadseregnek[19] dinári vidékekről összeállított csapattestei viselkedtek legvitézebbül. A tudományok közül is elsősorban a történetiek lelkesítik; a nagy eposzírók pedig majd kivétel nélkül dináriak voltak. (Dante, Tasso, Zrínyi, részben Vörösmarty.)  Akaratos — néha kíméletlenségig akaratos — egyéniségek, akiket az erő túláradása és a harci kedv könnyen el-elragad; gyorsan vetnek lángot, azonban a világ képei és hangulatai a lélekbe nem szántanak oly mélyen mint a mindig önmagával viaskodó, a benyomásokat saját lelkén átérző keletbalti fajban. Költőiknek és szónokaiknak — bár nemzeti költők és szónokok — ez a nem túlságos hangulati specializálódás, érzelmeik egyvonalúsága hoz minden más fajhoz képest könnyebben világhírt és nemzetközi sikert. Ez Beranger-re, Petőfi-re, Kossuth-ra egyaránt vonatkozik. Alapjában véve szerencsésen kiegyensúlyozott világnézetű, nagyon egészséges és kedélyes, erős humorú emberek (bajorok, tiroliak, osztrákok, stb). Nem vándor természetűek, ragaszkodnak szülőföldjükhöz s amikor a csendes, meleg otthonról álmodoznak, még szentimentalizmusra is hajlamosak.[20]  87. ábra. Savonarola.
  87. ábra. Savonarola.
  Dinári vidékeken mindig bőven terem népdal. Muzsikális faj. Ez adta Paganinit, Tartinit, Cherubinit, Chopint, Verdit, Berliozt, Haydint, Mozartot, Webert és nálunk Liszt Ferencet. Wagnerben északi és dinári vér volt.
  Megfigyelőképesség, szuggesztív fellépés és előadóképesség, egyszóval szónoki tehetség dolgában minden fajt felülmúlnak (Savonarola, Kapisztrán szent János, Bossuet, Kossuth, Apponyi). Láttuk, hogy a keletbalti ember szónoki antitalentum, a turáni szónok pedig elsősorban az észhez és a lelkiismerethez szól (Verbőczy, Pázmány, Deák). A dinári szónok beszéde fenséges hatású, nyelvezete színes és meleg, van benne valami profetikus erő. Ez a prófétizmus, az isteni küldetés hite még a Zrinyiász bevezetésében is megnyilatkozik. Álljon itt egy részlet Kossuthnak a haza védelméről tartott beszédéből: „Úgy érzem magamat, mintha Isten kezembe adta volna a tárogatót, mely felkiáltsa a halottakat, hogy ha vétkesek, vagy gyöngék, örök halálba süllyednek, ha pedig van bennük életerő, örök életre ébredjenek…” A stílus káprázatos dinári stílus, melyet betetőz a dinári póz… „s, én — leborulok e nemzet nagysága előtt”, így fejezi be beszédét, keresztbefont karokkal, nem minden színészi beállítás nélkül, mikor már látja, hogy a haderőt megajánlják. Ilyen patetikus, pazar fényű, szélesen hömpölygő és szertelen volt az egész barokkstílus, Günther szerint a dinári faj sajátos művészi stílusa. A festők között Rubens reprezentálja stílusával és tárgy választásával ezt a dinári stílust.
  88. ábra. Rubens: A hős megdicsőítése 

  Az alpesi faj lelki alkata.
  Norvégiában, Francia-, Német-, Spanyol- Horvát- és Csehországban az állam nyelvét beszéli, Angliában ír, Belgiumban vallon, Magyarországon túlnyomóan sváb és kisebb részben tót nemzetiségként foglal helyet,[21] de lelki alkata, jelleme ennyi nemzethez, illetve nemzetiséghez tartozás ellenére is mindenütt egyforma. Azért egyre megy, vajon Lapouge, Arbo, Ammon Ripley, Clauss, Günther leírását követjük-e, vagy közvetlenül a mi alpesi embereinket rajzoljuk le.
  Már az alaki megjelenés: az alacsony termet, kerek koponya, markáns vonás nélküli kerek arc, kifejezéstelen tekintet sem diszponálja szuggesztív fellépésre s az alpesi ember eleinte egészen észrevétlenül, igénytelenül forgolódik az idegen fajú környezetben. Az iskolában nem tehetségével, hanem szorgalmával hívja magára a figyelmet. A keletbalti, turáni, északi fajú ifjú sok meggondolatlanságot visz végbe, míg „benő a fejelágya”, az alpesi az ifjúkor vígságaitól és szórakozásaitól távoltartja magát, ő a testi és szellemi bátorság hiányát megfontoltságnak, a könnyedség hiányát ésszerűségnek nevezi, sport, művészet, nemzeti ügyek iránti érdeklődés nem áll becsben előtte, az ezekben rejlő szépségek iránt nincs is érzéke (Clauss).
  Az alpesiek életét ez a rideg, lendület- és nagyvonalúság-nélküli mentalitás kíséri végig. Arbo (Norvégia) mogorva, humor nélküli, bizalmatlan és megbízhatatlan, barátságtalan és gyanakvó egyéniségeknek mondja őket. Az elveket illetőleg azonban jól ki lehet velük jönni, mert a nyugalom és haszon érdekében a hatalmasabb, befolyásosabb ellenféllel feltétlenül kiegyeznek. Szorgalmasak és tevékenyek, ha tisztán látják, hogy az eredmény pénz-, vagy hivatalbeli nyereség lesz, különben kedvetlenek és nyugtalanok. Ritkán vándorolnak el; ha egyszer valahova beférkőztek, kötik magukat a helyhez. Közös teherviselés és emberbaráti teljesítmény tekintetében azonban nem sok kötelességérzetet mutatnak. Mint kereskedők és hivatalnoktársak inkollégiálisak. A fukarság és pénzsóvárság olyan jellemző faji sajátságuk, amelyért méltán éri őket lenézés. A magyar gyermekeket Belgiumban nem az alpesi fajú vallon, hanem az északi flám szülők, Hollandiában szintén csak az északi s keletbalti (!) vidékek hívták s fogadták magukhoz.
  89. ábra. Sváb (alpesi) iskolásgyermekek. Vezetőjük nem alpesi. (Fot. Geogr. Mag.)  89. ábra. Sváb (alpesi) iskolásgyermekek. Vezetőjük nem alpesi. (Fot. Geogr. Mag.)  Egészen más színben jelennek meg saját fajbelieik között. Az alpesi ember kollektív típus; erejét nem önmagába hanem az összetartásba veti; ezért összetart a családjával és keresi a maga fajtájú emberek társaságát. A családi élet sehol sem oly mély, mint náluk; minden szerzés, minden cél a család és közösség erősítését szolgálja. A „herbertizmus” nem magyar szó, a magyar atyafiság és megyei rokonság egészen más volt. A keletbalti és turáni faj nem is képes olyan összetartásra, amelyen egy herbert rendszert ki lehetne építeni. A magyar történelmi családok története tele van viszállyal, pörösködéssel: az alpesi emberek házatáján soha nincsen lárma, a házastársak összetűzése apró zsörtölődésekben merül ki s a vita tárgya majd mindig a családi érdek, amelyre egyik házasfél a másiknál is jobban akar vigyázni.
  Az államban elfoglalt helyzetükről — tekintet nélkül arra, vajon az állam nyelvét beszélik-e, vagy idegen nyelvű nemzetiséget képeznek — egyöntetűen írnak Lapouge, Ripley, Arbo és Maclean.[22] Az alpesi ember közösségben és közösségnek él, de ennek hatása családjánál és szűkebb hozzátartozóin túl nem érnek, a haza határai pedig egészen távol esnek tekintetétől. Nagyfokú falánkság és agresszivitás lakik benne, minden törekvéshez, — még az államelleneshez is — az államtól várja el a támogatást. Tulajdonképpen pedig nem okoz neki gondot, hogy melyik állam területén él, az ország birtokosa akárki lehet, csak jóllakhasson, (Konopacki-Konopath).[23] A csehországi német nemzetiségi kisebbség abban a memorandumban melyet legutóbb világgá bocsájtott, az állammal szemben való igényeit következőkben foglalta össze; „Mi, a mi nemzetpolitikai álláspontunkat nem a zászlóbetiltás és az egyoldalú rendeletek alapján ítéljük meg, hanem elsősorban a szerint, hogy gazdasági életünk, lehetőségünk nincs-e komolyan veszélyben[24]. A politikai pártok közül egyéniségének az felel meg legjobban, amelyiknek programja legáltalánosabb, legkevésbé határozott. A kifejezetten vallásos jellegű, a nacionalizmust csak másodsorban illetve mellékesen hangsúlyozó pártok alpesi emberek törekvéseinek kedveznek.
  90. ábra. Alpesi fajú tudós karikatúrája. Fafaragvány a thann-i (Elsasz)szt. Theobold templom kórusán.
  Társadalmi felfogásuk konzervatívnak mondható, de nem parlamenti értelemben. Az alpesi ember nemcsak a történelmi, hanem a szellemi és pénzarisztokráciát is gyűlöli; mindenkit, aki nála tehetségesebb, erősebb, jobb fellépésű) szeretne lerántani, anélkül azonban, hogy ő maga erezné a felemelkedés lelki szükségét. Mindazonáltal forradalmi lépésre nem ragadtatja magát és pedig azért mert tapasztalja, hogy az állam és Egyház a legjobb kitartók, azután természete nem is forradalmi, hanem megalkuvó, nyugalmat kereső. Ha veszélyt érez és izgatják — idegen fajú vezetők utasítása szerint, (mert vezetőket magából kitermelni nem képes) — szervezettségével gyakorol nyomást az államhatalomra (Günther).
  Az alpesi faj a kőkorszak idején események nélkül, lassú beszivárgás útján foglalt helyet Európában, de sem akkor, sem azóta faji államot, vagy kultúrát nem alkotott. Anglia kultúráját nem az alpesi és földközi fajú írek, hanem az északi fajú angolszászok, Norvégiáét nem az alpesi, hanem az északi és keletbalti fajú vidékek népe, a német kultúrát az északi, dinári és fáli fajú németek teremtették. Az alpesi ember nyárspolgár, akár munkás, akár kereskedő, akár tanár, vagy hivatalnok (Clauss). Az alpesi fajú tudós szorgalommal és kitartással hordja össze munkáját, anélkül, hogy általános jelentőségének tudatában volna. Az adatgyűjtésben kimerülő kutatásból alpesi mentalitás csinált tudományos irányzatot. Az alpesi tudós, ha elvesztené adatgyűjteményét, tervezett munkájából egy oldalra való eszmét sem tudna megörökíteni. Az alpesi kultúra: grammofonkultúra.
  Az alpesi művészetet is a perspektíva hiánya, a közelség és lezárt tér jellemzi. Egy művészettörténeti tanulmány egyik alpesi fajú sváb származású festőnk egyéniségét és művészetét következőkép jellemzi: „Óvatos, számító és mindig az esélyeket latolgató életösztöne folytán — mely legújabb irányához, a tisztán spekulatív és értelmi festészethez: a posztimpresszionizmushoz oly pompásan talál — mindig csak akkor próbálkozott meg azokkal a nehéz problémákkal, amelyeket a modern művészét különböző állomásokban lerakott, mikor már látta, hogy a problémák megoldhatók. De akkor aztán erőszakosan, mindenkinél erőszakosabban, hogy az eredmények bemutatásával kortársait megelőzhesse, ami hiúságának mindig legfőbb becsvágya vala.”[25] Rend, nyugalom, belső összhang, napfény, derűs szemlélődés, különösebb összetettség hiánya, megelégedés — ezek azok az erények, amelyek a nem nagyszámú alpesi művész munkáiban programot jelentenek. Vagy talán nem is programot, mert inkább polgári munkára, megszokott hivatásra, mint nagy művészi vajúdásokra, a teremtés őserejű szenvedélyeire emlékeztetnek. Nyárspolgári művészet ez, ahol irtóznak a problémáktól. A legnagyobb, tehát a legtipikusabb alpesi festő, Hans Thoma, gyakran már a vásznon keretet fest alakjai köré, hogy a gondolat lezártságát külsőleg is hangsúlyozza.[26]  Maclean méltán nevezte az alpesieket Sancho Pansa fajtának, a szárnyaló gondolatok kerékkötőinek.

  A magyarság lelki alkata.
  Nincsen talán még egy nép, mely önmaga felől annyi balhiedelmet táplált volna s önismeret híján faját oly végzetesen elpazarolta volna, mint a magyar. A politikai nemzetek néhány fundamentális igényét s a tömeglélek bizonyos megnyilatkozásait, a hazafiságot, tekintélytiszteletet, konzervativizmust, családiasságot stb.-t illetőleg a közéletben annyit ismételgették, hogy a félrevezetett nemzeti közvélemény joggal hitte ezeket a tulajdonságokat minden más néphez képest magasabbfokú erényeinek. Azonban faji összetettségéről s az egyes komponensek helyes értelméről, amelyek a népek sorsát a versenyben eldöntik, tájékozatlan maradt. Betetőzte a temérdek téveszmét a liberális ideológia elmélete a magyar földnek, magyar levegőnek minden heterogént áthasonlító erejéről. Pedig a valóságban még a két primer magyar faji komponens: a keletbalti és turáni sem tudott sok vonatkozásban egy nevezőre jutni. Ami hasonlóság és megértés kettőjük között fennforog, az nem a másfélezer éves együttélés kiegyeztető eredménye, hanem az eurázsiai kapu előtti ural-altáji-mongol származás közös atavizmusa. A mongoloid néven összefoglalt vonások így nem is maradnak egyedül a magyarságot átfogó sajátságok, mert belőlük — kelet felé fokozódó kiadásban — több-kevesebb megtalálható minden népben, mely az ural altáji ősfajból szakadt ki.
  91. ábra. Részes aratók (Vaszary J. festménye). (Repr. Művészet)  
  92. ábra. Mongoloid (keletbalti) magyar nő. Bihari S. festménye. (Fot. Művészet) 
 Ha az északi faj öntudatiságát a descartes-i axióma fejezi ki („gondolkodom, tehát vagyok”), akkor a magyarságot vitalitására Madách szavai emlékeztetik: „szenvedek, tehát élek.” A mongoloid ember — mint őt Lenz jellemzi — megpróbáltatásokban nagyobbnak mutatkozik, mint helyzeteket teremtő cselekedetekben. Aktivitása nem folytonos, hanem periodikus. Az elveszetthez szívósan ragaszkodik s a szükség pillanatában bátorságban és elszántságban minden más fajt felülmúl. Egyébként a történelem mutatja, hogy ez a „politikus nemzet” politikájában sohasem volt nagyon cselekvő. A magyar szabadság eszménye abban csúcsosodik ki, hogy soha senki se háborgassa, inerciájából senki ki ne zavarja.[27] Ez a vonása bizony megnehezíti helyzetét a mindig aktív és a faji öncélúság tudatát jobban ápoló, idegenek iránt kevésbé toleráns nyugati fajtákkal és nemzetekkel szemben.
  A magyar ember — mint általában a mongoloid — szívesen átadja magát a tettet megölő, cselekvést lelohasztó szemlélődésnek. Nagy tervek és elhatározások gyakran buknak el pillanatnyi indiszpozíción, melynek hangulati és nem tudatos eredője ebben a szemlélődésre való hajlamban gyökerezik, (Közmondás: „Nagy dolgok apróságokon múlnak.”) Konzervativizmusa is inkább próbálgatásoktól való óvakodás, mint tudatos ragaszkodás a jónak átgondolt dolgokhoz. A jövőt illetőleg pedig könnyen hatalmukban tartják fatalista nézetek. Ilyenné tette a liberális hazafiság, az ezeréves haza, a Kárpátok és az Alduna-Adria széttörhetetlennek vélt földrajzi és gazdasági egységét is, mely ma mint trianoni fatalizmus bénítja meg a csonka magyarság cselekvőképességét, kirekesztvén a leszakított részek accidentális természetű adhaesiójából az embertömegek reális faji erejét, mit magára nézve el is mulaszt megerősíteni és pótolni (l. a magyar szociálpolitikát és fajegészségügyet).
  93. ábra. Arany J.
  Cselekvéseit, a hasznosnál jobban, hangulati elemek irányítják; a tömegszuggesszió életében és sorsában néha végzetes szerepet játszik. Ha megmakacsodik, semmi érv el nem téríti felfogásától.
  Világnézete kevésbé igényli a metafizikai problémákat. Történelmi érzéke fejlettebb, mint elvont gondolkodásra való hajlama. Gazdag invenció, intuíció, könnyű felfogás és emlékezőtehetség mögött azonban következetesség és az elemző kritikai képesség könnyen háttérbe szorul. Bizonyos társadalmi előítéletek túlzott érvényesülése s a közhatalomban részes személyek megkülönböztetett állásának biztosítása sehol nem lehetséges annyira, mint a mongoloid népeknél. A közügyek iránt azonban, ha csak maga benne aktív részt nem kap, kevés érdeklődést mutat.
  A családi élet tisztasága s a nő magas állása a családban a mongoloid népekre annyira jellemző, hogy ezt még az északi fajú Lenz is a nyugati fajokkal szemben külön kiemelendő vonásuknak mondja. (Az Anjouk idejében az özvegy gyakorolta a férj politikai jogait.)  A felsorolt ural-altáji-mongoloid vonások a keletbalti és turáni magyarságban egyaránt megtalálhatók. A kétféle faji elemet azonban a részletekben szembeszökő különbségek választják el egymástól.
  A keletbalti magyar (fizikai megjelenésére nézve l. 72. old.) nehézkessége, hallgatag magatartása sokkal mozgékonyabb, szövevényesebb lelkületet takar, mint amilyent első találkozásnál sejteni lehet. Első benyomásra nem is mutat sokat, de ha valaki barátságát megnyeri, — s ezt néha egy jó szó, egy kis jóindulat mutatása elvégzi — annak kitárja szívét-lelkét s akkor lelki világa sok kincset enged láttatni. Azonban amilyen hamar köt barátságot, olyan könnyen el is idegenedik.
  94. ábra. Jósika Miklós br.
  Szemlélődő természete született bölcselőt sejttet: a problémák halmazában egy végső megfejtéshez és megnyugváshoz mindazonáltal nehezen, vagy sohasem jut el. Arany János is nagy tépelődő, akinek költészetében egy-egy képzet makacsul vissza-visszatér.[28]  Cselekedeteiben is sok ellenmondás van. A külsőleg mutatkozó nehézkesség belső határozatlanságból fakad („irrésolu”). Egy-egy eszméjéhez, tervéhez dacosan köti magát, annak szinte fanatikusa lesz, ha ellenállásra talál, vagy úgy véli, hogy ellenkező álláspontra kényszeríteni akarják, de egy-egy új hangulati hatásra hajlandó legmakacsabb elhatározását is maradék nélkül megváltoztatni.
  Mint embertárs jószívű, bőkezű, vendéglátó. Nem individualista, összefogó eszmékért hamar lelkesedik és tettrekész, azonban impulzív és hangulati beállítottságánál fogva tartósan társadalmi egyesülésekbe szervezni még sem sikerült.
  A szövevényes lelki élmények megnehezítik a formába öntést. A keletbalti magyar kifejező készsége sokkal nehézkesebb, mint ezt általában vélik, azonkívül stílusában mindig kiérzik valami tompított tónus, mely mögött az ember inkább csak sejti, mint megállapítja a fogalmak precíz kifejezését. (A keletbalti magyar nem is jó szónok.) Hiányzik benne a formához való következetes kötöttség, a kimértség, mi az európai fajtákat, különösen az északit, annyira jellemzi. (Zrínyi és Petőfi dinári, Jókai[29] és Herczeg északi fajú!) A keletbalti s részben turáni koncepció szertelen, túlméretezett s amellett apró részletekben elvesző (Jósika, Kemény). Széchenyi meglátása s bírálata helyes volt, amikor a magyar ember (s Széchenyinél ezen még szinte maradék nélkül a keletbaltit és turánit kell érteni) kőben és ércben való kifejezőképességét tökéletlennek tartotta. Valóban az első és sok ideig egyetlen magyar szobrász, Ferenczy István, még a technika nehézségeinek legyőzéséig sem tudta vinni művészetét, mely erejét túlbecsülő ember kínos vergődéséről tesz bizonyságot.[30]  

  95. ábra. Madárdal. Ferenczy Károly festménye. (Fot. Szana T.)  
  96. ábra. Kemény Zs.
  Igazi drámaíróink is — az egy kivételes jelenségen, Katonán kívül — azért nincsenek, mert ez a műfaj kevés cselekvésbeli változatosságot enged meg, ellenben szigorú s befelé mélyített formavezetést igényel, ami a magyar temperamentumnak és szertelenségnek meglehetősen nehéz feladatot jelent.
  A magyar psziché legsajátosabban az elbeszélő műfajban nyilatkozik meg. A székely mondákban, mesékben s aztán Jósikánál és Keménynél is meglep a képzeletnek külső képekben, kalandokban való nagy gazdagsága és változatossága. A hangulat sokszor elnyomja a mesét, vagy a fölött is ott van egy bizonyos homályos hangulat (lírizmus). A magyar mese gyakran a fantasztikusig, groteszkig emelkedik (Csongor és Tünde), általában pedig mindig több benne a történés, mint a hős által véghez vitt cselekvés.[31]  A magyar történelmi és arcképfestészet jelesei nagyobbrészt dináriak és északiak (Benczúr, Lotz, Munkácsy stb.). A keletbalti és turáni magyar festőkhöz a tájkép és hangulatfestés problémái állnak legközelebb. (Szinnyei-Merse, Mészöly, Réti).
  A magyar embert sokoldalúsága a tudományok minden ágának művelésére képesíti. A természet és technikai tudományokban gazdag invenciója s leleményessége hoznak számára sok sikert, nem pedig hosszú kísérletezései és kitartó elemzései, melyek dolgában az északi faj áll első helyen.
  97. ábra. Erdélyi politikus a XVII. századból (Lipthay I.) keletbalti, dinári beütéssel.
  A politikai életben a keletbalti, temperamentuma és konzervativizmusa ellenére is, hajlékonyabbnak és haladóbbnak mutatkozik, mint a turáni. Ez inkább a passzív rezisztenciában, a jogok fel nem adásában bizonyult erősebbnek, ami adott helyzetekben nagy erősséget jelentett a nemzeti küzdelmekben, azonban a magyarság faji megerősödésének akadályául is szolgált. Ma sem hagyott fel káros hatású passzív rezisztenciájával; most gyermekei számának korlátozásával akarja kivédeni a kapitalista gazdasági rendszer támadásait (l. Az egyke faj biológiája c. fejezetet).
  A magyar közéletben 1848-ig a köznemesség szereplése a turáni magyarság szereplése volt. Az intellektuális osztályoknak nemzetiségekkel való fokozatos benépesedése a turáni magyarság anyagi és számbeli hanyatlása nyomán történt.
  A turáni magyar lelki világán is alapjában a mongoloid örökség uralkodik (szemlélődés, végzetben való megnyugvás, impulzív természet, a nő tisztelete stb.). Némely vonás még a keletbaltinál is erősebben hangsúlyozott (csökönyösség, szalmaláng). Ezekhez járulnak azok a hajlamai, amelyeket, úgy látszik, a kaukázusi elemektől — amelyekkel kereszteződött — örökölt. Már fellépése is (fizikai erejének megfelelően) bátrabb, dinári beütéssel. méltóságosabb és nyíltabb, mint a keletbaltié (l. 67. oldal) (néha már gőggé és hetykeséggé fajul). Született jogász és szónok (Verbőczi, Pázmány, Deák). Szónoklataiban azonban kevesebb az érzelmi és színészkedő, több a racionális, érvelő elem, mint a dinári szónokoknál (pl. Kossuthnál). Több formaérzéke van, mint a keletbaltinak. A magyar líra legsajátosabb és legerősebb képviselői turániak (Balassa, Csokonai, Ady).
  A turáni magyar jellemvonásait Kemény Zs. ezekben foglalja össze: „„El nem merülni az elméletekben; külső célokért fel nem áldozni az élet örömeit; önnönmagáért becsülni az életet; szeretni az embereket; búsulni a múltak szenvedésein; kinevetni a kétségbeesőket; nagy hatalomnak ismerni el a végzetet, de feltétlenül még annak sem hódolni meg; meglehetős ábrándozás, mérsékelt munkálkodás, időnkénti lázas lelkesedés; erős fajszeretet; az igazságnak eleven érzése.”[32]  98. ábra. Deák Ferenc. (Stróbl A. rajza)  98. ábra. Deák Ferenc. (Stróbl A. rajza)  A kép, melyet eddig rajzoltunk, a keletbalti és turáni, tehát az eredeti magyarság lelki fajiságát, de nem a magyar nemzeti élet általános szellemi képét mutatja.
  A magyar államban idegen fajú jövevények kezdettől fogva helyet kaptak, illetve kivívtak maguknak s a magyar nemzetiség integráns részeivé válhattak. Azonban eredeti fajú alkatukat természetesen a közös célért való törekvésben, a magyar géniusz szolgálatában sem vethették le. Milyen irányú lett az eredmény, amit a nemzetek adtak s mennyi volt az, amit a magyar fajiságtól elvontak — érdemes volna vizsgálat alá venni. E helyütt azonban csupán a fajok lelki alkatát akartuk nagyjában — minden értékítélet nélkül — vázolni. Igaz, hogy előbbi fejezetekkel s az utána következővel való összehasonlításban sok értékítélet önmagától is adódik.

  A zsidóság lelki alkata.
  A zsidóság faji összetettségéből következik, hogy egységes zsidó lelki alkatról nem lehet beszélni. Azonban az a szétkülönítés sem sikerül, amit a fizikai alkat elemzésénél alkalmaztunk (l. 94. old.). Ugyanis éppen a tartós beltenyésztés, mely az összetevő fajok — előázsiai, szemita, hamita, néger stb. — korcsosodását vonta maga után, az eredeti lelki alkatot erősen elhomályosította. Míg a fizikai bélyegeknél a korcsok széthasadásra való törekvése aránylag erősen érvényesül, addig a szellemi tulajdonságokat illetően (polimer összetettségüknél fogva; l. 158. old.) a kevertség igen nehezen szűnik meg. A zsidóság belső lelki egyenetlensége ebből a körülményből fakad. Egységük csak az európai fajokkal való közös szembenállásban mutatkozik.
  A zsidóság soraiban mutatkozó szellemi, társadalmi és erkölcsfelfogásbeli különbségek faji különbségek.
  Legértékesebb elemüket a szemita képezi; ez azonban a társadalmi kiválasztásban való nagyobb részesedés miatt számban egyre jobban fogyatkozik. A szemita lelki alkatot leírni ma már alig lehet, mivel keveretlenül alig fordul elő. Még leginkább az arábiai nomád beduinnal lehet kapcsolatba hozni. A föld nehezen köti, földmívelést sohasem űzött. Szemiták alapították a zsidó államot és az Ó-szövetség harci himnuszai az ő jellemük emlékét őrzi. Szemita volt az asszír-babiloni és a középkori mór kultúra.
  A diaszpóra utáni zsidóságban legátütőbben az előázsiai alkat érvényesül. A zsidóságnak a gazdasági, politikai, általában a közéletben számarányán jóval felül való részesedését az előázsiai faj különös lelki diszpozíciója teszi lehetővé. Egyetlen fajban sincsen meg annyira a más emberekre való hatásképességnek, rábeszélő tehetségnek az a foka és rutinja, mint amellyel az előázsiai rendelkezik. Ez egy különös adománya a zsidóságnak, mely őt uralkodóvá teszi a sajtóban, színházban, politikai és szakszervezeti mozgalmakban, általában mindenhol, ahol a közvélemény irányításáról van szó. A zsidóság közéleti sikereinek titkát László Fülöp hírnevével kapcsolatban találóan vázolja egyik, ugyancsak zsidó, műbíráló[33].
  „Arcképet fest vagy festett az ő idején Whistler is, Sargent is, Watts is, Herkomer is. Ez maga még nem elég. Ezek nem találtak a László életfelfogásához.” Ő rájött arra, hogy „az emberek arcképeikben nem a művészi igazságot akarják látni, még csak a kendőzött tárgyi igazságot sem; nem a maguk kétes értékű egyéniségét akarják megörökíteni, hanem hogy legalább a képen olyanok akarnak lenni, amilyenek az életben lenni szeretnének.”  „Kis garasoskodó kalmárokból pénzügyi lángelméket… öntelt hadnagyocskákból Napóleonokat, apró miniszterecskékből Machiavelliket, Bismarckokat, köznapszerű szépségű nőszemélyekből tengermély lelkű művésznőket, nagyképű papocskákból Mazariniket, balkáni fejedelmecskékből XIV. Lajosokat stilizált az okos festő pszichológus. Nem hazudott ő soha, csak fokozott, kihegyezett, kiélezett. És mindig csak egy jellemvonást, azt, amire modellje legbüszkébb vala. Ezen az emberi gyengeségen, ezen a művészeti elvvé magasztosított hazugságon épült fel a László Fülöp tüneményes pályája.”  Az európai fajok emberi gyengeségein emelkedik fel a zsidó akkor is, amikor az egyes rendek és osztályok elé olyan életmódot vázol, aminek folytatása túl megy azok anyagi teherbírásán, amikor szépirodalomban, színházban, moziban olyan színvonalra csalogatja a tömeget, amelynek eléréséhez az sem megfelelő gazdasági, sem megfelelő erkölcsi erővel nem rendelkezik s ha mégis megkísérli, gyámoltalanul elbukik.
  A zsidóság, mint kollektívum, a közéletben többnyire nem elvi, hanem agitatorius harcot vív s mivel, ha az agitáció sikerül, abból neki jutalom jár, minden pártban, mozgalomban — direkt vagy indirekt módon — helyet foglal s minden iránynak hajlandó szolgálatára állni. Hiányzik belőle a politikai koncepciónak, jellemerősségnek és erkölcsi érzéknek az az árnyalata, melyet az európai fajok mondanak magukénak. Ezért is nem tudnak az államéletben tarlós intézményeket létrehozni s ha az államvezetést olykor teljesen hatalmukba is veszik, uralmukat, akár demokráciának, akár szocializmusnak nevezik, csak terrorral s rövid ideig tudják fenntartani.
  A szociológia zsidó teoretikusai is a politikai agitátorok között találják érdemi helyüket (Smitht, Marx, Lassale, Jászi, Pikler stb).
  Az előázsiai fajú zsidóság a tudományos életben is jelentékeny részt foglal el, de itt tekintélyes és tiszteletreméltó nevekkel is tudja magát képviseltetni. Absztrakcióra hajló gondolkodásmódja különösen a matematika, fizika, biokémia és pszichológia felé hajtja figyelmét s a reáltudományok művelésében is inkább a spekulatív, mint az egzakt részt vállalja munkakörének (Cohnheim, Ehrlich, Bergson, Einstein, Herz, Bárány, Adler stb.) Színész és zenésztehetségeik eléggé ismertek (Moissi, Reinhardt, Sarah Bernard; Mendelssohn, Goldmark, Offenbach, Mascagni, Leoncavallo).
  A fizikai munkától azonban az előázsiai elem épp úgy irtózik, mint a szemita. Nemcsak a zsidó, de az örmény, délgörög vagy egyéb nemzetiségű előázsiai fajú elem sem foglalt soha földet. „A zsidók nem is mennek oda, ahol még foglalatlan a föld, hanem ahol már sok dolgos ember jött össze” (Lenz). A mai Palesztinában csak 3.6 % zsidó mível földet, azt az arab bérlőkkel műveltetik.[34]  A hamita-zsidó komponenst önmagában megelemezni már nem igen áll módunkban. Tudjuk azonban, hogy Egyiptom királyai és előkelőségei között sokan hamita eredetűek voltak. Ma is mintha egy-egy hamita bélyeg a zsidóság előkelőbb tagjain volna felismerhető.
  Annál nagyobb tehertételt jelent, még a zsidóság számára is a néger komponens, melyet a zsidóság kétezer év alatt sem tudott magából kiselejtezni. A néger vérrel terhelt elem szolgáltatja a zsidóságnak azt a legalacsonyabbrendű rétegét, mely a szolid foglalkozást kerüli, de minden erkölcstelen és alantas vállalkozásra hajlamos (leánykereskedők, szennyirodalom reprezentánsai, az alvilág orgazdái). A néger mentalitást az önuralom és előrelátás hiánya, erkölcsi fegyelmezetlenség jellemzi. Szereplésük különben erős zenei érzékről, jó beszédtehetségről és technikai készségről tanúskodik.[35]  A zsidóság valamennyi fajtaeleme egyaránt korán érik nemileg. A zsidó „csodagyerekek” többnyire csak korán érett gyermekek, akiknek tehetsége elhalványul, mihelyt az európai gyermekek is elérkeznek a nemi érés idejéhez. Azontúl a zsidó legfeljebb szorgalomban, de nem eredetiség és mélység dolgában vetekszik az európai fajokkal; inkább a kultúreredmények átoltása és gyakorlati alkalmazása körül jeleskedik.
  Felsorolt faji vonások a kétezer éves endogámiában természetesen sokszorosan összekeveredtek s a korcsosodással járó tünetek annyira általánossá váltak, hogy a vitális élettani egységként felfogott zsidóságnak szinte már sajátos vonásai közé tartoznak (lelki kiegyensúlyozatlanság, olykor valóságos pszichózis, önszeméllyel való túlzott foglalkozás, mi hypochondriáig fokozódhat, túlzott és helytelen érzékenység stb.). A zsidó fél rossz oldalainak felfedésétől s önmaga oly gyakori kigúnyolásában hibáinak lekicsinylési szándéka rejlik. Gyarlóságai, míg öntudatlanok, nem jelentenek számára tragikumot, mihelyt azonban tudati fokra emelkednek, sok szenvedést okoznak, esetleg lelki egyensúlyát is feldúlják (O. Weininger).
  Az endogámiával állandósított korcsosodás következménye az is, hogy a másodlagos nemi jellegek nemcsak testileg, hanem lelkileg is elmosódnak.[36]  A zsidóság lelki alkatának leírása felsorolt tulajdonságokkal koránt sincs kimerítve. Talán el sem érhető cél számunkra mert a „tapasztalat megtanított arra, hogy egy zsidó helyes pszichoanalízise nemzsidó orvosnak a legjobb akarat, sőt túlzott jóakarat mellett is — olyan okoknál fogva, melyre itt nem lehet rátérni — csak legritkább esetben sikerül” (Michelsohn)[37] A megállapítás azonban fordítva is érvényes. A zsidó lelkivilága az európai fajokétól olyan távol áll, hogy közöttük harmonikus együttműködés lehetetlenség.

HATODIK FEJEZET.
  A FAJOK SZOCIOLÓGIÁJA.
  A faj mint társadalom. A faji funkció.
  Miként az egyént saját egyedülvalóságában el nem képzelhetjük, úgy a fajok sem találhatók fel a maguk tiszta természettudományi kategóriájukban, hanem a hozzájuk tartozó egyének még más társadalmi kötelékekkel (osztály, nemzetiség, nemzet stb.) is többszörösen egymáshoz, illetve más fajok egyéneihez vannak kötve.
  A legegyszerűbb közösségek, minő a család, rokonság, törzs, a fajtól elvonatkoztatva is fennállnak, de bár bennük egyéb érdekek és céltudatok is képviselve vannak, elsősorban mégis a faji folytonosság és pedig a sajátos faji affinitás hatékonysága által a természetes, alak- és élettanilag jellegzett faji folytonosság mechanizmusát szolgálják.
  Az egyéni érdekek terjedelme, a társas fejlődés belterjessége újabb és újabb társadalmi formákat igényel, melyek látszólag mindjobban felszabadítják magukat a fajiság formalizmusa alól. Valójában azonban úgy áll a dolog, hogy mennél szűkebb a céltudat s mennél differenciáltabb az érdek, annál heterogénebb a hozzátartozó szervezet, vagyis a szervezetben annál lazább a tagokat összekötő kapocs. Ugyanis minden társulás sikeréhez, minden társadalom fennmaradásához egy elemi feltételre van szükség, arra az ösztönös bizalomra és vonzalomra, melynek hiánya az embereket a közösen felismert s célul kitűzött anyagi és szellemi érdekek harcában egymásnak nem segítő-, hanem vetélytársává teszi. Minthogy ez az ösztönös vonzalom az ugyanahhoz a fajhoz tartozó egyének között legintenzívebb, az általa befolyásolt társadalmi segítés, illetve kiválasztás, a faji kiválasztásnak csak egyik területévé s a társadalmi harc gyakran csak a fajvédelem társadalmasított eszközévé válik.
  A faji vonzalom és ellenszenv egyike a legősibb, legerősebb társadalomalkotó erőknek s még hozzá nem is szükséges, hogy a faj minden tagjában tudati fokra emelkedjenek. A modern értelemben vett nemzeti tudat is alig egy-két évszázados s nevelés és propaganda útján oltják az egyénbe s tartják fenn a társadalomban. Tulajdonképpen a fajiság is, mint minden társulás, igazi értelmét a közösségben kapja meg, az egyén csupán részesül benne. Ezért közömbös, hogy a fajt mily nagyszámú emberanyag képviseli s közömbös az is, hogy a faj tagjai szétszórtan avagy együtt élnek-e?  A fajiság autonómiáját nem korlátozza az a körülmény sem, hogy bizonyos helyzetekben az ugyanahhoz a fajhoz tartozók is vetélytársként állnak egymással szemben s a létért való harcban nincsenek tekintettel a vérségi kötelékekre. Az egyes osztályoknak mindenütt a világon nagyjában ugyanazok az érdekeik (a többi osztállyal szemben), mégis ez nem szolgál akadályul, hogy az emberek átfogóbb (vallási, nemzeti, nemzetiségi) érdekért az osztályszolidaritáson felül magasabb differenciáló szempontokat el ne ismerjenek. Az sem szól a faji társadalom autonómiája ellen, hogy ugyanaz a fajta több állam kötelékében oszlik meg s különböző nemzetiségi érdekekért folytat versenyt. A faji társadalomnak ugyanis nem célja a lét összes alapfeltételéről való gondoskodás, ez az állami szervezettségre hárul. A német, angol és amerikai északi fajú elemek sohasem fognak felhagyhatni a nemzeti ellentétekkel, mivel a történelmi és gazdasági adottságoknál fogva ma Németországban csak a dinári és alpesi fajú népességgel s kultúrával együtt, Angliában a többszörös faji letelepedésű etnikummal és az Egyesült Államokban a javaknak külön célú s védelmű szervezetében tudják az ön- és fajfenntartás érdekeit biztosítani; A keletbalti és turáni magyarságnak politikai szervezetében minden esetben reális számolást kell végeznie a jelenlévő idegen fajú nemzetiségekkel. Mindez azonban nem jelenti azt, hogy az amerikai angol és német nemzetiségű északi fajnak, valamint az ezeréves magyarságnak ne legyenek az államegységen belül öncélú faji, törekvései.
  A faji társadalom nem törekszik sem az osztály, sem a nemzet helyébe lépni; a fajiság minden osztályban, nemzetben ezektől független létezéssel — de nem független sorssal —önmagában bírja rendeltetését. A faji öncélúság abból a szellemi egységből következik, amelyet minden faj fizikai egységén felül diszponál.
  Asszimiláció vagy szelekció?  A kezdetleges állam és középkori társadalom nem küzdött a törzsek izoláltsága ellen. Gazdasági autarchiában éllek egymás mellett s a legbonyolultabb érdekek is kielégítést találtak egy-egy kicsi területi és népi egységben. Nagy tömegek szerves összetartozása családi gazdaság, cserekereskedelem, rossz közlekedési utak mellett el sem volt képzelhető. Galliában a 7-ik században több száz apró, független állam alakult, élükön egy-egy egyházi vagy világi főúrral, akik körül az alattvalók a hűség kapcsán, magánjogi viszonyban csoportosultak. Nálunk jászok, kunok, szászok, örmények partikuláris jogokat élveztek, de a többi nemzetiség is legalább gazdaságilag (l. céhek) elkülönülni igyekezett. A községbe való befogadást lehetőleg megnehezítették. Németország még a 18-ik század végén is 340 állam laza szövetsége volt.
  A történelmi fejlődés azonban nagyobb egységek létrehozásán dolgozott. Ez velejárója volt az intenzív városi élet, a pénzgazdaságon alapuló árutermelés és közlekedés kifejlődésének, a központi hatalom megerősödésének s a nyelv- és népoktatás, általában egy átfogóbb műveltség terjeszkedésének  Azok a feltevések, mintha a különböző nemzetiségeknek évszázados együttélése, vagy ismétlődő vándorhullámok befogadása eltüntették volna a tiszta formákat és pedig olyképpen, hogy vagy valami vegyüléktípust alakítottak volna ki, vagy az „erősebb” (?) fajok magukba olvasztották volna a „gyengébb” (?) elemeket — messze esnek minden tárgyi igazságtól.
  A történelem folyamán kiveszett népek nem asszimiláció, hanem szelekció útján tűntek el, amikor vagy emberanyaggal nem bírták tovább a versenyt, vagy irgalmatlan üldözés, gazdasági lehetetlenítés, kivándorlásra kényszerítés lett a részük, ami mind végeredményben számbeli elmaradást, fizikai megsemmisülést eredményez. Eszéktől Moszkváig 50—60 község alapját vetették meg a honfoglalók. Ma már csak egyetlen község (Rétfalu), 500 színmagyar lélek, küszködik a milliós szláv tengerben. Legnagyobb részét kiirtotta a török, vagy kiüldözte a szláv, aki pedig megmaradt, a fordított irányú társadalmi kiválasztásban megcsökkentette a szaporodás menetét.[1] Ha egyszer az ír ellenállás enyhülni fog, az nem az asszimiláció sikerének, hanem a fajta teljes elerőtlenedésének a jele lesz. A földközi fajú ír s a nagyrészt északi fajú angol közölt a faji ellentét sohasem enyhülhet meg; pedig az ír is az angol nyelvet beszéli. Az utolsó 60 év alatt földkisajátítással, antiszociális politikával 8 millió írből 4 millió lelket sikerült kiirtani. A vallásüldözés a faji üldözésnek csak egyik módszere.
  Ott, ahol „asszimilációt” vélünk látni, többnyire csak etnikai (nyelvi és kulturális), nem faji vegyülésről van szó. Az antropológiai egységek mint külön testi és lelki alkati típusok, érzelmi differenciák, politikai tendenciák tovább érvényesülnek a nép- vagy nemzettestben, legyen az bár nyelv és állampolgárság tekintetében teljesen egységes.
  A közigazgatási együttélés még nem jelent élettani összeköttetést. A kecskeméti tanyák egyikén, amely különben alig néhány száz embert számlál, három jól elkülöníthető típust lehet felismerni: egy magas termetű, széles arcú, dinárias szláv, egy alacsonyabbnövésű, barnásszínű, kerekfejű alpesi német és egy kevésbé kerek koponyájú, középtermetű, vállas, turánias magyar típust (nevük is őrzi nemzetiségi eredetüket). Talán már a török felszabadulás óta együtt élnek itt és valamennyien egyformán tősgyökeres magyarnak tartják magukat. Akinek azonban jó szeme van, észre fogja venni, hogy ez a három típus valami tudatalatti ösztön alapján sohasem házasodik egymással, hanem csak külön-külön saját típusában.
  Erdélyben a falusi kisbirtokos, bármennyire is körülveszik nemzetiségek, ezekkel nem lép élettani összeköttetésbe.[2] A többszörös településű falvakban a házasulandók gyakran még nemzedékek múlva is abból a faluból hoznak házastársat, ahonnan az első telepes családok leszakadtak. És ha ugyanazon nyelvű és vallása községekben még a különböző módú rétegek között sincsen összeházasodás, annak sem mindig osztálygőg az oka, hanem az az élettani tény, hogy a különböző társadalmi rétegek, mint külön települések között a törzsidegenség ösztönös megérzését az együttélés sem tudja megszüntetni s legtöbbször még később is, azokkal a családokkal szemben is fennáll, amelyek már felküzdötték magukat a birtokos osztályba.
  A faji vonzalom szubtilis hatalma alól nem szabadítják fel magukat azok a nemzetiségekből, illetőleg a vidék különböző típusaiból kirajzott intellektuális és proletár elemek sem, amelyek a városok felé húzódnak, ahol látszólag elvesznek a fajok egyvelegében. (A keveredési index Erdélyben: vidéken 2—31 ‰, városokban 43—202 ‰).
  Az intenzív és sokoldalú keveredés tényét a városokban valóban nem lehet elnézni. Az embereket véletlenre kiválasztott tömegben faji hovatartozásuk szerint osztályozni nem volna könnyű feladat. A keveredés azonban még a városokban sem általános szabály. Az embereknek a választandó élettárs típusára nézve már eleve vannak bizonyos képzeteik, amelyek rendszerint a sajátjuk típusához szoktak kapcsolódni.[3] A fajbiológia azt mondja, hogy az a házasság nem is lehet boldog, amelyik nem a típusoknak ezen közös affinitásán épül fel. A maga egzaktabb kifejezése szerint: csak az az összetalálkozás tökéletes, amelyben mindkét fél ugyanahhoz vagy rokon antropológiai típushoz tartozik.
  Kétségtelen, hogy a kapitalista társadalomban gazdasági érdek, konvenció, divat s más akcidenciák okából, vagy mivel a túlságosan materializált kultúrkörnyezetben bizonyos lelki szubtilitások szinte teljesen vissza vannak szorítva, sokan nem az élettani kiválasztás helyes szempontjai szerint cselekszenek. Ezek a fajilag vegyes házasságok azonban belső tökéletlenségüknél fogva sohasem válhatnak alkalmassá arra, hogy a faji folytonosság mechanizmusába beleilleszkedjenek. A belőlük származó nemzedékek ugyanis olyan korcsokból állnak, akiknek biológiai szempontból egyéb jelentőségük nincsen, minthogy ismét szétváljanak szüleik összetevő típusaira, ami előbb-utóbb meg is történnék, aszerint, hogy tiszta fajú egyénnel, vagy ismét korccsal kereszteződnek. A teljes széthasadásra azonban rendszerint már nem jut elegendő nemzedék, mert a városokban és egyáltalán a magas kultúrkörökben a magas házasodási kor, kevés gyermek, vagy gyermektelenség miatt a családok 2-3 nemzedéken belül kihalnak. Ez a kihalás ugyan társadalmi okokból eredőnek látszik, azonban lelki úton való meghatározottságában része van annak az intermediär lelkiállapotnak is, amelyet az örökölt kétféleség, a sehova nem tartozás, öniszony és egyben túlzott önzés jellemez, s amely irtózik a generatív halhatatlanságtól.
  De akár társadalmi, akár élet-lélektani komponensek alakítják túlnyomóbban a képet, tény az, hogy a városokra, s mondhatjuk, minden magasabb kultúrkörre nézve előbb-utóbb kialakul az a demológiai kép, amely szerint kisebb lévén a gyermekszám és kevesebb a házasságkötés, bármelyik fél javára legyen magas a keveredési index, ez csak pillanatnyi állapotot, nem szaporodó energiát jelent, úgy hogy a végleges nyereség ama típus javára dől el, amelyik jobban bírja utánpótlással. Aki pedig átlapozza a népmozgalmi statisztikákat, meggyőződik róla, hogy a városok sohasem korcs lakosságukból, hanem mindig új — többnyire még tiszta fajú — bevándorlókból pótolták folytonos emberveszteségüket.
  Látszólag ellentmond ennek a megállapításnak a proletariátus magas szaporodási jelzője s az a körülmény, hogy éppen ebben az osztályban legáltalánosabb a vérkeveredés. Ez a jelenség azonban a maihoz hasonló méretekben még soha a világtörténelem folyamán meg nem ismétlődött, illetve ha a klasszikus római és görög birodalmak utolsó századaiban volt is már kiterjedt s igen korcs proletariátus, annak is a kihaló felsőbb osztályokkal együtt: munkaalkalom híján, elvándorlás útján, szociális nyomornak és betegségeknek áldozatul esvén, a faj fenntartói sorából ki kellett esnie. Hogy hasonló sorsra ne jussanak, éppen a legműveltebb és leghatalmasabb államok kiválasztó intézkedésekkel, eugenikai prophylaxissal igyekeznek a vérkeveredés végzetes következményeit feltartóztatni.
  Az amerikai közvélemény csalódva ébred annak tudatára, hogy Európa mindenféle fajtájának asszimilációja sikertelen törekvés maradt. Az idegen, nem északi fajú, bevándorlók, ha el is sajátították a nyelvet és a szokásokat s az Egyesült Államok polgárai lettek, azt a lelki alkatot, melyet az északi fajú hódítók hoztak magukkal, nem tudják átvenni. A különböző nemzetiségek közt megoszló dinári, alpesi, földközi vér további megerősödése az amerikai szellem hanyatlására vezetne (Madison Grant, L. Stoddard, H. P. Fairchild). Az Egyesült Államok tehát fajvédelmi szempontból az idegen típusokat inkább elkülöníteni, mint asszimilálni igyekeznek s a bevándorlási kvótában az északi fajú német, angol és skandináv nemzetiségeket részesítik előnyben, akiknek az új hazában csak nyelvüket s nemzetiségüket, de nem lelki alkatukat kell átcserélni.
  Franciaországban, ahol az elnéptelenedett helyeket mind nagyobb mértékben foglalják el idegenek, a faji vegyülés végzete eddig még nem vetődött fel, mert a bevándorolt munkásság egyelőre a maga tömegében él s nem kerülhet a francia etnikummal élettani összeköttetésbe.
  Az asszimiláció kétes sikerére nem számítanak az utódállamok sem. Ezért kell üldözni, kihalásra ítélni a magyarságot. Az iskolapolitika, csehesítés, oláhosítás csak másodrendű eszköz a földbirtok elkobzások, kivándorlásra kényszerítés, álláselmozdítások rendszere mellett. A csehek a felvidéki magyarságtól eddig 700 ezer hektár földet sajátítottak el s a megszállott Felvidékről évente 12 ezren kénytelenek elvándorolni. Erdélyben nemcsak a nagybirtokokat osztogatták szét román telepesek között, hanem a magyarság kezében lévő törpe- és középbirtokok jelentékeny részét is. A bánsági és erdélyi magyar falvakba 30.000 román földmívest telepítettek be. A nincstelen magyar pedig a Regátba, különösen Bukarest környékére áramlik, azzal a reménnyel, hogy itt jobb és állandóbb munkaalkalmat talál. Egy most kiadott statisztikai jelentés szerint Bukarest környékén 20.000 munkanélküli tengődik, akik legnagyobb része erdélyi magyar.[4]  Csak a magyar közvélemény ringatta magát — a liberális ideológiától félrevezettetve — asszimilációs sikerek, „magasabb kultúrák felszívó erejének” illúziójában.
  A városokban és ipari centrumokban gyarapodott is a magyar szó. A magyar jövő fája azonban nem a városok kihaló s újakkal felcserélődő jövevényeitől várta terebélyesedését hanem a falunak földhöz kötött, termékeny népétől. A háború előtti 1,378.000 főnyi földbirtokosnak azonban csak 40.1 %-a volt magyar, 59.9 %-a nemmagyar. Az 1—50 holdig terjedő birtokkategóriákban a magyarság mindenütt országos átlagán alul marad, ellenben a nemzetiségek, különösen a románság, az országos átlagon már messze felülemelkedtek.[5] „Nem szabad szemet hunyni ama tény hordereje előtt, hogy a 10—-50 holdas birtokkategóriában körülbelül csak 190.000 magyar, de 290.000 nemmagyar kisgazda szerepel. S minthogy a nemzetiségi kérdés fejlődése jelen szakában Magyarországon eminenter parasztkérdés: a nemzetiségi törpe- és kisbirtokosság viszonylag erős állapota a nemzetiségi törekvéseket — a gyakorlati politika szempontjából belátható időn belül — legyőzhetetlenekké teszi, dacára annak, hogy a művelt terület túlnyomó része jelenleg is (1912 !) magyar közép- és nagybirtokosok kezén van.” Így ír még Jászi O. is a nemzetiségi kérdésnek, illetve fajok harcának idevonatkozó részleteiről.
  Trianonnal csak megismétlődött, illetve folytatódott a magyar tragédia, mely már az Árpádkor történetíróját panaszra hangolta: „A győzelem amazoknak juttatott nagy birtokokat és örökségeket e hazában, a magyarok legvitézebbjeit pedig keserves szolgaságra taszította.”[6]  A fajok sorsa a kapitalizmus korában  A kapitalista társadalomban nemcsak a pénz s általában a tőke, hanem az emberanyag is határtalanul mozgékonnyá vált. A pénz azokhoz került, akik jobban tudtak vele bánni, a nép pedig a pénz és a vállalat után hullámzott. A kapitalista állam a fajok óriási mérvű keveredésének színtere lett. Elvándorolt a falu, megnövekedtek a városok, felhalmozódtak a munkástömegek. Nálunk az ipari lakosság 1869-ben az ország össznépességének csak 4.19 %-át tette, 1900-ban már 13.5 %-ra emelkedett. A nagyipari vállalatok száma 10 év alatt (1890—1900) 55 %-kal emelkedett, a bennük alkalmazott segédszemélyzet száma azonban 91 %-kal. Ugyanezen 10 év alatt az önálló birtokosok és bérlők száma 50 ezerrel, a cselédeké 30 ezerrel csökkent, ellenben a mezőgazdasági munkások száma 200 ezerrel növekedőit. A városi lakosság 1869—1900 között közel 100 %-kal, míg az ország összlakossága csak 32 %-kal gyarapodott.
  Az etnikai szigetek elzárkózottsága megszűnt, az új üzemek körül való munkalehetőségek a legkülönfélébb fajú s eredetű embereket rendelték egymás mellé, akiket azonban egy újabb, valóságos szellemi egységbe vonni séma közös gazdasági érdek, sem az azonos társadalmi céltudat nem tudott. A nyugati civilizáció válsága épen azáltal vetődött fel, hogy kiragadta az embereket évszázados szellemi közösségeikből, amelyek ugyan nagyon partikuláris jellegűek voltak, de megfeleltek a bennük helyei: foglaló faji elemek lelki alkatának. Ma azonban, a nagy társadalmi és nemzeti egységek felé törekvés idején, keresni kell az intézményt, hivatalt, társaságot, melyben egységes szellem, zavartalan egyetértés uralkodnék. Az ösztönös faji vonzalom és ellenszenv ugyan mindenütt kiütközik, s lehetővé teszi még azt is, hogy egyes foglalkozási ágaknak, bizonyos rétegeknek sajátos fajképük legyen, azonban őket is szétszórhatja minden pillanatban egy-egy gazdasági válság, a konjunktúrának megváltozása.
  A társadalmi kiválasztás iránya folyton változik, s a létért való küzdelem kimenetele attól függ, hogyan reagálnak a fajok a kiválasztó tényezőkre. Következő fejezetek ezt akarják közelebbről szemügyre venni.
  A társadalmi osztályok hanyatlásának élettani okairól.
  Akárhogy is értelmezzük a társadalmi osztályok keletkezésének mikéntjét, azok hierarchiájában a természetes kiválogatódás munkáját kell látnunk. Ez a tényező az egyes osztályok tartalmi állandóságát azonban már csak akkor tudná biztosítani, ha valamennyi osztály emberanyaga egyformán szaporodnék, amikor az élettani kiválasztás szükségessége csak arra szorítkoznék, hogy lejjebb, vagy egészen társadalmon kívülre selejtezze azokat, akik valamely szellemi, vagy testi defektusnál fogva nem alkalmasak arra, hogy szüleik származásához vagy állásához méltóan állják meg helyüket.
  Ez az eset forog fenn Dél- és Kelet-Ázsia termékeny népeinél, melyeknél a magasabb értelmiségű osztályokban is nagy a gyermekszám (mivel ott az nem jelent társadalmi hátrányt), az osztályszínvonal állandóságát pedig azok a szigorú vizsgarendszerek biztosítják, amelyek a természetes kiválasztás eszközeként szerepelnek.
  Egészen más a helyzet a nyugati társadalmakban, ahol a társadalmi kiválasztásnak élettani értelemben ellenkiválasztás jellege van, mivel a társadalmi emelkedés, a művelt és vagyonos osztályokra jellemző magasabb házasodási kor, gyakori házasságnélküliség és alacsony gyermekszám előbb-utóbb a családok kihalására vezet.

Magyarországon 1916—18-ban átlagban egy-egy házasságra esett:
Őstermelőknél 	4.17
Tanítóknál 	4.01
egyéb szolgálatban állóknál (altiszt, díjnok) 	3.74
kereskedőknél, iparosoknál 	3.75
közlekedési alkalmazottaknál 	3.72
bányászoknál 	3.57
állami-, megyei-, községi tisztviselőknél 	2.75
középiskolai tanároknál 	2.50
ügyvédeknél 	2.37
orvosoknál 	2.06

  A születések számának apadása tehát a felsőbb osztályokban, szellemi pályákon működőknél, gazdagoknál és általában a városokban, sokkal gyorsabb ütemű, mint az alsóbb osztályokban, fizikai munkásoknál, szegényeknél és falun. Ma már csak nagyon kevés olyan magyar nemesi család él, amely még az Árpádok idejéből tudja levezetni családfáját. Zsigmond király a baranyamegyei Szabadszentkirály község valamennyi lakóját és leszármazottját nemesítette. Máig már csak (férfi ágon) 17 nemesi család maradt fenn, feleségeikkel, gyermekeikkel együtt összesen 53 lélek. A község lakóinak száma 1926-ban 831, melynek legnagyobb része már bevándorolt, mert a múlt század közepe óta a birtokos paraszt gyermekeinek számát korlátozni kezdte. Svédországban alig 3 évszázad alatt (1626-1900) 2474 középnemes család közül 1965 (80%) és 559 főnemes család közül 359 (64 %), Angliában 2 évszázad alatt (1610—1810) 753 bárócsalád vált magtalanná.[7]  

Az állami-, megyei-, városi és községi tisztviselőknél 2.75 a családonkénti gyermekszám. A lateiner pályákon működőknél még alacsonyabb. Egyik vidéki egyetemünk 37 tanára közül (1927-ben) 9 nőtlen, a többi családjában összesen 33 gyermek van, családonként 0.9. Bertillon 445 közéleti családban csak 575 gyermeket számlált, családonként 1.3-at;

Zürichben a szegény és gazdag családok következő különbségeket mutatják gyermekeik száma alapján: (1905—1911; 100-ra számítva)
	-2 3- gyermek
gyáros, nagykereskedő, akadémikus 	58.6 	41.4
hivatalnok, tanár 	47.8 	52.2
kiskereskedő és kisiparos 	42.7 	57.3
tanult munkás és kishivatalnok 	38.3 	61.7
tanulatlan munkás 	38.1 	61.9[8]

 Budapesten 1927 első két hónapjában a Belvárosban mindössze 1 gyermek született (egy házmesternének; Főv. Stat. Hiv. adata). A népszámlálási bizottság New-York leggazdagabb negyedének 45 palotájában összesen 17 gyermeket jegyezett fel (1926).[9]  

Budapesten 15 év alatt a házasságok termékenysége családonként 1 gyermekkel csökkent:
Maximum 	1904 	3.6 	gyermek
	1903-05 	3.5 	gyermek
	1906-08 	3.4 	gyermek
	1909-12 	3.4 	gyermek
	1913-15 	3.3 	gyermek
	1916-18 	3.0 	gyermek
minimum 	1918 	2.7 	gyermek

 A magasabb társadalmi osztályokban a születések elmaradása bizonyos mértékig már a körülmények állásánál fogva érthető, mert általában is, de mindenek előtt ezekben az osztályokban, csökkenőben van a házasságkötések száma. Csonka-Magyarország területén 1910-ben a házaskorú (15—55 éves) népességnek 61.7 %-a élt házasságban, 1920-ban csak 58.4 %-a. Pedig tekintettel arra, hogy az alsóbb korosztályok megritkulása miatt a felnőtt népesség száma ma jóval nagyobb mint háború előtt, a házasok arányának is magasabbnak kellene lennie.
  Kedvezőbb időkben a házasságnélküliségben a természetes kiválasztás is közreműködött, amennyiben többnyire csak olyanok nem jutottak házassághoz, akik testi, vagy szellemi tekintetben jelentékenyen az átlagon alul álltak, ellenben ma, amikor a házasodás lehetőségét elsősorban a gazdasági helyzet dönti el, a lateiner elemek csak igen későn gondolhatnak házasságra. Az egyik budai gimnáziumnak 1917-ben végzett 19 növendéke közül 1929-ben, (tehát kb. 30 éves korukban) csak ketten voltak nősek (ezek egyike nem végzett egyetemet) s a 2 házasságból addig csak 1 gyermek született.
  Nőknél már a szellemi pályákra készülés is csökkenti a férjhezmenetelre való hajlamot s ha férjhez is mennek, az anyaság utáni vágy már kevésbé él bennük. Amerikában a főiskolát végzett leányoknak több mint fele nem megy férjhez, az asszonyok 1/3-a gyermektelen marad, többinél a gyermekszám 2.1 (1923); pedig legtöbbjük középosztályból származik, ami már magában véve is kiválasztottságot jelent.[10]  A magas házasodási kor többféle vonatkozásban jelent élettani hátrányt a házasodókra. Így mindenekelőtt megszűkülnek a nemzőképesség határai, miként ez Boeckh alábbi összehasonlításából jól kiviláglik:[11] 
menyasszony kora 	-20 	21-25, 	26-30, 	31-35, 	36- év 
gyermekszám házasságonként 	5.5 	4.5 	4.1 	2.9 	1.3  

Azután hosszabb ideig is vannak kitéve nemi bajokkal való fertőzés veszélyének. A művelt osztályok ifjúsága sajnos nagy számban veszi ki részét ezekből a betegségekből.
  A szüléseknek azt a nagymérvű apadását azonban, amelynek a múlt század közepe óta szemtanúi vagyunk, az eddig felsorolt körülmények még együttesen sem tudják igazolni. A születések regressziója nemcsak a felsőbb osztályokban, hanem az alsóbbakban is bekövetkezett, ha utóbbiakban nem is olyan nagy mértékben. A hanyatlást nem lehet a nők fogamzóképességének általános megcsökkenésére visszavezetni; ez öröklött hajlamokon alapszik, melyeket a szociális helyzet változása nem tud befolyásolni. Nem lehet összefüggésbe hozni a csecsemőhalandóság általános enyhülésével sem, amennyiben ez részben már éppen a megcsökkent születések következménye. Itt szándékos beavatkozásról, a születések számának mesterséges korlátozásáról van szó.
  Már a Genesis említi a nemzés meggátlását (interruptio), mely mód azonban sohasem válhatott a születések általános szabályozójává. A gyermekülést, magzatelhajtást, gyermekkitételt, amelyet még a középkori népek is űztek (longobárdok-gótok, normannok), az Egyház és később az állam is üldözte.
  A népesedésprobléma már régen, Malthus előtt, a nemzetgazdaságtan középpontjába került. Azonban míg Malthust, tétele felállításában a világgazdasági szempont vezette, a napjainkig uralkodó liberális nemzetgazdász, Smith, iskolájában a magángazdasági szempont, az egyén jóléte s gazdálkodása közti összefüggés alkotja mindennek kiindulását és végcélját.
  R. D. Owen, a szocialista R. Owen fia, a múlt század elején könyvet ír a fogamzás meggátlásának technikai lehetőségeiről és eszközeiről s ezzel megindítója lesz a neomalthusianus mozgalmaknak.[12]  A kapitalista erkölcs és üzleti élelmesség csakhamar megtalálta a módját, hogy titkos ügynökei és a szabad kereskedelem útján a praeventív technika „vívmányai” eljussanak a nép közé.
  A praeventiv technika bizonyára egymagában is előbb-utóbb hozzájárult volna a születések nagyarányú hanyatlásához. A pszichológiai tömeghatás azonban elmaradt volna, ha a talajt már régóta nem tette volna számára fogékonnyá az európai fajok eszme- és erkölcsi világának alapjában való megrendülése.
  Az egyéni érdek lett a legfőbb értékmérő s a szaporodás társadalmi tényezői: a családi élet, a nemi magatartás, gyermeknevelés — mely a múlt századig vallásos beállításban és az Egyház felügyelete alatt állott — a szülők szabad elhatározásának hatáskörébe ment át. Az „előítéletek” egyre gyorsabb ütemben szűntek meg és a hatás: a családi élet meglazulása s a születések ijesztő mértékű elapadása előbb vagy utóbb, de sikeresen bekövetkezett.
  Egyedül a zsidóságot érintette kevésbé a nagy átalakulás. Életszívósságának titka mögött pedig nem áll más, mint szigorú vallás-erkölcsi parancsa: „Legyetek termékenyek és szaporodjatok”, minek következtében a zsidók még a legelzártabb gettóban is erősebbek voltak, mint az uralkodó nép, mert náluk a korai házasságnál és nagy termékenységnél fogva a születések száma mindig felülmúlta a halálozásokét. Valamennyi keresztény felekezetet egybefoglalva, nálunk 3.89 a családonkénti gyermekszám, a zsidóknál ellenben 4.79, vagyis csaknem minden családban eggyel több. Pedig a zsidóság zöme városi lakó és a középosztályba tartozik, ahol a magyarság átlagos gyermekszáma csak 2—3, vagyis a zsidókénak fele.[13]  Való igaz, hogy a mai élettel járó mindenféle bajok, gazdasági válságok és munkanélküliség nem teszik könnyűvé a családalapítást és sok gyermek felnevelését. Azonban a háború előtti időkben a születésekben bekövetkezett visszaesésnek kevésbé közvetlen gazdasági, inkább világnézeti és erkölcsi okai voltak.
  A neomalthusianus gyakorlatot űzők az eugenika érve után nyúltak. Grotjahn szerint „a születések apasztása ellen nem kell küzdeni, csak eugenikai szabályokkal kedvezően kell irányítani.” Az eugenikai gondolat beállítása azonban úgy, ahogy itt történik, hamis és tendenciózus.
  A öröklésre vonatkozó tudásunk mai állása szerint ugyanis a gyermekek életrevalósága nem a születések számától, hanem szüleik, illetve elődeik öröklött hajlamától függ. Arany János 10-ik, Vörösmarty Mihály 9 gyermek közül 2-ik, Lessing 13-ik, Fraunhofer fizikus 10-ik, Bach S. J. 10-ik, Blücher 7-ik, Cervantes 6-ik, Kant és Bismarck 4-ik gyermek volt. Terhelt szülők gyermekeinek egy része azonban az örökléstan szabályai értelmében szintén terheltnek várható, de hogy a gyermekek közül melyiken, az elsőn, avagy az utolsón fognak a tünetek jelentkezni, azt nem mondhatjuk meg előre. Egyformán vonatkozik ez a gazdag és szegény néposztályokra. Csakhogy az alsóbbak kóros hajlamokkal sokkal általjártabbak, úgy hogy emiatt s nem azért, mert nagyobb a gyermekszám, sok ott a veleszületetten beteg, csenevész és életképtelen gyermek s egy-gyermekrendszer melleit is ugyanannyi valószínűsége színűsége volna, hogy terhelt gyermekeket a felsőbb osztályoknál sokkal nagyobb számban hoznának világra.
  Az emberek szabad elhatározására bízott s tévesen beállított eugenikai szempontok követése éppen nemzeti és társadalmi szempontból legértékesebb osztályaink sorában így végzi el fordított irányú kiválasztását. A helyzet ma az, hogy már csak azok az elemek nem korlátozzák gyermekeik számát, akik vagy nem látják a társadalmi emelkedés és gyermekszám közti összefüggést, vagy akiknél a társadalmi és erkölcsi lelkiismeret hiánya miatt a gyermeknevelés gondot nem okoz, vagy végül, akiknek a praeventio és represszív beavatkozás gyakori igénybevétele nem áll módjukban (Lenz).
  A következmények, amelyek a felsőbb és alsóbb osztályok szaporodásbeli különbségéből a faj összességére származnak, végzetesek. Az osztályok közti különbségeknek első helyen ugyanis a szellemi teljesítőképesség mértéke ad jelentőséget. Terman a középosztály gyermekei között 81.4 %.-ban talált kiváló tehetséget, a népesebb alsóbb osztályokban azonban csak 28.6 %-ban. Egy budapesti statisztika szerint viszont gyönge tehetség a főiskolát végzetteknél csupán 3.8 %-ban, az alacsonyabb néposztályokban ellenben 70.8 %-ban fordul elő, holott ez utóbbiaknak a családokban elfoglalt száma mindössze 47.9 % (Malán), ami azt jelenti, hogy a városok alsó osztályaiban a gyöngetehetségű gyermekek száma másfélszer nagyobb, mint amennyinek a lakosságban való legtágabb részvétel szerint lennie kellene. Falun is öröklött kórhajlamokkal való terheltség a vezető családokból való kiselejteződést von maga után. A község szegényei és eltartottjai között azonban annál jobban szaporodhatnak.
  Belátható, mily nagy a veszedelem, mely a fajt fenyegeti, ha az ilyen depravált elemek számbeli és politikai súlya jelentkezni kezd. A nyugati civilizáció végzete éppen az, hogy az osztályegyensúly említett kibillenését elkerülhetetlenné tette.
  Kétségtelen, hogy ezt a folyamatot elsősorban a modern gazdasági rend, a szabad verseny demokráciája idézte fel. Azok az új szempontok, új társadalmi és faji elemek, amelyek a gazdasági és politikai élet porondjára léptek, mint kiválasztó tényezők tradíciótlan adottságuknál fogva nem voltak — nem lehettek — tekintettel a faj régi arisztokráciájára, bármelyik társadalmi osztályban is oszlott meg (értelmiségi osztály, falu, városi iparos elemek).
  A paraszt, aki a mai pénzgazdálkodási rendszer mellett már saját magának sem tud elég termést biztosítani, vagy korlátozza gyermekeinek számát, vagy elvándorol és munkás lesz. A munkásosztályt pedig úgy lehet felfogni, mint a mai ellenkiválasztási folyamatnak egy közbeeső állomását. Biológiai értékelés szerint két szélsőség foglal benne helyet. Az egyik csupán átmeneti állomásnak tekinti, ahonnan az iskolázás által mód van reá, hogy a gyermekek társadalmilag ismét felemelkedjenek. A másik szélsőséges elem azonban még innen is leszorul s mint társadalomnélküli elem szaporítja (az öröklésnél fogva természetesen magához hasonló ivadékokban) a proletárok seregét, mivelhogy itt az előrelátás és a család fenntartása gondot nem okoz.
  Azonban mindenki, aki egészséges örökséget hozott a világra s akiben a szellemi lét utáni vágy nem halt ki egészen, a mai körülmények között társadalmilag emelkedni törekszik. Nem a vagyonosodás a hajtóerő (legalább elsősorban nem), hanem az emberibb kultúra és életideál keresése, amelyet a sivár faluban és a városok nyomasztó gyárnegyedeiben megtalálni nem lehet.
  A független emberek száma pedig egyre kevesbedik. A tőkék koncentrációja, a termelés és elosztás monopóliumai mind kevesebb ember kezébe juttatván a hatalmat, az önálló egzisztenciák száma egyre kisebb lesz, az alkalmazottaké pedig egyre nagyobb. A szellemi pályákon működők épp oly függő helyzetbe kerültek a munkaadóval szemben, mint a fizikai munkások.
  Egy jelszó maradt tehát: megalkudni az élettel s lojális alattvalójává lenni a hatalom birtokosainak. A küzdelemben a lehető legkisebb felületre szorítkozni, hogy legalább az egyéni lét határain belül lehessen részesedni valamelyest az élet azon örömeiben, amelyek ma csak kevés szerencsésnek jutnak korlátlan mértékben osztályrészül. Láttuk, hogy a múlt század óta mennyire az anyagi javak gyarapítása vált minden életcél centrális problémájává s a műveltek egyre növekedő tömegei mily hamar felismerték az individualkapitalista gazdálkodásban a születések korlátozásával elérhető eredményeket. Az igények minden osztályon belül megnövekedvén, ahelyett, hogy vagy ezeknek egy részéről mondtak volna le, vagy valami új termelési rendnek és a javak elosztásának harmóniájával próbálták volna a maguk és ivadékaik generatív halhatatlanságát biztosítani, inkább saját életfájukat csonkították meg, hogy fokozhassák a költekezésre fennmaradó jövedelmeket.
  Hogy erre nem lett volna szükség, mutatja középosztályunk fajbeli összetételének és nemzetiségi származásának statisztikája, mely mai méretéig sohasem fajulhatott volna el, ha a világnézetben nem talált volna olyan kedvező talajra.
  Azonban, amikor már az idegen fajokkal túlzsúfolt lett az életkeret, a születések számának mesterséges korlátozásán kívül a puszta létért való harcban az önvédelem, minden más kétségbeesett eszköze is polgárjogot nyert. A kenyérért, állásért való küzdelemben az önérzettel való folytonos egyezkedés s a nyílt szembeszállás lehetetlensége egyenesen kényszerítették arra, hogy levetkőzze régi faji tulajdonságait: a nyíltságot, az egyenességet és a szabad polgárok jellemvonásait. Siker, érvényesülés csak az alkalmazkodóknak, a könnyen megalkuvóknak, a rugalmas lelkűeknek ígérkezett, a függetlenségről le nem mondók, a faj idealistái pedig olyan területre, olyan foglalkozásokba vonultak vissza, ahová még nem ért el a gazdasági életverseny intenzívebb ritmusa.
  Az osztálykeretek ezután is változatlanul állnak, a köztük való hierarchikus viszony sem más, csak a tartalmuk nem az, ami régen volt.
  A falu eugenikája.
  A falu rejtett erőforrásai tekintetében még mindig illúzióban élünk. Pedig ezt az erőforrást az utolsó gazdasági és politikai korszakok egyre csak apasztani tudták és még annyi kímélettel sem voltak iránta, hogy érte a regenerációnak némi lehetőségét biztosították volna.
  A falu volt az a gyökér, mely a nemzetnek friss hajtásokat adott, a nép végezte a fizikai munkát s látta el a termelést, katonát legtöbbet állított s fiai felemelkedvén pótolták a középosztály gyérült sorait. A falu népe ebben a folytonos személyi és anyagi szolgáltatásban — nemcsak nálunk, hanem minden kultúrállamban — úgy megfogyatkozott és elgyengült, hogy nemcsak a fajbiológus, de a szociológus és politikus is aggódva veti fel a kérdést: van-e még mód az ijesztő mérvű szám- és értékbeli pusztulást pótolni, akár a falun maradt népesség konzerválásával, akár az elnéptelenedett falvaknak új, de ugyanahhoz a fajhoz tartozó elemekkel való benépesítésével?  Ha ez a probléma olyan művelt, gazdag és népes országoknak, mint az Egyesült Államok, Franciaország és Anglia, gondot okoz, mennyivel inkább kell gondot okoznia nekünk, akiknél a háború előtti 20 év alatt a falusi lakosságnak 10 %-a, 1 millió és 300 ezer ember hagyta el szülőfaluját, s ezekből 500 ezret a városok szívtak fel, 700 ezren pedig külföldre vándoroltak. A helyzet a háború után sem javult, mert most is évenként 10—12 ezren költöznek el az országból, a városba-tódulás pedig csupán az általános munkahiány miatt csökkent némileg.
  A statisztika által kimutatott számbeli fogyatkozással azonban még egy értékbeli fogyatkozás is párhuzamosan haladt, mely az otthon maradtakat illette s még jobban hozzájárult a falu életerejének megcsappanásához. Már Galton kifejezést adott annak a véleménynek, hogy a nemzet energikusabb része a vidékről a városokba húzódik. A vidéken marad egy átlagosan nyugodtabb, szellemileg kevésbé agilis népesség. (Másfelől azonban nem lehet fel nem ismerni, hogy a nem életrevaló elemek közül is sokan, akiknek komoly és kitartó munkára — mit a vidéki élet követel — sem akaratuk, sem hajlamuk nincs, szintén a városok felé húzódnak). Mindent összevéve, a falunak említett hanyatlásában egy kegyetlen kiválasztási folyamat érvényesült, amely nem a célszerűség, vagyis az életrevalók segítése és a kevésbé életretrevalók kiselejtezése, érdekében működött, hanem, úgy hatott — s ez a hatás ma is tart, — mint valami nagy katasztrófa, melyben válogatás nélkül pusztulnak el az emberek.
  De vajon lehet-e a faluról mint homogén életegységről beszélni, hiszen a legkisebb falu is éles társadalmi differenciáltságot mutat? A válasz ennek ellenére is igenleges, mert bár gazdasági (és ami falun ugyanaz: társadalmi) szempontból távol állhatnak egymástól az egyes rétegek, mindnyájan azonban, akik földből és munkából keresik meg a mindennapi (és csak a mindennapi) kenyeret, egyformán alá vannak vetve azoknak a következményeknek, amelyeket a sivár falusi környezet valamint a mai gazdasági, társadalmi, erkölcsi és politikai élet által adódó annyiféle degeneráló folyamat előidéz, de aminek további fennmaradásához részben maguk is hozzájárulnak. Nem egyes társadalmi rétegek sorvadásáról van tehát szó, hanem a nemzet nagyobbik felét alkotó embertömegéről.
  Falun sajátságosán lepi meg az embert, hogy noha a szociális színtér a legkevésbé higiénikus, mégis oly sokan magas kort érnek el. Egy piszkos és elhanyagolt dunántúli községben az embereknek nem kevesebbje mint 59 %-a 60 éven felüli korban hal meg.[14] A látszólagosan kedvező arány azáltal áll elő, hogy falun a csecsemőhalandóság, tuberkulózis és időnkénti járványok mellett a városi civilizáció egyéb betegségei nem igen pusztítanak; előbbi népbetegségek azonban annál szélsőségesebben, úgy, hogy azoknak, akiket e bajok elkerülnek, már nagy valószínűségük van arra, hogy magas kort érnek el.
  Más kérdés az, hogy akiknek hosszú élet nem jutott osztályrészül, azok mind gyenge alkatú, eugenikailag nem kívánatos, kiselejtezésre méltó elemek voltak-e? A környezet ismerete szerint, sajnos abban, hogy a magyar falvakban, főleg a gyermekkorban, százezrek halnak meg, csak kevés részt lehet írni a faj boldogulásáért minden körülmények között meghozandó áldozat tételére, többet inkább a helytelen táplálkozás, nyomor és hiányos orvosi ellátás rovására, mert ahol ezek tekintetében javulás áll be, vele együtt mindjárt az emberpusztulás mértéke is megcsökken, anélkül, hogy a többlet a faj életerejét gyengítené. Az egyik kecskeméti tanyán 1906-ban 40 fiú és 42 leány született, de 1923-ban, amikor más körülmények között a katonakötelesek összeírása esedékes lett volna, közülük már csak 8 fiú és 6 leány volt életben. Évente 2—3 asszony pusztul el itt szülésben orvosi segítség híján és bár családonként 6—8 gyermek születik, belőlük felnőtt kort 3—4-nél több alig ér el.[15]  Hogy a csecsemőhalandóság ily nagy mértékében nem a természetes kiválogatás nyilvánul meg, kitűnik a különbözőgazdaságú és kultúrájú vidékek összehasonlításából is. Számos nagyon elhanyagolt dunántúli községben, ahol pedig az egyke miatt még nagyon kevés gyermek is születik, a csecsemőhalandóság még sohasem esett 20 % alá, ellenben azokban a Szeged-Makó vidéki községekben, amelyekben a lakosság művelt, a megélhetési viszonyok aránylag rendezettebbek és még ezeken felül a születési index is magas, a csecsemőhalandóság mértéke nem haladja meg a 17 %-ot. Egy Zala megyére vonatkozó összehasonlításból kiemelkedik az a megállapítás, hogy még az általános halálozási arányok is annál magasabbak, mennél távolabb esnek a községek a főútvonalaktól és kultúrközpontoktól.
  A gyermekkor évei — ha csak járványos betegségek nem vonulnak végig a környéken — látszólag nyugodtan telnek el, de alig hogy elérkezik a nemi érés ideje, már erőre kap a falu másik betegsége: a tuberkulózis. Annyi emberből, amennyit a háború óta csak falun elvitt ez a kórság, néhány elszakított vármegye egész népessége kitelnék.
  A tuberkulózis a 18-ik századig csak szórványos betegség volt. Az akkor megindult belső vándorlások és szociális rétegmozdulások voltak azok az impulzusok, melyek az addig nyugvó társadalmakkal együtt ezt a bajt is mozgásba hozták s az emberi zsúfoltsággal és lakásviszonyok rosszabbodásával a járványszerű terjedés lehetőségét megadták.
  A fajok összehasonlító patológiájánál már említés történt arról, hogy a tuberkulózis terjedése és a vándormozgalmak intenzitása között szoros összefüggés van. A tuberkulózishalandóság a lakosság nyugvó, birtokos részében legkisebb, a földhöz nem kötött lakosság sorában legmagasabb. A földmunkásság tuberkulózis indexe:  
1901—1905: 51 ‰; 
1910—1923: 8.3 ‰; 
1911—1915: 6.1 ‰; (országos átlag: 3 ‰)  

Akár városról, akár faluról van szó, az a népelem pusztul legjobban, amelyiknek nincsen otthona, földje, biztos kenyere, amelyik folyton vándorolni kényszerül. Így azután meg van a magyarázata annak, miért épen az Alföldön, a legjava magyarság színhelyén arat legjobban a tuberkulózis. Nem a nagy por és az éghajlat miatt, hanem mert itt legnagyobb a társadalmi nyomor és legenergikusabb a vándorlási mozgalom. A tanyavilágban, ahol nagyrészt a földbérletrendszer uralkodik, valóságos nomád élet folyik. Pl. a kecskeméti tanyák egy részén a lakosság 5—8 évre bérli a földet a várostól és a bérleti szerződésben, az is bennfoglaltatik, hogy ha a tanyaépületre nézve (a nyomorúságos vályogépítmény a bérlő tulajdona lévén) az új bérlővel megegyezni nem sikerül, le kell rombolni úgy, hogy a helye szántható legyen. Itt tehát senki sem épít egészséges házat, nem bízik a maradandó otthonban, ellenben a népbetegségek annál otthonosabbak.
  Említeni kellene még az alkoholizmust, nemi bajokat, s mindazokat az erkölcsi defektusokat, amelyek a falu életerejét szintén végzetesen sorvasztják; ezek részletezése azonban inkább a szociálhigiénia feladatkörébe tartozik. Azonban e helyen sem lehet alkalomszerűként hangsúlyozni, hogy a faj életrevalóságának megőrzése céljából a társadalmi és egészségügyi környezet épségének védelme nem kevésbé fontos, mint a kívánatos öröklött faji tulajdonságok tisztán való megőrzése, mert az adott környezetben végbemenő kiselejteződés nem kritériuma a tényleg elpusztult egyedek faj szempontjából való életképtelenségének.
  A falusi nép a betegségeket a természettől végzetszerűen adott bajoknak tekinti, amelyek már a küszködő szegény ember sorsával együtt járnak. Ő csak azt látja, hogy fáradozásával nincs mindig arányban a viszontszolgáltatás és vannak rajta kívül álló körülmények, bajok, amelyek még minimális keresményét is megcsorbítják. Annak elismerése azonban, hogy ebben saját rátermettségének hiánya, öröklött, vagy szerzett betegségek által megcsökkent munkaképessége is részes, már ismeretkörén és belátásán kívül esik. És érdekes körülmény az, hogy miként a falusi ember boldogulása rendszerint az egész község egyetértő eljárásától függ, úgy az ehhez szükségesnek vélt alapfeltételeket is nem egyéni praeventió által gondolja megszerezhetni, hanem olyan közös hagyományok és szokások követésével, amelyeket ma már sokan talán csak etnográfiai furcsaságoknak tartanak, őseik azonban hajdanában ezekben vélték lefektetni a közösség fennmaradásának biztosítékait. Ezért különös figyelmet érdemelnek azok az elvek, amelyeket a falusi ember a házastársválasztás tekintetében vall, helyesebben ösztönösen követ, majd pedig gyermekei által is fenntartani igyekszik.
  A falusi kisbirtokos mindaddig, míg csak földje van, szóval amíg családi önállóságát nem veszélyeztetik, bármennyire is körül van véve idegen nemzetiségekkel, ezekkel nem házasodik. Keveredés csak a nincstelenek közölt szabály, akiknél a család eltartása a környezettől nyújtott munkaalkalmaktól függ, vagyis akiknél a családi önállósággal együtt a nemzetségi öntudat is elvész.
  A falu társadalmában az ön- és a fajfenntartás eszközei tehát sokszorosan összekapcsolódnak és pedig — a falusi nép értelmi fokából és többnyire megérthető anyagiasságából következően — túlnyomóan anyagias szempontok által. Különben itt is típusok vannak. Torontál megye északi részében, a Maros-menti községekben kicsinyek a parcellák, a családok népesek és az örökség egyre aprózódik; a lakosság nagy része az uradalmakban napszám és valamely bérlet útján szerzi meg kenyerét. Minthogy itt a családfenntartás alapja nem a csekély föld, vagy hozomány, hanem a munka, a házastársválasztásnál elsősorban azok jutnak előnybe, akik erősebb fizikummal, nagyobb életrevalósággal rendelkeznek, ami annál is fontosabb, mert itt az asszonyok a mezőgazdaságban nem igen foglalatoskodnak.
  Dunántúlon egészen más a helyzet. Itt kisbirtokos elem uralkodik, mely a nagybirtokkal és a kapitalista gazdálkodási rendszerrel szemben birtokon belül akar védekezni. Házasság csak homológ birtokkategóriák szerint történhet. A szempont nem a munkaerő gyarapítása, hanem a vagyoni előny halmozása. Ezért a községek birtokos rétegei szigorúan maguk között házasodnak, miáltal azonban éppen az ellenkező hatást idézik fel. Nemcsak munkaerőben fogyatkoznak meg, hanem a későbbi nemzedékek a folytonos endogámiában el is fajulnak. Míg egyfelől alig találni már eredetében is tiszta magyar falut (a legtöbb vegyes nemzetiségű és vallású), másfelől amelyek találhatók, azok szellemi és fizikai rátermettségben messze elmaradnak a magyarság átlagtípusától. Hogy általában a Dunántúlt mégis a legműveltebb országrésznek tartják, az a városok nagy száma miatt van, ahol azonban lateinerek és nem kisgazdák laknak. (Pl. Keszthelyen a statisztika mindössze 11 kisgazdát mutat ki.)  A falusi ember — bármelyik típushoz tartozzék is — öntudatlanul folyton érzi, mert a maga kárán tapasztalja, hogy a mai élet által követelt igényekkel szemben nagyobb egyéni és kollektív teljesítményre volna szükség. Mikor azonban rájön arra, hogy a mai gazdasági berendezkedésben sem egyedül munkával, sem egyedül vagyonnal (eszköz és munkaerő nélkül) boldogulni nem lehet, a saját erejéből azonban segíteni nem tud, akkor elkezdődik az élet értékelésének teljes átcsoportosítása. A kárvallott egyén kilép a közösség kereteiből, amely őt megoltalmazni nem tudta.
  Ezután pedig már hiába való ok és okozat között racionális összefüggést keresni. És problematikussá válik az is, vajon az igazságtalanságok korrigálásával az egyensúlyt egyáltalán lehet-e még helyreállítani?  Ezért nehéz a kivándorlás és az egyke elleni küzdelem, amelyek — most már a fajfenntartásra való tekintet nélkül — a közösségből kilépett egyének utolsó kísérletei az egyéni létfenntartásért. Végeredményben ugyanis bármily nagy számra is emelkedik fel a kivándorlók csoportja, lélektanilag a vándormozgalmakban mégis túlnyomóan egy szubjektív-individuális szempont jut kifejezésre; nevezetesen az, hogy az egyén az új munkahelyen egy egészen új, nagyobb horizontú anyagi és szellemi világgal megköthető harmóniát vél megtalálhatni. Ilyen lelki elhatározó folyamatra mindig csak testileg-lelkileg egészséges emberek képesek (a kalandorok és pszichopaták más elbírálás alá esnek) és a munkaadók követelései mellett részben ez is az oka annak, hogy a vándornépesség háromnegyed részében éppen a legmunkabíróbb korosztályok (20-39 év) és legéletrevalóbb egyedek szerepelnek. A régi megyék egyikében a felhívott 4853 hadköteles közül csak 1753-an jelentek meg, a többi már távol volt. Vannak megyék, amelyek lakosságuk 3-4 %-át veszítették el az elvándorlók által, némely évben pedig a természetes szaporodást teljesen fel is emésztették.
  A közösség teljes felbomlása azonban a neomalthusiánus elvek elfogadásával következik be végérvényesen.
  Ma már az egyke olyan széles határok között elterjedt, amilyen szűkek csonka országunk határai s némely vidéken (Baranya, Somogy, Tolna) annyira előrehaladt, hogy az egykori anyagi okok és a mai állapotok között semmi észszerű összefüggés nem forog fenn. Csak a következményeket látjuk, ezek pedig végzetesek; a neomalthusiánus gyakorlatot űző népesség teljes degenerálódása.
  Az egyke fajbiológiája.
  Nem hihető, hogy államférfiaink, akik az egyke-kérdést többször megbeszélés tárgyává tették, ha módjukban lett volna, nem akarták volna azt rendezni. Javaslatok hiányában sem szenvednek, de hát egyik sem olyan, mely az egykének praeventioját nyújthatná, a tiltó intézkedések pedig nem sokat segítenek.
  Az amerikai Unió egyes tiszta agrárjellegű államában (pl. Michiganban is) az őslakosság termékenysége még Franciaországénál is alacsonyabb. Egy 1842-ből származó orvosi munka szerint Baranyában már azidőtájt általános volt a születések regressziója. Az egyke világjelenség és mégis bizonyos közületekre lokalizálódé cselekvés. Űzi a kultúrátlan oláh és a művelt magyar vagy német paraszt, megtalálni mind a református, mind a katolikus községekben.
  Az egyke alapjában gazdasági kérdés, de nem föld és a földjáradék nagyságméretével való viszonylatban, hanem abban, hogy a kisgazda milyen helyzetet foglal el a maga termelő és értékesítő lehetőségeivel (de nem kevésbé felfogásával is) a mai tőkegazdálkodásra berendezett gazdasági versenyben.
  A szaporítás regressziójának gondolata mindenkiben felébred, aki tudatára jön az egyéni önzésnek a tőkefelhalmozásban való szerepére. További kérdés, — és itt kezdődnek a fajbiológia fejtegetései — hogy ki miként reagál erre a tudatra: aktivitással-e, hogy megsokszorozza teljesítőképességét, vagy passzivitásba vonul s csak saját szükségletkielégítésére korlátozza gazdasági tevékenységét? Hogy melyik utat választja, az nem kulturáltságától, vagy vallási hovatartozásától függ, abban elsősorban faji diszpozíciója irányadó.
  Baranyában az egyke ősfészkében, nincsen különbség katolikus és református egyke között.[16] Az Ormánság 19 legegykésebb falva közül 7 tiszta katolikus, többek között azok is, melyekben a legszebb magyar típus lakik. A hangsúly a típuson van, amely itt nem más, mint a legtisztább turáni magyar típus, mely akármelyik valláshoz tartozik, akármilyen népesség között foglal helyet, hajlamosnak mutatkozik az egykére. Komárom megyében a világosabb elemek között elszórtan gesztenyebarna turáni falvakat találunk (reformátusok) és valamennyien egykések; a Duna-Tisza közön egykés a református ráckevei és dunavecsi járás, de ilyen a 84 %-ában katolikus kalocsai járás is.
  A keletbalti magyarság azonban sem mint református (Szabolcs vm.), sem mint katolikus, nem tér rá az egykére (nem is gazdagodik). Keletbalti vidéken (pl. a palócoknál is) ismeretlen az egyke.
  A vallásnak, illetve fajiságnak és a gyermekszám alakulásának párhuzamossága Hollandiában, Porosz- és Bajorországban is megállapítható. Az északi fajú és evangélikus hollandoknál, poroszoknál és bajoroknál a gyermekszám családonként 2-3, a katolikus alpesi hollandoknál, németeknél, illetve dinári bajoroknál 3-4.
  Hogy az egykére való hajlam és a fajiság közötti összefüggés az elsődleges, a vallassál való összefüggés csak másodlagos, azt a magyarországi németség egyketérképe is bizonyítja. A bánsági és torontálmegyei katolikus és bács-bodrog-megyei evangélikus németek egyaránt szőkék, magas termetűek, azaz északi fajúak és egyaránt egykések. A körülöttük lakó keletbalti magyarság (pedig nem kevésbé jómódú) erősen szaporodik. Ellenben a baranyai, mosonmegyei, temes-pancsova-vidéki sváb, akár katolikus, akár evangélikus, alpesi fajú és érzéketlen az egykével szemben (a 40-es arányszám körül jár).
  Van egy zárt tömegben élő kisebbségünk: a vend, mely részben északi, nagyobb részben dinári és alpesi eredetű. A maga elkülönültségében a többség hódol is az egykének.
  Torontálban az oláhok is, szerbek is görögkeletiek, utóbbiak dináriak, előbbiek nagyobbrészt földközi fajúak. Még ott is, ahol elvegyülve él a kétféle etnikum, a szerbek születési száma 40-en felül van, az oláhoké a 30-at sem éri el. Temes megyében sem különb a helyzet. A dinári faj tehát — akár mint görögkeleti műveletlen szerb, akár mint művelt katolikus bajor — erősen szaporának mutatkozik.
  Az egykére való diszpozícióban tehát legelső helyen a turáni és északi faj áll; ellenállónak, sőt határozottan szaporának bizonyul a keletbalti, dinári és alpesi. A különbségek a fajok lelki berendezéséből következnek.
  A családias érzésű s amellett gyakorlati érzékű dinári, az igénytelen és kollektív szemléletű alpesi, valamint a melegérzésű, vallásos, sőt fatalista hajlamú keletbalti nemcsak mint földmunkás, hanem mint birtokos is kevésbé érzi szükségét az egykének. Ellenben az északi embert túlzottan intellektuális világszemlélete és a turánit nagyigényűsége és úrhatnámsága könnyen ráviszi a születések racionalizálására.
  A közvetlen provokáló okok (orvosok, bábák bűnös közreműködése, közhangulat kényszere stb.) csak másodlagos szerepet játszanak.
  Az a nép, amelyik nem akar gyermeket felnevelni, előbb-utóbb testben-lélekben degenerálódik és a nemzet számára megmenteni többé nem lehet.
  Az egyik baranyai községben (Tésenfa) a gyermekszám-korlátozás csak az utolsó évtizedekben vette kezdetét. A mai szülők még sokgyermekes családból származnak, maguk azonban már az egykerendszer útjára léptek. Az elfajulási tünetek nem is maradtak el, amennyiben  a sokgyermekes szülők gyermekein csak 3.1 %-ban, azonban  a kétgyermekes szülők már 10.0 %-ban és  az egykés szülők 19.0 %-ban  kisebb-nagyobb fokú terheltséget lehet kimutatni.
  Egy másik községben (Diósviszló), ahol az egyke már igen régóta s általánosan dívik, 39 iskolás gyermek vizsgálata a következő adatokat szolgáltatta[17]:  20 egykés családból származó gyermek között terhelt 15  6 kétgyermekes családból származó gyermek között terhelt 4  13 sokgyermekes családból származó gyermek között terhelt 1  A családok gyermekszáma és a gyermekek terheltsége között tehát fordított irányú összefüggés forog fenn.
  A kórkép kialakításában társadalmi és élettani tényezők működnék közre.
  Normális körülmények között a társadalmi kiválasztás falun is abban az irányban működik, hogy a terhelteket, gyönge tehetségűeket, lelki diszharmóniában szenvedőket háttérbe szorítsa s számukra az élettani folytonosságot megnehezítse. Az egykés társadalomban azonban mindenki, aki megfelelő vagyonnal rendelkezik (ha csak az önfenntartó képességet teljesen nem nélkülözi), dinasztikus érvényesüléshez jut. Fokozza a terheltségek terjedési tendenciáját az a körülmény, hogy az egykés nép a javak halmozása végett szigorú beltenyésztést folytat, mert ha a határban idegen bevándorlók meg is jelennek, ezekkel nem, hanem szinte még összetartóbban csak egymás között (előbb-utóbb rokonokkal) házasodik. A beltenyésztés degeneráló hatása annál mélyrehatóbb, mennél kisebb az egymás között házasodó családok száma (mennél néptelenebbek a községek) és mennél kevesebb gyermeket nevelnek fel az egyes családok.
  Nem kevésbé járul hozzá az elfajuláshoz az egykés községekre oly jellemző fiatalkori, sőt gyermekkori házasságok szokása is. Bizonyos lelki rendellenességek magasabb házasodási kor mellett nem igen maradhatnak fenn. A velük terheltek ugyanis a kórhajlamoknak előbb-utóbb való nyílttá válásával s a kezdődő szellemi eltompulással nem igen házasodhatnak, terheltségüket tehát nem örökíthetik. Pl. a fiatalkori elmezavar (szkizofrénia) kitörési ideje a 2-ik évtized végére esik. 14—17 esztendős házasok azonban még nem estek túl az idevonatkozó természetes kiválasztáson. Nem csoda tehát, ha akad község (Diósviszló kb. 250 egykéző őslakóval és 150 bevándorlóval), melyben az utolsó 50 év alatt csak tébolydában 6 szkizofréniás, köztük már 3 házas, halt meg 20 év körüli korban. 
  Ott, ahol lelki betegek élnek, természetesen kialszik az erkölcsi élet. Lehet, hogy volt idő, amikor a gyermekszám korlátozásának okai között a földhiány is szerepelt; ma már azonban a javak utáni törtetés csak illúziókban éli ki magát, mert az egykés nép szellemi és erkölcsi fogyatékosságánál fogva termelő munkára nem is alkalmas. És mégis ezekért az előbb-utóbb úgyis idegen kezekbe jutó javakért nagyon sok emberéletnek kell évről-évre megsemmisülnie. Az említett baranyai községben (Diósviszlón) 1871-től 1926-ig, vagyis öt évtized alatt, 10 testvér és szülő pusztult el merénylet által testvér- vagy gyermekkezektől. Sokan, főleg öregek, akik a vagyon osztatlan élvezetében útjában állnak az örökösöknek, a sok kínzás és üldözés elől végre az öngyilkosságban keresnek pihenést. Ezek száma is 11. De mintegy 50 a számuk azoknak a csecsemőknek és gyermekeknek is, akiket szüleik gyanús körülmények között tettek el láb alól (kútba esett, megégett, vízbe fúlt ?). Tekintve, hogy említett időben összesen 928 volt a halottak száma, az adatok azt mondják, hogy itt minden 11-ik ember (gyermek és felnőtt) nem természetes halállal hagyta el ezt a földet. A vallásos élet már régen teljesen kihalt, a vallásos rajongók száma azonban igen nagy, akikben a különféle szekták (millenisták, nazarénusok, baptisták stb.) hívőket látnak. A családi élet annyira laza, hogy a falu lelkészével sem sikerült a felbomlott és vadházasságok számát megállapítanunk. Ez a nép turáni és református. A bűnöknek azt a halmazát, amelyet itt találunk, már nem lehet megfontolt emberi gonoszságnak, hanem beszámítást kizáró terheltségnek tulajdonítani.
  Az egykerendszer is egyike ama módoknak, amelyen keresztül a fajok közti kiválasztás a leghevesebben érvényesül. Amelyik nép e szörnyű bűnnel szemben kevésbé ellenállónak mutatkozik, annak át kell adnia helyét a mai viszonyok között életrevalóbbnak bizonyuló fajnak.
  Sajnos a magyarság turáni eleme sem kerüli el végzetét. Vigasztalásul csupán az szolgál, hogy a magyarság másik ősi eleme, a keletbalti, a mai életszíntérben is tevékenynek és erősen életrevalónak bizonyul, amiből az is következik, hogy a kihaló turáni vidékekre őket kell áttelepíteni.
  Fajiság és nemzetiség.
  A liberális ideológia szerint népi vonatkozásban a magasabb kultúra, nemzeti egység szempontjából a társadalmi és jogi egyenlőség lett volna az a vonzó erő, mely az állam belső széthúzó hajlamait kiegyensúlyozta volna. Ám a valóságban nemcsak a nemzetiségeket, hanem még az ugyanazt a nyelvet beszélő magyarságot (a turánit és a keletbaltit, valamint az elmagyarosodott idegen rétegeket, az alpesit és a zsidót) sem sikerült egy közös politikai és világnézeti nevezőre hozni.
  A nemzetiségek között kifejezésre jutó vonzalom és ellenszenv a vérség kötelékein alapszik és a fajok szerológiai távolsága alapján szinte egzaktnak mondható mértékkel mérhető:  A keletbalti fajú magyarság és a nemzetiségek közötti faji vonzalom és ellenszenv foka és iránya a szerológiai távolság alapján:  119.jpg  Táblázat szerint a keletbalti magyarságtól legtávolabb esik az északi fajú szász és a zsidó, valamint a dinári szerb, majd a túlnyomóan földközi fajú oláh és alpesi fajú sváb; legközelebb áll hozzá a nagyobbrészt keletbalti, kisebb részben dinári fajú rutén és a szintén keletbalti-dinári tót. A budapesti proletariátust is meglehetős távolság választja el a tiszta-fajú magyarságtól, amennyiben különösen sok alpesi vért fogadott magába.[18]  Nem a politikai és társadalmi viszonyok, hanem a faji távolság következménye tehát az, ha nemzetiségeink között leghűségesebbnek minden időben a rutén és a tót, legelzárkózottabbnak pedig a zsidó, a horvát, szerb és szász mutatkozott.
  Nincsen egyetlen állam, mely faji tekintetben egységesnek mondhatná magát. Ez a történelmi sors adottságaiból következik, mely sehol nem nyújtott arra lehetőséget, hogy bizonyos területek gazdasági és politikai tényezőinek egyetlen faj biztosítson politikai szervezettséget. A fajok néha kiegészítik egymást; a passzívabb, kevésbé mozgékony turáni magyar a nyugatibb mentalitású keletbalti elem nélkül aligha tarthatta volna ezer évig a birodalmat. Más körülmények között a faji ellentét leküzdhetetlen — mint Belgiumban az alpesi vallonok és északi flamandok között — mégis a lét feltételeinek csak egyazon államkeretben való megszerezhetése az elválást nem engedi meg. Ugyanabban a nemzetben különböző fajtáknak különböző rendeltetés jut feladatul; a német etnikumban az északi faj a szerző és szervező nomád szerepét teljesíti; az alpesi német a foglalt birtokot megtartja, illetve észrevétlen beszivárgásával további foglalásokra készíti elő.
  Azonban a közös államkeretben a lét alapfeltételeiért folytatott küzdelembe mindig belevegyül a fajok intraspeciális versenye is. Az a verseny, amelyet a fajok az életszíntérben való nagyobb, sőt korlátlan részesedésért folytatnak, a faji öncélúságot szolgálja, amelyről egyetlen faj sem mondhat le, mert egyéniségét, de az általános emberi eszmét is, csak a saját lelki alkatához alakított, a fennmaradáshoz szükséges eszközök teljes birtokában élheti ki. Következőleg a fajiság öncélúsága éppen ellenkezőjét jelenti annak, amit a rasszizmus megtévesztettjei a magyarság számára kijelölni szeretnének, hogy t. i., ha megcsonkítva, szegényen is, de saját fajában jelölje ki nemzetisége határait. A magyar fajiság is elpusztul, ha nem szerzi vissza a gazdasági és politikai jövőjének azokat a feltételeit, amelyek fölött az ezeréves államegységben rendelkezett.
  De vajon abban az állapotban vagyunk-e, olyan tisztán él-e még fajunk öröksége, hogy bízva vállalkozhatunk ekkora feladatra? Sajnos, a kép sötét, ha a helyzet nem változik, a jövő vigasztalan. A magyarság turáni vére az esztelen gyermekkorlátozás miatt már úgyis nagyon elapadt, a keletbalti magyarságot pedig terjeszkedésében gátolja s kivándorlásra kényszeríti a helytelen szociálpolitika. Közéletünkben „nem akadsz fel többé a magyar hevességnek erélyes hangjain, szemed láttára rajzolódnak a nemzetközi művészetnek szomorú, sötét képei és elhasznált kliséi. Kínzott szellem, egy túlzott egyéniség hánykódásai, durva cinizmus és hallatlan frivolitás kérnek szót mostani termelésükben” „Budapest hagyomány nélküli fajkeverékéből, mely bennszülött svábokból, túlnyomó számú zsidóból és importált magyarokból áll, egy sajátos etnikai keverék támadt mely a magyar fajra mind életmód, mind lelki tekintetben idegen”. Ezeket a sorokat Goga Oktavián, volt oláh kultuszminiszter, annak idején erdélyi nemzetiségi politikus, írta[19] s cikke nemcsak ténybeli megállapításokat tartalmaz, hanem irántunk való mély megvetést is tükröz.
  A magyar jövő útja addig fel nem tárul, míg a magyarság fajában meg nem tisztul és harmonikus lelkű s emelkedett világnézetű ivadékokban meg nem gyarapodik.

